Magie întunecată Philip Kerr Traducere: Livia Tane Editura Leda, 2008 Philip Kerr Dark Matter Philip Kerr, 2007 Versiune ebook: www edituracorint ro www ledabooks ro Philip Kerr Dark Matter © 2007 by Philip Kerr © Editura LEDA , 2008 (ptr ediţia în limba română) Toate drepturile asupra acestei ediţii sunt rezervate Editurii LEDA, parte componentă a GRUPULUI EDITORIAL CORINT Descrierea CIP a Bibliotecii Naţionale a României: KERR, PHILIP Magie întunecată / Philip Kerr; trad : Livia Tane - Bucureşti: Leda, 2008 ISBN 978-973-102-094-5 I Tane Livia (trad ) II A Matei (prefaţă) 821 111 = 135 1 PHILIP KERR s-a născut în 1956 la Edinburgh Aici urmează şi şcoala primară, după care îşi continuă studiile în Northampton Urmează cursurile Facultăţii de Drept din Birmingham până în anul 1974 În anii ’80 este copywriter la diferite agenţii de publicitate, între care se numără „Saatchi and Saatchi”, dar părăseşte meseria fără să fi produs vreun slogan publicitar Colaborează apoi la diverse periodice: Sunday Times, Evening Standard şi The New Statesman În 1989, realizează în loc de sloganuri un prim roman: March Violets Urmează alte treisprezece cărţi, majoritatea romane poliţiste, de aventuri şi de suspans, dintre care unsprezece romane: trilogia Berlin Noir (March Violets constituind primul volum al acesteia), A Philosophical Investigation, Dead Meat (1993), Gridiron (1995), Esau (1996), A Five Year Plan (1997), The Second Angel (1998), The Shot (1999), Magie întunecată: Viaţa intimă a lui Isaac Newton (2002), Hitler's Peace (2005), The One From the Other (2006) Philip Kerr a publicat şi serii de ficţiune pentru copii, Children of the Lamp (2004), apărute în limba română la Editura Corint Junior (Copiii lămpii fermecate, 4 vol , 2006-2007) Acestea apar sub semnătura de P B Kerr Scriitorul este căsătorit cu romanciera Jane Thynne şi au trei copii Familia locuieşte în Londra Afaceri necurate, Operă neagră, Materie întunecată – UN ROMAN POLIŢIST, O INIŢIERE ÎN ALCHIMIE, O BIOGRAFIE EXEMPLARĂ – De la o vreme, retrăim istorii Nu spun Istoria, pentru că s-a hotărât ca istoriile să fie alternative Viitorul nu mai e colectiv Nu ne mai gândim la viitor decât la modul individual sau general-biologic Existenţa mea este cea care contează dar, desigur, la fel de mult şi existenţa planetei, fără de care eu nu pot exista Şi atunci, pentru că nu ne mai putem trăi viitorul – diferitele paradisuri artificiale ale politicii şi ideologiei bunăstării, inclusiv Paradisul spre care ne îndreptam după un temporar purgatoriu – încercăm să vedem cum ar fost dacă Apar tot mai multe cărţi aflate la intersecţia dintre ficţiune şi istorie, în care informaţia se prezintă îmbrăcată în haine casual pentru a fi gustată şi bine digerată de cei cărora le place istoria fără ca pentru asta să alerge la Hegel, Gibbon sau Toynbee Totodată, se bucură de bonusul oferit şi pasionaţii de literatură, gata oricând să dezarmeze într-un fotoliu în care-i aşteaptă câteva personaje fidele, de la Candide la Sherlock Holmes Cu spirit întreprinzător, Philip Kerr încearcă să-i satisfacă pe toţi aceştia într-un roman care se citeşte cu plăcere şi curiozitate Magie întunecată nu este un roman de idei, ci unul poliţist În acelaşi timp, însă, e un roman istoric în măsura în care intră destul de adânc în societatea londoneză a sfârşitului veacului al XVII-lea, adică exact în momentul în care în locul unui feudalism de-acum desuet şi cangrenat apărea ceea ce avea să se numească societatea industrială Acţiunea romanului are loc în anul 1696, pe vremea lui William al III-lea, regele Angliei, Scoţiei şi Irlandei, prinţ de Orania şi nativ olandez Protestant, William al III-lea a participat la multe campanii împotriva celui mai puternic monarh european al vremii, catolicul Ludovic al XIV-lea William al III-lea fusese educat de către un preot calvinist, a devenit mai întâi rege al Olandei, după care, contemporan cu Ludovic, a rămas pentru regele francez „cel mai important inamic” De altfel, una dintre mizele romanului este o frescă a disputelor religioase în epocă, multe şi complicate în ceea ce priveşte stabilirea originilor lor Dincolo de orice este subliniat antagonismul dintre romano-catolici, papistaşi cum li se mai spune, şi protestanţi, sau hughenoţi Majoritatea personajelor negative ale romanului se află în slujba francezilor şi sunt eretici Este amintită celebra Noapte a Sfântului Bartolomeu, din 24 august 1572, când zece mii de protestanţi parizieni au fost masacraţi la ordinul Casei Regale catolice – Carol al IX-lea şi Ecaterina de Medici Peste mai bine de o sută de ani, în 1685, Ludovic al XIV-lea abrogă edictul de la Nantes care, promulgat de Henric al IV-lea, pusese capăt războaielor religioase dintre catolici şi protestanţi După un secol de toleranţă, aşadar, actul este anulat şi prigoana împotriva hughenoţilor din Franţa îi face pe aceştia să emigreze masiv în Anglia Într-o astfel de conjunctură politico-religioasă se găseşte Londra în momentul în care povestea romanului începe: un amestec de credinţe în care spiritualul şi materialul îşi dispută întâietatea, un amalgam de devieri şi erezii în raport cu versiunile „curate” ale protestantismului lutheran şi calvinist ca şi ale doctrinei catolice Newton, de pildă, cel mai mare savant al epocii, recunoscut şi contestat în aceeaşi măsură, este un arianist sau, cu un termen pe care-l veţi întâlni în paginile romanului, un anti-trinitarian Crede, altfel spus, că între Dumnezeu-Tatăl şi Iisus Hristos există o diferenţă de natură Comportamentul lui pare să-i confirme credinţa, de altfel Convins că între om şi Dumnezeu nu există termen mediu, îşi imaginează virtutea ca pe un efort permanent de a accede la poziţia ascetului celui pentru care mondenitatea nu înseamnă nimic, fiind totuşi, spre deosebire de intelectualii sceptici pe care secolul al XVII-lea i-a cunoscut bine, mânat de un simţ al dreptăţii care-i permite lui Philip Kerr să scoată din el, mai mult decât un Sherlock Holmes, un Zorro al detectivisticii Într-adevăr, istoria o atestă, Isaac Newton (1643-1727) a fost în 1696 custodele Monetăriei Regale din Turnul Londrei, într-o perioadă când el estimează la douăzeci procentul monedelor falsificate Iar contrafacerea era considerată un act de trădare, iar pedeapsa aplicată era moartea prin sfârtecare Investigaţiile conduse de Newton, alături de asistentul său Christopher Ellis – naratorul acestui roman – sunt încununate de succes Numai că, spre deosebire de Londra începutului de secol XX sau de Berlinul interbelic, despre care Philip Kerr scrie o trilogie foarte bine primită de critică (Berlin Noir), societatea engleză a sfârşitului de secol XVII este una obscură, de tranziţie între medieval şi modernitate, în care mobilul şi autorii crimelor erau foarte greu de intuit Romanul poliţist pe care ni-l oferă Philip Kerr este însoţit de un roman iniţiatic Pentru că, deşi astăzi este evident divorţul dintre religie şi ştiinţă, nu acelaşi lucru se întâmpla în zorii modernităţii Fizicianul Newton a fost unul dintre adepţii fervenţi ai alchimiei, iar scrierile sale se ocupă mai mult de credinţă decât de ştiinţă în accepţiunea curentă a termenului Filosofia mecanicistă a lui Newton a venit să domolească ceea ce era considerat cel mai mare rău adus de credinţă: fanatismul sau, cu un cuvânt ceva mai puţin vinovat, entuziasmul Poate şi de aceea Newton ne este prezentat ca un om lipsit de slăbiciuni, care nu bea, nu fuma şi nu trăia cu vreo femeie, care era în stare să lucreze zile în şir absorbit de rezolvarea vreunei probleme ştiinţifice uitând de cerinţele propriului trup Viaţa lui Newton, comparată cu cea a mai tânărului său ucenic, Ellis – un curajos pierde-vară, cu sângele fierbinte, dar cu mintea necoaptă – este o asceză Newton rămâne astfel pentru cititor nu numai un mare savant şi posesorul unui IQ foarte ridicat, nu numai un bărbat încăpăţânat şi bizar, dar şi un adevărat erou al vieţii; un descoperitor care refuză să-şi descopere slăbiciunile Una dintre ele o veţi afla totuşi – şi vă va pune pe gânduri – spre sfârşitul romanului Toate cele trei dimensiuni ale romanului – intriga poliţistă şi politică, hermeneutica mesajelor ezoterice şi explicarea adeziunii la alchimie, biografia unui mare savant englez – sunt cuprinse în titlul pe care noi am ales să-l traducem Magie întunecată, pierzând astfel o bună parte din conotaţiile titlului original, Dark Matter Pentru fiecare dintre cele trei romane cuprinse într-unul singur, Dark Matter înseamnă altceva Romanul poliţist în care un comisar şi un aghiotant aleargă după criminali s-ar fi putut numi Afaceri necurate Romanul alchimic, în care victimele sunt pedepsite pentru a fi dezvăluit, cu sau fără voie, secrete iniţiatice în care spiritualul şi politicul coexistă, s-ar fi putut numi Opera neagră, după „nigredo”, prima etapă a transmutaţiei alchimice, în care ceea ce urmează să se transforme este adus în stadiu de putrefacţie şi apoi ars Newton izbuteşte să „ardă” cu fierul înroşit al propriei inteligenţe şi al propriului devotament uscăturile care zădărniceau reforma monetară iniţiată chiar în anul desfăşurării intrigii, 1696 În fine, am fi putut intitula Materia întunecată romanul biografic al lui Newton, strălucitul savant care a câştigat gigantomahia ştiinţifică a epocii, lupta cu Descartes Am optat pentru un compromis Cuvântul „magie” trimite la procesul alchimic şi la reuşitele minţii lui Newton, dar şi la dragostea care se înfiripează la un moment dat între Ellis şi nepoata lui Newton, miss Barton, iar cuvântul „întunecată” trimite la maşinaţiunile care nu o dată îi ameninţă savantului viaţa şi regatului integritatea Deşi intră adânc în retortele credinţelor religioase ale elitei londoneze din epocă şi aminteşte câteva evenimente capitale ale istoriei creştinismului – de la Conciliul de la Niceea în care a fost condamnat arianismul la sectele hughenoţilor francezi emigraţi în Anglia după 1685 – romanul lui Philip Kerr se adresează în primul rând adolescenţilor Dovadă, pagina finală de discuţii, în care autorul formulează întrebări asupra cuprinsului şi articulaţiilor naraţiunii Pentru că romanul are aşadar o evidentă dimensiune pedagogică, Newton, protagonistul, devine, mai degrabă decât un eretic arianist, materialist, alchimist dincolo de orice raţiune, promotorul uneia dintre cele mai importante valori laice a Secolului Luminilor, toleranţa Conjuraţia criminală pe care Newton este chemat să o denunţe intenţiona declanşarea unei Nopţi a Sfântului Bartolomeu care să-i răzbune pe protestanţi, împotriva catolicilor Deşi le dispreţuieşte credinţa, Newton opreşte izbucnirea unui masacru, având, totuşi, dincolo de calităţile sale intelectuale excepţionale şi un sprijin constant din partea lui Charles de Montagu, lord Halifax, directorul Monetăriei Regale Alexandru Matei Turnul Londrei a Şanţul cu apă b Aleea Apei c Tumul Sângeriu d Tumul Sărat e Tumul Marii Săgeţi f Monetăria irlandeză g Turnul de Alamă h Monetăria engleză i Casa Garnizoanei j Casa Directorului k Turnul de Cărămidă (casa Directorului Ordonanţei) l Capela m Turnul Alb n Turnul Verde o Tumul Beauchamp p Turnul Clopotului q Casa Intendentului r Intrarea în Monetărie (biroul lui Newton) s Turnul de Pază t Turnul Mijlociu u Tumul Leului v Strada Turnului spre estul Londrei Prolog RIDICĂ-TE ŞI UMBLĂ; CĂCI LUMINA A VENIT ŞI GLORIA DOMNULUI SE REVARSĂ ASUPRĂ-ŢI (Isaia 60:1) Am jurat să nu spun nimănui povestea cât timp trăieşte Newton În dimineaţa de 28 martie 1727 – sir Isaac Newton murise cu opt zile înainte –, împreună cu dr Samuel Clarke, prieten şi biograf al lui Newton, am luat o trăsură de la noua mea locuinţă din Maiden Line, Covent Garden şi am plecat să-i vedem trupul neînsufleţit, depus la catedrală, ca şi cum ar fi fost vorba despre un nemaipomenit erou grec L-am găsit în Sala Ierusalim, o încăpere lambrisată cu stejar, cu un şemineu imens orientat spre sud-vestul catedralei, sală în care încă mai poţi să admiri tapiserii şi vitralii păstrate de pe vremea lui Henric al III-lea, dar şi busturi din marmură ale lui Henric al IV-lea şi Henric al V-lea Legenda spune că lui Henric al IV-lea i s-ar fi făcut rău în catedrală şi ar fi fost dus în Sala Ierusalim, unde s-a stins, îndeplinind astfel profeţia cum că-şi va găsi sfârşitul în Ierusalim N-aş putea să spun dacă asemănarea cu Henric a avut vreo legătură, dar ştiu că cel care l-a îmbălsămat pe Newton a făcut treabă bună şi a reuşit să nu-l machieze ca pe-o târfă, un defect des întâlnit la cei care fac această meserie Carnea avea o culoare aproape naturală, era sănătoasă, suplă şi plină, de-ai fi zis doar că doarme Şi, de vreme ce nici nu se simţea nici un miros neplăcut, deşi Newton era mort de mai bine de o săptămână – destul de mult pentru un cadavru să stea altundeva decât în pământ – cred că sunt îndreptăţit să garantez pentru priceperea celui care l-a îmbălsămat E drept şi că primăvara era la început şi abia începea să se încălzească Omul pe care l-am văzut întins într-un coşciug deschis aşezat pe o masă lungă purta o perucă mare şi ţeapănă, rufărie albă şi un costum negru din trei piese Avea chipul brăzdat, ceva mai mult spre zona maxilarului şi, în ciuda unui nas drept, acvilin, care m-a făcut dintotdeauna să mă gândesc la el ca la un demn urmaş al romanilor, trăsăturile nu-i erau deloc aspre Mi-a trecut chiar prin minte că aş putea surprinde undeva, în aer, ceva din agerimea care îl caracterizase cândva Sau poate măcar ceva din înţelepciunea lui din urmă Dar aşa, mort, Newton avea o figură aproape comună — Suferea cumplit când a murit, am zis — Dar şi-a păstrat totuşi luciditatea, răspunse doctorul Clarke — Chiar aşa! Întotdeauna a fost aşa Newton a fost cel mai lucid om de pe faţa pământului Pentru el, fiecare părticică a creaţiei era o enigmă ale cărei mărunte indicii au fost răspândite în lume de Dumnezeu Sau un cifru pe care, dacă s-ar fi concentrat suficient, ar fi putut să-l dezlege Cred că era convins că oricine ar fi descifrat un asemenea cod pământesc l-ar fi putut pătrunde şi pe cel ceresc Nu credea niciodată nimic ce nu putea transpune într-o teoremă sau într-o diagramă — Newton ne-a dat firul de aur cu ajutorul căruia să ne putem găsi calea prin labirintul lui Dumnezeu, spuse doctorul Clarke — Da, făcui eu, probabil că aşa e După-masă, m-am întors la locuinţa mea din Maiden Lane Am dormit agitat, chinuit de amintirile mele încă vii legate de el N-aş putea să spun că l-am cunoscut bine pe Newton De altfel, mi-e greu să cred că oricine, femeie sau bărbat, ar putea spune asta despre el Pentru că nu era doar o fiinţă unică, ci şi una timidă Şi totuşi pot să spun că, pentru o vreme, cu excepţia doamnei Conduitt, eu am fost aproape singurul om care l-a cunoscut atât cât îl putea cunoaşte cineva Înainte să-l întâlnesc pe Newton, eram ca Londra înaintea Marelui Foc şi mă gândeam prea puţin la reconstrucţia structurilor mele intelectuale Dar când i-am cunoscut sclipirea şi când adierea minţii lui a aprins adevărate flăcări pe uliţele înguste ale bietului meu creier – multe dintre ele acoperite cu tot soiul de mizerii, căci eram tânăr şi nebun pe-atunci – focul a izbucnit atât de brusc încât a mistuit aproape totul Poate că dacă focul s-ar fi aprins doar la simpla lui prezenţă, aş mai fi putut păstra o părticică din omul care eram Dar mai era şi focul din inima mea, aprins de nepoata lui, doamna Conduitt – fosta domnişoară Barton – şi, în asemenea cazuri, când focul arde în mai multe locuri în acelaşi timp şi la mare distanţă unul de altul, ei bine, în asemenea cazuri întregul incendiu pare rezultatul unei strategii malefice şi supranaturale Pentru o prea scurtă şi miraculoasă vreme, cerul minţii mele a fost luminat parcă de focuri de artificii, pentru ca în secunda următoare să mă trezesc la pământ, copleşit, căci totul se terminase Credinţa-mi fu definitiv schilodită; sufletu-mi clocoti până la evaporare, iar inima arsă se făcu cenuşă rece Pe scurt, de viaţa mea se alese praful şi pulberea Fireşte, după foc începe reconstrucţia Marile proiecte ale lui sir Christopher Wren Catedrala Sfântul Pavel Da, e-adevărat, aveam propriile mele proiecte Iar faptul că sunt un colonel pensionat ar putea face pe cineva să creadă că a mai răsărit ceva din cenuşa fostei mele vieţi Dar reconstrucţia e dificilă şi nu întotdeauna încununată de succes Într-adevăr, uneori chiar cred că ar fi fost mai bine dacă, asemenea regelui Priam ucis de Neoptolemus în ruinele arzânde ale Troiei, m-aş fi stins după ce ne-am despărţit Dar doctorul Clarke nu avea răbdare să asculte toate astea Fără îndoială, el încă avea tendinţa să creadă că savantul Newton era cineva care le reda orbilor lumina ochilor Dar orice soldat poate să-ţi spună că uneori vezi prea multe Chiar şi cel mai curajos om poate să-şi piardă câteodată cumpătul la vederea duşmanului Ar fi putut oare regele Leonida, cu cei o mie de spartani ai lui, să ţină piept la Termopile vreme de două zile întregi dacă ar fi văzut în faţa lor desfăşurată întreaga armie persană? Nu, sunt situaţii în viaţă când e mai bine să fii orb Clarke spusese că Newton ne-a dat firul de aur cu ajutorul căruia să ne putem găsi calea prin labirintul lui Dumnezeu Ei bine, chiar aşa îi percepusem şi eu munca, la început Doar că însuşi Creatorul labirintului decisese altceva; labirintul nu are capăt, căci este infinit, situaţie în care conştientizăm cumplitul adevăr – că de fapt nu există nici un Creator Eu însă nu agreez ideea de labirint, aşa cum nu agreez nici ideea unei prăpăstii sau a unui abis în care Newton – în virtutea calităţilor sistemului său despre lume, corpuri căzătoare, matematică şi cronologie – ne coboară ca pe o scară de frânghie, situaţie cu atât mai primejdioasă cu cât gravitaţia poate să acţioneze pe nesimţite Să acţioneze pe nesimţite Newton ştia totul despre asta Mă refer la teoria sa privind gravitaţia, desigur Şi la interesul lui pentru alchimie, de exemplu Sau pentru coduri Când i-am spus domnului Clarke despre convingerea lui Newton cum că un om care a reuşit să descifreze un cod pământesc ar putea, tot aşa, să pătrundă şi unul divin, aş fi putut la fel de bine să-i şi povestesc atâtea lucruri despre coduri şi încifrări şi secrete de i-ar fi ieşit fum din perucă Dar nu Doctorul Clarke nu ar fi avut aceeaşi răbdare ca mine să asculte astfel de poveşti, pentru că sunt nişte istorii greoaie; şi, în plus, eu sunt soldat, nu am cine ştie ce har al povestirii Mai mult, îmi şi lipseşte exerciţiul relatării, căci este pentru prima oară când las la lumină aceste lucruri Newton însuşi m-a făcut să jur că păstrez secretul asupra acestei poveşti necurate, aşa cum el însuşi o numise Şi totuşi acum, când marele om murise, nu mai vedeam nici un motiv să păstrez tăcerea Dar cui să spun? Şi de unde să încep? Mă tem că sunt prea detaşat ca să pot deprinde măiestria stilului elocvent, simplu şi nobil care să capteze atenţia cuiva pentru multă vreme E boala englezilor Mărturisesc că am uitat chiar multe din propriile mele poveşti şi că mi-e greu să-mi amintesc o groază de lucruri Au trecut mai bine de treizeci de ani de-atunci şi sunt multe aspecte ale acestei poveşti care par să-mi depăşească priceperea Sau poate eu sunt elementul lipsă, căci nu-mi par mie suficient de interesant; cu atât mai puţin în comparaţie cu Newton Cum am putut oare să mă gândesc vreodată că aş putea să înţeleg cu adevărat pe cineva ca el? Nu sunt un om de litere Aş putea mai degrabă să descriu o bătălie decât o poveste ca aceasta Blenheim, Oudenarde, Malplaquet Am luptat în toate aceste bătălii Am avut parte de prea puţină poezie în viaţa mea N-au fost prea multe vorbe meşteşugite Doar arme şi săbii, gloanţe şi grozăvii Dar poate aş putea să recapitulez povestea în mintea mea Pentru că s-ar putea ca într-o bună zi să vreau să o fac cunoscută Iar dacă s-ar întâmpla ca asta să mă plictisească puţin, nimeni nu m-ar putea împiedica să las totul baltă oricând Oricum, mă gândesc prea puţin la faptul că va trebui să pun povestea pe hârtie dacă vreau să mi-o amintesc cu adevărat Şi totuşi, cum altfel aş putea să-mi îmbunătăţesc talentul de-a o povesti dacă nu scriind-o? Capitolul întâi Michael Maier, Sepimana philosophica, 1620 CI SOARELE NU VA MAI LUMINA ZIUA; ŞI NICI LUNA NU-ŞI VA MAI REVĂRSA LUMINA CI NUMAI DOMNUL VA FI ÎN TOATĂ STRĂLUCIREA LUI ETERNĂ, CĂCI EL VA FI GLORIA (ISAIA 60:19) Joi, pe 5 noiembrie 1696, aproape toţi oamenii mergeau la biserică Eu mergeam însă la duel Ziua Complotului Prafului de Puşcă era pe-atunci sărbătoare pentru protestanţi, din două motive: în 1605, aceasta fusese ziua în care regele Iacob I scăpase de complotul romano-catolic, cel care urmărea să arunce în aer clădirea Parlamentului; iar în 1688, în aceeaşi zi, prinţul de Orania descinsese la Torbay ca să elibereze Biserica Angliei de sub dominaţia opresivă a unui alt Stuart, regele catolic Iacob al II-lea Nenumărate slujbe de Ziua Complotului Prafului de Puşcă se ţineau peste tot în oraş şi aş fi făcut bine să merg să o ascult măcar pe una dintre ele, iar căinţa divină m-ar fi ajutat poate să-mi îndrept furia împotriva tiraniei papale şi nu împotriva omului aceluia care-mi terfelise onoarea Dar sângele mi se înfierbântase şi mintea mi se umpluse de dorinţa de luptă, aşa că eu şi martorul meu ne-am îndreptat spre Taverna Capătul Lumii, în Knightsbridge, unde am luat o ciozvârtă de vită şi un pahar de Rhenish drept mic dejun şi de-acolo am pornit-o întins spre Hyde Park să ne întâlnim cu adversarul meu, domnul Shayer, care ne aştepta deja împreună cu martorul lui Shayer era un individ hâd, cu o limbă mare într-o gură neîncăpătoare, motiv pentru care, atunci când vorbea, gângăvea ca un copil mic; i-am aruncat o privire de parcă m-aş fi uitat la un câine turbat Pe vremea aia eram un tânăr cam arţăgos şi nu-mi mai amintesc exact de la ce pornise gâlceava, dar cu siguranţă că fiecare avusese partea lui de vină Nici unul dintre noi nu era dispus să-şi ceară scuze şi nimeni nu adusese vreo dovadă în favoarea lui, aşa că toţi patru ne aruncarăm capele cât colo şi apucarăm săbiile Aveam oarece îndemânare în mânuirea sabiei, căci fusesem antrenat de domnul Figg, pe strada Oxford, dar adversarul meu, sărmanul, nu se pricepea aproape deloc; aşa că l-am împuns cu vârful lamei în sânul stâng cât ai zice peşte, foarte aproape de inimă Asta îl băgă în sperieţi pe bietul om care se temea pentru viaţa lui aşa cum eu mă temeam să nu fiu băgat la pârnaie, căci în 1666 era ilegal să te duelezi Cu toate acestea, mulţi încă o mai făceau, fără să stea prea mult pe gânduri; în ciuda riscurilor la care ne expuneam, domnul Shayer şi cu mine ne-am grăbit totuşi spre căminul studenţilor la Drept, unde am făcut cunoştinţă cu blazonul legii englezeşti, iar sfada noastră ajunse repede motivul unui scandal care mă forţă să renunţ definitiv la o carieră în barou Pesemne că nu eram însă cine ştie ce pierdere pentru tagma avocăţească, fiindcă nu arătam prea mare interes pentru justiţie şi nici nu aveam cine ştie ce talent în domeniu; alesesem dreptul doar ca să-i fac pe plac răposatului meu tată, care avusese dintotdeauna un mare respect pentru această profesie Şi totuşi, ce altceva puteam să fac? Nu veneam din cine ştie ce familie înstărită, dar aveam niscaiva relaţii Fratele meu mai mare, Charles Ellis, ajunsese de curând membru al Parlamentului şi era pe-atunci subsecretarul lui William Lowndes, el însuşi secretarul permanent al lordului trezorier Trezorier fusese, până la recenta lui demisie, lordul Godolphin Câteva luni mai târziu, regele îl numi în locul lui Godolphin pe lordul Montagu, pe atunci consilier al ministrului de Finanţe, cel căruia Isaac Newton avea să-i datoreze numirea în funcţia de custode al Monetăriei Regale, în mai 1696 Fratele meu îmi spuse că, până la venirea lui Newton, funcţia asta abia dacă avea una-două răspunderi, iar Newton însuşi o acceptase doar ca să-şi primească plata fără să muncească cine ştie ce; dar tocmai atunci începu marea reformă monetară, eveniment care crescuse brusc rolul unei instituţii până atunci aproape anonime Aşa că Newton se văzu obligat să devină agent de pază al monedei regale Adevărul e că moneda avea o nevoie acută de protecţie, de vreme ce se devalorizase mult în ultimul timp Adevărata monedă în regat era moneda de argint – căci aurul era şi fusese dintotdeauna puţin – care valora şase pence, un şiling, jumătate de coroană sau o coroană; dar până la apariţia bateriei mecanizate de monedă, cele mai multe erau făcute de mână şi aveau o margine atât de neregulată încât puteau fi chiar folosite la tăiere sau pilire Cu excepţia unei mici cantităţi de monede bătute după Restauraţie, nici una dintre monedele aflate în circulaţie nu era mai recentă de Războiul Civil, în timp ce o mare cantitate fusese lansată de regina Elisabeta Destinul făcu atunci ca baterea de monedă să-şi înteţească declinul când, după ce William şi Mary preluară tronul, preţul aurului şi argintului crescu atât de mult încât argintul folosit ca să baţi o monedă de un şiling costa mult mai mult de un şiling Sau cel puţin aşa trebuie să fi fost O nouă serie de şilingi cântărea cam şase grame, iar la noul preţ al argintului abia dacă ar fi trebuit să ajungă la vreo cinci; dar şi mai supărător era că, după ce timpul o uza, o subţia şi o şlefuia, biata monedă abia dacă mai ajungea la vreo patru grame Din acest motiv, oamenii erau tentaţi să păstreze banii noi şi să-i refuze pe cei vechi Ordinul privind rebaterea monedelor trecu de Parlament în ianuarie 1696, dar nu făcu decât să aline niţel necazul, căci Parlamentul a făcut greşeala să renunţe la banii vechi înainte să se asigure că stocul din cei noi este îndestulător Aşa că de-a lungul verii – dacă se poate numi vară anotimpul acela atât de mohorât – banii au fost atât de puţini încât în fiecare zi putea izbucni o revoltă Căci fără bani suficienţi, cum aveau să fie plătiţi oamenii şi cum avea să fie cumpărată pâinea? Şi, pe lângă faptul că banii nu erau destui, se mai abătu şi nenorocirea că bancherii şi bijutierii, care obţinuseră averi imense cu japca, îşi păstrau acum lingourile, aşteptând ca valoarea lor să crească Fără să mai vorbim şi de băncile care în fiecare zi erau jefuite sau dădeau faliment, başca o creştere greu de suportat a impozitelor pe orice, mai puţin pe trupul femeilor şi pe zâmbetele de convenienţă, dar şi pe alea le vedeai din ce în ce mai rar Se simţea pretutindeni o aşa de mare lipsă de entuziasm public, încât ai fi zis că naţiunea era gata să se prăbuşească sub atâtea calamităţi care o loviseră Extrem de conştient de nevoia mea de a avea o slujbă, la fel de urgentă ca cea a domnului Newton de un asistent, chiar dacă nu ne lega cine ştie ce căldură, aşa cum ar fi fost firesc între fraţi, Charles izbuti să-l convingă pe lordul Montagu să accepte promovarea mea în funcţie pe lângă Newton Curând, lucrurile se aranjară în aşa fel încât urma să merg acasă la doctorul Newton ca să mă recomand pe mine însumi Îmi amintesc bine ziua, căci era un ger năprasnic, în care se anunţaseră din ce în ce mai multe comploturi ale catolicilor împotriva regelui şi în care începuse deja o vânătoare acerbă de iacobini Ce nu-mi amintesc însă este impresia puternică pe care reputaţia lui Newton o făcuse asupra minţii mele fragede; căci, spre deosebire de Newton, care era profesor la Cambridge, eu eram un bărbat de Oxford şi, cu toate că-i ştiam pe clasici, eram la fel de departe de a putea conversa pe marginea unui sistem matematic, ca să nu mai vorbim de unul care să poată afecta ordinea universală, pe cât eram de incapabil de o analiză spectrală Eram conştient numai de faptul că doctorul Newton, la fel ca domnul Locke sau sir Cristopher Wren, era unul dintre cei mai citiţi oameni din Anglia, cu toate că nu puteam să spune exact de ce: pe vremea aceea cărţile de joc erau singura mea lectură, iar fetele frumoase îmi erau singura preocupare în domeniul şcolar, căci studiasem femeile îndeaproape; şi eram la fel de îndemânatic cu spada şi pistolul pe cât erau alţii cu o sextantă sau cu o pereche de divizori În două vorbe, eram la fel de ignorant ca un juriu care nu poate da o sentinţă Şi totuşi, în ultima vreme, mai ales de când părăsisem şcoala de Drept, ignoranţa începuse să-mi devină povară Strada Jermyn era o suburbie construită recent şi destul de modernă din Westminster, iar casa lui Newton era undeva spre capătul dinspre vest, cel mai acătării, aproape de Biserica Sf Iacob La ora 11, mă prezint la uşa doctorului Newton, pe care mi-o deschide un servitor Mă conduce într-o cameră în care ardea un foc straşnic şi în care Newton mă aştepta într-un scaun roşu, rezemat pe o pernă roşie şi cu o carte legată în marochin roşu Newton nu purta perucă, aşa că am observat că avea părul cărunt, dar dinţii îi erau toţi întregi şi în stare destul de bună pentru un bărbat de vârsta lui Purta un halat de un purpuriu foarte închis, împodobit cu nasturi de aur şi îmi mai amintesc că avea o băşică sau o eczemă pe gât care părea să-l necăjească niţel Încăperea era complet roşie, de parcă aici s-ar fi odihnit din când în când cineva bolnav de vărsat de vânt, căci se spunea că asta era culoarea care vindeca infecţia Era bine mobilată, cu câteva peisaje pe pereţii roşii şi cu un glob minunat care ocupa aproape în întregime colţul de lângă fereastră al camerei, de parcă încăperea ar fi fost universul, iar el însuşi Dumnezeu, căci îmi amintesc că m-a izbit înfăţişarea lui de parcă ar fi fost cel mai înţelept om pe care l-am văzut vreodată Nasul lui era la fel de puternic ca o punte peste Tibru, iar ochii lui, tăcuţi atunci când se odihnea, deveneau brusc la fel de pătrunzători ca un pumnal în clipa în care fruntea i se încrunta sub povara unui gând sau a unei întrebări Avea o gură de om tipicar, de parcă i-ar fi lipsit apetitul şi umorul, iar bărbia, cu gropiţă, era urmată de o guşă care-i semăna leit Iar atunci când vorbea, se simţea un accent pe care eu greşit l-am identificat a fi de Norfolk, dar despre care ştiu acum că era de Lincolnshire, căci se născuse lângă Grantham În ziua în care l-am întâlnit prima oară mai era doar o lună, o lună şi ceva până la aniversarea lui de 54 de ani — Nu-mi şade-n fire să vorbesc despre lucruri care nu fac obiectul muncii mele, spuse el Aşa că dă-mi voie să trec direct la subiect, domnule Ellis Când am devenit custode al Monetăriei Majestăţii Sale, nu m-am gândit deloc că viaţa mea va fi acaparată de găsirea, urmărirea şi pedepsirea falsificatorilor de bani, a pungaşilor şi a contrabandiştilor Dar constatând că s-a întâmplat una ca asta, am scris Comitetului Trezoreriei despre faptul că asemenea chestiuni ar intra mai degrabă în competenţa unui funcţionar din Ministerul Justiţiei şi că, dacă acest lucru e posibil, îl rog să-mi ia crucea asta din spate Lordul a decis însă altceva, aşa că trebuie să mă supun E drept, am transformat problema într-un război personal, căci dacă Marea Reformă Monetară nu reuşeşte, mă tem că vom pierde acest război cu Franţa şi tot regatul va fi pierdut Dumnezeu ştie că, în toate aceste şase luni, eu unul mi-am făcut pe deplin datoria, fără îndoială Dar datoria vitală de a pune mâna pe nemernicii ăştia, care se dovedesc atât de mulţi, m-a făcut să am nevoie disperată de un ajutor care să mă susţină să-mi fac treaba Nu vreau însă vreun papă-lapte împiedicat în slujba mea Dumnezeu ştie în ce nenorocire am putea să ne adâncim sau ce act de violenţă s-ar putea abate asupra acestui birou sau chiar asupra propriilor noastre persoane, ştiut fiind faptul că falsificarea de bani este un act de înaltă trădare şi se pedepseşte greu, iar asta îi face pe falsificatori nişte tâlhari mânaţi de disperare Pari un tânăr inteligent, domnule Dar îndrăzneşte şi prezintă-te — Cred că am să vă spun câte ceva despre studiile mele, domnule, am reuşit să articulez emoţionat, căci Newton vorbise aproape la fel ca bunul meu tată, care se aştepta la ce era mai rău din partea mea şi care, de cele mai multe ori, nu era dezamăgit Mi-am luat licenţa la Oxford Şi am studiat Dreptul — Bun, bun, făcu Newton nerăbdător Pesemne o să ai nevoie de o pană uşoară Fiindcă toţi pungaşii ăştia sunt buni de gură şi-ţi vând asemenea poveşti încât îl fac pe om să simtă c-ar avea nevoie de trei mâini ca să înregistreze tot Dar să lăsăm modestia deoparte, domnule Ce alte aptitudini mai ai? Mi-am stors mintea după un răspuns Ce alte aptitudini mai aveam? Şi trezindu-mă lipsit de cuvinte, având puţine sau chiar nimic de spus care să mă recomande, am început să mă strâmb, să-mi scutur capul şi să ridic din umeri şi am simţit cum încep să transpir de parcă eram în baia cu aburi — Haide, domnule, insistă Newton, n-ai înţepat un om cu spada? — Ba da, domnule, am bâiguit eu, mânios că fratele meu îi dezvăluise povestea asta stânjenitoare Căci cine altcineva ar fi putut să-i spună? — Excelent! lovi Newton o dată în masă de parcă ar fi ţinut scorul Ai o lovitură energică, după cum văd Nu e o urmă de praf de puşcă pe mâna ta dreaptă? continuă el văzându-mi nedumerirea — Ba da, domnule Aveţi dreptate Folosesc destul de bine şi pistolul şi carabina — Dar te descurci mai bine cu pistolul, pot să jur — Tot fratele meu v-a spus şi asta? — Nu, domnule Ellis Propria ta mână mi-a spus-o O carabină ar fi lăsat semne şi pe mână, şi pe faţă Un pistol lasă însă urme numai pe dosul palmei, lucru care mă face să cred că foloseşti mult mai adesea pistolul — Deşteaptă şmecherie, domnule! M-aţi prins — Mai ştiu şi altele Fără îndoială, vom vizita multe bârloguri, unde slăbiciunea ta evidentă pentru femei ne poate fi de mare folos Femeile ar putea să-i spună unui tânăr ca tine lucruri pe care probabil că le-ar ascunde bătrânelor mele urechi Mă gândesc şi că slăbiciunea ta pentru brunete ca aceea cu care tocmai ai fost ne-ar putea ajuta să folosim nişte stratageme care să ne aducă informaţii Pesemne chiar ea ţi-a dat berea de ienupăr pe care ai băut-o? — Pe onoarea mea dacă nu e vorba de Pam, făcui eu, destul de încurcat, căci într-adevăr ţinusem în braţe o zgâtie cu părul negru chiar în dimineaţa aia, la micul dejun, în taverna mea obişnuită De unde aţi ştiut că e brunetă? Şi că am băut nişte bere de ienupăr? — Am ştiut graţie firului aceluia lung de păr negru care-ţi împodobeşte frumoasa vestă aurie, explică Newton Îi demonstrează culoarea părului aproape la fel de bine cum stilul conversaţiei dumitale demonstrează strânsa prietenie pe care o ai cu masa de joc Dar şi asta o să ne fie de folos Tot aşa cum mare nevoie o să avem de un bărbat bun prieten cu sticla Iar dacă nu mă înşel, domnule, ce văd pe manşeta Domniei Voastre e vin roşu Fără doar şi poate că aţi degustat cam multişor noaptea trecută şi poate tocmai de aceea v-a fost niţel cam rău de la stomac azi-dimineaţă Aşa că aţi avut nevoie de nişte bere de ienupăr care să vă mai domolească puţin crampele Miasma grea din uleiul de ienupăr care se simte în respiraţia Domniei Voastre e inconfundabilă Simţeam cum mi se taie răsuflarea de uimire cum omul acesta ştia atât de multe despre mine, de parcă putea să vadă în adâncul minţii mele şi să-mi citească, de acolo, gândurile — Mă faceţi să par cel mai desăvârşit şi mai decăzut păcătos târât vreodată la spânzurătoare, am protestat eu Nu ştiu ce să spun, sunt ofensat — Vă rog, domnule Ellis, spuse Newton, n-o luaţi aşa Noi doi trebuie să ne-nţelegem Mersul Monetăriei mă face să am nevoie de ajutorul unui om care se descurcă bine prin Londra Aşa stând lucrurile şi ca să nu vă mai fierb, slujba vă aparţine, dacă o doriţi Plata nu e cine ştie ce Doar 60 de livre pe an, pentru început Nu e tocmai conform principiilor mele şi trebuie să recunosc că mi-e o groază teribilă că omul de care am nevoie ar putea refuza slujba asta, iar eu aş trăi ruşinea îngrozitoare de a nu-mi putea face datoria din lipsa asistentului pe care nu-l am, dar de care am atâta nevoie Aceasta fiind situaţia şi stându-mi în putere să fac asta, am decis să-i ofer secretarului meu casa custodelui Monetăriei, în Turnul Londrei, cu toate avantajele pe care le presupune acest lucru — E o ofertă foarte generoasă, domnule, am spus eu, începând să rânjesc ca un idiot, căci era mai mult decât m-aş fi aşteptat De când ieşisem din căminul studenţilor de la Drept, închiriasem diverse locuinţe în strada King, din Westminster Acestea erau toate nişte biete chichineţe, iar inima mea tresări la gândul că aş putea avea o casă numai pentru mine, mai ales că era vorba de o casă care-mi pica împreună cu toate beneficiile Turnului şi care te putea scuti de plata oricăror taxe — De când am venit la Monetărie, anul trecut, în aprilie, am locuit eu însumi acolo o vreme, înainte să mă mut în strada Jermyn, în august Adevărul e că Monetăria e cam zgomotoasă, dat fiind că laminoarele funcţionează toată noaptea, şi nu mă puteam obişnui cu asta după liniştea şi pacea de la Cambridge Dar tu eşti tânăr, iar experienţa mi-a demonstrat că tinerii au un grad mai ridicat de toleranţă la zgomot decât bătrânii În plus, am mari speranţe că nepoata mea va veni să locuiască împreună cu mine din decembrie, iar Monetăria e un loc murdar şi nesănătos, plin de pungaşi, cu un aer bolnăvicios, unde m-am convins că nu pot să locuiesc Ce zici, domnule? E o căsuţă drăguţă, cu grădină O casă întreagă cu grădină Era prea mult Şi totuşi eram înclinat să cer mai mult Am menţionat mai devreme cum că începusem să simt povara propriei mele ignoranţe; şi atunci mă lovi dintr-odată evidenţa faptului că era ceva în comportamentul şi în ţinuta lui Newton care mă făcu să cred că aveam multe de învăţat de la el Aşa că m-am gândit să fac din asta o condiţie de angajare Căci eram cucerit de această idee, cum că să cunoşti mintea unui asemenea om care pătrunsese atâtea mistere filosofice şi ştiinţifice era ca şi când ai cunoaşte mintea lui Dumnezeu Ceea ce ar fi însemnat o schimbare faţă de minţile prostituatelor şi ale cartoforilor mei de până atunci — Bine, domnule, am răspuns Voi lucra pentru dumneavoastră Dar cu o condiţie — Care ar fi aceea, domnule Ellis? — Să mă învăţaţi tot ceea ce se va dovedi că nu ştiu, căci ştiu că sunteţi un om învăţat Aş vrea să-mi arătaţi câte ceva despre lume aşa cum o înţelege Domnia Voastră şi să discutaţi cu mine despre natura lucrurilor, în ideea de a-mi îmbunătăţi cunoştinţele pe viitor Căci, trebuie să mărturisesc, diploma mea universitară mi-a adus înţelegerea clasicilor şi a logicii lui Sanderson, dar nimic mai mult de-atât Am să lucrez pentru dumneavoastră, domnule, dar v-aş ruga să luminaţi acea parte din mine care acum e cufundată în întuneric Şi să ridicaţi şi să sprijiniţi ceea ce acum e decăzut şi şubred în mine — Bine spus, domnule Numai un om inteligent poate să-şi recunoască ignoranţa, mai ales când e vorba de un om cu o diplomă universitară Dar vreau să te avertizez Nu am fost niciodată cine ştie ce dascăl Tot timpul cât am fost la Cambridge, Colegiul Trinity nu mi-a dat decât trei studenţi şi chiar şi pe aceia i-am acceptat mai mult de dragul onorariului primit, decât din cine ştie ce nevoie de a mă implica în viaţa unui liceu contemporan Fiecăruia dintre noi îi e greu să se gândească în ce fel apare în faţa lumii, dar adevărul este că eu cred despre mine că am învăţat doar ca să demonstrez cât de puţine lucruri ştiu despre lume Cred că aceasta este şi lucrul care ofensează acele laturi de rabin din mine Dar sunt de acord cu condiţia pe care o pui Încă nu ştiu ce, dar sunt sigur că am să-ţi ademenesc mintea aceea tânără cu ceva Aşa că hai să batem palma Am apucat mâna mică şi rece a lui Newton şi, chiar aşa, am sărutat-o, căci de-acum era a stăpânului meu, căruia îi datoram o parte din perspectivele şi din norocul ce aveau să se abată asupra mea — Mulţumesc, domnule, am spus, am să mă străduiesc să vă slujesc cât pot eu mai bine — Am să trimit o scrisoare la Trezorerie chiar azi, spuse Newton Ei trebuie să consfinţească angajarea ta Dar nu am nici o îndoială că-mi vor aproba alegerea După aceea va trebui să depui jurământul că vei păstra secretul asupra metodei de ştanţare a domnului Blondeau, deşi nu mi se pare cine ştie ce secret, de vreme ce mi s-a spus că exact aceeaşi maşinărie pe care o foloseşte el este expusă spre vizitare publicului, la Monetăria din Paris Dar hai mai întâi să bem împreună un pahar de cidru, după care am să redactez scrisoarea şi apoi o să mergem cu trăsura mea până la Turn, unde ai să depui jurământul şi unde am să-ţi arăt apoi Monetăria * Aşa m-am angajat la Monetăria Regală Monetăria era în Turn din 1299, iar în 1696 atingea deja dimensiunile considerabile ale unui adevărat oraş Două rânduri de clădiri din lemn vechi, strânse laolaltă cu nituri de fier, se întindeau între metereze, începând dinspre Turnul de Pază şi Turnul Clopotului, extinse cu încă vreo cinci sute de metri de-a lungul şi în jurul soclului fiecărui perete şi terminându-se la Turnul Sării Un drum îngust, pietruit, luminat cu lămpi cu petrol şi păzit de santinele, lega între ele construcţiile din cherestea de pe margine, dintre care unele, care aveau mai multe nivele, erau locuite sau folosite pentru birouri, barăci, depozite, topitorii, fierării, mori, taverne sau chiar o prăvălie în care se vindeau de-ale gurii Aşa cum mă avertizase Newton, prelucrarea metalului făcea un zgomot de-ţi spărgea timpanele, iar în timp ce mergeam prin Monetărie a trebuit să strigăm unul la celălalt ca să ne putem auzi; la asta trebuie să adăugăm însă tunurile care trăgeau salve din când în când, zgomotul cailor şi al potcoavelor lovindu-se de pietrele drumului, anunţurile clopotarului şi vocile soldaţilor cazaţi aici şi care înjurau mai ceva ca Templierii, câinii care lătrau, corbii al căror ţipăt semăna cu un horcăit de moarte, ghiulelele care bubuiau, pisicile care urlau, uşile şi porţile care se trânteau, cheile care zdrăngăneau şi indicatoarele de lemn care trosneau în bătaia vântului, căci era un vânt năprasnic de primăvară timpurie Bedlam nu putea să fie mai zgomotos decât Monetăria Regală Prima impresie pe care mi-a lăsat-o a fost aceea a Infernului descris de Dante atunci când Eneas a ajuns în Infern şi, aşezat între Turnul Clopotului şi Turnul de Pază, unde puteam să aud şi mormăitul slab al sălbăticiunilor din împrejurimile Turnul Leului aflat lângă intrarea dinspre miazăzi, m-am văzut pe mine însumi de parcă aş fi stat în anticamera şi în faţa fălcilor iadului care stau să se deschidă Şi totuşi, Turnul era un loc interesant şi mă bucuram să fiu acolo, pentru că am avut dintotdeauna o înclinaţie spre istorie Vizitând Turnul pe când eram copil, nu prea mă gândisem c-am să ajung vreodată chiar să lucrez acolo Am apucat-o spre nord, în sus pe strada Monetăriei, în timp ce Newton mă tot punea la curent cu munca celor care băteau moneda mânuind presele sau cu cea a celor care verificau calitatea lingourilor sau cu cea a topitorilor şi a gravorilor — Desigur, spuse el, mulţi dintre oamenii ăştia sunt nişte şarlatani băgaţi până peste cap în falsificarea de bani şi numai buni de spânzurat Monedele neştanţate sunt adesea furate, la fel ca şi matriţele şi ştanţele de guinee Cel puţin doi oameni care au lucrat la Monetărie au fost spânzuraţi Iar alţi doi, tot din serviciul Monetăriei, sunt în închisoarea Newgate, condamnaţi la moarte Te sfătuiesc să nu ai încredere în nimeni, de la vlădică la opincă Ticălosul care e şeful Monetăriei e domnul Neale, dar îl găseşti atât de rar aici încât ai zice că-i e ruşine să conducă biroul Dar mă îndoiesc c-o să ai destule ocazii să-l cunoşti suficient de bine încât să-i recunoşti nenumăratele defecte În acest moment, Newton înclină înţepat din cap spre un bărbat care ieşise dintr-unul dintre birouri – un tip scund şi ftizic care ţipa ca o trompetă atunci când vorbea Iar în clipa în care se îndepărtă de noi suficient încât să nu ne mai poată auzi, stăpânul meu îmi porunci să nu am încredere nici în el — Este prieten la cataramă cu artileria Turnului, comandantul garnizoanei de soldaţi cu care suntem mereu în conflict pentru privilegiul de a supraveghea Monetăria Ei ne privesc ca pe nişte pungaşi, cu toate că şi noi suntem aici aproape de tot atâta vreme ca şi ei Dar în Turnul ăsta sunt deja prea mulţi oameni, şi de fapt aici e chichirezul Până de curând, artileria a ocupat Monetăria Irlandeză, care e undeva lângă Turnul Sării, la capătul drumului ăstuia pe care suntem noi Au pus mâna pe locuinţa paznicului şi pe cele ale câtorva funcţionari şi au mai ridicat vreo câteva barăci pe un teren viran Dar această reformă monetară ne-a împiedicat să-i dăm iar afară din Monetărie, aşa că s-au întors în mijlocul haosului din Turn, unde soldaţii obişnuiţi trebuie să stea la rând ca să doarmă pe un pat adevărat, motiv pentru care acum ne urăsc mai tare decât oricând Aşa că ai face bine să nu ai încredere în nici unul dintre ei sau dintre ofiţerii lor, căci nu ne doresc decât ce e mai rău Newton îl observă atunci pe un individ cu o atitudine trufaşă, care ne privea de sus, din vârful Turnului Beauchamp — Iată-l şi pe marele arhitect al resentimentelor lor Lordul Lucas însuşi Este administratorul-şef al Turnului, o poziţie care presupune, prin tradiţie, atâtea privilegii speciale încât dacă nu aş fi eu şi funcţia pe care o deţin, s-ar putea numi cel mai puternic om din acest castel Dintre toţi oamenii de care ţi-am vorbit, în el trebuie să ai cea mai puţină încredere E un beţiv ordinar şi e atât de arogant încât ai crede că se şterge la fund doar cu hârtie poleită cu aur Puţin mai în faţă, după colţul Turnului Devereaux, ajunserăm în dreptul fierăriei, unde şedea cel mai fioros şi mai cumplit la înfăţişare şarlatan pe care l-am văzut vreodată; se întrerupse pentru o clipă din potcovitul unui cal, cât să-i arunce o privire necruţătoare doctorului Newton şi, prin asociere, şi mie — Pe sufletul meu dacă omul acela nu avea cea mai criminală înfăţişare pe care am văzut-o vreodată, am zis eu după ce am trecut de el — E cel mai rău dintre ticăloşi şi unul dintre marii duşmani ai Monetăriei Dar uită de el o clipă, căci am ajuns la casa Secretarului Regal, iar alături e casa Stăpânirii, lângă care e şi cea a Custodelui Adjunct, Monsieur Fauquier — Fauquier? Pare francez — E unul dintre acei hughenoţi expulzaţi de curând din ţara lui de regele Franţei, Ludovic, îmi explică Newton Cred că sunt aici, în Turn, câteva zeci de astfel de fugari Biserica Franceză, care este centrul comunităţii lor, e la numai câţiva paşi de Turn, pe strada Threadneedle Fauquier este un om extrem de inteligent şi, cred eu, destul de sârguincios Dar să nu te aştepţi să-l găseşti vreodată acasă – pe el sau pe oricare altul dintre cei de care ţi-am vorbit Fiecare dintre ofiţerii Monetăriei pot obţine un venit suplimentar dacă îşi închiriază locuinţele de serviciu altora, iar câştigul le revine doar lor Am înţeles atunci faptul că, oferindu-mi mie locuinţa lui de serviciu, Newton renunţa şi la profitul pe care l-ar fi obţinut dacă o închiria altcuiva Newton se opri şi îmi arătă cu degetul o clădire îngrijită cu două etaje, ridicată de-a lungul zidului, sub partea exterioară a pantei cunoscută drept Muntele de Alamă, denumită aşa de la tunul de alamă instalat aici şi care, aveam să descopăr în curând, era adesea folosit să tragă salve cu ocazia aniversărilor regale sau a vizitelor unor demnitari străini — Asta e casa Custodelui, unde o să locuieşti tu, spuse Newton Deschise uşa şi mă grăbi să intru; aruncând o privire în jur, peste mobilă şi peste cărţile care-i aparţineau lui Newton, îmi trecu prin minte că locul ăsta o să mă aranjeze foarte bine — Casa e destul de comodă, cu toate că, aşa cum vezi, se simte niţică umezeală, de care nu cred că te poţi feri, dată fiind vecinătatea cu râul Şi e cam mult praf – îl ridică trepidaţiile tunului atunci când e folosit, aşa că nici de ăsta nu prea poţi să scapi Eşti liber să foloseşti mobila asta Cea mai mare parte e adusă din Trinity Nu e cine ştie ce şi nici nu prea-mi pasă ce se întâmplă cu ea, dar o să te rog să ai grijă de cărţi În noua mea casă nu mai am nici un pic de loc pentru alte cărţi, dar nici nu-mi vine să mă despart de cele de aici Devreme ce tu eşti deschis spre autoeducaţie, domnule Ellis, fără îndoială că o să vrei să le citeşti S-ar putea chiar să găseşti una sau două pe gustul tău Ba chiar mi-ar plăcea să aud ce crezi despre ele, căci ar însemna pentru mine la fel de mult ca şi când aş reciti eu însumi cartea respectivă Ieşind din nou afară, Newton îmi arătă o mică grădină închisă, destul de neîngrijită, care înconjura Turnul Bijutierilor şi de care, fiind grădina Custodelui, mă puteam bucura şi eu — Ai putea chiar să cultivi nişte legume aici, îmi sugeră Newton Dacă te hotărăşti să faci asta, ai putea să-mi trimiţi şi mie câteva De altfel, este un loc plăcut unde să stai vara, dacă nu te temi de fantome, deşi adevărul e că, dacă lucrezi pentru mine, o să ai prea puţin timp de pierdut cu asemenea mofturi Eu unul sunt destul de sceptic în general, când vine vorba de spirite, dar sunt mulţi în Turnul ăsta care-şi fac un titlu de glorie anunţând în dreapta şi-n stânga că au avut cine ştie ce revelaţie În general, toate astea mi se par prostii Dar nu e deloc un secret faptul că o mulţime de oameni şi-au pierdut viaţa între zidurile astea, într-un mod care mai de care mai crud, iar asta explică multe dintre superstiţiile de pe-aici, căci poveştile de acest gen vor avea întotdeauna efect asupra fanteziei ignoranţilor S-a spus chiar că predecesorul tău a fost alungat de o stafie, dar o asemenea poveste e dincolo de puterea mea de înţelegere şi cred, mai degrabă, că era mână în mână cu unii dintre nemernicii ăştia de falsificatori şi a fugit, de frică să nu fie prins şi spânzurat Căci dispariţia lui a coincis cu sosirea mea la Monetărie, ceea ce mă face extrem de suspicios Vestea că am avut un predecesor care a dispărut m-a tulburat puţin şi m-a făcut să-mi doresc să aflu mai multe, fie şi numai pentru că se contura acum posibilitatea ca slujba asta să fie mai primejdioasă decât crezusem iniţial — Cum îl chema? am întrebat Nu s-au făcut cercetări? E trist să văd ce lucru nesigur poate fi reputaţia predecesorului meu şi cât de repede se pot trage concluzii când e vorba de cinstea lui Am speranţa că, dacă aş dispărea şi eu, mi-aţi acorda ceva mai multă consideraţie — Îngrijorarea ta îţi face cinste, recunoscu Newton Îl chema George Macey Şi cred că s-au făcut ceva verificări în privinţa lui — Dar vă rog, domnule, nu e posibil ca domnul Macey să fie considerat o victimă mai degrabă decât să fie catalogat drept răufăcător? Aşa cum chiar Domnia Voastră a recunoscut, oamenii ăştia cu care aveţi de-a face sunt disperaţi Nu e posibil ca vreunul dintre ei să-l fi ucis? — Dacă nu e posibil, ziceţi? Dacă nu e posibil? Era acum şase luni când eu încă mai încercam să mă lămuresc cum stau lucrurile prin locurile astea După ce a trecut atâta timp, nici un scenariu nu mi se mai pare de necrezut Căci, pentru mine, două dintre cele mai bune şi mai sigure metode de a filosofa sunt analiza sârguincioasă a lucrurilor evidente şi apoi identificarea unor ipoteze în funcţie de indiciile pe care ţi le oferă acestea Ce e sau nu posibil să se fi întâmplat nu face obiectul interesului meu Investigarea enigmelor sau a chestiunilor dificile prin metoda analizei trebuie să preceadă întotdeauna metoda compoziţiei Asta e metoda mea, domnule Ellis Ideea de a şti mi-ar anula sistemul de valori, domnule Dar întrebările Domniei Tale sunt îndreptăţite Voi continua să-ţi apreciez onestitatea, domnule, şi nu am să te pervertesc Dar o să te rog să-mi vorbeşti mereu la obiect Şi începe-ţi studiile cu metoda mea ştiinţifică, pentru că o să-ţi folosească, iar noi doi ne vom înţelege după aceea foarte bine — Am să vă studiez opera şi metoda cu multă sârguinţă, domnule, l-am asigurat eu — Aşadar, ce spui de casă şi de grădină? — Îmi plac foarte mult, doctore Newton Nu cred că am avut vreodată la cărţi norocul pe care îl am intrând în slujba Domniei Voastre Şi era adevărat Nu locuisem niciodată singur La Barou, împărţisem camera cu altcineva; iar înainte de asta, urmasem cursurile Universităţii Oxford, unde locuisem în campus Şi era o mare plăcere să ştiu că pot să închid uşa în spatele meu şi numai al meu Toată viaţa fusesem obligat să-mi găsesc un loc doar al meu, departe de fraţi şi de surori, de studenţi sau de ucenici de avocaţi, ca să pot să citesc sau să visez Dar prima noapte pe care am petrecut-o în noua mea casă din Turn a fost foarte aproape de a fi şi ultima M-am dus la culcare devreme, luând cu mine mai multe eseuri privind amendamentele din politica monetară în Anglia, scrise de câteva dintre cele mai luminate minţi ale vremii, inclusiv de Newton, de sir Cristopher Wren, de doctorul Wallis şi de domnul John Locke Toate acestea fuseseră autorizate de Consiliul Regal, în 1695, iar Newton îmi sugerase că această lectură mi-ar putea oferi oarecare documentare asupra tuturor diverselor chestiuni referitoare la reforma monetară Nici unul dintre ele nu m-a convins totuşi să stau treaz până târziu; seara mea de lectură se dovedi aproape la fel de plictisitoare ca toate celelalte seri pe care le petrecusem de când renunţasem la studiile mele de Drept Aşa că, după vreo oră, două, am stins lumânarea, mi-am tras plapuma peste cap, fără să mă mai gândesc nici măcar o clipă la mofturile alea de superstiţii cu care fusesem bombardat ceva mai devreme Nu ştiu cât timp am dormit Poate a fost puţin peste o jumătate de oră, poate ceva mai mult, dar m-am trezit brusc, de parcă m-aş fi smuls din braţele morţii şi aş fi revenit atunci la viaţă În clipa următoare, am simţit cum mă cuprinde convingerea că nu sunt singur şi, ţinându-mi răsuflarea, am simţit din ce în ce mai puternic că umbrele întunericului ascund respiraţia grea a unei alte persoane Am sărit în picioare şi, cu pieptul zbătându-mi-se de bătăile neregulate ale inimii, am încercat să ascult cu luare-aminte atmosfera apăsătoare, de parcă aş fi fost însuşi profetul Samuel Şi, încetul cu încetul, începui să disting sunetul din cameră – ca şi cum cineva inspira cu greu printr-un tub Lucrul acesta m-a făcut să simt cum mi se ridică părul pe cap — Pentru numele lui Dumnezeu, cine e acolo? am ţipat în timp ce săream din pat şi încercam să caut un capăt de feştilă de lumânare în cămin cu care să mai aprind una şi să luminez încăperea În aceeaşi clipă, din întuneric se auzi o voce care-mi dădu fiori pe şira spinării: — Al tău Nemesis, spuse vocea Preţ de-o clipă, am avut în faţă chipul unui bărbat şi tocmai mă pregăteam să-i răspund când, în cel mai sălbatic mod cu putinţă, mă atacă brusc şi mă aruncă cât acolo pe pat unde, cu toată greutatea corpului apăsându-mi pieptul, încercă să-şi vâre ghearele în orbitele mele, făcându-mă să strig disperat după ajutor Forţa de care dădea dovadă atacatorul meu era formidabilă şi, cu toate că am reuşit şi eu să-i aplic vreo câteva lovituri sănătoase peste cap, puterea atacului lui nu slăbea deloc, ceea ce mă făcu să mă gândesc că, dacă n-o să mă ucidă, cel puţin o să mă orbească Disperat, i-am îndepărtat mâinile din zona ochilor mei, dar acest gest nu făcu decât să-i înlesnească drumul spre beregată Conştient de faptul că sunt pe cale de a fi sugrumat, am început să dau din picioare, dar în zadar O clipă sau două mai târziu, simţeam cum o greutate mi se ridică de pe piept; cu siguranţă, bietul meu suflet îşi începea călătoria către cele sfinte, îmi trecu prin minte, înainte să observ că atacatorul meu era de fapt smuls de pe mine şi ţinut acum cu străşnicie de doi dintre membrii Gărzii; omul era însă atât de supus în mâinile lor, încât nu putu să nu-mi treacă prin minte întrebarea dacă cei doi reţineau pe cine trebuia Un al treilea membru al Gărzii, un anume sergent Rohan, mă ajută să-mi revin în simţiri cu un pahar de rachiu, aşa că am reuşit, în cele din urmă, să stau în picioare şi să-mi cercetez atacatorul la lumina felinarului pe care vajnicii gardieni îl aduseseră cu ei — Cine eşti? am cerut să ştiu cu o voce atât de pierdută încât cu greu am reuşit să o identific drept a mea Şi de ce m-ai atacat? — El e domnul Twistleton, raportă pe un ton bizar sergentul Rohan Şi este Armurierul Turnului — Nu v-am atacat, domnule, făcu domnul Twistleton cu o asemenea naivitate încât am fost la un pas să-l cred Doar că nu ştiu cine sunteţi Pe celălalt domn l-am atacat — Eşti nebun? am întrebat în timp ce încercam să înghit cu greutate Nu mai e nici un alt domn aici Spuneţi-mi, domnule, ce rău v-am făcut ca să mă atacaţi? — E nebun de-a binelea, confirmă Rohan, dar după cum puteţi vedea, nu mai are acum nici urmă de răutate — Nici urmă de răutate? am repetat eu cu o oarecare îndoială Bine, dar aproape că m-a ucis în propriul meu pat — Sunteţi domnul Ellis, nu? mă întrebă sergentul Rohan — Da — N-o să vă mai facă necazuri, domnule Ellis Vă dau cuvântul meu În general e bine păzit în propria mea casă, unde îl supraveghez eu însumi şi unde nu face rău nimănui Dar astă-seară a reuşit să se facă nevăzut când noi nu eram atenţi şi a ajuns aici Eram afară, îl căutam, când am auzit zarvă la Domnia Voastră — Norocul meu că aţi auzit, am spus Un minut dacă aţi mai fi întârziat şi acum nu mai stăteam noi de vorbă Dar e limpede că locul lui e la ospiciu sau măcar într-un alt spital pentru cei care şi-au pierdut minţile — La casa de nebuni, domnule Ellis? Şi să fie legat cu lanţuri de ziduri, ca un câine turbat? Să fie bătaie de joc, ca un animal? întrebă unul dintre gardieni Domnul Twistleton e prietenul nostru, domnule Nu putem lăsa să i se întâmple una ca asta — Dar e periculos! — În cea mai mare parte a timpului e exact aşa cum îl vedeţi acum, adică destul de liniştit şi de retras în sine Nu ne puneţi să-l trimitem la balamuc, domnule Ellis — Eu? Dar eu nu înţeleg dacă vreunul dintre Domniile Voastre e sau nu în subordinea mea, domnule Bull E treaba Domniilor Voastre ce faceţi cu el — N-o să mai fie dacă o să raportaţi incidentul, Sir — Iisuse Hristoase, ai milă de noi, ţipă domnul Twistleton — Vedeţi? Până şi el vă cere îndurare, spuse Rohan Am oftat, exasperat de întorsătura pe care o luaseră lucrurile: fusesem atacat în propriul meu pat, sugrumat până aproape să-mi dau duhul, iar apoi mi se cerea să trec totul cu vederea, de parcă toate astea fuseseră şotiile unui şcolar pezevenghi şi nu o tentativă de omor Felul în care un dus pe pustii avea voie să umble mai nestingherit decât o pasăre de pradă părea o perfectă bătaie de joc faţă de reputaţia pe care o avea siguranţa în Turn — Atunci va trebui să am cuvântul Domniilor Voastre că o să fie ţinut sub cheie, cel puţin în noaptea asta, am spus Următorul pe care l-ar putea ataca poate n-o să mai fie la fel de norocos ca mine — Aveţi cuvântul meu, spuse Rohan De bună seamă Am încuviinţat din cap aproape forţat, căci nu părea să am prea multe de spus în această chestiune Din câte îmi spusese Newton, relaţiile dintre Monetărie şi Garnizoană erau şi aşa destul de proaste, fără ca eu să mai trebuiască să provoc alte disensiuni — Ce l-a făcut să-şi piardă minţile? am întrebat — Ţipetele, spuse domnul Twistleton Aud ţipete, vedeţi dumneavoastră Ţipetele celor care au murit aici Nu se opresc niciodată Sergentul Rohan mă lovi uşor pe umăr — Sunteţi un om bun, domnule Ellis, îmi spuse el Cel puţin pentru un membru al Monetăriei N-o să vă mai deranjeze, vă dau cuvântul meu În zilele şi săptămânile care urmară, l-am mai văzut pe domnul Twistleton prin Turn, dar de fiecare dată însoţit de un membru al Gărzii Şi e drept că, de fiecare dată, părea suficient de normal încât să nu fie dus la balamuc, aşa că mă felicitam pentru cea mai caritabilă decizie pe care am putut-o lua în această problemă Şi au trecut mai multe luni până să mă întreb dacă nu cumva făcusem o cumplită greşeală * În miezul unor probleme de interes public aflate într-o stare deplorabilă şi cu un popor nici pe departe pregătit să fie guvernat, Monetăria lucra douăzeci de ore pe zi, şase zile pe săptămână La fel şi Newton Chiar dacă el nu avea nimic de-a face cu organizarea şi încurajarea reformei monetare, dormea foarte puţin, iar în rarele ocazii când nu era preocupat de prinderea pungaşilor şi falsificatorilor de bani, se străduia să pună la punct o soluţie a cine ştie cărei probleme matematice pe care i-o întindea unul sau altul dintre numeroşii lui corespondenţi răuvoitori – căci una dintre cele mai arzătoare dorinţe ale acestora era să-l prindă cu calcule greşite Dar ne rămâneau şi nouă o grămadă de lucruri de făcut; aşa că nu trecu mult până să devenim vizitatori obişnuiţi ai închisorilor Fleet sau Newsgate, unde luam depoziţii de la nenumăraţi pungaşi şi ticăloşi, dintre care mulţi îndurau toate rigorile legii Nu o să amintesc acum decât un caz, nu pentru că ar avea vreo legătură cu această poveste cumplită şi secretă, care l-a tulburat pe stăpânul meu mai bine de un an, ci ca să arăt aici câte alte diverse chestiuni legale îi preocupau mintea de virtuoz al gândirii Miniştrii de Justiţie ai Angliei conduceau ţara în lipsa regelui care lupta împotriva francezilor, fără prea mare succes, în Flandra Primiseră o scrisoare de la William Chaloner, unul dintre cei mai vicleni şi mai renumiţi falsificatori, care pretindea că în Turn se bătea monedă care conţinea mai puţin argint decât ar fi trebuit, că se băteau guinee false şi că fuseseră furate din Monetărie matriţe şi ştanţe de guinee Aşa că stăpânul meu a primit ordin de la minister să ancheteze aceste acuzaţii, deşi ştia din start că Chaloner era un maestru al vorbelor, zeul Mercur însuşi, şi că le vânduse gogoşi Domniilor Lor ministeriale Între timp, Peter Cooke, un gentleman condamnat recent la moarte pentru falsificare de bani, încercă să-şi cumpere iertarea, spunându-ne că acelaşi Chaloner îi fusese complice, la fel ca mulţi alţii Şi cum pungaşii ăştia începeau să se toarne unul pe altul, nu trecu mult până ca stăpânul meu să afle de la Cooke cum că Thomas White, un alt escroc uimit de faptul că e ameninţat cu pedeapsa cu moartea, îl acuza pe John Hunter, care lucra la Monetărie, că i-ar fi dat ştanţele oficiale de guinee lui Chaloner Tot el i-a numit, printre falsificatori, pe Robert Charnock, un iacobin celebru, care tocmai fusese executat pentru că participase la complotul pus la cale de sir John Fenwick împotriva regelui William; pe James Pritchard, din regimentul călare aflat sub comanda colonelului Windsor, şi pe un bărbat pe nume Jones, despre care nu se ştia aproape nimic Withe a fost condamnat pe baza mărturiei lui Scotch Robin, unul dintre gravorii Monetăriei, un individ umoral şi plângăcios; şi, deşi stăpânul meu îi punea sinceritatea sub semnul îndoielii, reuşea de fiecare dată să-şi mai toarne un tovarăş sub tirul întrebărilor meşteşugite ale lui Newton Era sursă de nesfârşită uimire pentru mine felul în care un om care stătuse singur cuc vreme de un sfert de veac, la Cambridge, se dovedea acum un interogator atât de abil Uneori, Newton părea aspru şi necruţător şi îl ameninţa pe White că va atârna în ştreang înainte de sfârşitul săptămânii dacă-şi mai acoperă vreun tovarăş; alteori, stăpânul meu schimba placa şi îi arăta lui White atâta prietenie şi veselie de-ai fi crezut că sunt nu mai puţin decât veri apropiaţi Prin aceste tertipuri avocăţeşti pe care părea să le stăpânească instinctiv, Newton îl făcu pe White să-i spună cinci alte nume, lucru care îl ajută pe împricinat să mai obţină o amânare a sentinţei Cei mai mulţi dintre escrocii ăştia aveau conştiinţa clară a faptelor şi a complicilor lor, dar câţiva dintre ei încercară să continue să mintă şi avuseră îndrăzneala să ţipe, să spună şi să îngaime cum că nu ştiau nimic Newton nu era omul pe care să-l poţi păcăli uşor, iar cu cei care au încercat asta era neiertător, de parcă oricine ar fi încercat să-l îmbrobodească cu informaţii false ar fi fost vinovat de ceva mult mai cumplit decât falsificarea de bani Iar în privinţa lui Peter Cooke, care încercase în modul cel mai ticălos să-l înşele, doctorul Newton s-a dovedit a fi la fel de răzbunător ca cele Trei Furii La început l-am vizitat pe nemernic în celula lui din Newsgate, la fel ca pe mulţi alţii, căci în Anglia e o tradiţie să vizitezi un condamnat aşa cum un turist ar veni la Turn să vadă leii din Babicon Apoi am participat la ultima slujbă a condamnatului, unde Newton şi-a fixat privirile asupra lui Cooke, care stătea pe scaun în faţa propriului coşciug deschis Şi încă nesatisfăcut de răzbunarea lui, aşa cum am văzut, stăpânul meu a decis să mergem la Tyburn şi să-l vedem pe Cooke cum îşi găseşte aici oribilul sfârşit Îmi amintesc momentul foarte bine, căci era prima oară când vedeam un om spânzurat, înecat şi tăiat în patru, ceea ce e o chestie destul de mizerabilă Dar chiar şi faptul că Newton însuşi venise să asiste la execuţie era neobişnuit, căci rareori făcea asta în cazul celor pe care-i condamna — Cred că aşa se cuvine, spuse el, parcă încercând să se justifice, ca orice reprezentant al legii să se străduiască să meargă, din când în când, să fie martor la sfârşitul pe care investigaţiile noastre li-l rezervă unora dintre nenorociţii ăştia Ca să ne asigurăm că tratăm situaţia cu destulă seriozitate şi că nu facem acuzaţii nefondate Nu sunteţi de acord, domnule? — Ba da, dacă aşa crede Domnia Voastră, am spus eu stins, căci nu prea îmi plăcuse spectacolul Cooke, care era un individ vânjos, fusese adus cu carul la locul execuţiei, legat cu un ştreang de mijloc şi cu mâinile prinse în inele de fier După părerea mea, se ţinea bine cu firea, chiar dacă în acelaşi car cu el venea şi călăul, care ducea în mână toporul cu care Cooke ştia că-i vor fi scurtate mădularele Pe mine m-a luat tremuratul numai la vederea groaznicului instrument de tortură Am stat la Tyburn aproape o oră, Cooke amânând ora execuţiei cu rugăciuni îndelungi, una după alta, până când în cele din urmă, pe jumătate leşinat de frică, a fost târât cu frânghia pe scară de călău, care i-a aşezat apoi ştreangul de gât, l-a fixat pe după grinda spânzurătorii şi i-a făcut vânt, moment în care mulţimea adunată scoase un geamăt de entuziasm şi se buluci spre eşafod, de-am crezut că o să fim zdrobiţi în clipa următoare Călăul îşi făcuse calculele cu fineţe, căci Cooke atingea eşafodul cu vârful degetelor, aşa că era încă pe jumătate viu când i-a tăiat ştreangul şi, cu satârul în mână, s-a aplecat asupra victimei sale ca unul dintre ucigaşii sângeroşi ai lui Cezar Mulţimea, mult timp tăcută, a mugit într-un glas când călăul, tranşându-l pe Cooke ca pe un ţap bătrân, i-a desfăcut pântecele, şi-a băgat mâna înăuntru şi a scos-o afară cu pumnul plin de măruntaie din care se vedea cum se ridică aburi, căci era destul de frig afară Le-a aruncat apoi într-un coş cu jăratic, chiar în faţa omului care se vedea că mai respiră încă, dar ale cărui urlete de groază şi de agonie nu puteau fi auzite din cauza ştreangului care încă îi mai strângea beregata Newton nici măcar nu clipi la groaznicul spectacol şi, analizându-i ţinuta preţ de câteva secunde, am înţeles că, deşi nu savura deloc cumplita scenă, nici nu dădea semn vreun moment de îndurare Iar pentru o clipă îmi trecu prin minte că stăpânul meu privea întregul spectacol de parcă ar fi urmărit o disecţie umană în faţa Societăţii Regale, adică cine ştie ce fel de procedură experimentală În sfârşit, călăul îi reteză capul lui Cooke şi, încurajat de şerif, îl ridică pentru a incita mulţimea adunată, strigând că acela e capul lui Peter Cooke, un nemernic şi un trădător Aşa se încheie această cumplită dimineaţă sângeroasă De la Tyburn, cu nişte cai închiriaţi, am plecat să mâncăm acasă la Newton, unde doamna Rogers, femeia în casă, ne gătise pui Apetitul lui Newton nu fusese deloc afectat de cruzimea pedepsei la care tocmai fusesem martori şi despre care eram tentat să deschid discuţia, căci nu prea mai aveam poftă de mâncare după ce văzusem măruntaiele altui om sfârtecate, iar imaginea îmi stăruia încă vie în minte — Nu pot să cred că e foarte bine pentru justiţie să fie aplicată într-o manieră atât de severă, am declarat E oare bine ca un om care a falsificat nişte bani să fie la fel de aspru pedepsit ca unul care a pus la calc asasinarea regelui? — Şi unul şi celălalt sunt la fel de dăunători guvernării unei ţări, îmi răspunse Newton E drept, ai putea să-mi argumentezi că un rege ar putea fi asasinat fără ca ţara în întregul ei să aibă prea mult de suferit, şi ai putea să-mi dai pentru asta exemplul Romei, unde vechii pretorieni îşi ucideau regii aşa cum copiii omoară muşte Dar dacă banii sunt un lucru rău, atunci ţara asta duce lipsa unei unităţi de măsură a prosperităţii şi, din cauza acestei boli, ar putea curând să-şi găsească sfârşitul Dar nu noi suntem cei care trebuie să spunem cât de justificată e o pedeapsă Asta e treaba tribunalelor sau a Parlamentului — Aş prefera totuşi să fiu ucis în propriul meu pat decât tratat în acest fel — Desigur, e totuşi mai bine să fii executat decât ucis, căci orice condamnat mai are încă ocazia să se împace cu sine şi cu Atotputernicul Dumnezeu — Spune-i asta lui Peter Cooke, am spus Sunt sigur că ar fi preferat să sfârşească mai repede şi să lase judecata lui Dumnezeu pentru mai târziu * Vremea foarte urâtă din noiembrie lăsă locul unui ger cumplit la începutul lui decembrie, în plin zvon privind pregătirile flotei franceze care ar fi intenţionat să debarce în Irlanda Eu şi stăpânul meu ne petreceam toată dimineaţa în birou, în apropiere de Turnul de Pază, pe partea de vizavi faţă de intrarea în Monetărie Ca toate celelalte locuri din Turn şi aceasta era o încăpere mică şi umedă, pe care focul dintr-un şemineu uriaş nu reuşea s-o risipească, aşa că sufeream aproape tot timpul de o blestemată de tuse Adesea, documentele noastre prindeau umezeală, în aşa fel încât eram obligat să le usuc mereu în faţa focului Biroul era mobilat cu mai multe scaune, două sau trei mese de lucru, câteva rafturi şi un taburet Avea două ferestre, una care dădea spre Monetărie şi cealaltă, spre şanţul de scurgere în care ne vărsăm de obicei oalele de noapte Canalul avea cam trei metri adâncime şi cam zece metri lăţime, iar în vremurile de demult fusese plin cu şerpi, crocodili şi aligatori din Menajeria Regală În dimineaţa despre care vorbim, doi vidanjori care lucrau sub comanda locotenentului-şef – fiind una dintre regulile Turnului ca tot ce cădea în canal să devină automat proprietatea acestuia şi, prin extensie, a locotenentului-şef – curăţau fundul mizerabil al apei Nu eram foarte atenţi la ei, la momentul respectiv, fiind concentraţi asupra zvonurilor cum că fusese pusă la punct o nouă tehnică de falsificare a guineelor de aur, informaţie pe care stăpânul meu o primise de la Humphrey Hall, unul dintre cei mai harnici şi mai de încredere informatori din reţeaua tot mai complexă a lui Newton Dintr-odată ajunse însă şi la noi vestea că unul dintre vidanjori pescuise de pe fundul canalului trupul unui bărbat Era într-un stadiu înaintat de degradare, dar, după toate indiciile, părea să fi fost omorât, căci avea picioarele legate şi cel mai probabil fusese aruncat în apă cu o greutate legată de corp — Interesant, remarcă stăpânul meu care, aflând aceste lucruri, încetă să-l mai mângâie pe Melchior, motanul din birou, şi se duse să se uite pe fereastră — Chiar aşa? am întrebat eu Eu mă mir că nu cad mai mulţi în apă, de vreme ce canalul nu e delimitat decât de un gard de ţăruşi care n-ar putea opri nici măcar o capră Dar curiozitatea lui Newton n-a fost nici pe departe potolită de remarca mea — Poate că n-ai fost atent, Ellis, dar oamenii care cad în canal nu prea mai depun şi efortul de a-şi lega singuri picioarele, spuse el dispreţuitor Ei bine, asta mă interesează pe mine De ce să fi aruncat cineva un cadavru în canal, când Tamisa e la doi paşi? Ar fi fost mult mai simplu să care trupul până la Turnul de lângă ţărm şi să lase apoi valurile şi curenţii să-şi facă treaba şi să-l poarte mai departe — Nu am nici o ipoteză, i-am răspuns chiar în stilul său, lucru pe care îl aprecie în sensul bun Şi acolo ne-am fi oprit Însă mai mulţi lucrători de la Monetărie, ale căror temeri puteau răsări din te miri ce, auzind că din canal fusese scos un cadavru, îşi lăsară baltă lucrul şi maşinăriile Asta îl făcu pe stăpânul meu să lase şi el deoparte treburile cu domnul Hall şi, însoţit de mine, să meargă să investigheze situaţia el însuşi Trupul fusese dus într-un beci gol din Turn, lângă Aleea Apei, care mergea paralel cu firul apei, legând zona interioară de cea exterioară, singura care nu aparţinea Monetăriei Adunaţi în faţa uşii beciului, căci împuţiciunea trupului le depăşise curiozitatea, stăteau un ofiţer de poliţie, mai multe dintre gărzile Turnului, tâmplarul şi cei doi vidanjori care găsiseră cadavrul Poliţaiul, domnul Osborne, cu o înfăţişare extrem de oficială, era un tip care nu-şi părăsea prea des biroul, de cele mai multe ori atât de beat încât abia se putea ţine pe picioare Acum, îi explica tâmplarului să ia măsurile pentru un coşciug ieftin Văzându-1 însă pe stăpânul meu, se opri din explicaţii şi, în modul cel mai insolent cu putinţă, îşi dădu ochii peste cap, privindu-l cu un aer jignit — La naiba, Sir! exclamă el adresându-i-se lui Newton Ce căutaţi aici? Asta e treaba Gărzii Nu e ceva care să vă privească nici pe Domnia Voastră, nici Monetăria, căci acest om e mort, nici vorbă să-l mai puteţi duce la spânzurătoare! Ignorându-i insultele, Newton făcu o plecăciune gravă — Sunteţi domnul Osborne, aşa-i? Mă aflu într-o încurcătură M-am gândit să-mi ofer ajutorul ca să-l identificaţi pe acest suflet nefericit, căci mulţi dintre noi, cei din Societatea Regală, avem oarecare habar de ştiinţa care se numeşte anatomie Dar înţeleg că ştiţi deja tot ce se poate şti despre acest amărât Zâmbete largi se iviră pe feţele celorlalţi la auzul acestor cuvinte la adresa lui Osborne, căci era limpede că acesta din urmă habar n-avea de ceva şi cu siguranţă şi-ar fi construit ancheta într-un mod complet indiferent şi probabil extrem de departe faţă de litera legii — Ei bine, nu e prima oară când cineva se îmbată până peste poate şi cade în canal, spuse el, destul de neîncrezător Nu e cine ştie ce mister, doctore — Aşa crezi? se miră Newton Am observat şi eu că vinul şi berea ajung să-l facă pe-un beţiv să se împiedice; dar să-şi mai şi lege singur picioarele, e deja inutil — Ştiţi despre ce e vorba, aşadar, făcu Osborne prosteşte, apoi îşi scoase pălăria şi se scărpină în creştetul cu părul tăiat scurt Problema e că pute de trăsneşte şi e pe jumătate descompus E deja prea mult să stai lângă nenorocitul ăsta, darămite să mai şi anchetezi cine e şi cum a murit — Da, domnule, confirmă una dintre gărzi Are un miros care-ţi cam înţeapă nările şi ochii, aşa e Ne gândeam să-l punem într-un coşciug şi apoi să-i dăm foc, ca să scăpăm de miros şi abia după aia să înceapă domnul ofiţer verificările prin comunitate — Foarte bună idee, făcu Newton Dar mai întâi daţi-mi voie să văd eu ce răspunsuri putem obţine direct de la persoana lui Îmi permiteţi, domnule Osborne? Osborne încuviinţă din cap — Datoria mă face să vă permit Aşa că am să aştept până terminaţi — Mulţumesc, domnule Osborne, răspunse elegant Newton O să îndrăznesc să vă rog să-mi împrumutaţi nişte tutun de mestecat, ca să ne piară putoarea din nări Şi nişte lumânări mi-ar trebui, căci o să avem nevoie de destulă lumină ca să vedem cu ce-avem de-a face; şi poate şi nişte camfor, ca să scoatem după aia mirosul greu din încăpere Osborne ne tăie din tutunul lui câte o bucată, mie şi lui Newton, şi ar fi vrut să-şi bage cuţitul înapoi în buzunar, dar doctorul i-l ceru şi pe acela şi începu să-l mânuiască cu pricepere chiar înainte ca Osborne să aducă lumânările şi camforul În timp ce el era plecat, Newton se întoarse spre cei doi vidanjori şi, oferindu-le câte un şiling proaspăt bătut, îi rugă să-i răspundă la câteva întrebări legate de ocupaţia lor — Cum curăţaţi canalul? îi întrebă el — Păi, Sir, cu o plasă de dragat, pe care o întindem în timp ce dăm la vâsle Adică din barcă, domnule În juru’ gurii plasei de dragat e un cadru de fier care scurmă în mâl, în vreme ce pluta îl trage înainte Noi suntem mai mult scormonitori în râu, Sir Întotdeauna găsim o mulţime de lucruri în râu Dar câteodată ne mai încercăm norocu şi-n canal, că ne lasă de la stăpânire După greutate, ştii întotdeauna când dai peste un stârv, domnule, dar acu’ e prima oară când găsim unu’ în canal — Mai exact, unde l-aţi găsit, în canal? — De partea dinspre răsărit a Turnului, Sir Tocmai lângă Turnul Devereaux — Adică pe proprietatea Gărzii Adică în acea parte a Turnului care nu e ocupată de Monetărie, completă el văzându-l pe om că se încruntă — Da, domnule — Corpul era la mare adâncime? — Da, domnule Destul de adânc, dar nu chiar pe fund Noi l-am tras, dar pentru o vreme nici nu s-a urnit Da’ după aia a ieşit la suprafaţă imediat, de parcă până atunci fusese prins de o greutate şi se eliberase dintr-odată Cum vedeţi şi Domnia Voastră, picioarele încă îi mai sunt legate de glezne cu o frânghie care s-a rupt, da’ care mai fusese legată de ceva, pesemne o greutate — L-aţi căutat prin buzunare? Vidanjorul încuviinţă din cap — Aţi găsit ceva? Se uitară unul la altul — Haideţi, băieţi, puteţi să păstraţi ce-aţi găsit sau o să vă răscumpăr obiectul, pe onoarea mea Unul dintre bărbaţi băgă mâna în buzunar şi când o scoase ţinea în pumn doi şilingi pe care Newton îi examină cu atenţie, după care i-i înapoie — Scoateţi multe cadavre din râu? — Foarte multe, domnule Cei mai mulţi cad de pe Podu’ Londrei Cum umblă vorba, a fost făcut pentru ca înţelepţii să treacă pe deasupra şi proştii pe dedesubt Ascultaţi la mine, domnilor, faceţi bine şi lăsaţi-vă luntrile la o parte – treceţi peste pod, nu încercaţi s-o luaţi pe dedesubt Domnul Osborne se întoarse atunci cu lumânările şi cu camforul şi le aduse în beci — O ultimă întrebare, mai zise Newton Puteţi să apreciaţi cam cât a stat un cadavru în apă? — Da, înălţimea Voastră, putem să spunem, chiar dacă apa roade adânc şi trupu’ şi mândria omului Când vara e rece, nu grăbeşte descompunerea la fel de mult ca şobolanii Da’ din când în când nici şobolanii nu mai muşcă dintr-un stârv dacă i se înmoaie osânza, se umflă şi p-ormă se lipeşte de oase şi se toceşte şi ajunge să arate ca un hoit ars în foc, doar că e alb şi nu negru — Bine atunci, continuă Newton, după părerea ta de cunoscător, cam cât crezi că a stat în apă ăsta? — Păi, înălţimea Voastră, zic eu că vreo şase luni, nici mai mult, nici mai puţin Newton încuviinţă din cap şi le întinse fiecăruia şilingul promis, iar mie îmi mai dădu o bucată de tutun — Ai mai mestecat vreodată tutun, domnule Ellis? mă întrebă — Nu, domnule, am răspuns, deşi puteam chiar să adaug că ăsta era unul dintre puţinele vicii pe care nu le încercasem pe vremea când eram student la Drept Nu l-am încercat nici măcar împotriva durerilor de dinţi — Atunci ai grijă să scuipi des, căci se ştie că tutunul conţine un ulei lichid care se numeşte nicotină şi care este otrăvitor; toţi cei care mestecă tutun îi gustă efectul toxic, dar dumitale ţi-ar putea întoarce stomacul pe dos, fie că îl mesteci sau nu Spunând aceste lucruri, Newton intră în beci, cu mine după el, tocmai la timp ca să-l văd pe Osborne aprinzând lumânările, ca să se vadă mai bine — Vă mulţumesc, domnule Osborne, e suficient pentru moment Dar după duhoare, stârvul abia dacă aducea cu ceva omenesc Părea mai degrabă o statuie veche, grecească sau romană, aflată într-o stare precară de recondiţionare, care zăcea acum pe o masă de stejar Chipul era peste putinţă de identificat, cu excepţia expresiei de groază întipărită încă pe ceea ce aducea încă a trăsătură Era limpede doar că era bărbat, în rest nu prea aş fi putut să spun nimic despre el — Ce observi la nodul ăsta? întrebă Newton uitându-se la frânghia cu care erau legate picioarele — Nu prea multe, am spus Pare destul de obişnuit Newton mormăi şi îşi scoase haina, pe care mi-o întinse mie Îşi suflecă apoi mânecile, moment în care am putut să văd cât de pline de cicatrici îi erau braţele Nu puteam să nu ignor însă cât de fascinat era de acest cadavru şi de ceea ce părea să reprezinte el, căci în momentul în care începu să-i taie resturile de veşminte cu cuţitul domnului Osborne, îmi explică exact ce face — Asigură-te că observi îndeaproape legile şi procesele evidente ale naturii, spuse el Nimic nu poate fi transformat în altceva decât este altfel decât cu ajutorul putrefacţiei, domnule Ellis Priveşte cum legile naturii sunt aceleaşi pentru lucruri atât de diferite unele de celelalte Primul lucru pe care-l face este acela de a transforma totul într-un amestec şi de a combina elementele într-un haos al putrefacţiei Apoi totul se transformă fie într-o generaţie nouă, fie în hrană Toate lucrurile sunt regenerabile Orice corp se poate transforma într-un altul, de orice fel, şi trece prin toate etapele intermediare de calitate Aceste principii sunt fundamentale în alchimie N-aveam nici cea mai vagă ideea ce voia să-mi spună, oricât de bine ar fi încercat să-mi explice — Domnia Voastră sunteţi un alchimist, domnule? l-am întrebat, aşadar, ţinând lumânarea şi mai aproape de hoit — Sunt, confirmă el în timp ce îndepărta şi ultimul petic de haine de pe corpul neînsufleţit Cicatricele pe care le-ai văzut pe braţele mele când mi-am suflecat mânecile sunt dovada celor mai bine de douăzeci de ani în care am folosit cuptorul şi creuzetele experimentelor mele chimice Mărturisirea aceasta nu putea decât să mă surprindă, căci legea care-i pedepsea pe aceşti înmulţitori – aşa cum li se spunea acestor alchimişti care încercau să producă aur sau argint – nu fusese revocată decât în 1689, în urmă cu şapte ani, dată până la care multiplicarea era considerată o crimă şi, deci, un delict capital Eram oarecum tulburat că un om ca el putea să-şi recunoască vechile păcate cu atâta uşurinţă, dar eram şi mai uimit că putea să dea crezare unei asemenea şarlatanii crase Newton începu să examineze dinţii cadavrului asemenea unui om care tocmai se pregătea să cumpere un cal — Pari cam contrariat, Ellis, zise Dacă ai de gând să-ţi verşi maţele, fă-o, te rog, afară Miroase şi aşa destul de rău în camera asta — Nu, domnule, mă simt destul de bine, l-am asigurat, cu toate că mestecatul tutunului începuse să-mi cam afume creierii Dar oare nu sunt cei mai mulţi dintre alchimişti în cârdăşie cu diavolul? Newton scuipă atunci o pleaşcă de tutun pe podeaua încăperii, de parcă spera că părerea mea zace tot pe-acolo — E drept că au fost mulţi cei care au încercat să strice nobila ştiinţă a magiei Dar asta nu înseamnă că putem să spunem că n-ar exista magicieni adevăraţi Făcu o pauză şi, îndepărtându-şi niţel capul de stârv, trase adânc aer în piept înainte să se întoarcă şi să-i deschidă gura; făcu apoi un pas înapoi şi respiră din nou, înainte să spună: — Omului ăstuia îi lipsesc molarii de sus, de pe maxilarul stâng — Ce e acela molar? am întrebat — Păi dintele care macină hrana, fireşte Vine de la latinescul molaris, care înseamnă „piatră de moară” Am mai observat, de asemenea, că îi lipsesc al doilea şi al treilea deget de la mâna stângă — Dar lipsesc o grămadă de alte bucăţi din nenorocitul ăsta, am încercat să sugerez Urechile, nasul, ochii — Spiritul de observaţie vă face cinste, domnule Ellis; şi totuşi, cele două amputări despre care vorbesc au avut loc exact în aceeaşi locaţie, adică în vârful fiecăruia dintre degete E ceva caracteristic acestui cadavru, la fel ca şi modus mortis Căci, altminteri, pieptul se află într-o stare teribilă Cutia toracică a cam fost zdrobită, de parcă ar fi suferit o lovitură grozavă Şi observi poziţia ciudată a picioarelor? Vezi cum partea de jos e lipită de coaste, iar coastele sunt urcate spre burtă? — Da, e destul de ciudat, am recunoscut Arată de parcă cineva a încercat să-l încolăcească şi să-l împacheteze — Chiar aşa, mormăi Newton — Credeţi că ar fi posibil Ba nu, n-o să fac decât să vă supăr, doctore — Vorbeşte, omule, mă îndemnă — Era doar o ipoteză, am spus — O să te rog să-mi dai voie să judec eu asta E posibil să faci o confuzie şi să nu fie altceva decât o observaţie Chiar şi aşa, aş vrea să ştiu ce ai de spus — Mă întrebam dacă n-o fi şi amărâtul ăsta doar încă o biată victimă a Uriaşului Atotputernic Ba chiar am auzit una dintre gărzi spunând exact acelaşi lucru Acest Uriaş Atotputernic era unul dintre cei mai de temut, dar încă neprinşi criminali, care îngrozise întreaga Londră după ce ucisese mai mulţi oameni pe care mai întâi îi zdrobise crunt — Rămâne să dovedim asta, spuse Newton Dar din ce am citit eu despre victimele lui anterioare, Uriaşul Atotputernic – asta în cazul în care ar exista aşa ceva, lucru de care, însă, mă îndoiesc – nu s-a gândit niciodată până acum să se descotorosească de vreun cadavru, darămite să-i mai şi lege picioarele cu frânghie înainte — Dar de ce vă îndoiţi c-ar exista? am întrebat — Din simplul motiv că uriaşii sunt o specie atât de rară şi de îndepărtată, răspunse Newton, continuând să examineze cadavrul Prin definiţie, sunt genul de specimene care trăiesc departe de comunităţi Cineva care a ucis însă aşa de mulţi oameni ca el nu poate să fie decât un simplu anonim care se pierde în mulţime Ascultă bine la mine, domnule Ellis: când o să fie prins, criminalul ăsta o să fie la fel de uriaş ca mine sau ca dumneata Ce nu poate fi contrazis în cazul ăsta e faptul că şi amărâtul ăsta a fost ucis în cel mai crud mod cu putinţă E la fel de sigur ca adevărul alchimiei pe care tocmai l-am demonstrat — Nu înţeleg, am recunoscut Cum poate cadavrul ăsta să demonstreze adevărul alchimiei, maestre? — Ca să fiu mai explicit, corpul uman e un fel de microcosmos După ce şi-a consumat raza de existenţă, pătruns de căldură şi de aer, se dezintegrează definitiv şi trece, prin apă, înapoi în pământ, în ciclul fără sfârşit al vieţii şi al morţii — Plăcut gând, am zis Mă întreb însă oare cine o fi fost? — Oh, asta ştim fără nici o îndoială, spuse Newton şi, rânjind spre mine, se întoarse şi adăugă: e predecesorul dumitale E domnul George Macey * Înainte să părăsim beciul, Newton mă rugă să nu vorbesc cu nimeni despre cele întâmplate, de teamă că această informaţie ar întârzia şi mai tare procesul de instituire a reformei monetare — Şi aşa umblă destule superstiţii prosteşti printre monetari, preciză el Asta nu ar face decât să le mărească starea de confuzie şi să-i sperie de moarte, căci sunt cei mai creduli oameni pe care i-am întâlnit vreodată Dacă toată lumea ar şti cine e nenorocitul ăsta, şi-ar pierde toţi încrederea, iar oamenii s-ar consuma până când s-ar alege praful de locul ăsta Am fost de acord să nu spun nimic din cele ce-mi împărtăşise Totuşi, n-am putut să nu fiu oarecum tulburat de promptitudinea cu care maestrul meu îi minţi pe domnul Osborne şi pe cele două gărzi când ieşirăm din nou din beci — Vă datorez scuze, domnule Osborne Vai, bietul om e într-o stare atât de avansată de degradare încât nu poţi să spui mare lucru despre el Doar un lucru e sigur, că nu Uriaşul Atotputernic l-a omorât — Cum puteţi să vă daţi seama de asta, doctore? — Am fost atent la lucrurile care s-au spus despre crimele lui În toate cazurile, braţele victimelor erau rupte Nu la fel s-a întâmplat şi cu prietenul nostru anonim din canal Rănile lui nu erau decât în zona pieptului Dacă ar fi ajuns în mâinile Uriaşului, aşa cum deja de zvoneşte, ar fi trebuit să văd la el nu numai braţele rupte, ci şi coastele zdrobite Acum poţi să-l închizi în sicriu, dacă vrei — Mulţumesc, doctore — Ellis, cred că ai nevoie de ceva de băut, ca să scapi de gustul de tutun, îmi spuse el, scuipând pe jos restul pe care-l mestecase; şi poate chiar ca să-ţi mai linişteşti niţel stomacul O pornirăm pe Aleea Apei spre Crâşma de Piatră, cum se numea taverna din Turn, şi abia atunci implicaţiile minciunilor lui Newton începură să scormonească prin conştiinţa mea creştină — Domnule, sunteţi totuşi atât de sigur că era George Macey? am întrebat în timp ce o pornisem deja pe Aleea Apei Eu abia dacă am reuşit să-mi dau seama că era bărbat, darămite să-l mai şi identific pe amărât — Nu am nici o îndoială Nu l-am întâlnit decât o dată sau de două ori; totuşi, nu am scăpat cu vederea şi nu am uitat faptul că domnului Macey îi lipseau mai mulţi dinţi de sus Dar, şi mai mult decât atât, am observat că nu avea primele articulaţii de la al doilea şi al treilea deget de la mâna stângă Este o rană specifică celor din Turn şi, mai ales, a celor din Monetărie — Da? — Poate că după ce o să te obişnuieşti mai bine cu procesul de batere a monedei, o să vezi că cei care umplu matriţele cu material brut trebuie să dea dovadă de agilitate cu mâinile şi cu degetele Cu toate astea, sunt puţini cei care nu şi-au pierdut până acum un deget-două Înainte să devină funcţionar, Macey fusese şi el unul dintre cei care băteau monedă Aceste observaţii, combinate cu observaţiile de cunoscător ale vidanjorului în legătură cu timpul pe care cadavrul îl petrecuse în apă, precum şi faptul că am găsit asupra lui doi şilingi nou-nouţi, precum cei pe care eu însumi i-am dat celor doi muncitori din barcă, trebuie să conducă la concluzia pe care tocmai ţi-am prezentat-o Chiar dacă monedele stătuseră mult timp în apă, marginile lor pilite nu lasă loc de îndoială — Atunci, domnule, dacă e George Macey, de ce — Trebuie să fii sigur de asta — Şi-atunci cum rămâne cu odihna lui veşnică? Nu merită, oare, o înmormântare creştinească, aşa cum se cuvine? Şi familia lui? Poate vor să-i pună la căpătâi o cruce care să li-l amintească Cu siguranţă, nu e potrivit să nu spui nimănui nimic despre toate aceste lucruri — Mi se pare că pentru el nu prea mai contează, ţie nu? zâmbi el uşor, de parcă îl amuzase teribil izbucnirea mea Şi, dacă-mi amintesc bine, era o târfă undeva în Lambeth Marsh pe la care-i plăcea să treacă din când în când Dar nu cred că femeia aia ar vrea să-i plătească lui înmormântarea Cât despre odihna întru Hristos, cred că depinde foarte tare dacă domnul Macey era sau nu creştin, nu crezi? — Nu cred că am putea să avem vreo îndoială în această privinţă, am spus Oare nu şi-a depus el jurământul de credinţă cu mâna pe Biblie? — Oh, poate că a făcut-o Dar nu cred că asta ar dovedi ceva În fond, cea mai mare parte din Biblie a fost scrisă de oameni care nu aveau nici cea mai vagă idee de Iisus Hristos Nu, dacă un lucru e sigur, atunci acela e că George Macey nu era mai creştin decât profetul Noe Ţi-am spus că nu l-am văzut decât o dată sau de două ori Dar de fiecare dată, am stat cu el de vorbă destul de mult cât să-mi dau seama de adevărata natură a convingerilor lui religioase Era de credinţă ariană, adică era convins nu numai că Iisus Hristos şi Sfântul nostru Dumnezeu nu erau din aceeaşi plămadă, dar şi că Mesia nu avea în sine nici urmă de suflet omenesc Aşa că sunt sigur că nu-şi dorea deloc o înmormântare creştină, ba chiar ar fi avut o oarecare repulsie faţă de aşa ceva — Dar asta e erezie, nu? — Într-adevăr, mulţi aşa ar spune, murmură Newton Dar cred că ar trebui să ne preocupe mai degrabă împrejurările şi motivele pentru care a fost ucis Macey, decât soarta sufletului lui nemuritor Pentru că e limpede că a fost ucis în Turn, de oameni ai Gărzii, care s-au grăbit apoi să scape de cadavru — De ce credeţi asta? am întrebat — Mai întâi aş vrea să-ţi aminteşti nodul cu care era legată funia din jurul picioarelor bietului Macey Ţi s-a părut destul de obişnuit Dar în realitate era ceva mai mult de-atât Nodul acesta se face răsucind câte două fire din funie în direcţii opuse, în aşa fel încât să se formeze un fel de sistem de legătură ochi-lângă-ochi prin care să se poată trece un cârlig, iar de acesta să se poată atârna o greutate Genul ăsta de nod se numeşte „labă de pisică” şi se foloseşte când vrei să ataşezi cârlige de capătul frânghiei Rareori l-am văzut folosit dincolo de zidurile Turnului Dar am şi alte motive să cred că Garda ar fi implicată, vom vorbi însă despre ele imediat ce ne vom fi udat gâtlejurile cu nişte băutură Crâşma de Piatră era un soi de Babilon miniatural în care se amestecau viciul şi nelegiuirea, din care nu lipsea nici desfrâul, căci nevasta proprietarului era ea însăşi o târfă care-i putea convinge cu uşurinţă pe monetari să vină în crâşmă nu doar ca să-şi bea simbria până la ultimul penny Şi ea, dar şi celelalte femei ale ei erau văzute adesea trăgând vreun biet beţiv într-un colţ întunecat şi mai sigur, unde să-i servească de-a-n picioarelea plăcere de trei penny; ba o dată chiar am văzut-o pe matroana asta arătându-şi cărnurile nu mai departe decât în spatele Capelei Sfântul Petru în Lanţuri Sunt foarte sigur de ce spun căci, trebuie să mărturisesc, eu însumi m-am destrăbălat cu ea o dată sau de două ori; şi cu altele Adevărul e că erau nenumărate locurile din Turn unde vreo zdreanţă de la Crâşma de Piatră vindea oricui plăcere pentru câţiva bănuţi de aramă; acesta era chiar unul dintre motivele pentru care maestrul meu se aventura arareori dincoace de uşile tavernei, căci altfel nu putea suferi nici băutura şi nici bătăile pe care le stârneau adesea nişte pahare în plus între lucrătorii Monetăriei şi Gardă Pe de altă parte, eu frecventam cu sârg locul în timp ce stăpânul meu era în Jermyn Street, căci un lucru era sigur: Crâşma de Piatră era unul dintre cele mai plăcute locuri din Turn, cu un şemineu uriaş şi cu una dintre cele mai bune bucătării, unde puteai să te bucuri de o tocană minunată, căci, în ciuda desfrâului şi al tuturor bolilor pe care le puteai lua de-aici – căci vara părţile intime puţeau mai dihai decât o javră plouată – proprietarul stabilimentului era totuşi un bucătar extrem de priceput Pe când intrarăm, Newton îi măsură pe toţi cei dinăuntru cu o privire dezaprobatoare, lucru care ne aduse drept răsplată un mârâit slab de întâmpinare, însoţit de o serie mai slabă de ceva ce aducea a miorlăit; şi probabil că aici ar trebui din nou amintit faptul că lui Newton îi lipsea diplomaţia aceea elementară faţă de oamenii simpli, iar asta îl făcea adesea să pară pedant şi nesuferit Ne-am aşezat lângă foc, căci era frig afară, şi-am început să ne încălzim mâinile şi picioarele; am comandat sticle de bere caldă, am aruncat o privire prin tavernă, spre lucrătorii de la Monetărie care ieşiseră din tură şi la gărzile care încheiaseră rondul Eu însumi am schiţat un zâmbet către figurile cunoscute: un supraveghetor de la topitorie, un gravor, un turnător şi bărbierul Turnului Am făcut un gest din cap chiar şi către domnul Twistleton care, hirsut şi cu chipul alb, stătea aproape strivit între ofiţerul însărcinat cu paza custodelui şi sergentul Rohan, arătând la fel de neînsemnat precum paginile unei cărţi legate în piele zdravănă; îmi zâmbi şi el, apoi îşi coborî din nou privirile spre un document la a cărui lectură părea extrem de atent Şi, fireşte, i-am aruncat un zâmbet fetei care ne aduse berile şi care îmi întoarse una dintre cele mai venerice priviri, deşi era destul de amabilă încât să nu-mi arunce cine ştie ce vorbe prietenoase care să mă pună într-o situaţie extrem de neplăcută în prezenţa stăpânului meu Newton îi privi pe toţi cei prezenţi cu suspiciunea unui general vânător de vrăjitoare şi, văzându-l aşezat printre toţi băutorii ăia murdari, angajaţi ai Trezoreriei sau membri ai Ordonanţei, al căror comportament era o adevărată jignire la adresa seriozităţii şi ale căror chipuri inspirau cea mai ordinară tâlhărie, puteam să pun pariu că fiecare dintre ei i se părea complicele veros al vreunui falsificator Ne-am băut berea şi am discutat numai noi doi, până când Jonathan Ambrose, un giuvaiergiu angajat al Trezoreriei ca topitor şi polizor de monede, dar în care Newton nu avea nici cea mai mică încredere din cauza felului în care vărul lui fusese spânzurat ca un tâlhar la drumul mare, ei bine, Jonathan se apropie de noi şi, în modul cel mai dispreţuitor cu putinţă, i se adresă stăpânului meu cu un discurs dintre cele mai jignitoare: — Domnule Newton, spuse el, aproape mort de beat, vă mărturisesc că nu prea sunteţi iubit în acest loc De fapt, cred că sunteţi cel mai puţin popular om din tot Turnul — Stai jos, domnule Ambrose, strigă la el sergentul Rohan Şi ţine-ţi gura Newton rămase pe scaun şi-l ignoră pe Ambrose, în aparenţă imperturbabil; dar, simţind oareşice sămânţă de scandal, m-am ridicat eu de pe bancheta pe care stăteam, ca să mă aşez între giuvaiergiu şi stăpânul meu — Pentru numele lui Dumnezeu, aşa e, insistă Ambrose Era un individ înalt, care vorbea cam din colţul gurii, căci gura îi era strâmbă — Stai jos, i-am spus lui Ambrose şi l-am împins niţel la o parte — La dracu’, nici vorbă! lătră Ambrose cu gura lui într-o parte strângându-se de dezgust De ce-aş face-o? — Pentru că eşti beat, domnule Ambrose, am răspuns, împingându-l încă şi mai departe, căci începuse să împingă războinic cu degetul spre Newton, ca şi când degetul lui arătător ar fi fost un soi de suliţă Şi pentru că ne deranjezi — Ai grijă, doctore, spuse Ambrose, întinzându-şi gâtul peste umărul meu Oamenii mor în Turnul ăsta — Cred că ne e de ajuns spectacolul tău, Jonathan Ambrose, i se adresă, într-un final, patronul stabilimentului În momentul acela, Ambrose îmi ţinti capul cu o lovitură Era afumat bine, dar îmi trecu prin minte că trebuie să-i pedepsesc insolenţa, aşa că, deşi îi ţinteam urechea, i-am pocnit un pumn drept în gură Nu era cine ştie ce lovitură care să-l facă arşice pe vreunul, dar pe domnul Ambrose îl făcu totuşi să se prăbuşească din picioare direct pe masa din faţa domnului Twistleton, lucru care îmi aduse urale aprinse din partea celor câţiva bărbaţi adunaţi în faţa Crâşmei de Piatră, de parcă am fi fost la Grădina Ursului, în Southwark Şi în vreme ce proprietarul se gândi să simplifice şi mai mult situaţia, dându-l afară pe Ambrose, eu m-am aplecat să-l ajut pe domnul Twistleton să-şi adune foile de pe jos, chiar dacă pe ele nu se vedea decât mâzgălitura încârligată a unor litere scrise parcă de un copil — Poate că ar fi bine, zise Newton ridicându-se, dacă am pleca şi noi — Îmi pare rău pentru ce s-a întâmplat, domnilor, ne spuse proprietarul De-acum înainte nu mai are voie înăuntru — Cred că dacă fiecare om treaz din Turn ar trebui să dea socoteală pentru prostiile pe care le spune la beţie, îi răspunse Newton, probabil că ai rămâne, curând, fără clienţi, domnule Allott Aşa că hai să nu discutăm despre interdicţia nimănui şi să nu ne mai gândim la povestea asta Uite cinci şilingi ca să dai ceva de băut fiecăruia dintre cei care sunt acum aici — Sunteţi foarte generos, domnule Şi acestea fiind spuse, am plecat din Crâşma de Piatră Afară însă, nici urmă de domnul Ambrose Newton respiră adânc şi îmi zâmbi — Eşti un individ pe care e bine să-l ai în preajmă, domnule Ellis, spuse el Văd că am făcut cea mai potrivită alegere Eşti un adevărat Hector — A fost o nimica toată, i-am răspuns, urmându-l pe Aleea Apei Individului nu-i trebuia decât o scuturătură serioasă Am făcut-o bucuros V-a ameninţat, domnule — Ba nu, insistă Newton M-a avertizat doar E cu totul şi cu totul altceva În loc să ne îndreptăm spre Trezorerie, mergeam de-a lungul zidului sudic al Turnului Alb, prin cea mai ascunsă şi mai veche dintre popotele Turnului, către Clădirea Coldharbour şi spre muzeul pe care-l adăpostea În interiorul acestuia era una dintre cele mai splendide colecţii de armuri care indicau şirul regilor care s-au perindat pe tronul Angliei, dar şi o galerie în care erau expuse cele mai diverse instrumente de tortură şi de execuţie La aceste ustensile şi maşinării crude voia să se uite acum Newton Nu mai văzusem până atunci această colecţie, dar auzisem totuşi, fireşte, poveşti despre utilizarea acestor obiecte, aşa că m-am cutremurat văzându-le, imaginându-mă cu mare uşurinţă pe mine însumi legat de cele două capete ale troliului, ca orice altă victimă nenorocită a Sfintei Inchiziţii – căci scria pe un dulap, alături, că toate aceste instrumente fuseseră confiscate de pe epava unei nave a Armadei Spaniole şi erau folosite ca să sprijine eforturile de a reconverti poporul englez la romano-catolicism — Dumnezeu să-l binecuvânteze pe sir Francis Drake, am şoptit eu Altfel, roata asta ne-ar fi transformat pe toţi până acum în papistaşi Newton râse auzind una ca asta — Nu sunt deloc un adept al romano-catolicismului, spuse el, dar ascultă ce-ţi spun: Roma ar putea lua lecţii de la englezi în ceea ce priveşte cruzimea — Oare aceste ustensile mai sunt încă folosite în Spania? — Probabil că da, recunoscu Newton Aşa s-ar explica şi de ce ştiinţa evoluează prea puţin în această ţară Dumnezeu ştie câte minţi luminate or fi fost distruse atunci când Galilei, cea mai luminată minte a acestui secol, a fost condamnat pentru erezie În orice caz, nu am venit aici ca să privim roata, ci acest instrument de tortură mult mai uşor de purtat, care, dacă nu mă înşel, a fost folosit acum şase luni împotriva bietului George Macey Newton arătă cu degetul spre un dispozitiv metalic ciudat, cam de înălţimea unui bărbat şi cu o formă asemănătoare cu gaura cheii, cu găuri speciale pentru cap, mâini şi picioare Newton se aplecă puţin ca să înlăture un strat minuscul de praf aşezat pe obiect, în timp ce repetă gestul şi pe axul roţii, de pe care se ridică însă un veritabil nor de murdărie — Fii atent cât de puţin acoperit de praf este acest obiect faţă de roata de tortură Apoi Newton scoase din buzunar o lupă, pe care o folosea uneori ca să-l ajute la citit, cu care începu să analizeze cu atenţie de aproape suprafaţa neagră de metal a acestei maşinării — Dar ce fel de obiect e acesta? l-am întrebat Nu pot să-i înţeleg mecanismul de funcţionare — E Fiica Gunoierului, mai cunoscut şi sub numele de Cătuşele lui Skeffington, sau Lanţurile, şi a fost inventat de fostul locotenent al Turnului Felul în care funcţionează Gunoierul este, din toate privinţele, opus celui în care funcţionează roata; pentru că, în timp ce aceea separă fiecare bucăţică a celui supus torturii, acesta de-aici dimpotrivă, transformă un om într-o minge, trupul acestuia fiind aproape distrus prin comprimare Acest obiect de tortură era mai cumplit şi mai îngrozitor decât roata, căci se întâmpla de cele mai multe ori ca, în timpul operaţiunii, omului să-i fie distrus coşul pieptului şi să moară la scurt timp după această experienţă În plus, este mult mai uşor de transportat decât roata, de vreme ce îl micşorează pe prizonier şi nu invers — Şi credeţi că aşa şi-a găsit sfârşitul bietul domn Macey? — Rănile pe care le prezintă mă fac să cred că a trecut prin această experienţă Da, spuse el Newton păstrase cuţitul domnului Osborne şi îl folosi ca să răzuiască ceva de pe cătuşe Puse apoi pilitura într-o bucată de hârtie şi mi-o arătă: — Dacă nu mă înşel, aceasta nu e altceva decât sânge uscat Dar o să-l examinăm la microscop ceva mai încolo — Aveţi un microscop? Nu am văzut niciodată ceva prin microscop, am recunoscut — Atunci trebuie să-ţi spun că eşti de invidiat Căci să priveşti prima oară un fenomen natural prin microscop este o experienţă care-ţi taie răsuflarea — Dacă aveţi dreptate, am continuat, iar acesta este sânge uscat, înseamnă că George Macey era în posesia unor informaţii pe care anumiţi oameni voiau cu orice preţ să pună mâna, altfel nu l-ar fi torturat cu atâta cruzime — Lucrătorii din Trezorerie sunt întotdeauna în posesia anumitor secrete, spuse Newton, altfel, aş zice că nici unul dintre ei, inclusiv Macey, nu s-ar da în lături să vândă tot ce ştie pe câteva guinee Nu, e mult mai logic să presupunem însă că Macey ar fi fost torturat pentru informaţii pe care nu le avea, altfel chinurile inimaginabile la care a fost supus l-ar fi convins să vorbească mult mai repede şi, cu siguranţă, cu mult înainte ca rănile care i-au fost provocate să fie mortale — Cumplit gând, am spus, simţind cum mă cuprinde greaţa Să fii torturat pentru lucruri pe care le ştii e şi aşa îngrozitor, dar este cu atât mai groaznic să fii torturat pentru ceea ce nu ştii — Instinctul tău de autoconservare te face să gândeşti ciudat, spuse Newton care, împăturind hârtia în care pusese mostra suspectă de sânge, îmi aruncă apoi un zâmbet rece Asta mă convinge că nu mai e nevoie să te avertizez din nou că trebuie să păstrezi tăcerea asupra acestei poveşti Oricine l-ar fi ucis pe George Macey ne-ar tăia şi nouă gâturile la fel de uşor cum ar tăia un castravete Acum vino, să plecăm de-aici, ca nu cumva să ne vadă cineva şi să-i stârnească vreo curiozitate prezenţa noastră lângă aceste maşinării Părăsind magazia, Newton îşi manifestă dorinţa să treacă pe acasă şi să folosească microscopul, lucru care, spunea el, va ajuta mult anchetei noastre ulterioare Dar în faţa uşii de la Casa Custodelui se întâlni cu domnul Kennedy, un alt informator din Trezorerie Era împreună cu alţi doi domni pe care nu i-am recunoscut Domnul Kennedy era un individ cu o înfăţişare ameninţătoare, cu un nas fals, din argint, făcut să-i acopere găurile căscate rămase pe locul fostelor nări: ajunsese aşa în urma unui accident în sala morii, spunea el; dar mulţi spuneau, ştiam asta, că accidentul se produsese de fapt în părţile ruşinoase ale unei târfe Acest accesoriu îi dădea însă domnului Kennedy un aspect de personaj negativ, lucru care îi permitea să se amestece fără probleme printre cei mai nenorociţi pungaşi din Londra Primi un şiling de la unul dintre cei doi domni, care-l răsplăteau astfel pentru că îi adusese la Newton şi se retrase, lăsându-i pe cei doi să se prezinte singuri Vorbi cel mai înalt, mai bătrân şi mai puţin elegant dintre ei: — Domnule, spuse el înclinându-se graţios, este cu adevărat o mare onoare Permiteţi-mi să mă prezint Mă numesc Christopher Love Poate mi-aţi citit lucrările despre predarea chimiei la Universitatea din Leyden? — Îmi pare rău, nu am avut această plăcere, răspunse Newton aspru, căci nu-i plăcea să fie căutat de discipoli în timp ce-şi vedea de treburi în Trezorerie — Nu contează, spuse iarăşi doctorul Love Acesta este contele Gaetano, din Italia, el însuşi adept înfocat al chimiei şi filosof în ţara lui, care a scris lucrări importante despre această arta secretă Contele, înveşmântat în mătase şi cu una dintre cele mai mari pene pe care le văzusem vreodată înfiptă în pălărie, contrasta puternic cu rigiditatea însoţitorului său, care îmi părea cam la vreo cincizeci de ani Se înclină mai teatral decât un actor irlandez, apoi i se adresă, extrem de greoi, maestrului meu, cu o limbă mai împleticită decât şnururile de la mânecile lui — Domnule, aş fi extrem de onorat dacă aţi accepta să fiţi oaspetele meu la cină Va fi în interesul Domniei Voastre, domnule Foarte mult — Onoarea pe care mi-o faceţi nu mă lasă deloc rece, domnule conte, răspunse Newton Totuşi, nu obişnuiesc să accept prea multe invitaţii — Contele ştie ce om ocupat sunteţi, interveni doctorul Love — Foarte ocupat — Totuşi crede că este în posesia unor chestiuni care ar fi de mare interes ştiinţific pentru Domnia Voastră — Foarte mult Şi spunând acestea, doctorul Love descoperi de sub un petic de catifea o uncie de aur pe care i-o prezentă lui Newton — Chiar în faţa ochilor mei, explică el, contele a folosit o tinctură descoperită chiar de el ca să transforme ceea ce fusese o bucată ordinară de plumb în acest lingou de aur Newton examină bucata de aur fără să-şi ascundă interesul — Am dus-o imediat la un giuvaiergiu, explică în continuare Love, care mi-a mărturisit că este o bucată din cel mai pur aur pe care l-a văzut vreodată — Într-adevăr, spuse şi Newton în timp ce cântărea în palmă bucata de aur, părând în acelaşi timp extrem de afectat — Şi cine poate fi mai potrivit decât Domnia Voastră, doctorul Newton, Custode al Trezoreriei Regale şi cel mai mare om de ştiinţă al Angliei, care să pună la încercare această bucată de aur? Şi dacă sunteţi convins că e veritabilă, ne gândim că poate veţi dori să fiţi personal martor la procesul de transformare realizat de conte — Mi-aş dori foarte mult, răspunse Newton Şi odată stabilite locul şi momentul pentru această demonstraţie, cei doi trebuiră să-şi ia rămas-bun de la noi şi puturăm, în sfârşit, intra în casă, unde Newton îmi înmână bucata de aur — Cu siguranţă are aspectul şi calităţile unei bucăţi de aur adevărat, am spus Cu siguranţă cred că mi-ar plăcea să văd eu însumi o transmutaţie Dacă un astfel de lucru este cu adevărat posibil — Deocamdată avem alte lucruri de făcut acum Şi, găsindu-şi microscopul, Newton îl aşeză pe măsuţa de lângă fereastră şi mai aduse lângă el o oglindă şi o lumânare ca să lumineze cât mai bine specimenul — Vezi dacă poţi să găseşti pe undeva cartea domnului Leeuwenhoek, îmi spuse el, punând pe o lamelă mostra curăţată de pe Gunoier Sau caută Micrographia lui Hooke Dar nu am putut să găsesc nici una dintre cele două cărţi — Nu-i nimic, spuse Newton şi, scoţând-şi un ac din rever, se înţepă chiar el în deget astfel încât îşi făcu apariţia în vârf o picătură mică şi rubinie de sânge O aşeză pe o altă lamelă, compară mostrele între ele, apoi mă invită şi pe mine să arunc o privire Încet, încet, am reuşit să observ o imagine neclară, dar mărită, despre care Newton mă asigură că este propriul lui sânge Era unul dintre cele mai remarcabile lucruri pe care le văzusem vreodată Sângele din degetul lui Newton părea aproape viu — Domnule, dar de ce este alcătuit din mii de obiecte mici? am întrebat Şi numai unele dintre ele sunt roşii Şi plutesc într-un lichid care este aproape transparent E ca şi când te-ai uita într-un iaz într-o zi senină de vară Newton încuviinţă din cap — Aceste obiecte mici se numesc celule Şi cred că sunt cele mai mici particule din materia vie — Nu pot să cred că un om poate fi redus la nişte părţi atât de mici Când o priveşti atât de-aproape, viaţa pare oarecum mai puţin miraculoasă De parcă noi înşine nu am contribui la ea cu nimic mai mult decât obiectele astea care înoată ca într-un iaz Newton râse: — Cred că suntem totuşi ceva mai complicaţi decât atât, spuse el Dar te rog, spune-mi ce părere ai despre mostra pe care am luat-o de pe Gunoier? — Fără îndoială e la fel, domnule Totuşi nu se mişcă Ca şi când viaţa care anima iazul nu mai e — Cam aşa este — Aşadar e sânge, am spus Ce facem acum? — Ce facem? Păi nu facem nimic Am să mă gândesc eu însumi în tihnă la toate aceste lucruri şi o să văd ce explicaţie găsesc pentru ele Până atunci, ia-ţi gândul de la aceste descoperiri pe care le-am făcut, nu-ţi încărca mintea cu ele, dar nici nu vorbi cu nimeni vreodată despre aceste lucruri * Două sau trei nopţi mai târziu – Newton verificase el însuşi mostra de aur, lucru care-i confirmase prima impresie, şi anume că era veritabilă –, l-am însoţit la casa doctorului Love din Soho, unde contele primi veştile despre aurul lui cu un zâmbet timid şi ridicând umil din umeri, aproape ca şi când se aştepta ca demonstraţia lui să fi fost o concluzie deja cunoscută, iar Newton l-ar fi felicitat deja pentru o transmutaţie reuşită Doctorul Love pregătise o cină splendidă, dar încă înainte să apucăm să gustăm măcar o îmbucătură, Newton, deja plictisit de conversaţia celor doi filosofi, îşi privi ceasul şi se declară nerăbdător să înceapă transmutaţia — Ce zici, domnule conte? îl întrebă doctorul Love Eşti gata? — Absolut Îi însoţirăm pe conte şi pe doctorul Love într-un atelier din spatele casei, unde cuptorul era deja încins, ceea ce făcea încăperea însăşi să aducă a cuptor În acest moment, Newton scoase o geantă pe care o adusese cu el şi din care dădu la iveală un creuzet — Ca să eliminăm orice urmă de suspiciune, explică el, am adus un creuzet, nişte cărbune şi nişte argint viu cu care sunt sigur că nu a fost amestecată nici o picătură de aur Sunt sigur că sunteţi de acord că este extrem de important să tratezi tot ce ţine de magie la modul cel mai riguros ştiinţific posibil Contele Gaetano zâmbi larg — Foarte mult, spuse el şi, luând aceste obiecte de la Newton, se apucă să pregătească transmutaţia — În timp ce lucrezi, domnule conte, adăugă Newton, poate îmi vei face plăcerea să îmi dai câteva detalii legate de pregătirea procesului de transmutaţie — Mă tem că aceasta trebuie să rămână, pentru moment, secretă, domnule, spuse contele — Desigur Şi cât va dura experimentul? — Nu mai mult de câteva minute, răspunse doctorul Love Procesul este remarcabil — Aşa trebuie să fie, într-adevăr, observă Newton Mai ales că toţi savanţii cu care am discutat vreodată despre asta mi-au spus că e nevoie de câteva luni bune pentru ca transmutaţia să fie completă — Durează câteva luni ca să înveţi secretul Măiestriei, spuse hotărât contele Dar, odată ce ştii marele secret, lucrarea se simplifică de la sine Acum, domnule, dacă doriţi să vă aşezaţi acolo — Mărturisesc că sunt fascinat, spuse Newton îndepărtându-se de un scaun metalic aşezat în colţul camerei Contele puse cam jumătate de uncie de plumb în creuzetul lui Newton şi îl încălzi în cuptor; imediat ce plumbul începu să se topească, adăugă tinctura deasupra şi văzurăm cum aceasta se amestecă perfect — Domnilor, vă rog să faceţi un pas mai în spate, adăugă contele, şi să vă acoperiţi ochii, căci se va produce o lumină puternică şi e posibil să fiţi puţin orbiţi Ne dădurăm mai departe de creuzet Nu se întâmplă nimic vreme de câteva minute, aşa încât am fost tentat să mă uit niţel printre degete, moment în care se produse însă o lumină extrem de puternică, cu un parfum tare de scorţişoară şi, aşa cum ne avertizase contele, am simţit cum orbesc pentru câteva clipe, timp în care nu am putut percepe în faţa mea decât o lumină verde Dar când mi-a revenit vederea şi m-am uitat din nou atent la creuzet, am văzut cu stupoare cum toată masa aceea lichidă se transformase în ceea ce părea a fi aur de cea mai bună calitate — Nu aş fi crezut că e posibil, dacă nu aş fi văzut totul cu ochii mei, am spus — Asta e clar, încuviinţă Newton Contele turnă aurul topit într-un lingou şi, după ce se răci suficient, îl puse în apă şi îl finisă puţin, pentru ca noi să-l putem apoi inspecta îndeaproape Newton puse lingoul pe talgerul unei balanţe ca să-i măsoare greutatea şi zâmbi Mi-l întinse şi, în vreme ce eu am început să mă mir de miracolul la care fusesem martor, el îşi îndreptă atenţia spre creuzetul din care fusese turnat aurul — Toate îndoielile mi-au fost risipite, spuse el hotărât Domnule, sunteţi un pungaş M-am gândit că e bine să îmi iau măsuri de precauţie, ca să nu am nici o bănuială faţă de demonstraţia Domniei Voastre, aşa că am făcut un semn pe marginea creuzetului pe care vi l-am dat Semnul a dispărut — Probabil că a fost consumat de foc, cu siguranţă, protestă doctorul Love — Semnul nu putea fi şters, căci era o mică crestătură pe care am făcut-o eu însumi în această după-amiază în piatra din care e făcut creuzetul Sunt sigur că acest creuzet din care a fost turnat aurul l-a înlocuit pe cel pe care l-am adus eu şi care încă mai conţine plumbul Am devenit bănuitor din momentul în care contele ne-a cerut să ne acoperim ochii A aşteptat destul până când, mânat de curiozitate, fiecare dintre noi a vrut să tragă cu coada ochiului, ca să vadă ce se întâmplase În acel moment, a aruncat nişte fosfor în creuzet, care ne-a orbit destul cât să-i lase lui timp să înlocuiască rapid creuzetul Am mirosit şmecheria, mai ales că fosforul este o substanţă care atacă puternic mirosul; poate fi însă uşor neutralizat dacă este mai întâi dizolvat în ulei de scorţişoară — Domnule, spuse contele gesticulând nevinovat, vă înşelaţi foarte mult — Da? spuse Newton care îl apucă rapid de mână pe conte, destul cât să lase să se vadă degetele lui cu vârfurile arse, înainte ca acesta să şi le poată retrage cu un aer vinovat Bunul meu prieten Boyle a avut ocazia să-mi demonstreze cum acţionează fosforul Şi el avea degetele arse în acelaşi fel, din cauză că manipulase substanţa cu mâinile goale Dar voi fi de acord că mă înşel dacă, după ce voi putea examina acest laborator, voi constata că nu există nici o urmă de fraudă Contele, care-şi păstra încă aerul nevinovat, îl invită în tăcere pe Newton să verifice Maestrul meu nu ezită nici o secundă şi traversă încăperea şi ridică dintr-un singur gest capacul scaunului metalic din colţ, de unde scoase creuzetul cu plumb pe care se putea vedea foarte bine semnul lui — De unde aţi ştiut că era acolo? am întrebat uimit — Înainte să-şi înceapă demonstraţia, contele mi-a cerut să mă îndepărtez de el, de teamă că aş fi putut să-l aud în timp ce-l deschidea Mai mult chiar, acest obiect nu este făcut din lemn, ci e în întregime din metal, lucru care mi s-a părut la început curios, dar nu şi acum — Şi cu şarlatanii ăştia doi ce facem? am mai întrebat — Din păcate, nu s-a comis aici nici un fel de infracţiune, spuse Newton În orice caz, însă, domnilor, vă sfătuiesc la modul cel mai serios să nu mai repetaţi această demonstraţie frauduloasă în Londra Altfel, mă voi vedea obligat să vă denunţ tuturor oamenilor de ştiinţă Contele zâmbi şters şi se încruntă, lucru care mă făcu să văd că nu mai era atât de detaşat şi ceremonios cum crezusem eu, ci mai degrabă încordat — Iar dumneavoastră, domnule, aţi face mai bine să nu-mi staţi în cale, spuse el încet Căci dacă mă veţi face vreodată mincinos în faţa unor domni de calitate, nu o să ezit prea mult să vă provoc, doctore Doctorul Love era şi el cel puţin la fel de ameninţător ca prietenul lui, tâlharul italian — În Italia, spuse el, contele este un spadasin renumit şi a ucis până acum trei bărbaţi în dueluri ale onoarei — Vino, Ellis, spuse Newton Cred că ar fi mai bine să plecăm acum Am văzut tot ce trebuia să vedem Acestea fiind zise, plecarăm, lucru care pe mine mă mulţumi foarte, căci atmosfera grea din laborator atinsese cote îngrijorătoare — Ce mai pereche de şarlatani, murmură Newton când am ajuns din nou afară Şi s-au gândit că m-ar putea păcăli pe mine I-am spus stăpânului meu că acest conte părea un individ destul de greu de contracarat — Ar fi bine să fiţi mai precaut, doctore, am spus Cred că am avut noroc să plecăm de-aici fără luptă — Lumea asta e plină de pungaşi, spuse Newton Uită-l, nu ne va mai deranja vreodată Purtându-i de grijă bietului meu stomac gol încă, Newton mă invită la el acasă, în Jermyn Street, unde se putea ajunge lejer pe jos din Soho Şi menţionez aceste lucruri doar pentru că aceasta a fost seara în care am cunoscut-o pe domnişoara Barton, cea care părea la fel de miraculoasă ca o transmutaţie veritabilă, căci, după ce am văzut-o, sentimentele mele s-au transformat în aur curat şi mi s-a părut, prin comparaţie, că tot ce simţisem vreodată pentru vreo altă fată era la fel de lipsit de strălucire ca plumbul — Nepoata mea, domnişoara Barton, care a venit să locuiască împreună cu mine, ne va ţine companie, îmi explică el în timp ce coboram dinspre Soho către Piccadilly E fiica surorii mele vitrege, Hannah, care a fost căsătorită cu un cleric din comitatul Northampton, reverendul Robert Barton Dar el a murit acum vreo trei ani şi a lăsat prea puţini bani pentru cei trei copii ai lui Am luat asupra mea cheltuielile pentru creşterea lor Deşi i-am spus că sunt un individ mai singuratic, ea ţine să vină să vadă Londra În plus, Northampton, cel mai apropiat oraş de locul unde trăieşte, este un loc plictisitor, în mare parte distrus de marele foc din 1675, iar societatea de acolo nu e deloc potrivită pentru o fată cu inteligenţa lui Catherine Sau cu drăgălăşenia ei Lordul Montagu, care a întâlnit-o, mi-a spus că e o mare frumuseţe Dar am să apreciez şi opinia dumitale, Elliot, căci am impresia că te pricepi la femei mai bine decât la orice altceva — De ce, domnule, nu aţi văzut-o niciodată până acum? — Ba sigur că da Dar trebuie să-ţi mărturisesc faptul că înţeleg prea puţin acea calitate a unui trup care atrage mecanic o altă minte umană şi sentimentele altcuiva — Cineva ar putea crede că nu descrieţi o fată, ci o problemă de geometrie, domnule, am spus eu râzând Nu cred că frumuseţea trebuie abordată ca o problemă de matematică — Asta, spuse Newton ajuns în faţa uşii casei sale, e numai opinia dumitale Tânăra căreia i-am fost prezentat avea probabil cam optsprezece, nouăsprezece ani şi era destul de dificil să găseşti la ea vreo asemănare cu unchiul ei, lucru care nu era totuşi atât de surprinzător dat fiind că mama ei nu-i era decât pe jumătate soră lui Newton Era drăguţă, fără îndoială; dar adevărul este că în primele minute nu mi se păru o frumuseţe atât de răpitoare cum i se păruse domnului Montagu Şi îmi luă câteva minute bune să înţeleg cum se făcea că frumuseţea ei însemna mai mult decât un chip atrăgător; mai era şi privirea aceea extrem de inteligentă care trebuia luată în considerare Căci mintea ei strălucită – majoritatea doamnelor pe care le cunoscusem până atunci erau mai degrabă timide şi retrase faţă de nepoata aceasta precoce a lui Newton – îi dăruia domnişoarei Barton nişte trăsături cu totul şi cu totul adorabile care, adăugate la drăgălăşenia ei, duceau la o senzaţie dublă, aşa că impresia generală pe care mi-o lăsă în cele din urmă era aceea a unei frumuseţi nemaipomenite Ba chiar atât de nemaipomenită încât mă făcea să mă simt din ce în ce mai bine în prezenţa ei şi chiar aveam să mă surprind în curând mult prea preocupat de ea Stilul ei de a face conversaţie lăsa să se vadă o tânără isteaţă şi spirituală şi care, în ciuda vârstei, părea extrem de citită De altfel, înainte de venirea ei la Londra, învăţase nouă sau zece ani la şcoala din Brigstock După ce am terminat cina, mi se adresă: — Unchiul meu mi-a spus că, înainte să intraţi în serviciul lui, vă pregăteaţi să deveniţi avocat, domnule Ellis — Da, aşa îmi doream, domnişoară Barton — Dar v-aţi bătut într-un duel, iar acest lucru v-a obligat să renunţaţi la studii — Da, e adevărat, aşa s-a întâmplat, deşi mă simt oarecum jenat să recunosc acest lucru în faţa dumneavoastră, domnişoară Barton — Prostii, izbucni ea N-am mai cunoscut pe nimeni care să fi luptat în duel Sunteţi primul meu duelist, domnule Ellis Dar recunosc, am cunoscut zeci de avocaţi Comitatul Northampton e cam plin de ei Asta e sabia cu care v-aţi duelat? M-am uitat spre plăselele sabiei mele — Da, asta e — Mi-ar plăcea să o văd Dacă vă rog frumos, mi-o arătaţi? Am privit spre unchiul ei — Nu am nimic împotrivă, spuse el Nici nu termină bine de vorbit că mi-am şi scos sabia şi, îngenunchind în faţa ei, i-am prezentat-o domnişoarei Barton peste mâneca hainei mele — Aveţi grijă, domnişoară, e foarte ascuţită — N-aş fi crezut că eşti genul de bărbat care să poarte sabie, domnule Ellis Îmi luă sabia de mâner şi fandă prin aer un moment, două — Şi l-ai ucis? — Dacă l-aş fi ucis, n-aş mai fi acum aici, am spus Abia l-am zgâriat niţel, pe piept Domnişoara Barton examină vârful sabiei la lumina focului — Şi când te gândeşti că asta a făcut să curgă sângele unui bărbat, şopti ea şi adăugă: aş vrea să învăţ să fandez — Cu permisiunea unchiului dumneavoastră, domnişoară Barton, aş fi onorat să vă învăţ — Nu, spuse el scurt Nici nu se pune problema Copilă, ce-ar zice mama ta? Ea ridică din umeri, de parcă n-ar fi avut nici o importanţă ce-ar fi spus mama ei, şi îmi dădu sabia înapoi — Nu-i nimic, spuse ea N-am venit la Londra ca să mă înveţe domnii cum să lupt cu săbiile lor — Nici vorbă, am încuviinţat — Chiar aşa, completă şi Newton ca un ecou — Te rog, spune-ne, pentru ce v-aţi certat, domnule Ellis? întrebă ea — Cu cine? — Păi cu domnul cu care v-aţi duelat, desigur — Pentru un motiv atât de puţin important încât aş roşi dacă vi l-aş spune, domnişoară Barton — Dacă v-aş provoca la duel mi-aţi spune? — Nu aş avea de ales decât să fac asta Dar chiar şi atunci, doar v-aş şopti, de teamă să nu stârnesc dispreţul unchiului Domniei Voastre — Atunci noi doi o să ne duelăm Răspundeţi provocării? — Cu drag, dacă asta vă va fi pe plac Asta înseamnă că puteţi alege arma — Atunci aleg jocul de dame — Ai grijă, domnule Ellis, mă sfătui Newton, nu e deloc lipsită de talent Să joc dame cu domnişoara Barton însemna să văd cât de mult semăna de fapt cu unchiul ei – cu care aveam să joc adesea în Turn – căci dacă îl lăsam pe oricare dintre ei să mute primul, puteam fi sigur că o să fiu învins, lucru care, venind din partea domnişoarei Barton, nu mă deranjă deloc, ea bucurându-se copilăreşte de fiecare victorie După primul joc, îşi ceru recompensa — Haide, acum trebuie să plătiţi Vreau să ştiu motivul pentru care v-aţi duelat, domnule Ellis Mă bucuram că am pierdut, căci acest lucru îmi oferi ocazia să îi şoptesc la minunata ei ureche, care aşa ajungea la fel de aproape de mine ca şi parfumul delicat al gâtului ei; atât de aproape încât aş fi putut chiar să-l sărut Auzind motivul, izbucni într-un hohot puternic de râs, apoi insistă să jucăm din nou Şi mărturisesc, nu am fost niciodată atât de fericit să pierd cinci partide de dame la rând Maestrul meu începu să mă invite la cină o dată pe săptămână, pe motiv că-l compătimea pe orice bărbat care era nevoit, ca mine, să-şi gătească singur, dar eu cred că observase că eu şi domnişoara Barton ne bucuram unul de prezenţa celuilalt, lucru care îi permitea să citească sau să lucreze la problemele lui de matematică; ba chiar am mers împreună cu ei la slujba de împărtăşanie, de Crăciun Iar în noul an, această tânără drăguţă era deja primul gând care-mi venea în minte dimineaţa, la trezire, şi ultimul cu care adormeam în minte, seara O priveam cu multă duioşie În orice caz, nu am spus nimic despre efectul pe care îl avea asupra mea; cel puţin nu încă, deoarece credeam că faptul că o iubesc pe această fată nu ar fi fost tocmai pe placul unchiului ei şi stăpânul meu Şi, într-adevăr, m-am străduit mult să mi-o scot din minte şi să n-o mai iubesc deloc, numai că ea avea grijă să pună tot soiul de obstacole în calea eforturilor mele, cum ar fi, de exemplu, să-mi dea o carte cu poemele ei preferate, pe care le copiase chiar cu mâna ei, sau să-mi dea numele de Tom, pe motiv că i-aş fi amintit de un motan cu acest nume pe care îl avusese cândva, lucru care ne dădea un aer de familiaritate extrem de plăcut; iar altădată mi-a oferit chiar o şuviţă din părul ei pe care încă o mai păstrez într-o cutiuţă, lângă pat Aşa se face că, foarte curând după aceea, era în mintea mea de mii de ori mai mult Şi pentru prima oară după mult timp, mă simţeam cu adevărat fericit Căci dragostea înseamnă, cel mai adesea, optimism N-am cunoscut niciodată un om mai înţelept decât Newton Şi totuşi era la fel de ignorant ca Ahile în privinţa sexului femeiesc Probabil că, dacă ar fi avut mai multe cunoştinţe despre lume şi despre fete, ar fi educat-o într-un fel care să nu-mi permită mie să-i fiu atât de apropiat Şi atunci lucrurile ar fi stat cu totul şi cu totul altfel între mine şi domnişoara Barton Uneori nu e atât de uşor să înţelegi unde se termină dragostea şi începe nebunia; şi îmi imaginez că sunt destui smintiţi supuşi chinurilor dragostei Capitolul doi Michacl Maier, Virnorium, 1618 IAR ATUNCI IISUS LE SPUSE: LUMINA ÎNCĂ MAI E PE CER MERGEŢI CÂT MAI AVEŢI LUMINĂ, CA NU CUMVA ÎNTUNERICUL SĂ SE COBOARE PESTE VOI: CĂCI CEL CE UMBLĂ ÎN ÎNTUNERIC NU ŞTIE ÎNCOTRO MERGE (IOAN 12:35) Ianuarie 1697 a fost o lună extrem de friguroasă; cea mai friguroasă pe care mi-o aminteam vreodată şi, după spusele maestrului meu, cea mai friguroasă pe care şi-o amintea el însuşi, din 1683 încoace, când stătuse toată luna în casă şi-şi redactase celebra Aritmetica Universală – lucrarea lui cea mai cunoscută Am încercat să o citesc, dar nu am reuşit Probabil că frigul îmi diminuase calităţile intelectuale, după cum încetinise şi producţia noilor monede Căci monedele erau încă prea puţine, în ciuda eforturilor celor care le băteau; şi chiar dacă toată lumea vorbea de apropiata pace cu Franţa, încă nu se întâmplase nimic Şi, mereu, din ce în ce mai mulţi iacobini erau arestaţi, lucru care făcea ţara să pară foarte instabilă Între timp, James Hoare, controlorul Trezoreriei, care murise, fusese înlocuit de Thomas Molyneux şi Charles Mason, despre care maestrul meu spunea că sunt amândoi corupţi şi între care şi izbucni curând dihonia, ceea ce îi făcu să se dovedească şi mai ineficienţi Am povestit deja cum Humphrey Hall, spionul lui Newton, ne adusese informaţii cum că unii falsificatori de bani puseseră la punct o nouă metodă pe care o aplicau pentru falsificarea noilor guinee; acesta este şi motivul care ne face părtaşi la această a doua parte a povestirii mele, pe care Newton a şi numit-o imediat „afacerile mele misterioase” Discursul domnului Hall îl tulburase profund pe stăpânul meu, guineea fiind o treabă mult mai serioasă decât o coroană de argint sau decât un şiling; şi totuşi, ne lipsea dovada că cineva chiar falsifica guinee Dar în noaptea de sâmbătă, 13 februarie, acest neajuns se rezolvă de la sine Era dimineaţă devreme şi încă mai dormeam, când m-am trezit brusc şi l-am găsit pe domnul Hall în dormitorul meu, cu o lumânare aprinsă în mână — Ce s-a întâmplat, domnule Hall? l-am întrebat, mai degrabă alarmat să îl găsesc aici căci, deşi era cel mai de încredere, domnul Hall avea o înfăţişare destul de sumbră, era tăcut şi bătrân şi stătea lângă piciorul patului meu precum luntraşul Caron care aştepta să-mi ducă sufletul cu pluta înspre smârcurile fluviului Aheron Preţul cerut de Caron era un obol, dar domnul Hall voia să-mi vorbească despre o guinee — Cred că am găsit ce căutam, domnule Ellis, spuse el cu o voce egală şi răguşită Gardianul-şef de la Newgate a auzit că un prizonier, pe nume John Berningham, a fost arestat pentru că şi-ar fi plătit „garnitura” cu o guinee falsă „Garnitura” era ceea ce gardienii numeau şpaga pe care o scoteau de la prizonierii care-şi aşteptau sentinţa, în schimbul unui tratament mai bun; erau plătiţi cu biştari sau cu gologani, adică bani lichizi: or, de când intrasem în serviciul lui Newton, mă văzusem nevoit să învăţ tot vocabularul infractorilor, altfel n-aş fi înţeles o vorbă din depoziţiile pe care le scriam; şi erau chiar momente în care eu şi Newton ne trezeam vorbindu-ne unul altuia ca o pereche de condamnaţi — M-am gândit că ar fi bine să mergem chiar acum să vedem despre ce este vorba, adăugă domnul Hall, de teamă că omul ar putea fi eliberat sau ar putea să piardă guineea — Desigur, am spus, vin cu dumneata Aşa că m-am pregătit repede şi, în scurt timp, eu şi domnul Hall ne îndreptam spre Newgate cu mare greutate, străzile fiind acoperite de gheaţă şi de apa din zăpada recentă, călcată în picioare de trecători De la oarecare distanţă, Newgate arăta destul de bine, fiind de curând renovată după Marele Foc, cu un exterior din pilaştri minunaţi, dar care, priviţi de aproape, erau cea mai bună explicaţie pentru supranumele de Whit – de la Dick Whittington, a cărui pisică lustruise parcă baza fiecăruia dintre aceşti minunaţi pilaştri De altfel, Whit nu lăsa nepedepsită o astfel de privire indiscretă, căci cei care se aventurau până aproape riscau să le urineze cineva direct în cap sau să fie blagosloviţi de conţinutul vreunei oale de noapte aruncat de la ferestrele de sus; iar eu, poate din obişnuinţă, în timp ce mă apropiam de intrare, eram mereu cu ochii în sus, la aceleaşi ferestre, aşa că nu mă mai uitam deloc pe unde calc şi nimeream de fiecare dată cu piciorul în rahat de câine vagabond, lucru care îi amuza teribil pe cerşetorii înşiraţi în capătul străzii Newgate, care-şi petreceau timpul rugându-se pentru pomană Nu treceam niciodată pe lângă acele mâini descărnate care se întindeau printre gratii fără să nu îmi vină în minte Infernul lui Dante cu cumplitul lui oraş Dis, în care figuri îngrozitoare îi ameninţau, de pe pereţi, pe Virgil şi pe Pelerin şi, deşi eram copleşit de râsul batjocoritor al acestor nefericiţi, bărbaţi şi femei, îi compătimeam totuşi sincer, căci Newgate este căminul nenorocirii şi, probabil, cel mai îngrozitor loc din toată Londra Înăuntru, iadul era şi mai înfricoşător, căci trăiau acolo nenumăraţi câini şi pisici, găini şi porci, ca să nu mai spun nimic de gândacii uriaşi şi de şobolanii care colcăiau, aşa încât mirosul pătrunzător al animalelor şi al excrementelor lor se amestecau cu duhoarea de la berea şi ţuica decantate aici, dar şi cu fumul, cu frigul şi cu gunoaiele, care împreună puteau să te doboare şi să te facă să ieşi alergând după o gură de aer curat Newgate avea patru zone: Puşcăria Condamnaţilor, la subsol, Curtea Presei, Domeniul Stăpânirii şi Casa Paznicului, acolo unde se vindea bere şi tutun şi unde ne-am întâlnit cu domnul Fell, gardianul-şef Fell avea aerul unui escroc, cu o piele ciupită rău de vărsat şi cu un nas care semăna cu un cartof scofâlcit şi din ale cărui nări ieşeau mai multe fire de păr verzulii — Domnilor, domnilor, spuse el rânjind ca un beţiv Vreţi ceva să vă simţiţi bine? O berică, poate? Băurăm vreo două berici de-ale lui, căci ţuica nu părea prea recomandată, şi ne urarăm unul altuia sănătate cu o doză mult mai mare de optimism decât permitea locul — E o mare plăcere pentru mine, îmi spuse domnul Fall, să fiu mesagerul unei informaţii atât de importante pentru un domn aşa ca Domnia Ta, prieten cu doctorul Newton care face atâtea pentru ca noi să avem de lucru din belşug Râse dizgraţios şi adăugă: n-o să vă ţin în suspans Poate numai ca să-mi cer iertare că prima mea întrebare are de-a face cu dezgustătoarea chestiune a banilor, căci nimeni nu poate rezista în faţa sărăciei, domnule Mă îndoiam de sărăcia lui, fiindcă ştiam că, în calitate de gardian-şef, Fell ajungea să câştige aproape câteva sute de livre pe an numai din „garnituri” Dar i-am făcut pe plac, de dragul informaţiei pe care o aşteptam de la el — Dacă informaţia pe care ne-o vei da se dovedeşte bună, îţi garantez că vei fi răsplătit pe măsură de stăpânul meu Fell se scormoni în buzunar, se scărpină în fund un moment, apoi scoase la iveală o guinee de aur pe care o curăţă niţel cu pulpana hainei lui murdare înainte să o pună pe masă — Dar dacă guineea mea nu e bună? întrebă el O să mi-o schimbaţi cu un galben cinstit? — Ai cuvântul meu, domnule, am răspuns în timp ce priveam atent moneda Dar ce te face să crezi că nu e bună? Mie mi se pare numa’ bună dar, ce-i drept, încă nu sunt obişnuit cu guineele de aur aşa cum ar trebui să fiu I-am întins guineea domnului Hall, care muşcă tare din ea, fără să-i lase însă vreo urmă vizibilă — Aşa e, domnule, spuse el, pare bună la atingere şi la gust — Păi vedeţi, domnilor, interveni domnul Fell, e aşa de bine făcută încât când o atingi şi o strângi cu dinţii zici că-i adevărată Dar spuneţi-mi, de ce ar zice un om despre o guinee bună că nu e bună? — Ai dreptate, domnule Fell, am spus Rogu-te, spune-mi mai mult — Ieri-seară a fost o bătaie la Cocoş, în strada Threadneedle Domnul Berningham şi-a cumpărat o pulpă de la o măcelărie din Finch Lane şi, aşa cum i-a fost voia, a dus-o la Cocoş să-i fie gătită Când a mâncat-o, a văzut însă că nu era deloc bine făcută şi s-a luat la ceartă cu stăpânul; l-a străpuns cu sabia direct în burtă şi, drept urmare, a fost adus aici A plătit cincisprezece şilingi pentru mâncare, casă şi băutură pe patru săptămâni, căci i-am zis că atâta ar cam dura până când cazul lui o să ajungă în instanţă Şi a mai plătit cinci şilingi în avans, ca să-l poată vizita soţia A zis că o să vină duminică după-amiază Mai târziu, însă, în închisoare, s-a scăpat faţă de un prizonier, Ross, care e urechile mele în închisoare, căruia i-a spus că galbenul pe care l-a dat ar fi contrafăcut Lucru care m-a făcut să mă gândesc imediat la doctorul Newton şi la Domnia Voastră, domnule, căci sunteţi extrem de sârguincioşi în a ancheta asemenea crime — Ai făcut foarte bine, domnule Fell, spuse domnul Hall — Într-adevăr, domnule, am întărit şi eu Şi îţi suntem îndatoraţi pentru deranj Cu permisiunea Domniei Voastre, aş vrea să împrumut această guinee, ca să i-o arăt doctorului Newton Am să v-o returnez, dar în cazul în care se dovedeşte un fals, vă va fi, cu certitudine înlocuită Iar dacă această informaţie pe care ne-aţi dat-o ne va conduce la arestarea şi condamnarea falsificatorului, îndrăznesc să spun că veţi fi răsplătit pe măsură Domnul Fell dădu încet din cap: — O puteţi împrumuta, domnule Şi mă bucur că v-am putut fi de folos — Aveţi nevoie de o chitanţă, domnule Fell? — Nu e nevoie, domnule, rânji el Am toată încrederea în Domnia Voastră şi în doctor şi vă consider oameni de onoare În plus, avem aici doi martori că v-am împrumutat guineea mea — A spus cumva domnul Berningham când îl va vizita exact soţia lui duminică? — Da, domnule A spus că pe la ora cinci şi că ar trebui să am mare grijă de ea, căci e o doamnă şi nu e deloc obişnuită să vină la Whit — Vă rămân profund îndatorat, domnule Fell Când în sfârşit m-am întors din nou acasă şi m-am băgat la loc în pat, am avut parte de o noapte albă, căci eram prea entuziasmat ca să pot dormi cum trebuie, mai ales că a doua zi era Sfântul Valentin şi aveam acum scuza perfectă ca să merg acasă la maestrul meu dimineaţa următoare Şi cum obiceiul era ca o tânără să-şi aleagă perechea de Sfântul Valentin şi să-l sărute pe primul bărbat pe care-l vede, speram, fireşte, să o văd pe domnişoara Barton înaintea oricui altcuiva şi să devin, astfel, perechea ei M-am ridicat din pat la ora cinci, mai ales că era şi duminică şi am decis că trebuie să ajung în strada Jermyn înainte de ora opt, căci la puţin după această oră domnişoara Barton obişnuia să-şi însoţească unchiul la biserica St James Mă simţeam mizerabil, aşa că m-am spălat cu apă rece şi am găsit în părul şi pe trupul meu vreo zece păduchi, mai mari şi mai mici, pe care-i adusesem cu mine în urma vizitei la Newgate Cum era sărbătoare, n-am găsit nici o barcă şi nici o birjă care să mă ducă la Westminster, dar nici nu aş fi luat vreuna, căci tariful era de 16 pence, aşa că m-am văzut nevoit să o iau pe jos de la Turn până la Piccadilly, distanţă frumuşică pe care am traversat-o în nu mai puţin de două ore Ajuns în strada Jermyn, m-am înfăţişat la uşa maestrului meu şi am bătut, dar doamna Rogers, menajera, nu mi-a deschis decât după ce m-a întrebat dacă sunt bărbat sau femeie — Sunt eu, Christopher Ellis, am răspuns — Aşteptaţi aici, domnule, îmi spuse doamna Rogers Şi curând, uşa fu deschisă de domnişoara Barton însăşi — Mă bucur că eşti dumneata, dragă Tom, spuse ea folosindu-mi numele de animal de companie Cum nu e foarte atent la chestiuni atât de importante, unchiul meu l-a invitat la masă pe vicarul bisericii St James şi nu cred că mi-aş fi dorit ca el să fie perechea mea de Sfântul Valentin Căci miroase a tocană şi aş fi avut parte de o predică, nu de o îmbrăţişare — Atunci e bine că am venit, am spus şi, în timp ce intram în hol, domnişoara Barton mă lăsă să o sărut, ceea ce se întâmpla pentru prima oară Era cel mai inocent sărut de care avusesem parte de ani de zile, dar un sărut în care am găsit mai multă plăcere decât în oricare altul Şi un sărut care-l făcu pe Newton să râdă în hohote, aşa cum nu-l mai văzusem niciodată înainte de azi Acestea fiind îndeplinite înspre satisfacţia evidentă a domnişoarei Barton, doamna Rogers, văzându-ne bucuria, îmi aduse repede o bucată de pâine cu nişte carne sărată şi o bere caldă, adică un mic dejun revigorant, pentru ca apoi să merg la maestrul meu pentru celălalt motiv care mă aducea la el în această dimineaţă, atât de devreme — Şi eu care credeam că aţi bătut tot drumul ăsta, de la Turn până aici, doar de dragul meu, făcu domnişoara Barton, mimând dezamăgirea Christopher Ellis, cred că nu ai în tine strop de romantism, la fel ca unchiul meu Dar Newton se arătă extrem de încântat de povestea cu guineea şi, după ce o examină cu atenţie, ajunse la concluzia că trebuie să o testăm fără întârziere într-un creuzet — Dar înainte să facem asta, ţi-aş fi îndatorat dacă le-ai însoţi pe domnişoara Barton şi pe doamna Rogers la biserică în această dimineaţă, spuse el Căci îmi va lua toată dimineaţa să încing cuptorul în laborator — Aş fi încântat, domnule Doar dacă domnişoara Barton nu este atât de dezamăgită de mine Ea nu răspunse nimic — Sau poate, continuă Newton adresându-se acum nepoatei lui, sperai să-l ai pe vicar numai pentru tine la masă Căci voiam să-l invit pe domnul Ellis să rămână şi el cu noi la masă Domnişoara Barton închise ochii pentru câteva clipe şi, deschizându-i iarăşi, îmi oferi cel mai dulce şi mai minunat zâmbet Aşa că le-am însoţit pe domnişoara Barton şi pe doamna Rogers la biserica St James, lucru care-mi făcu mare plăcere, chiar dacă mi se întâmpla pentru prima oară să ajung la biserică în fiecare duminică dintr-o lună şi a trebuit să suport o slujbă plictisitoare pe care vicarul o ţinu despre lupta lui Iacob cu îngerul, pe care am suportat-o mai uşor doar graţie unei prezenţe atât de răpitoare ca cea a domnişoarei Barton de care trebuia să am grijă şi căreia i-am strâns mâna o dată sau de două ori în timpul rugăciunii După slujbă, ne-am întors la Newton acasă şi, lăsându-le pe domnişoara Barton şi doamna Rogers niţel în bucătărie, mi-am căutat maestrul în laborator, undeva la subsol, într-o pivniţă cu un singur geamlâc ce dădea spre o grădiniţă interioară Laboratorul era plin de materiale chimice, cum ar fi substanţe, recipiente colectoare, mai multe creuzete şi un cuptor care era de-acum mai fierbinte decât miezul iadului şi care-l făcea pe maestrul meu să transpire abundent Auzindu-mi zgomotul paşilor, îmi aruncă o privire şi mă chemă agitat la el, cu o voce satisfăcută — Ah, domnule Ellis, strigă el ca să acopere zgomotul cuptorului Ai venit exact la timp ca să vezi trăsnită mea metamorfoză din vasul sacru, spuse el aruncând guineea domnului Fell în creuzet Metamorfoza din vasul sacru era un ritual vechi prin care puritatea aurului sau a argintului din monedele proaspăt turnate era verificată de un juriu al Companiei Aurarilor — După părerea mea, un om care încearcă să transforme plumbul în aur e la fel de absurd ca cel care se aşteaptă să vadă pâinea şi vinul transformându-se în trupul lui Iisus Hristos Ar trebui să ne inspire doar simbolurile acestor lucruri Căci natura nu e exclusiv fizică şi chimie, ci şi intelect Şi ar trebui să acceptăm că pasiunea de a cerceta se află la fel de bine şi în opus alchemyicum pe care îl vezi înfăptuindu-se chiar acum în faţa ochilor tăi, aşa cum alt om ar accepta acel opus divinum al slujbei religioase Amândouă sunt căi spre înţelegerea lucrurilor Cu toţii suntem căutători ai adevărului Dar nu toţi suntem dispuşi să acordăm credit credinţei care ne aduce toate răspunsurile Unii dintre noi trebuie să găsească singuri aceste răspunsuri Pentru unii, răspunsul în întuneric este lumina Sfântului Duh, în vreme ce, pentru alţii, descoperirea stă în lucrurile pe care Natura le ascunde în întuneric şi în care zace altă lumină Toată viaţa mea a fost dedicată acestui scop al iluminării intelectuale Acum hai să vedem ce s-a întâmplat cu guineea Newton se duse să cerceteze conţinutul creuzetului, în timp ce eu mă gândeam la ce-mi spusese Nu am înţeles atunci pe deplin ce voia să spună, dar mai târziu am văzut că lucrul la care tânjea el era dincolo de arta şi măiestria omenească — Priveşte, spuse el ţinând creuzetul cu o pereche de cleşti şi arătându-mi metalul topit — E contrafăcut? am întrebat Nu-mi dau seama Chiar şi acum mi se pare din aur adevărat — Vezi, dar nu urmăreşti Priveşte mai îndeaproape Nu e unul, ci sunt patru dacă nu chiar cinci metale diferite prezente aici: încă nu ştiu ce-ar putea fi, dar am o puternică bănuială că moneda asta e făcută mai mult din cupru Ceea ce ne cam dă bătăi de cap, căci n-am mai văzut niciodată o mostră atât de ingenioasă în aceste ultime nouă luni Şi dacă mai sunt multe ca asta Newton tăcu, dar clătină grav din cap, de parcă perspectiva ar fi fost mult prea cumplită ca să o ia în considerare — Dar cum a fost făcută, maestre? Crezi că poate fi aceeaşi metodă despre care ne-a vorbit Humphrey Hall? — Da, cred, spuse Newton Procesul a fost descoperit în Franţa şi dezvoltat în ultimul secol Nu pretind că pot să înţeleg toate secretele lui, dar cheia se presupune a fi, ca în multe alte cazuri, mercurul Adevărul este că nimeni nu ştie mai multe lucruri despre mercur decât mine Acum vreo trei ani aproape că m-am otrăvit; inhalând vapori de mercur – de altfel efectele lui nu sunt încă în totalitate cunoscute Mercurul merită respect Nu e ceva care să poată fi folosit în condiţii de siguranţă, iar acest lucru ne va ajuta în investigaţia noastră, căci sunt nenumărate indicii de abuz de mercur — Ce o să facem? — Ce-ai vrea să fac? — Ar trebui să-l interogăm pe John Berningham în legătură cu guineea falsă Poate îl convingem să ne spună adevărul — Asta ar putea să ne ia ceva timp, spuse Newton De cele mai multe ori, cei de teapa lui mint şi continuă să mintă până când simt că le suflă călăul în ceafă Ar fi bine dacă am şti mai multe lucruri despre istoria asta înainte să-l interogăm pe el Spui că a plătit ca să-şi poată primi soţia în vizită? — Da, domnule O uncie de argint în avans, pentru acest privilegiu — Atunci e posibil ca ea să fie cheia cu care se deschide această uşă Newton privi în sus: dar aud că a venit vicarul şi trebuie să-mi fac datoria de gazdă Punându-ne hainele, am urcat înapoi în casă, pentru masa de prânz Vicarul era mult mai plăcut ca mesean decât ca predicator şi îl ţinu ocupat pe Newton cu diverse probleme de teologie, în vreme ce eu şi domnişoara Barton ne aruncam ocheade Ba o dată sau de două ori chiar îşi frecă piciorul îmbrăcat cu ciorapi lungi de piciorul meu în timp ce vorbea cu vicarul despre slujbă, lucru care mă făcu să cred despre ea că e chiar mai păcătoasă decât aş fi bănuit După masă, Newton se ridică şi anunţă că el şi cu mine aveam treburi legate de Trezorerie, aşa că am fost nevoit, cam fără tragere de inimă, să-mi iau rămas-bun de la domnişoara Barton — Mergem la Trezorerie? am întrebat după ce am ieşit din casa de pe strada Jermyn — Nu ţi-a spus domnul Fall, gardianul de la Newgate, că soţia domnului Berningham vine să-l viziteze la ora 5? — Ba da Trebuie să recunosc că îmi cam ieşise din minte Newton schiţă un zâmbet — În mod evident, mintea ţi-a fost preocupată cu alte chestiuni frivole Acum am nevoie de întreaga ta atenţie Noi doi mergem la Newgate şi, în timp ce eu am să vorbesc cu Scotch Robin şi John Hunter – e posibil ca ei să nu fie singurii pungaşi angajaţi de Trezorerie care să fi putut fura o guinee – dumneata vei sta cu ochii pe doamna Berningham Imediat ce vine, să o urmăreşti, căci cu siguranţă soţul ei are încă multe secrete de ascuns * Ne îndreptarăm spre Newgate, iar stăpânul meu, fiind recunoscut de cei de la ferestrele de sus şi extrem de urât de prizonieri pentru determinarea cu care-şi făcea treaba, fu nevoit să evite o oală cu rahat aruncată spre el; şi făcu asta cu atâta rapiditate, încât am constatat cu surprindere ce gesturi prompte are atunci când nevoia o cere, în ciuda celor 54 de ani ai lui O dată intrat în Newgate, se amuză chiar pe seama oalei cu mizerie, spunându-mi că a avut noroc să fie lovit în cap de un măr şi nu de o oală cu rahat, căci altfel nu s-ar fi gândit nici o clipă la teoria gravitaţiei pentru că nu ar fi avut în cap decât rahat Berningham era la răcoare în Domeniul Stăpânirii, care era alcătuit din treisprezece temniţe mari cam cât o capelă; aici m-am aşezat pe o bancă de lemn, lângă uşa în spatele căreia era închis Berningham, ca şi când eu aş fi fost gardianul lui În timp ce stăteam acolo, două sau trei târfe îmi oferiră serviciile lor pe care le prestau în puşcărie; iar de alte câteva ori am fost abordat de unul dintre copiii care trăiau acolo, un băieţel aproape fără dinţi, care încercă să-mi vândă un ziar vechi de câteva zile sau îmi oferi „casă şi masă”, acesta fiind un alt nume pe care ocupanţii acelui loc cumplit îl dădeau ginului În cele din urmă, mi s-a făcut milă de băiat şi i-am dat jumătate de penny pentru eforturile lui care erau oricum mult mai uşor de îndurat decât cele ale prostituatelor care-şi ofereau serviciile în vreun colţ liniştit din Whit pentru suma modică de trei penny Toate astea mă plictisiră o vreme până când paznicul, pe care-l blagoslovisem de asemenea cu o monedă, îmi făcu semn cu ochiul spre o femeie extrem de frumoasă – deşi purta un văl peste faţă – pe care o lăsă să intre în celula deţinutului şi despre care îmi sugeră că era doamna în chestiune Nu era nevoie de cine ştie ce pricepere ca să stai cu ochii pe ea, căci peste costumul ei gri în ape purta un veşmânt gros, roşu aprins, care o făcea să pară un cardinal într-o biserică de quakeri Doamna Berningham rămase la soţul ei mai bine de o oră, după care, acoperindu-şi din nou faţa, părăsi celula şi se îndreptă spre uşa principală, cu mine pe urmele ei de parcă aş fi fost un italian răzbunător dintr-o tragedie În curând eram amândoi afară din Whit, de unde ea se îndreptă spre sud, în jos de Old Bailey, iar eu am continuat să o urmăresc până când, spre marea mea surpriză, m-am întâlnit cu maestrul meu care mi se alătură, căci era un urmăritor mai bun decât ai fi crezut că poate fi cineva care devenise atât de faimos — Aceea este doamna Berningham? mă întrebă — Chiar ea, am răspuns Dar ce-au zis Scotch Robin şi John Hunter? I-aţi interogat? — I-am lăsat pe amândoi cu multe lucruri la care să se gândească, spuse Newton Le-am spus că, dacă aş spera vreodată să ajung în rai, m-aş asigura că fiecare dintre ei se va întâlni până miercuri cu ştreangul dacă nu vor să-mi spună cine e cel care a furat matriţa O să mă întorc mâine la ei, după răspuns Căci am aflat, din experienţă, că dacă îi laşi timp cuiva să se gândească la posibilitatea de a atârna în ştreang, i se dezleagă considerabil limba Doamna Berningham era în continuare extrem de vizibilă, cu haina ei roşie, chiar dacă se făcuse destul de întuneric şi chiar niţel frig, aşa că ne-am bucurat să iuţim pasul după ea când o luă spre est, pe Ludgate Hill, căci nu voiam să ne scape din ochi Dar în momentul în care am luat-o şi noi la stânga, am văzut-o pe doamna Berningham înconjurată de trei pungaşi cu ciomege în mâini şi care păreau să i se adreseze foarte dur, aşa încât m-am temut că ar vrea să-i facă vreun rău Aşa că am strigat la nenorociţi să dispară Auzindu-mă, cel mai masiv dintre cei trei se apropie de mine, agitându-şi ameninţător ciomagul — Văd că aveţi nevoie de o corecţie, domnilor, grohăi el, ca să vă amintiţi că aţi face bine să vă vedeţi de treburile voastre Mi-am scos atunci cele două pistoale nemţeşti Wender cu două ţevi pe care le ţin asupra mea de fiecare dată când merg la Whit, am încărcat unul şi am tras un foc pe deasupra capului lui, gândindu-mă că asta o să-l liniştească Dar, când am văzut cum continuă să se apropie de mine, mi-a devenit limpede că asupra individului ăstuia se mai trăsese cu arma, aşa că m-am văzut forţat să mai trag o dată, dar de data asta mai cu ţintă şi, după ţipătul lui şi pentru că am văzut cum scapă ciomagul, am putut să fiu aproape sigur că l-am nimerit în umăr Încărcându-mi acum celălalt pistol, am tras de două ori asupra unuia dintre ceilalţi doi care venea după tovarăşul lui, dar l-am ratat de fiecare dată, căci se mişca mult prea repede; am văzut însă cum nenorocitul se apropia de stăpânul meu de parcă ar fi vrut să-l doboare cu baioneta, aşa că mi-am scos sabia şi l-am străpuns în picior, lucru care-l făcu să schelălăie ca un câine şi să o ia curând la sănătoasa Văzându-i pe cei trei indivizi retrăgându-se în felurite stadii ale dezordinii, m-am gândit chiar să fug pe urmele lor, dar în clipa aceea am observat că stăpânul meu zăcea pe jos — Doctore Newton! am strigat, îngenunchind lângă el cumplit de tulburat, speriat că baioneta aia îl străpunsese totuşi Sunteţi bine? — Da, mulţumesc, făcu Newton Am alunecat pe pavaj când nemernicul ăla a încercat să mă înjunghie Vezi cum se simte doamna, eu sunt bine Am găsit-o pe doamna Berningham destul de agitată şi, altminteri, destul de drăguţă, căci vălul îi căzuse în timpul încăierării; dar văzându-mă cu sabia încă scoasă din teacă, păru să înţeleagă dintr-odată prin ce pericol trecuse şi fu pe punctul să leşine, aşa că m-am văzut forţat să o ridic în braţe şi, condus de stăpânul meu, să o car înapoi până la Old Bailey şi să o aşez în trăsura care ne aştepta pe noi, la întoarcerea de la Whit — Rogu-vă, doamnă, spuneţi-ne unde locuiţi, ca să vă putem conduce acasă în siguranţă, spuse Newton Doamna Berningham îşi tamponă obrajii uşor pudraţi şi nasul cu o batistă şi spuse: — Vă sunt extrem de îndatorată, domnilor, căci sunt sigură că nemernicii ăia de pungaşi ar fi făcut mai mult decât să mă jefuiască Locuiesc pe Milk Street, dincolo de Cheapside, aproape de Guildhall Era o femeie frumoasă şi roşcată, cu ochii verzi şi dinţi sănătoşi şi cu o rochie al cărei decolteu lăsa să i se vadă foarte bine partea de sus a sânilor nurlii, care mă făceau să mă simt destul de ameţit de plăcere Şi cred că m-ar fi lăsat să o sărut dacă Newton nu ar fi fost lângă noi, căci îmi trecu de mai multe ori mâna peste sânii ei Newton îi ceru vizitiului să ne ducă la adresă şi o luarăm spre est, de-a lungul străzii Newgate, căci pe aici drumul era mult mai direct spre Milk Street decât cel pe care apucase ea pe jos, mai devreme — Dar de ce nu aţi luat-o pe aici mai devreme, doamnă? întrebă Newton suspicios În loc să o luaţi pe Old Bailey şi apoi spre Ludgate Hill Căci ne-aţi sărit în ochi din clipa în care aţi plecat din Whit — M-aţi văzut plecând din Whit? sări doamna Berningham de parcă cerul s-ar fi acoperit brusc de nori şi, în lumina puternică a lunii, mi se păru chiar că o văd roşind puţin — Da, doamnă Berningham, spuse Newton Auzindu-şi numele, deşi nu ne spusese cum o cheamă, doamna Berningham îmi lăsă mâna şi se încordă vizibil — Cine sunteţi? — Asta nu vă interesează, spuse Newton Unde mergeaţi când aţi plecat din Whit? — Dacă ştiţi cum mă cheamă înseamnă că ştiţi ce căutam la Whit, spuse ea, şi de ce voiam să mă rog pentru soţul meu Am luat-o pe Old Bailey căci voiam să merg la biserica St Martin — V-aţi rugat pentru soţul Domniei Voastre şi înainte să-l vizitaţi? — Desigur De unde ştiţi? M-aţi urmărit şi atunci? — Nu, doamnă Dar pot să pun pariu că cei care v-au atacat au făcut-o Pentru că era limpede că vă aşteptau I-aţi recunoscut? — Nu, domnule — Dar mi se pare că unul dintre ei v-a spus ceva, nu? — Nu, domnule, cred că vă înşelaţi Sau cel puţin eu nu-mi amintesc — Doamnă, spuse Newton cu răceală, nu mă înşel niciodată când e vorba de evidenţe Şi nimic nu-mi displace mai mult decât discuţiile în contradictoriu Îmi pare rău pentru neajunsul pe care l-aţi suferit, dar daţi-mi voie să vă vorbesc deschis Soţul Domniei Voastre este acuzat de o infracţiune dintre cele mai grave, pentru care ar putea cu uşurinţă să plătească cu propria lui viaţă — Cum se poate una ca asta? Am informaţii sigure că patronul acela pe care l-a înjunghiat John îşi va reveni în curând Cu siguranţă, domnule, exageraţi seriozitatea acestei probleme — Cum? Continuaţi să ne minţiţi, doamnă Berningham? Înjunghierea e doar o bagatelă şi nu ne interesează pe mine sau pe prietenul meu Noi suntem funcţionari oficiali la Trezoreria Majestăţii Sale şi ceea ce este extrem de grav e guineea falsă cu care soţul Domniei Voastre a plătit nişte favoruri, pretinzând că ar fi adevărată şi pentru care cu siguranţă va atârna în ştreang; asta, desigur, dacă nu voi fi dispus să intervin în favoarea lui De aceea, vă conjur, de dragul lui şi al dumneavoastră, spuneţi-ne tot ce ştiţi despre guineea falsă Şi ca să fiu pe deplin satisfăcut, convingeţi-vă soţul să facă la fel Doamna Berningham oftă din tot sufletul şi îşi apucă şalul de blană, jucându-se cu el de parcă ar fi fost niscaiva mătănii catolice care să-i ofere îndrumare spirituală şi să o ajute să se hotărască cum să procedeze — Ce trebuie să fac? şopti ea destul de absentă Ce? Ce? — Tot ce puteţi face pentru soţul Domniei Voastre este să îi spuneţi doctorului Newton ce ştiţi, căci se bucură de mare influenţă, i-am spus, apucându-i delicat mâna Ar fi o prostie să credeţi că îl puteţi ajuta în alt fel acum Trebuie să ne spuneţi tot ce ştiţi despre această poveste, doamnă — Nu ştiu prea multe, în afară de faptul că John a fost un prost — Fără îndoială Dar spuneţi-ne despre cei care v-au atacat, zise Newton Ce v-au spus? — Mi-au spus că dacă John vorbeşte, o să mi se întâmple ce e mai rău şi că bătaia pe care voiau să mi-o dea acum va fi o nimica toată Data viitoare mă vor ucide — Asta a fost tot ce-au spus? — Da, domnule — Dar ştiaţi la ce se referă? — Da, domnule — Deci până la urmă i-aţi recunoscut pe atacatori? — Da, domnule Soţul meu era uneori în compania lor, dar nu mi-a spus niciodată cum îi cheamă — Unde umbla cu ei? — La o cârciumă din strada Leadenhall, spuse ea Valul, aşa se numeşte Sau se mai întâlneau la Soarele — Cunosc ambele locuri, am spus eu — Adevărul este că erau nişte pungaşi, iar el le mai dădea bani din când în când Cu alţii părea să aibă afaceri mai apropiate Cei de la Schimb Monetar, sau cel puţin de acolo ziceau că ar fi — Schimbul Monetar Regal? — Aşa am înţeles, dar acum nu mai sunt atât de sigură John ar fi trebuit să folosească guineele false ca să plătească nişte mărfuri, lucru la care eu m-am opus cât am putut, de teamă că ar putea fi prins Dar când mi-a arătat guineele, nu mi-am închipuit că cineva le va lua drept altceva decât guinee veritabile, lucru care, mi-e ruşine să recunosc, mi-a cam îndepărtat orice obiecţie Vă jur, domnule, nu ştiu cum s-a aflat, de vreme ce soţul meu era cel care se ocupa să amestece monedele false cu cele bune — Soţul dumitale nu prea se pricepe să-şi ascundă faptele, doamnă Berningham El însuşi a spus, la un pahar de gin, că moneda cu care-şi plătise privilegiile era falsă Doamna Berningham oftă şi scutură din cap — Niciodată nu a rezistat la tărie — Dar pe ceilalţi bărbaţi, despre care credeţi să ar fi de la Schimb Monetar, cum îi chema? Doamna Berningham rămase tăcută preţ de-o clipă, încercând să-şi amintească — John mi-a spus doar Dar poate că-mi voi aminti mâine, adăugă ea scuturând capul — Doamnă Berningham, spuse Newton supărat, aţi văzut multe, dar nu ne spuneţi mare lucru — A fost o seară dintre cele mai supărătoare, oftă ea — E-adevărat, i-am sărit eu în ajutor Priviţi, doamna este marcată de suferinţă — Cu timpul ai să înveţi, domnule Ellis, că unii oameni se pricep extraordinar la arta prefăcătoriei Din câte ştim, femeia asta este la fel de vinovată ca soţul ei La aceste vorbe, doamna Berningham păru foarte afectată şi începu să plângă, lucru care îl făcu pe Newton şi mai nerăbdător, căci începu să se enerveze şi să se uite spre tavanul trăsurii ca unul pe care îl apucaseră durerile de stomac şi chiar strigă la vizitiu să se grăbească, fiindcă altfel îşi pierde minţile Şi, în tot acest timp, eu o ţineam pe doamna Berningham de mână şi încercam să o liniştesc, în aşa fel încât să se simtă din nou suficient de bine cât să înţeleagă ce avea să-i spună Newton: — Doamnă, bărbatul pe care-l căutăm, spuse el atent, este cel care a falsificat guineea pe care soţul Domniei Voastre a fost atât de prost încât să o dea mai departe Cel mai probabil e francez Şi probabil că are nişte dinţi à la Chinoise, adică înnegriţi şi destul de tociţi, iar dacă v-a vorbit vreodată, cu siguranţă i-aţi simţit respiraţia grea Probabil că i-aţi remarcat şi mâinile, care îi tremură ca o budincă, motiv pentru care i-aţi şi înţeles nevoia de a bea continuu bere; nu bea niciodată vin, căci cel despre care vorbesc bea din necesitate, nu din plăcere, căci are nevoie de umiditate ca pământul uscat de secetă vara Spre marea mea surpriză, căci era pentru prima oară când auzeam eu însămi această descriere pe care Newton o punea acum cap la cap, doamna Berningham încuviinţa din cap şi răspunse chiar înainte ca maestrul meu să termine ce avea de spus — Dar, doctore Newton, cu siguranţă l-aţi întâlnit pe soţul meu, exclamă ea — Încă nu am avut această plăcere, spuse Newton Doamna Berningham se întoarse spre mine: — Atunci probabil că Domnia Ta i l-a descris — Nu, doamnă, am spus — Dar atunci cum de îl puteţi descrie atât de bine? Căci aveţi dreptate, nu s-a simţit prea bine în ultima vreme — Nu contează asta acum, spuse Newton Trăsura lui Newton a ajuns în dreptul adresei doamnei Berningham, de pe Milk Street, unde am şi lăsat-o, în vreme ce stăpânul meu o avertiză să nu mai meargă la Whit decât ziua, când era mai în siguranţă — Dar cum de ştiaţi cum arată Berningham? am întrebat imediat ce ea a dispărut în spatele uşii casei E vorba de un om pe care nu l-aţi văzut sau auzit niciodată în viaţă Şi totuşi, doamna Berningham l-a recunoscut din descrierea Domniei Voastre La întrebarea mea, Newton zâmbi tăcut, de parcă ar fi fost extrem de mulţumit de el însuşi — „Şi le dădu înţelepciune înţelepţilor şi cunoaştere celor care înţelegeau Şi dezvălui cele mai ascunse şi mai secrete lucruri: şi văzu ce era ascuns în întuneric şi lumina se revărsă asupră-i ” Cartea lui Daniel, capitolul 2, versetele 21-22 Mărturisesc în acest moment că am fost destul de surprins de întoarcerea lui Newton la Scripturi, căci părea să-mi confirme impresia că-şi bate joc de mine, lucru care mă făcu să mă simt, şi probabil chiar să arăt, destul de plouat, aşa că maestrul meu mă bătu uşor pe genunchi, ca pe un căţel mi se păru mie, deşi cuvintele lui erau pline de căldură şi de intenţii bune faţă de mine — Lăsaţi, domnule, nu e de ajuns O să ştiu dacă trebuie să mă mai perfecţionez — Trebuie să fii sigur, tânărul meu prieten, că prin faptul că mi-ai salvat viaţa ţi-ai asigurat încrederea mea totală Descrierea nu era deloc dificil de făcut Cine a falsificat guineele, a avut o perioadă destul de îndelungată de expunere la mercur, lucru care produce la un om efectele pe care tocmai le-am descris: înnegrirea dinţilor, tremurul mâinilor şi o mare sete Aceste efecte nu sunt însă cunoscute de toată lumea Le-am descoperit eu însumi, în 1693, când am fost îngrozitor de bolnav şi aproape că mi-am pierdut minţile din cauză că-mi petrecusem mult prea mult timp experimentând în laborator Asta m-a făcut să cred că doamna ştia mai mult decât ne-a lăsat să credem — Cum aşa? — Ne-a spus că soţul ei nu făcea decât să dea monedele false drept bune, când de fapt chiar el era cel care le falsifica Sunt aproape sigur că Berningham este cel care a perfecţionat procesul d'orure moulu ca să poată falsifica aurul Dar poate că ea încă mai speră să îl scape din închisoare De altfel, am fost dintotdeauna convins că spânzurătoarea şi căsnicia se potrivesc ca o mănuşă Newton îi ceru vizitiului să ne ducă la Turn şi apoi înapoi în Jermyn Street — Vreau să te rog să-mi faci o favoare: nu-i spune nimic domnişoarei Barton despre cele întâmplate în această seară E un copil sensibil, cu o imaginaţie bogată şi nu mi-ar plăcea ca, ori de câte ori aş merge undeva, să mă deranjeze cu tot felul de întrebări legate de siguranţa mea Responsabilităţile mele în slujba Trezoreriei mi-ar plăcea să rămână departe de nepoata mea — Contaţi pe mine, domnule Am să fiu un model de discreţie în privinţa tinerei domnişoare Newton încuviinţă — Şi totuşi, am continuat, dat fiindcă mă bucur de încrederea dumneavoastră totală, profit de acest avantaj ca să vă amintesc o problemă în a cărei privinţă propria mea ignoranţă mi se pare o jignire la adresa mea Aş vrea să vă întreb dacă v-aţi mai gândit vreun pic la moartea lui George Macey, crimă despre care mi-aţi cerut să fiu cât se poate de discret Şi dacă aţi mai aflat ceva, v-aş fi recunoscător dacă mi-aţi împărtăşi şi mie despre ce e vorba, căci trebuie să recunosc faptul că moartea celui care mi-a fost predecesor mă preocupă destul de mult — Faci bine că îmi reaminteşti acest lucru, spuse Newton, dar nu am mai avansat deloc în investigaţii După toate aparenţele, Macey era un individ sârguincios, dar nu tocmai cultivat, deşi părea să facă eforturi ca să se perfecţioneze Nici una dintre încercări nu a avut însă rezultatul scontat, aşa că se pare că apela de foarte multe ori la inteligenţa cuiva pe care îl suspectez să fi fost unul dintre informatorii lui, un aurar pe nume St Leger Scroope Se pare că numele îmi este destul de familiar, dar încă nu-mi dau seama de unde îl ştiu Şi de vreme ce domnul Scroope pare să fi lipsit din ţară în această perioadă, îţi mărturisesc că nu am continuat investigaţiile şi acesta este motivul pentru care îţi mulţumesc că mi-ai amintit de afacerea asta O să încercăm să-l vizităm chiar mâine pe domnul Scroope, acolo unde are afaceri, pe malul râului, la Strand E posibil ca el să ne ajute şi să ne lumineze cu privire la o anumită scrisoare într-o limbă străină care pare să fi intrat în posesia lui Macey şi pe care, aşa cum spune domnul Alingham, tâmplarul din Turn şi prieten al lui Macey, acesta din urmă se străduia din răsputeri să o înţeleagă Pe fereastra trăsurii am văzut crenelurile familiare ale Turnului apărând în lumina lunii la fel ca oraşul regelui Priam în strălucirea ochiului de argint al lui Zeus Atelajul trase în faţa Turnului Mijlociu, lângă Barbican, unde leii mârâiau neliniştiţi, şi mă lăsă pe esplanadă Înainte să închid uşa în urma mea, Newton scoase capul în aerul rece şi greu al nopţii pe care sălbăticiunile de dedesubt îl împuţeau cu mirosul excrementelor lor, ca să-mi mai spună două vorbe înainte să-mi iau rămas-bun — Vino să ne întâlnim mâine-dimineaţă, la ora 9, în faţa clădirii York, unde o să-l chemăm şi pe domnul Scroope Apoi o să mergem să-l vizităm pe amicul Berningham, la Whit Newton lovi apoi cu bastonul în acoperişul trăsurii, iar micul atelaj roşu se puse în mişcare, îndreptându-se spre vest, de-a lungul străzii Tamisei M-am întors şi m-am apropiat de cel care făcea de strajă lângă Turnul de Pază, care era destul de departe de postul lui, şi m-am oprit pentru un moment să schimb câteva cuvinte cu el, căci îmi făcusem un obicei din a încerca să strâng relaţiile dintre Trezorerie şi Ordonanţă Am vorbit despre ce trebuie să faci ca să nu îngheţi în timpul serviciului şi despre care turn era cel mai bântuit, căci nu mi se întâmplase niciodată să mă plimb pe lângă turnuri fără să mă tem că o să-mi apară în faţă cine ştie ce fantomă Din păcate, nu puteam să mă abţin Dar totuşi, pot să spun în apărarea mea că se întâmplaseră atâtea lucruri îngrozitoare acolo, încât, dacă vreun loc pe lumea asta trebuia să fie bântuit, acela nu putea fi decât Turnul Londrei Straja credea că Turnul Bijutierilor, cunoscut şi sub numele de Martin Tower, era unul dintre cele mai încărcate de legende cu fantome Curând ni se alătură în discuţie şi sergentul Rohan, care cunoştea Turnul mai bine decât oricine — Fiecare locşor are legenda lui, era de părere sergentul Rohan, un tip zdravăn, aproape la fel de gros pe cât era de înalt Dar nici o altă zonă nu este atât de ocolită de oameni cum e Turnul Sării, despre care se spune că ar fi cel mai bântuit de spirite Aşa cum ştii şi dumneata, domnul Twistleton, armurierul, a văzut o fantomă şi din cauza asta şi-a pierdut minţile Eu însumi am văzut şi am simţit lucruri pe care nu pot să le explic şi despre care nu pot să spun decât că au origini rele şi supranaturale Mulţi preoţi iezuiţi au fost torturaţi aici, în pivniţele cele de mai jos Ba chiar se mai pot vedea încă inscripţiile pe care unul dintre ei le-a scris, în latină, pe unul dintre pereţi — Ce s-a întâmplat cu el? am întrebat — A fost dus în York în 1595, spuse Rohan, unde a fost ars de viu — Bietul om, am spus Rohan râse — Aşa credeţi? Era un soi de romano-catolic fanatic Cu siguranţă el însuşi ar fi făcut acelaşi lucru cu mulţi dintre bieţii protestanţi — Poate că da, am admis eu Dar nu e deloc un argument filosofic acela cum că ar trebui să le facem rău celorlalţi înainte să apuce să ne rănească ei pe noi — Mă îndoiesc să ştie prea mulţi filosofi cam cât de cruzi sunt romano-catolicii, insistă sergentul Protestanţilor din Franţa li s-au întâmplat lucruri cumplite în timpul dragonadelor din 1681 şi 1685, când soldaţii regelui Ludovic al XIV-lea au fost încartiruiţi în casele hughenoţilor şi li s-a permis să dea frâu liber cruzimii ca să-i convingă pe cât mai mulţi să se convertească la Biserica Romei Crede-mă, amice, nu poţi să-ţi închipui atâta cruzime câtă au folosit aceşti aşa-zişi misionari ca să oblige masele să jure că nu vor abandona niciodată religia romano-catolică Bătrâni în puşcării, femei violate şi biciuite, tineri condamnaţi la galere şi bătrâne mame arse de vii — Vorbeşti de parcă tu însuţi ai fi fost martor la aceste acte de cruzime, sergent, n-am putut eu să nu observ — Douăzeci de ani am luptat în război împotriva francezilor, spuse el Ştiu de ce sunt în stare După câteva minute petrecute în discuţii pe marginea acestui subiect cu Rohan, care era din ce în ce mai vehement în ura lui faţă de iezuiţi, le-am urat sergentului şi domnului Grain noapte bună şi am părăsit turnul de pază cu o lanternă împrumutată, care însă nu reuşi să-mi îndepărteze spaima de a întâlni vreo fantomă pe care mi-o strecurase în suflet această discuţie Mergând repede spre casă, mă gândeam din ce în ce mai mult la acei iezuiţi care torturaseră oameni, folosind poate chiar acel cumplit instrument, Gunoierul, pe care cineva îl folosise ca să-l tortureze pe George Macey Nu era deloc greu să-ţi imaginezi un preot tulburat care să bântuie Turnul Dar odată ajuns acasă şi urcat în patul cald, cu o lumânare aprinsă lângă mine, am început din nou să mă gândesc că toate fantomele astea nu erau altceva decât produsul minţii mele şi că poate era mai bine să mă tem nu de ele, ci de oamenii aceia cât se poate de vii, care-l uciseseră pe predecesorul meu şi care erau încă în libertate şi puteau să ucidă din nou * A doua zi dimineaţă, am luat o barcă de la Podul Londrei până la scările clădirii York Înainte să se lumineze bine, noroiul de pe chei era destul de îngheţat, lucru cam periculos pentru cei care voiau să coboare; aşa că mi-am luat avânt şi l-am rugat pe barcagiu să dea treptele cu sare şi să le cureţe de gheaţă, în aşa fel încât cei care voiau să coboare din barcă să nu fie în pericol să alunece sau să cadă La care barcagiul, un bărbat cu chipul cioplit de vânt şi ploaie şi cu o înfăţişare solidă, aproape că izbucni în râs, lucru care mă făcu să încerc să-mi scot sabia, căci încă mai eram sub imperiul zilei de ieri şi aveam sentimentul că sunt obiectul glumelor ordonanţelor; l-am văzut însă pe maestrul meu lângă turn, pe marginea apei şi m-am gândit că ar fi mai bine să-i scutesc de data asta — Ai făcut bine că te-ai abţinut, mi-a spus când în sfârşit eram în siguranţă, pe debarcader, lângă el Căci acesta este unul dintre cele mai rele soiuri de răufăcători din Londra De obicei sunt calmi şi temperaţi, deşi e greu să ai încredere într-un barcagiu beat; dar pot fi extrem de violenţi Dacă ai fi scos sabia, cu siguranţă ai fi sfârşit direct în râu Când vreme de şapte ani nu face altceva decât asta, bietul om nu rămâne decât cu îndărătnicia cu care-şi apără drepturile şi cu o bună cunoaştere a însărcinărilor lui, care, slavă Domnului, nu includ şi curăţarea scărilor de zoaie Căci Tamisa, fiind un fluviu, nu ar face decât să-şi bată joc de cineva care ar trebui să cureţe veşnic aceste trepte de noroi Nu mai devreme de o oră înainte să ajungi tu aici tocmai a venit un val mare care a acoperit totul Ca să pun capăt lecţiei de morală, i-am spus stăpânului meu că nu ştiam că este un cunoscător atât de bun al vieţii luntraşilor din Londra şi al valurilor care le fac viaţa atât de grea El zâmbi şters ascultându-mă: — Despre luntraşi nu ştiu decât ceea ce ştiu despre toţi muncitorii din Londra: sunt nişte paraziţi Dar ştiu multe despre maree, completă el Ştii, eu am fost primul care le-a explicat Şi, în timp ce urcam într-o trăsură care să ne ducă la Mypole, în Strand, Newton începu să-mi explice cum, prin propoziţii demonstrate matematic, a dedus mişcarea planetelor, a cometelor, a Lunii şi a mării — Aşadar atracţia gravitaţională exercitată de Lună este cea care face să se producă valurile? am întrebat, sintetizând astfel lunga lui expunere a fenomenelor celeste Şi aţi înţeles toate astea după căderea unui măr din pom? am continuat după ce el încuviinţă din cap — De fapt era vorba de o smochină, spuse el, dar nu suport gustul smochinelor şi îmi plac mult mai mult merele Mi s-a părut imposibil de acceptat faptul că tocmai fructul pe care nu-l suport mi-a dat ideea privind felul în care se mişcă universul Chiar dacă era vorba numai de germenul unei idei Îmi amintesc că m-am întrebat atunci că, dacă puterea gravitaţiei se manifestă chiar şi în vârful unui copac, oare până unde se poate extinde? Şi, într-adevăr, am observat că singura limită a acestei forţe nu este decât mărimea corpurilor înseşi Era limpede că Newton vedea lumea altfel decât toţi ceilalţi; lucru care mă făcea să mă simt extrem de privilegiat că am câştigat încrederea unei minţi atât de luminate Poate chiar începusem să înţeleg câte ceva din strălucirea minţii lui; dar acest lucru nu mă făcea decât să conştientizez faptul că incapacitatea mea de a pătrunde ceva mai mult din aceste teorii mă împiedica să-i devin cu adevărat prieten Adevărul era că aveam să fim despărţiţi pentru totdeauna de un fluviu de cunoaştere şi de capacitate de înţelegere, care îl făcea să fie faţă de mine ceea ce era un om faţă de un primat Cu tot respectul, el era cel care se apropia de perfecţiune, eram diferiţi unul faţă de celălalt ca piatra faţă de aur şi ca binele de rău Întrebarea de ce i se părea numele de St Leger Scroope atât de familiar stăpânului meu fu dezlegată aproape chiar în clipa în care ajunserăm în atelierul lui, lângă Clopot, în apropiere de Mypole Ne deschise un servitor care, din felul în care era îmbrăcat – căci purta o mică tocă pe cap – mi se păru a fi evreu; ne întrebă cu ce scop suntem acolo şi, după ce dădu grav din cap, plecă să-şi anunţe stăpânul Scroope era el însuşi un individ înalt, cu cel puţin şase degete mai înalt decât mine, cu o perucă neagră, cu o barbă tunsă în stil spaniol şi cu veşminte atât de scumpe pe cât putea să le facă aurul şi argintul cu care erau împodobite Mi se păru că Scroope l-a recunoscut imediat pe stăpânul meu, deşi a aşteptat până când acesta şi-a explicat scopul vizitei înainte să-i mărturisească acest lucru — Dar nu mă recunoaşteţi, doctore Newton? întrebă el zâmbind ciudat; şi văzându-l pe Newton că se încruntă ca şi când încerca să şi-l amintească, giuvaiergiul făcu o mutră dezamăgită — Mărturisesc, domnule Scroope, aveţi un avantaj asupra mea, bâigui Newton — În cazul ăsta, ar fi prima oară când se întâmplă una ca asta, căci nu cunosc pe nimeni care să aibă vreun avantaj asupra Domniei Voastre, spuse el cu o plecăciune măiastră Rogu-vă, daţi-mi voie să vă reamintesc, domnule Am fost colegi pe când eram student la Trinity College, domnule Newton, iar Domnia Voastră trebuia să-mi fie tutore, deşi nu am mai apucat nici să mă înscriu la universitate şi nici să-mi termin studiile — Într-adevăr, încuviinţă Newton zâmbind totuşi nesigur Acum îmi amintesc Dar pe vremea aceea nu aveaţi nici barbă, nici avere, dacă-mi amintesc eu bine — Un om se schimbă mult în douăzeci şi cinci de ani — Douăzeci şi şase, dacă nu mă înşel, îl corectă Newton Cu toate că nu v-am acordat prea multă atenţie — Neglijându-mă pe mine a fost în avantajul ştiinţei, domnule Nu eram cine ştie ce student silitor, iar viaţa a demonstrat că aţi făcut mult mai bine să vă ocupaţi de studiile dumneavoastră de optică şi de telescoape Ca să nu mai vorbesc de celelalte studii de chimie, spuse Scroope zâmbind cunoscător la această ultimă remarcă, de parcă înclinaţia stăpânului meu spre alchimie nu era un secret chiar atât de mare — Sunteţi foarte amabil, domnule Scroope — E uşor să fii amabil cu cineva pe care toată Anglia îl stimează, spuse domnul Scroope făcând din nou o plecăciune, ceea ce mă făcu să-l consider mai degrabă servil, dar care se îmbrăca mai mult ca un rege decât ca un meşteşugar aurar Dar conştiinţa mea are propriile ei mustrări, adăugă Scroope, a cărui amabilitate începea să mă cam plictisească Căci nu am lăsat la Colegiu nici o tipsie, aşa cum era obiceiul Aşa că, doar ca să-mi şterg ruşinea, v-aş fi recunoscător dacă aţi accepta din partea mea câteva flecuşteţe în numele datoriei mele din timpul colegiului — Acum? întrebă Newton Aş fi onorat, acceptă el văzând că Scroope încuviinţează Scroope ne lăsă, aşadar, singuri pentru moment, cât se duse el să-şi aducă darul — Ce neaşteptat, spuse Newton, răsucind bastonul lui Scroope cu oarecare interes — El este unul dintre acei trei studenţi pe care-mi ziceaţi că i-aţi avut? am întrebat, amintindu-mi ce-mi povestise atunci când ne întâlniserăm prima oară — Mi-e jenă să recunosc că da — Oh, vai! Dar cred că domnul Scroope este el însuşi destul de jenat încât să suplinească şi stinghereala dumneavoastră — Când eram la Cambridge, eram un tip destul de plictisitor, recunoscu Newton Plictisitor şi cam antisocial Dar m-am schimbat mult de când am venit la Londra Munca la Trezorerie mi-a deschis orizonturile Dar probabil că încă nu sunt la fel de deschise ca cele ale domnului Scroope Îl bănuiesc că frecventează uneori locuri unde orice om ar trebui să fie de două ori mai vigilent — Ce vreţi să spuneţi, domnule? l-am întrebat — Poartă sabie, ca cei mai mulţi domni Dar şi-a dat osteneala să-şi ascundă încă o sabie şi în interiorul bastonului Vezi? Şi îmi arătă cum corpul bastonului ascundea în modul cel mai ingenios o lamă, cam, de vreo 70-80 de centimetri, astfel încât mânerul bastonului era, în acelaşi timp, mânerul unei scurte, dar extrem de utile săbii Am încercat tăişul cu degetul — Are grijă să fie destul de ascuţită, am constatat — Nu ai nevoie de atâtea precauţii decât dacă te confrunţi cu cine ştie ce pericol iminent, argumentă el — Dar oare nu toţi giuvaiergiii sunt ţinta unor astfel de pericole? am încercat să sugerez Au de pierdut mai mult decât viaţa Mă întreb dacă oare Domnia Voastră nu purtaţi sabie — Poate că ai dreptate, admise Newton Poate că aş face bine să port şi eu sabie Dar nu cred că aş avea vreodată nevoie să port două săbii Domnul Scroope se întoarse în încăpere cu patru cupe de argint, decorate în relief, pe care, cu oarecare pompă, le oferi Colegiului Trinity reprezentat aici în persoana stăpânului meu care, în ciuda îndatoririlor sale la Trezorerie, era încă profesor de matematici la Universitatea Cambridge — Sunt foarte fine, spuse Newton examinând cu mare plăcere cupele Extrem de delicate — Le ţin în pivniţă de mulţi ani şi cred că a venit vremea să se bucure de aprecierea pe care o merită Sunt obiecte antice greceşti, recuperate de pe o navă spaniolă cu comori Şi eu, ca giuvaiergiu, am aceeaşi misiune de a-i pedepsi pe răufăcători ca domnul Neale, colegul Domniei Voastre — Domnul Neale, Comandantul Trezoreriei? întrebă Newton — Chiar el Cu câţiva ani în urmă, noi doi am recuperat o epavă, cea a vasului Nuestra Seniora de la Concepcion, pe care era mult aur şi argint Aceste cupe nu sunt decât o foarte mică parte din ceea ce mi-a revenit mie Newton continuă să examineze cupele cu mult interes — Aceste cupe poartă cu ele povestea lui Nectanebus, ultimul rege indigen al Egiptului, care era, de asemenea, şi un mare magician Puteţi să citiţi despre el în istoria lui Callistene — Am să fac asta cu prima ocazie, spuse Newton, făcând apoi o plecăciune gravă În numele Colegiului Trinity, primiţi mulţumirile mele Scroope se înclină la rândul lui, permiţându-şi chiar un zâmbet de satisfacţie, apoi ne turnă nişte vin fiert dintr-un vas de argint la fel de fin pe care servitorul îl adusese în cameră, după care, în sfârşit, ne aşezarăm Vinul reuşi să mă încălzească bine căci, în ciuda buşteanului imens care ardea pe două suporturi de alamă mari cât nişte trunchiuri de lup, frigul mă pătrunsese până la măduvă în urma călătoriei mele peste râu — Iar acum, domnule, spuneţi-mi, rogu-vă, ce vânt vă aduce pe-aici? — Mi-a ajuns la urechi faptul că îl cunoşteaţi pe domnul George Macey — Desigur, George S-a întors? — Din păcate, încă nu a fost găsit, spuse Newton, care strecură astfel minciuna în acest răspuns plin de echivoc Dar, dacă-mi permiteţi, cum v-aţi cunoscut? — E vorba despre epava de care vă ziceam mai devreme, în care am investit împreună cu domnul Neale; a fost adusă la Deptford, unde domnul Neale şi cu mine ne-am dus să cercetăm bogăţiile aduse la mal şi să îşi ia fiecare partea Dar asta numai după ce domnul Neale, în calitatea lui de Comandant al Trezoreriei, a pus deoparte ceea ce i se cuvenea regelui Domnul Macey l-a însoţit pe domnul Neale şi l-a ajutat să ducă la bun sfârşit aceste însărcinări oficiale Asta se întâmpla în urmă cu mai mulţi ani, vă daţi seama Nu la mult timp după aceea, o altă expediţie a plecat să recupereze restul comorii pe care, iniţial, fuseserăm forţaţi să o lăsăm în urmă De data aceasta, însă, nu a mai investit decât domnul Neale, în timp ce eu am preferat să investesc suma uriaşă pe care am obţinut-o prima oară ca să mă impun în branşă ca negustor de aur şi argint Nu aveam nici un fel de talent în prelucrarea metalelor Nu sunt vreun Benvenuto Cellini Prefer să îi las pe alţii să facă această muncă pentru mine Profiturile sunt însă consistente Şi am avut mare succes în acest sens — E destul de evident, spuse Newton — Acestea fiind spuse, cea de-a doua expediţie nu s-a bucurat însă de acelaşi succes, iar domnul Neale a pierdut nişte bani, lucru pentru care a dat, parţial, vina pe mine În orice caz, eu şi domnul Macey am rămas prieteni În acest punct, domnul Scroope îmi aruncă o privire ciudată, de parcă ar fi vrut să mai adauge ceva, lucru care nu scăpă neobservat de ochiul atent al lui Newton — Poţi să vorbeşti liber de faţă cu domnul Ellis, spuse el Are încrederea mea totală şi, ca ofiţer al Trezoreriei, a făcut un jurământ de confidenţialitate Garantez pentru el Scroope încuviinţă — Bine, atunci, continuă el, ca să spun lucrurile până la capăt, aveam obiceiul să-i mai dau, din când în când, informaţii domnului Macey Sunt sigur că veţi înţelege faptul că, în meseria mea, nu poţi să nu afli câte ceva despre falsificatori şi hoţi care nu numai că pun în pericol marea reformă monetară, ci chiar întregul domeniu financiar — Asta este şi principala mea grijă, declară Newton Lorzii Tezaurului mi-au explicat foarte limpede că am putea chiar să pierdem acest război în faţa Franţei, dacă nu punem capăt acestei practici ticăloase a falsificării de monede Acesta este motivul pentru care sunt atât de sârguincios în misiunea mea Oamenii au senzaţia că fac ceea ce fac doar ca să am parte de o promovare Dar vă spun deschis, domnule Scroope, fac toate astea doar pentru că nu vreau ca ţara mea să fie condusă de francezi şi să intre sub dominaţia Bisericii Romano-catolice Scroope încuviinţă: — Ei bine, domnule, aş fi fericit să vă pot face şi eu acelaşi serviciu, aşa cum am făcut-o şi pentru domnul Macey, dacă doriţi Aş fi extrem de onorat să pot face asta, mai ales că bietul Macey şi cu mine deveniserăm extrem de apropiaţi — Vă sunt recunoscător, domnule, spuse Newton Dar, rogu-vă, spuneţi-mi, v-a adus oare Macey vreo scrisoare, redactată poate într-o limbă străină, pe care v-a cerut să i-o traduceţi? E posibil ca el însuşi să se fi străduit să-i pătrundă înţelesul — Da, cred că mi-a adus o astfel de scrisoare, recunoscu Scroope Şi, cu toate că asta se întâmpla în urmă cu vreo şase luni, am fost aproape convins că atât vizita lui – a fost, cred, ultima oară când l-am văzut – cât şi conţinutul scrisorii, care de altfel era extrem de scurtă, îmi amintesc destul de vag, au avut oarecare legătură cu dispariţia lui Scroope păru să-şi stoarcă o clipă creierii, lucru care îl făcu pe stăpânul meu să insiste asupra conţinutului scrisorii — Scrisoarea nu-i era adresată lui Asta mi-a spus chiar el Şi era scrisă în limba franceză Cred că spunea ceva de genul: „Vino imediat, ori viaţa mea e în joc ” Mesajul acesta a părut să-l intereseze peste măsură, căci am uitat să vă spun că găsise scrisoarea chiar undeva în Trezorerie şi credea că are legătură cu un mare complot menit să pună în pericol însăşi reforma monetară Nu mi-a spus mai mult de-atât şi nici eu nu am întrebat — Dar nici nu v-aţi gândit să anunţaţi aceste lucruri? întrebă Newton — Multă vreme după dispariţia lui, mi s-a spus că Macey ar fi furat nişte matriţe pentru guinee, mărturisi Scroope Acesta a fost motivul pentru care nu am vrut să atrag atenţia asupra mea, spunând că George mi-a fost prieten Şi nici nu puteam să spun prea multe fără să mă dau de gol că sunt informator Relaţia mea cu George Macey se baza pe ani lungi de încredere reciprocă Or, pe dumneavoastră, domnilor, nu vă cunoşteam deloc — Dar îl cunoşteaţi pe domnul Neale, spuse Newton Nu puteaţi să-i povestiţi totul însuşi Comandantului Trezoreriei? — Domnule Newton, dacă pot să vorbesc deschis cu Domnia Voastră, domnul Neale şi cu mine nu mai suntem tocmai prieteni Şi, ca să spun drept, nu am nici un pic de încredere în el Are mult prea multe planuri şi intenţii obscure pentru cineva care ocupă o funcţie publică Poate că şi-a pierdut entuziasmul faţă de epave sau colonii, dar are alte pasiuni cel puţin la fel de periculoase, iar comploturile pe care le plănuieşte ar putea chiar să-l compromită Am chiar informaţii cum că ar fi preocupat să pună la punct încă o loterie, folosindu-se de industria malţului — Aşa am auzit şi eu, domnule, confirmă Newton Dar îţi mulţumesc pentru sinceritate — E o onoare să fiu sincer cu cineva ca Domnia Voastră Şi îmi dă speranţa că ne vom mai întâlni şi cu altă ocazie, când voi fi fericit să vă pot fi de folos La plecare, Newton îi spuse ceva servitorului lui Scroope într-o limbă pe care nu am înţeles-o şi, preţ de câteva clipe, cei doi avuseră un dialog în ceea ce mi se păru a fi ebraică Ne luarăm apoi rămas-bun de la domnul Scroope, lucru care mă făcu să mă simt foarte uşurat, căci mi se păruse un individ extrem de scrobit — Un tip interesant, acest St Leger Scroope, spuse Newton când eram din nou în trăsură În mod evident un tip bogat, plin de succes şi totuşi atât de ascuns — Ascuns? Nu ştiu cum aţi dedus asta, am spus Mie mi s-a părut exagerat de împopoţonat — Când am plecat, pantofii lui de catifea erau murdari de noroi, spuse Newton Şi totuşi, când am venit erau impecabil de curaţi, cu tălpile aproape noi Cum drumul din faţa casei lui este pavat şi nu are nici un pic de noroi, am tras concluzia îndreptăţită că are o curte interioară şi că avea acolo ceva pe care ţinea foarte mult să nu-l vedem Un lucru care-l preocupă suficient cât să-l facă să distrugă o pereche de pantofi noi — E posibil să se fi murdărit în timp ce a căutat aceste cupe de argint, am spus eu, obiectând faţă de deducţia lui Newton — Ei bine, Ellis, a venit vremea să începi să fii mai atent la ochii şi urechile tale El însuşi ne-a spus că a adus cupele din pivniţă Nici măcar pivniţele Turnului nu sunt atât de murdare — Dar nu văd ce demonstrează asta — Nu demonstrează nimic, spuse Newton Decât ceea ce am spus: că în ciuda generozităţii şi a amabilităţii lui faţă de noi, domnul Scroope este un bărbat care poartă două săbii şi care are ceva de ascuns — Când aţi vorbit, adineauri, vorbeaţi ebraica? am întrebat — Era o limbă latină, mă lămuri Newton Omul e spaniol marrano Cei din neamul lui sunt tot evrei, care au reuşit să intre în Anglia deghizaţi în protestanţi, fugind de persecuţia din Spania După care îmi spuse, aparent cu o mare satisfacţie, cât bine făcuseră evreii în Anglia — Pe legea mea, domnule, am spus cu oarecare disperare, căci eram convins că evreii fuseseră ucigaşii lui Iisus Hristos, vorbiţi despre ei în asemenea termeni încât cineva ar putea crede că sunteţi de acord cu ei — Dumnezeul pe care îl cinstim şi îl venerăm este un Dumnezeu evreu, spuse Newton Iar evreii sunt Părinţii Bisericii Am avea multe de învăţat dacă am studia religia ebraică Aşa că, îţi spun, nu numai că îi aprob pe evrei, dar îi şi admir şi îi onorez Când ai intrat în serviciul meu, dragul meu Ellis, mi-ai cerut să-ţi corectez întotdeauna necunoaşterea atunci când o observ şi să-ţi arăt lumea aşa cum o înţeleg eu Această ură pe care oamenii o au faţă de evrei se bazează pe o minciună, iar părerea mea este că o mare parte din doctrina creştină este o minciună şi că Scripturile au fost contrafăcute de oponenţii lui Arius în Conciliul de la Niceea, în secolul al patrulea Ei au fost cei care au avansat falsa doctrină a lui Atanasie, cum că Fiul este din acelaşi trup ca Tatăl, chiar dacă această idee nu se regăseşte în Scripturi Odată ce va fi înlăturată această falsă credinţă a Concepţiei, o să vezi că evreii nu mai sunt deloc demni de dispreţ — Dar, domnule, am îndrăznit eu, împietrit de teama că vizitiul ne-ar fi putut auzi, vorbiţi împotriva Sfintei Treimi şi a divinităţii Domnului nostru Iisus Hristos Toate astea înseamnă erezie faţă de Biserica noastră — În mintea mea, erezie este divinizarea lui Iisus Hristos Iisus nu a fost decât mediatorul uman între Dumnezeu şi om, iar ideea de a-l adora pe el nu este nimic altceva decât idolatrie Iisus a devenit moştenitorul lui Dumnezeu nu prin naşterea lui divină, ci prin moartea lui, cea care-i dă dreptul de a fi cinstit Exact aşa cum îi cinstim pe Moise, pe Ilie, pe Solomon, pe Daniel şi pe toţi ceilalţi profeţi evrei Îi cinstim şi nimic mai mult Newton avea cunoştinţele unui expert în teologie şi ştiu că ar fi putut să dezbată probleme de doctrină chiar şi cu arhiepiscopul de Canterbury Şi totuşi, am fost absolut şocat să aflu ce credea cu adevărat sau, ca să mă exprim şi mai corect, ce nu credea Concepţiile lui Galilei, eretice în ochii Romei, erau o nimica toată comparativ cu cele ale maestrului meu, căci arianismul lui Newton fusese, ca şi romano-catolicismul, exclus în mod expres din Actul Toleranţei emis în 1689 care oferea libertăţile religiei tuturor credincioşilor Chiar şi un evreu se bucura de mai multe libertăţi din punct de vedere al religiei decât un arian Stupoarea mea a fost potolită de sentimentul de încredere pe care mi-l insuflase Newton Dar am văzut imediat în ce fel duşmanii lui ar fi fost încântaţi să-i facă publică erezia declarată, lucru care i-ar fi şi distrus poziţia în societate Nu-mi imaginam cum ar fi putut un eretic declarat ca el să rămână profesor lucasian la Trinity College Cel puţin, şi-ar fi pierdut cu siguranţă locul în Trezorerie Dar cel mai probabil ar fi putut avea parte de o soartă şi mai cumplită Trecuseră doar doi ani de când un tânăr de numai optsprezece ani fusese spânzurat în Scoţia pentru că negase Sfânta Treime, în ciuda faptului că se căise şi făcuse penitenţă Desigur, clerul din Edinburgh, ca toţi scoţienii de altfel, erau oponenţii cei mai bigoţi ai antitrinitarianismului Dar, chiar şi în Anglia, pedepsele pentru erezie puteau fi severe Chiar dacă erezia nu era condamnată de codul penal comun englezesc, limba celui acuzat de blasfemie putea fi arsă cu fierul încins, iar el putea fi tras pe roată sau legat la stâlpul infamiei Aşadar, să mă facă părtaş la un secret atât de grav era într-adevăr confirmarea încrederii nestrămutate pe care mi-o acorda Newton Asta îmi făcu mare plăcere; dar trebuie să recunosc că nu puteam să înţeleg cum mi-ar fi consolidat propria credinţă creştină faptul că am fost expus concepţiilor eretice ale lui Newton * De la Strand ne-am întors la Whit, unde Newton a spus că trebuia neapărat să-i interogheze pe Scotch Robin şi pe John Hunter ca să obţină informaţii în acest caz Când l-am întrebat de ce nu-l interogăm pur şi simplu pe John Berningham, mi-a explicat imediat că spera totuşi ca doamna Berningham să primească ea însăşi informaţiile necesare folosindu-se de avantajele ei de soţie Imediat ce am ajuns la Whit, Newton ceru ca Scotch Robin şi John Hunter să fie aduşi din Temniţa Condamnaţilor în Casa Paznicului, unul după celălalt Scoth Robin era un individ rău, cu părul roşu, cu chipul vizibil stâlcit de pumni şi cu un ganglion cât oul într-o parte a gâtului scorbutic Când l-am văzut, mi s-a părut atât de evident genul de individ numai bun să înfunde puşcăria, încât m-am mirat că i se permisese să şi lucreze în Monetărie — Te-ai mai gândit la ce ţi-am spus aseară? îl întrebă Newton — Mda, m-am gândit, răspunse Scotch Robin şi îşi trecu nonşalant cătuşele pe după gât, în aşa fel încât braţele îi atârnau ca ale cuiva complet indiferent faţă de soarta lui Dar m-am interesat şi cred că am mai mult timp decât mi-ai spus mata Se pare că miercuri nu e zi de spânzurătoare — Aşa e, nu e o zi în care să se execute spânzurători, de obicei, spuse Newton roşind uşor Dar ai face bine să-ţi aminteşti că nici spânzurarea ta nu este deloc una obişnuită Asta dacă ţinem cont de toate torturile pe care instanţa a cerut să-ţi fie aplicate Nu mă lua în băşcălie, Robin Sunt judecător în instanţe supreme din şapte comitate ale Angliei Am jurat să aplic legea şi am să fac asta chiar şi în gura iadului Şi pot să te asigur că îmi stă în putere să merg chiar în această după-amiază la un judecător şi să obţin execuţia ta imediată — Pentru numele lui Dumnezeu, se cutremură Robin N-ai nici un pic de milă? — Pentru unul ca tine, nu — Atunci, să mă ajute Dumnezeu — N-o să te ajute — De unde ştii? — Nu l-a ajutat nici pe Saul, care era rege şi uns al lui Dumnezeu De ce te-ar ajuta pe tine, un nenorocit? Haide, domnule, începe să mă obosească felul în care ocoleşti adevărul, insistă Newton N-am venit aici ca să dezbatem probleme teologice Ori cânţi pentru mine, ori ajungi în mâinile şerifului, cu funia după gât Robin clătină o vreme din cap şi, în cele din urmă, rosti un nume Newton se transformă apoi în Draco însuşi faţă de John Hunter, care îi spuse că va coopera cu el numai în schimbul iertării absolute a tuturor păcatelor lui trecute şi a sumei de 25 de guinee cu care să înceapă o viaţă nou în America — Cum? mârâi Newton Să fie oare adevărat ce spui? Încă mai speri să obţii profit de pe urma crimelor tale? N-ai pic de ruşine? Mă obligi să-ţi satisfac cererile, domnule? Îl auzi, domnule Ellis? I se pare că nu e destul că l-am salvat de la spânzurătoare şi de la stâlpul infamiei Legea nu negociază cu proşti vulgari ca tine, domnule Nu-ţi spun decât atâta – dacă vrei să-ţi salvezi viaţa, ai face bine să-mi dai imediat informaţiile de care am nevoie, căci nu am de gând să pierd timpul Şi abia când o să fiu mulţumit de ce-mi spui, am să cer Curţii să te scoată din întuneric Dar încearcă numai să-mi stai în cale şi nu mai târziu de poimâine te duc eu însumi la călău, ca să te spânzure, ai cuvântul meu La aceste vorbe, Hunter însuşi începu să-şi dea cu lanţurile peste frunte, de parcă rămăsese brusc fără aer, apoi rânji prefăcut şi spuse că nu a vrut să facă nimic rău — Nu prea-mi place aerul închis din celulă, spuse Să mă iertaţi, domnule, încercam doar să găsesc o scară să mă scoată de-aici Oricine ar fi făcut la fel Dar o să urc un alt fel de scară dacă vă înşel, acum înţeleg Şi sunt sigur că şi în vârful ei aş găsi un aer şi mai întunecat Aşa că mă supun Am să vă ajut să-l înfundaţi pe cel pe care-l căutaţi Omul acesta este încă în Monetărie şi e la fel de pregătit să fure matriţe de guinee la comandă pe cât e de pregătit un medic să lase sânge Atunci Hunter pronunţă numele unui oarecare Daniel Mercer, pe care eu şi cu Newton îl ştiam drept gravor şi care ni se părea om cinstit Era acelaşi om pe care şi Scotch Robin, el însuşi gravor, îl numise Am mai aruncat un ochi peste depoziţia pe care i-o luasem lui Hunter şi l-am pus să o semneze, aşa cum şi Scotch Robin o semnase pe a lui, înainte ca gardianul să-l conducă înapoi în temniţă, căci Newton spera să mai obţină încă informaţii de la cei doi în viitorul apropiat — Să luăm un mandat de arestare pentru Daniel Mercer? l-am întrebat când am rămas singuri — Nu, pentru numele lui Dumnezeu! izbucni Newton fixându-mă cu ochii lui care priveau infinitul şi eternitatea O să-l lăsăm în libertate, în speranţa că-i vom putea urmări traiectoria, ca să spun aşa O să-l punem pe domnul Kennedy să-l ţină sub observaţie şi abia apoi vom lua o decizie, în funcţie de ce aflăm din modul lui de a acţiona E posibil ca astfel să aflăm mai multe lucruri decât dacă l-am arunca în spatele gratiilor E posibil chiar să ne conducă la ceea ce se află în spatele poveştii ăsteia, aşa cum apa face uleiul să iasă la suprafaţă * Ne-am întors la Turn, unde am lăsat un bilet pentru domnul Kennedy care era cel mai bun spion al lui Newton Am plecat apoi imediat spre Monetărie, unde se lucra acum cu un zgomot mai dihai decât pe un câmp de bătălie Nu eram de mult acolo când Newton îl văzu pe şeful Monetăriei, domnul Neale, venind spre noi; ieşea în evidenţă ca un liberal intrat într-un club al conservatorilor — El e, mă jur! Spânzură-mă de nu-i el Mă-ntreb ce Dumnezeu l-o fi aducând aici? — Pe cine? am întrebat eu, căci era prima oară când îl vedeam pe domnul Neale – cel care era, în principiu, responsabil pentru tot ce se întâmpla în Monetărie, dar a cărui apariţie pe-aici era la fel de rară ca dinţii la o găină — Ellis, acesta este domnul Neale, şeful Monetăriei, deşi cred că nu i-ar pica deloc bine dacă l-ai şi pune să-şi facă treaba pe-aici Chiar cred că i-ar cam strica ploile prin birou dacă treaba de la Monetărie l-ar împiedica să-şi vadă de plăcerile şi de proiectele lui Căci, aşa cum ţi-am spus, a lăsat deoparte conducerea Monetăriei în mâna controlorilor şi a funcţionarilor şefi Văzându-ne abia acum, domnul Neale ne salută afabil şi se îndreptă spre noi, în timp ce Newton se încingea ca piatra vânătă într-un creuzet la gândul lipsei de sârguinţă a acestuia Domnul Neale mi se păru un bărbat cam la vreo şaizeci de ani, oarecum gras, îmbrăcat frumos, cu perucă şi cu o haină de mătase, pudrat din belşug, mănuşi roşii cu volănaşe, o pălărie drăguţă de castor şi o capă tivită cu blană Dar din felul în care vorbea, am înţeles că era un individ cordial, adică exact genul acela pe care l-aş fi ales să mă însoţească la vreo tavernă, cu care să mă veselesc şi împreună cu care să-l înjurăm pe lordul Lucas, locotenentul Turnului, de altfel singura idee pe care el şi Newton o aveau în comun — Ce vizită neaşteptată, făcu Newton, cu o plecăciune Ce vă aduce pe-aici, domnule Neale? Domnul Neale era însoţit, de la distanţă, de un individ de talie mijlocie, care mi se păru oarecum familiar Avea cam patruzeci de ani, cu un nas coroiat, bărbia ascuţită, ochii albaştri-cenuşii şi cu o aluniţă chiar lângă gură; purta o perucă scumpă şi un inel cu diamant pe deget; şi totuşi, aspectul general era cel al unui individ ponosit, iar expresia chipului său era de o melancolie mai profundă decât ar fi trebuit Comandantul Monetăriei îşi prezentă companionul cel posac drept domnul Daniel Defoe, cel căruia domnul Neale îi închiriase, la rândul lui, locuinţa pe care o avea în Turn — Dar credeam că e deja închiriată de domnul Barry, obiectă Newton — A fost, a fost, chicoti domnul Neale În orice caz, un alt domn a jucat cărţi cu mine şi, pentru că şi-a pierdut toţi banii, m-a convins să-i accept contractul de închiriere drept pariu Şi a pierdut din nou Eu am câştigat, dar după aceea am şi pierdut rapid, în faţa acestui amic, rânji Neale spre domnul Defoe, care înclină din cap înapoi spre el — Domnule Defoe, acesta este celebrul doctor Newton, un om de ştiinţă foarte important Dacă o să te muţi chiar dumneata în casă, o să-l vezi destul de des prin Monetărie Reputaţia îl recomandă drept un personaj mai sârguincios în îndatoririle lui decât însuşi Custodele — Sârguinţa este mama economiei, spuse domnul Defoe, făcând o plecăciune în faţa lui Newton — Domnule Defoe, sper să vă simţiţi foarte bine în noua dumneavoastră locuinţă, spuse Newton — Întotdeauna e atâta zgomot? întrebă domnul Defoe Newton privi în jur aproape surprins — Trebuie să mărturisesc: abia dacă mai bag în seamă zgomotul; asta, dacă nu cumva vorbeşte cineva despre el Cred că ajungi să te obişnuieşti cu el Şi chiar în timp ce vorbeam, un tun trase o salvă în apropiere, lucru care-l făcu pe domnul Defoe să tresară violent — Dar unii nu se vor obişnui niciodată cu zgomotul salvelor de tun, mă tem, zâmbi Newton Curând, cei doi îşi luară rămas-bun de la noi, iar Newton oftă din rărunchi şi clătină din cap — Mi se părea că locul acesta e mai sigur decât o biserică, spuse el Dar, cu asemenea oameni pe-aici, cu buzunarele lor pline de zaruri false şi de bacşişuri de tot soiul, nu mai sunt atât de sigur Domnul Defoe nu ţi s-a părut cel mai necinstit om pe care l-ai văzut vreodată? Şi chiar în momentul în care-i răspundeam lui Newton că, într-adevăr, părea la fel de cinstit ca şi condamnaţii din Newgate şi că s-ar potrivi mai degrabă printre pungaşii care-şi făceau deja veacul prin Turn, mi-am amintit unde îl văzusem ultima oară pe acest domn Defoe — Cred că l-am mai văzut pe acest domn, am spus Era pe vremea când încă mai locuiam la Grey Era chemat în faţa instanţei pentru pariuri şi era ameninţat că i se ia casa Îmi amintesc de el doar fiindcă era implicat într-un caz extrem de ciudat, în care se scoteau la suprafaţă comori scufundate, cu ajutorul unui clopot scufundător — Cu un clopot scufundător? — Da, domnule; cu ajutorul lui, un om poate să respire sub apă Newton deveni dintr-odată interesat — Aş vrea să aflu mai multe despre vecinul tău, recunoscu el Vezi ce poţi să mai afli despre el Căci nu prea-mi place să ştiu că sunt oameni corupţi prin aceste locuri Aşa că aş vrea măcar să ştiu dacă e amic sau inamic Am zâmbit, căci se întâmpla rar ca Newton să facă o glumă — Aşa am să fac, stăpâne Continuându-ne apoi drumul, chiar pe lângă casa gravorului, îl văzurăm pe Richard Morris, şi el gravor, cu care Newton vorbi destul de multă vreme despre tot felul de lucruri, în aşa fel încât aproape că nici eu nu am observat cum se îndreaptă discuţia spre ce mai face Daniel Mercer, cel pe care îl acuzaseră Scotch Robin, dar şi John Hunter — E bine, din câte ştiu eu, spuse domnul Morris, i-a murit de curând un unchi din America Dar se pare că i-a lăsat nişte bani, aşa că nu pare foarte afectat — O sumă frumuşică poate să îndulcească uşor durerea cuiva, remarcă Newton — Povestea asta cu unchiul din America de pe urma căruia i-au rămas bani e extrem de convenabilă, îmi spuse Newton când eram din nou singuri în biroul nostru Pentru că nimic nu atrage mai uşor atenţia decât cineva care începe brusc să cumpere diverse lucruri — Aşa mă gândeam şi eu, am spus După aceea am mers la masă, lucru care mă bucură foarte tare; în timpul mesei, am discutat despre multe alte lucruri care influenţau viaţa în Monetărie, cum ar fi chestiunile religioase, căci eram nerăbdător şi curios să aflu de ce punea stăpânul meu sub semnul îndoielii problema divinităţii; şi chiar i-am spus că mi se părea extrem de ciudat faptul că cineva care fusese atâta amar de ani profesor la Colegiul Sfintei Treimi din Cambridge să se îndoiască de însăşi doctrina care stătea la baza înfiinţării acestui colegiu Dar auzind acestea, Newton deveni brusc tăcut, ca şi când l-aş fi acuzat de ipocrizie şi m-am bucurat când, curând, domnul Kennedy cel cu nasul ascuţit, informatorul cel mai priceput, veni să ne viziteze la birou, aşa cum îl rugasem — Domnule Kennedy, îl întrebă Newton direct, ce ştii despre Daniel Mercer? — Doar că e gravor şi că mi se părea un om cinstit Îl ştiu din vedere, cred, dar nu am vorbit niciodată cu el — Ai zis că ţi se părea un om cinstit? — Adevărul e că însuşi faptul că mă întrebaţi de el mă face să cred că nu e chiar aşa cum mi s-a părut, domnule E drept, nu am văzut şi nici nu am auzit vreodată ceva care să mă facă să cred contrariul Dacă ar fi fost aşa, vă asigur că v-aş fi anunţat imediat — Ştiu că eşti un om bun, Kennedy, spuse Newton punând în faţa lui pe masă o guinee nou-nouţă Aş vrea să te rog să-mi faci un serviciu Aş vrea să-l spionezi pe Daniel Mercer — Dacă e pentru binele Monetăriei, domnule, spuse Kennedy cu ochii la guinee Vorbea de parcă nu mai spionase niciodată pentru noi, când de fapt făcuse asta de foarte multe ori şi pentru mai puţini bani decât îi erau oferiţi acum — Este Ne-a fost semnalat din Newgate de Scotch Robin şi de John Hunter — Înţeleg, pufni el cu zgomot şi verifică apoi dacă nasul lui de metal, prins de faţă cu un fir subţire legat în spatele capului, este sau nu drept Desigur, e posibil ca cei doi să încerce să-şi salveze pielea, dându-vă numele unui om nevinovat — Felul în care vorbeşti îţi face cinste, Kennedy, dar i-am interogat separat pe cei doi şi fiecare dintre ei a vorbit de Mercer fără ca celălalt să fie de faţă şi fără ca eu să le dau vreun indiciu — Înţeleg, spuse din nou Kennedy, luând guineea — Mercer e suspectat că ar fi furat matriţe de guinee Aş vrea să-mi spui dacă tu crezi că e adevărat sau nu Şi cine îi sunt complicii şi unde pot fi găsiţi Şi vei mai primi aşa ceva dacă informaţiile pe care mi le aduci se vor dovedi preţioase, mai adăugă el, făcând un semn spre guineea din mâna lui Kennedy — Vă mulţumesc, domnule, spuse Kennedy vârând guineea în buzunar şi înclinând din cap O să fac tot ce-mi stă în putere După aceea, Newton plecă spre Trezorerie, în timp ce eu am luat-o spre casă, unde am rămas toată după-amiaza şi peste noapte, transcriind depoziţiile pe care le luasem în alte câteva cazuri care aşteptau să fie rezolvate Am lucrat până spre miezul nopţii, după care am cinat şi m-am băgat în pat Pe la ora trei, mă trezi Thomas Hall, asistentul special al domnului Neale, care mi se înfăţişă într-o stare extremă de agitaţie — Ce s-a întâmplat, domnule Hall? am întrebat — Domnule Ellis, s-a întâmplat ceva îngrozitor Domnul Kennedy a fost găsit mort în împrejurări dintre cele mai cumplite — Domnul Kennedy? Mort? Unde? — În Turnul Leului — A fost vorba de un accident? — N-aş putea să spun, dar cred că ar fi mai bine să-l aduceţi pe domnul Newton Aşa că m-am pregătit repejor şi l-am însoţit pe domnul Hall până în Turnul Leului, care mai era cunoscut înainte şi ca Turnul de Pază, amplasat în zona intrării dinspre vest a Turnului Londrei Era o noapte a naibii de geroasă şi tremuram pe sub haine, iar frisoanele mă cuprinseră şi mai tare când am aflat ce i se întâmplase bietului domn Kennedy, care se pare că fusese pe jumătate devorat de unul dintre leii din menajeria Turnului Printre mugete înfiorătoare, căci animalul doar ce fusese împins înapoi, în cuşca lui, cu suliţe şi halebarde, am intrat în Turnul Leului, care era acum mai plin de vizitatori ca niciodată de la Restauraţie încoace Acest turn era deschis tuturor intemperiilor, mai ales că nu avea acoperiş, iar cuştile animalelor erau aranjate în cerc, având în mijloc o curte pentru dresură, curte în care mi se înfăţişă în faţa ochilor cea mai cumplită scenă cu putinţă O băltoacă de sânge se întindea peste tot, motiv pentru care pantofii mei deveniră curând lipicioşi din cauza lui, iar într-un colţ se vedea ceea ce mai rămăsese din corpul bietului Kennedy Chiar dacă era muşcat rău de gât şi avea gura acoperită, chipul îi era uşor de recunoscut, fie şi numai din cauză că îi lipsea nasul fals, aruncat pe jos undeva, în apropiere, strălucind în lumina lunii precum o za dintr-o armură Era plin de lovituri, iar pe burtă i se vedeau zgârieturi profunde de gheare, prin care îi ieşiseră măruntaiele Îi lipseau o mână şi o bucată din picior şi nu era greu de ghicit cum rămăsese fără ele Mai multe ordonanţe stăteau în jurul lui cu suliţe în mâini, în vreme ce paznicul animalelor îşi făcea de lucru încercând să blocheze uşa cuştii în care leul criminal fusese deja închis O cunoşteam pe una dintre străji, care era nimeni altul decât sergentul Rohan, aşa că l-am rugat să dea ordin ca trupul să nu fie mutat şi nici scena crimei să nu fie modificată în vreun fel înainte ca stăpânul meu să aibă ocazia să o studieze îndeaproape — Dar, domnule Ellis, această zonă este în subordinea Gărzii, nu a Monetăriei, îmi spuse el Leii nu intră în jurisdicţia voastră, decât atunci când sunt imprimaţi pe spatele coroanei de argint — Aşa e, sergent Totuşi, cel care a fost ucis era angajat al Monetăriei, iar moartea lui este foarte posibil să aibă legătură strânsă cu afacerile de care se ocupa Sergentul Rohan încuviinţă din cap, cu chipul luminat doar în parte de torţa pe care o ţinea în mână, în aşa fel încât gura îi era ascunsă în întuneric — Aşa o fi, dar lordul Lucas va fi cel care va lua o hotărâre în acest caz Asta dacă va putea fi trezit Aşa că, aş zice, cu cât l-ai putea aduce mai repede pe stăpânul tău aici, cu atât va fi mai bine Lasă-i pe ei să-şi dispute situaţia asta, ca doi Titani, iar noi să ne ţinem deoparte, ce zici? Am încuviinţat din cap — O adevărată mizerie, nu? continuă el Am văzut oameni spintecaţi cu baioneta, făcuţi bucăţi de ghiulele de tun, tăiaţi în mici fărâme de lovituri de sabie, dar nu am mai văzut niciodată un om sfârtecat de leu Asta mă face să am un respect şi mai mare faţă de primii martiri creştini Să mori pentru numele lui Hristos înfruntând asemenea bestii nu poate să fie decât inspiraţie divină Da, asta trebuie să fie! — Da, într-adevăr, aşa este, am încuviinţat, deşi imediat m-am întrebat oare ce ar fi zis stăpânul meu despre acei primi martiri creştini cu care romanii dădeau adevărate spectacole ale cruzimii în arenele lor Oare şi despre ei Newton ar crede altceva? Lăsându-l pe sergentul Rohan să contemple în continuare curajul creştinilor, am alergat până în Strada Turnului, de unde mă gândeam să închiriez un cal de la Delfin sau de la Capul Regelui, cu care să alerg până în Jermyn Street, căci nu speram să pot găsi pe undeva vreo trăsură la ora aia Şi totuşi am descoperit una care tocmai îşi lăsa un pasager în faţa unei case peste drum de punctul vamal şi, deşi vizitiul nu prea voia să mă ia, căci era destul de târziu, iar el ar fi vrut să se ducă la Stepney, adică exact în direcţia opusă, am reuşit să-l conving cu promisiunea că va fi recompensat cu o sumă frumuşică Şi într-o oră eram deja înapoi cu Newton la Turnul Leului, ca să aflăm că lordul locotenent Lucas încă nu sosise, căci era mult prea beat, lucru care îl încântă peste măsură pe maestrul meu După ce schimbă câteva cuvinte cu sergentul Rohan, Newton se îndreptă spre menajerie cu pasul unui arhitect care voia să măsoare centimetru cu centimetru spaţiul pe care urma să-l amenajeze Îi ceru apoi uneia dintre străji să-i aducă un castron cu apă şi un prosop, îşi scoase haina pe care mi-o dădu mie, şi, în ciuda frigului pătrunzător, îşi suflecă mânecile Scoase apoi la iveală nişte paie curate şi începu să examineze îndeaproape trupul desfigurat şi starea în care se afla Mai întâi dădu la o parte cârpa cu care-i era acoperită gura bietului Kennedy şi, căutând prin masa de carne însângerată şi de dinţi sfărâmaţi cu vârfurile degetelor, Newton găsi o piatră netedă O împături în propria batistă, apoi mi-o dădu tot mie, să o ţin — De ce ar face cineva ? am început eu o întrebare pe care nu mi se mai păru necesar să o termin, când am văzut privirea întrebătoare a lui Newton îndreptată spre mine — Ştii bine care este metoda, domnule Ellis, aşa că ai face mai bine să te abţii să pui întrebări care mai mult mi-ar încurca ancheta Spunând acestea, îl întoarse pe Kennedy pe ceea ce mai rămăsese din pântecele lui şi începu să examineze o sfoară care-i era încă legată de încheietura care-i mai rămăsese — Unde e celălalt braţ? întrebă el cu răceală, de parcă îl luasem eu — Cred că a rămas la unul dintre lei, domnule Newton dădu tăcut din cap, apoi începu să examineze buzunarele lui Kennedy, de unde scoase mai multe obiecte pe care mi le încredinţă tot mie Păru să fi terminat ce avea de făcut, aşa că se ridică şi întinse mâinile spre bolul cu apă care-i fusese adus Se ridicase în sfârşit şi-şi ştergea mâinile, privind spre menajerie — Care este leul? întrebă Am arătat cu degetul dincolo de gard, iar Newton îmi urmări indicaţia, privind spre una dintre cuşti unde, sub privirile paznicului de animale şi ale câtorva străji, leul încă se mai înfrupta din piciorul domnului Kennedy Punându-şi înapoi haina, Newton se îndreptă spre cuşcă şi, luând de pe perete o făclie de furtună, lumină printre gratiile care înconjurau cuşca leului — Pot să văd destul de bine piciorul, remarcă el, dar nu şi braţul Paznicul îi arătă atunci în spatele cuştii — Acolo e, domnule, spuse el Mă tem că nu am avut norocul să recuperăm vreuna dintre bucăţile din corpul acestui domn — „Iar leneşul spuse: Un leu ne va fi stat în cale”, murmură Newton — Ce spuneţi, domnule? — Proverbele, capitolul 26, versetul 13 — Chiar aşa, domnule, spuse paznicul Rex, căci aşa îl cheamă pe leu, refuză să ne lase să le luăm Ei mănâncă de obicei carne de cal Dar acum a descoperit gustul cărnii de om şi nu i-o mai poţi lua — Ochii mei nu mai sunt chiar atât de ageri, spuse Newton, dar oare nu e o sfoară legată de încheietura mâinii? — Ba da, am spus eu — Atunci a fost vorba de o crimă Cineva l-a adus aici pe domnul Kennedy, i-a legat mâinile şi apoi a eliberat leul din cuşcă Cum se închide uşa? — Cu aceste două bolţuri, domnule — Nu are cheie sau lacăt? — Sunt animale, domnule, nu prizonieri Dar chiar în timp ce paznicul spunea aceste cuvinte, leul îşi ridică uşor capul de la ospăţul lui şi scoase un mârâit fioros, de parcă nu era deloc de acord cu remarca acestuia Era o fiară îngrozitoare, un mascul uriaş cu nişte colţi enormi, cu blana şi cu coama pătate acum aproape peste tot de sânge — Priveşte cu atenţie culoarea acestui leu, îmi spuse Newton E cam roşcat, nu? La momentul respectiv, m-am gândit că e interesat de acest aspect doar pentru că roşul era culoarea lui favorită, dar abia mai târziu îmi explică în ce fel interpretase el culoarea roşie a leului — Cine a găsit corpul? întrebă — Eu, domnule, spuse paznicul, care avea atitudinea unui om al cărui cap era mereu plecat pentru rugăciune, aşa că Newton adresa fiecare întrebare în direcţia creştetului acestuia Dorm în chioşcul gărzii, domnule, în barăcile din Turn De obicei las şi cheile acolo, pe la ora opt Astă-seară am plecat până la o tavernă din partea locului, aşa cum nu prea îmi stă în fire, căci nu prea-mi place la Crâşma de Piatră Apoi m-am întors acasă şi m-am culcat La un moment dat m-am trezit, căci am auzit animalele mârâind în loc să doarmă şi m-am gândit că o fi ceva în neregulă cu ele Am venit să văd ce se petrece şi am găsit mizeria pe care o vede şi Domnia Voastră acum — Domnule Wadsworth, intrarea în Turnul Leului stă încuiată noaptea? — Da, domnule, întotdeauna Cheia stă agăţată în chioşcul gărzii, în Turnul de Pază Cu excepţia zilei de azi Când m-am dus să o iau, cheia nu mai era acolo M-am gândit că s-o fi dus altcineva înaintea mea, ca să vadă ce s-a întâmplat Dar eu am fost primul care a ajuns aici şi am găsit cheia în uşă, iar uşa încuiată — Cine a fost de strajă în noaptea asta? întrebă Newton — Cred că era Thomas Grain, domnule, răspunse paznicul — Atunci o să vreau să stau de vorbă cu el — Nici vorbă, se auzi o voce poruncitoare N-o să vorbeşti cu nimeni fără acordul meu Lordul Lucas, locotenentul Turnului, sosise, un individ dintre cei mai odioşi, mai trufaşi şi mai arţăgoşi, a cărui gelozie la adresa celor care se bucurau de oarecare libertăţi în Turn îl făceau omul care-şi atrăsese cea mai mare ură din partea angajaţilor Monetăriei şi chiar din împrejurimi — Cum doreşte Înălţimea Voastră, spuse Newton, plecându-se în faţa lui cu o curtoazie batjocoritoare, căci îl ura pe lordul Lucas cu aceeaşi forţă cu care îi ura pe toţi proştii care-i stăteau în cale – mai ales pe cei care se presupunea că-i sunt superiori ierarhic – deşi cred că lordul era mult prea murat în alcool ca să-şi dea seama de atitudinea insolentă a lui Newton — Pe legea mea, domnule! Ce dracu’ crezi că faci aici? Orice prost poate să înţeleagă din prima despre ce e vorba Nu e nevoie să fii neapărat membru în Societatea Academică Regală ca să vezi că omul ăla a fost ucis de un leu Aşa e, sergent? se întoarse el spre sergentul Rohan — Chiar aşa, milord Orice om cu ochi în cap poate să vadă asta, domnule — Întotdeauna o să se producă accidente atunci când omul şi animalele sunt atât de aproape unele faţă de altele — Nu cred că e vorba de un accident aici, lord Lucas, spuse Newton — Să te ia naiba, doctor Newton, dacă asta o fi treaba Domniei Tale — Omul ăsta era angajat al Monetăriei, domnule, spuse Newton Aşadar, mă văd obligat să o consider treaba mea — La dracu’! Nu-mi pasă nici dacă e regele Franţei Eu reprezint legea în acest Turn Poţi să faci tot ce vrei în Monetărie, domnule Dar acum eşti în zona mea de Turn Şi aici toată lumea joacă aşa cum vreau eu Newton făcu din nou o plecăciune — Vino, domnule Ellis, îmi spuse Să-l lăsăm pe lord să-şi vadă de caz în felul lui Tocmai ne îndreptam spre ieşire când Newton se aplecă să privească mai cu atenţie o pată închisă la culoare pe care o observă pe jos — Ce este, doctore? am întrebat — Corbul prevestitor de rele, răspunse Newton ridicând de pe jos o pasăre moartă, dar cu penele încă lucioase, cel care poartă în ciocul lui coroiat paşaportul mortului — E din Biblie, domnule? — Nu, bunul meu prieten, e din Christopher Marlowe — Dar sunt o grămadă de corbi prin Turn, am spus, de parcă nu era nimic ieşit din comun la un corb mort; şi, într-adevăr, populaţia de corbi a Turnului era sever controlată din vremea regelui Carol al II-lea, când astronomul regal, John Flamsteed – pe care stăpânul meu nu-l plăcea deloc, căci credea că stăpâneşte teoria mişcărilor lunare, dar nu o putea aprofunda din cauză că domnul Flamsteed îi trimisese câteva poziţii ale Lunii care erau greşite, astfel încât Newton îl bănuia că şi-ar fi putut băga coada în chestiunea cu leul scăpat din cuşcă – ei bine, Flamsteed se plânsese regelui că zborul corbilor îi încurcă cercetările din Turnul Alb — Dar cineva i-a sucit gâtul păsării ăsteia, spuse el şi puse pasărea înapoi pe pământ Trecând pe la Turnul de Pază, îl interogă pe Thomas Grain, în ciuda ordinelor locotenentului Grain nu fusese instruit de nimeni să nu vorbească cu noi, aşa că răspunse destul de liber la întrebările doctorului — În mod normal, paznicul vine şi atârnă cheile aici pe la opt seara — De unde ştii că e ora opt? întrebă Newton — Păi bate orologiul care dă stingerea, răspunse Grain, arătând cu degetul în spate, peste umărul lui Newton Cel din Turnul cu Ceas Stingerea e la ora opt încă din vremea lui William Cuceritorul Newton se încruntă preţ de-o clipă, apoi spuse: — Spune-mi, domnule Grain, cheia din Turnul Leilor face parte din ceremonialul de schimb al cheilor, atunci când se încuie poarta principală? — Nu, domnule Rămâne aici până dimineaţa, când o ia domnul Wadsworth, paznicul — E posibil să fi venit altcineva între timp şi să ia cheia de la Turnul Leilor fără ca dumneata să fi observat? — Nu, domnule, nu stau niciodată departe de chei — Mulţumesc, domnule Grain, mi-ai fost de mare ajutor De la Turnul de Pază, Newton şi cu mine ne-am întors la Monetărie, iar Newton le ceru imediat celor două santinele care erau în subordinea lui să îl caute imediat pe Daniel Mercer şi să îl aducă în biroul lui Imediat ce plecară cei doi, i-am spus domnului Newton că-l văzusem cu o seară înainte pe Grain stând pe podul de deasupra şanţului cu apă, adică pe la jumătatea distanţei dintre Turnul de Pază şi Turnul din Mijloc, deci cam la vreo zece metri depărtare de chei — Am stat de vorbă preţ de vreo zece minute, am spus Oricine putea să ia cheia în timpul ăsta Şi dacă a fost posibil aseară, nu văd de ce nu ar fi fost posibil şi în noaptea asta — Logica dumitale este imbatabilă, domnule, spuse el încet şi, luându-l pe motanul Melchior în poală, începu să-l mângâie gânditor, într-o stare în care orice alt bărbat ar fi fumat pipă Apoi, la lumina lumânării, începurăm să analizăm atent fiecare obiect pe care îl găsise asupra domnului Kennedy În afară de piatra pe care Newton o scosese din gura mortului, mai erau acolo câteva coroane, o pereche de zaruri, mătănii, un bilet de loterie, un ceas de buzunar, nişte tutun de ţigară şi o scrisoare care părea să fi fost scrisă de un nebun, dar care îi stârni interesul stăpânului meu În timp ce o examina, eu am aruncat zarurile şi am observat cu voce tare că domnul Kennedy era un adevărat jucător — Şi la ce concluzie ne duce asta? întrebă Newton Biletul de loterie? Zarurile? Sau toate la un loc? Am zâmbit, căci aici mă simţeam pe terenul meu — Nu, domnule, erau suficiente numai zarurile ca să înţeleg Sunt tăiate în pătrate perfecte la matriţă şi au punctele desenate cu cerneală, în loc să fie găuri umplute cu ceară, în aşa fel încât să înlăture orice posibilitate de fraudă Un novice nu şi-ar lua asemenea măsuri de precauţie — Excelent, făcu stăpânul meu Spiritul dumitale de observaţie îţi face cinste O să te facem om de ştiinţă Aruncă scrisoarea pe care o cercetase pe masă, în faţa mea — Vezi ce poţi să scoţi din asta cu spiritul dumitale de observaţie, domnule Ellis tqbtqeqhhnuquczrpsvxwkxfklevqkkoiwvihgklgkbyao thhxzjbdxrnynsvmfzxmxnweghpohpaaphnxednxosch ombafqjfqwnsfradgkgejfmulqmqxyidrgyidsuysmvrast kilhihrzltpnbxveukudvojuyjxwewafyrmxyfjxrlkmluzf iidsbbvelwcqdhmvszoqnzbntwdpasqkhpbcrdhoywqra lextjtoigppffhdtqwtstsaldjbmtakqhumhbclbhtqruwbz kaarochgqokomqvcwyhmfkydzvsiendssrrrswgcrykvja buvshqhgqbnqnbedmopfbzx Am privit încurcat la amestecătura de litere şi am scuturat din cap — Nu are nici o noimă, am spus Un aranjament ciudat de litere care au, probabil, cine ştie ce sens bizar Aş zice că e opera vreunui copil sau a vreunui analfabet care se chinuia să scrie ceva, numai că forma literelor este foarte corectă — Domnul Kennedy putea să scrie şi să citească foarte bine De ce ar ţine cu el aşa ceva? — N-aş putea să spun — Dar tot eşti convins că e ameţeala vreunui neştiutor? — Cel mai probabil, am răspuns eu sigur pe mine, prea obosit ca să-mi dau seama că mă mânuia ca pe un om de paie, ba încă mă şi lua peste picior în stil mare — Nu contează, spuse el răbdător Eu sunt de părere că talentul pentru matematică e înnăscut, nu se învaţă Mi-e cât se poate de limpede Eu văd în cifre lucruri pe care nici un om normal nu le poate vedea nici dacă s-ar chinui o sută de ani — Dar astea sunt litere, nu cifre, am obiectat eu — Cineva poate să observe însă că există o ordine numerică în frecvenţa cu care literele apar Ceea ce face întregul bilet ceva mai mult decât un mesaj bizar, Ellis E vorba, cel mai probabil, de un cifru Şi, ca orice cifru, dacă este formulat corect şi sistematic, devine obiectul matematicii; şi ceea ce a devenit obscur prin intermediul matematicii, tot prin intermediul matematicii va deveni limpede — Un cifru? m-am trezit exclamând — De ce pari atât de surprins? întrebă Newton Totul în natură e un cifru, iar ştiinţa este un mesaj ciudat pe care oamenii care înţeleg misterul lucrurilor trebuie să-l dezlege Acest mesaj criptic, împreună cu lucrurile pe care le-am găsit acolo unde a fost ucis domnul Kennedy indică faptul că ne aflăm în faţa unei investigaţii interesante şi neobişnuite — Sunt cel mai prost om din lume, am spus Căci, mărturisesc, eu nu văd nici un indiciu — Poate că e totuşi prea mult spus pentru ce am văzut în Turnul Leilor, spuse Newton răbdător Mai ales piatra din gura mortului, leul roşu şi corbul mort Toate acestea poartă o semnificaţie pe care numai cineva cu experienţă în jocul cu aurul o poate pătrunde — Vrei să spui că alchimia are legătură cu toate astea? — Foarte probabil — Atunci, ce înseamnă aceste lucruri? — Ar dura prea mult să-ţi explic, spuse Newton luând piatra de pe masă şi răsucind-o în mână Aceste lucruri reprezintă un mesaj la fel cum scrisul de pe hârtia asta reprezintă un cifru şi toate trebuie înţelese dacă vrem să dezlegăm acest mister Semnificaţia acestor semne ale alchimiei poate fi doar alegorică, dar sunt sigur că acest cifru cuprinde cheia întregii poveşti Cei cu care avem de-a face nu sunt doar nişte falsificatori de monede obişnuiţi, ci nişte oameni cu cunoştinţe şi resurse consistente — Şi totuşi, au fost destul de neglijenţi să lase acest mesaj scris asupra domnului Kennedy, am spus Chiar dacă e vorba de un cifru Căci orice cifru poate fi spart, nu? Newton se încruntă şi pentru o clipă am crezut că am zis din nou ceva care-l nemulţumeşte — Ca de obicei, gândirea dumitale mă tulbură, spuse el încet, jucându-se cu urechile pisicii Ai dreptate Probabil că au fost foarte neatenţi Deşi cred mai degrabă că s-au gândit că cifrul nu va dezlega atât de uşor secretul Mesajul este scurt, altfel aş fi început să-i ghicesc metoda Şi totuşi, dacă n-am să fac altceva decât să mă gândesc la asta, o să ajung la fel ca Oedip în faţa Sfinxului Pe scări se auzi un pas greoi, la al cărui zgomot Newton spuse că santinela se întorsese probabil şi că ar fi foarte mirat dacă şi Daniel Mercer l-ar însoţi O clipă mai târziu, santinela intră în biroul Monetăriei şi confirmă ceea ce stăpânul meu bănuia deja: Daniel Mercer nu era de găsit nicăieri, în tot Turnul Londrei — Domnule Ellis, mi se adresă atunci Newton, care ar trebui să fie următoarea noastră mutare? — Păi, domnule, aş zice să-l căutăm acolo unde locuieşte Eu am verificat deja prin documentele angajaţilor Monetăriei, după ce Scotch Robin şi John Hunter ni l-au indicat Mercer locuieşte pe celălalt mal al râului, în Southwark * Am plecat din Turn pe la ora cinci şi am traversat Podul Londrei, deşi vremea nu se îmblânzise încă şi era totuşi destul de frig În ciuda faptului că era foarte devreme, podul era încă extrem de aglomerat, plin de oameni şi animale care se îndreptau spre târgul din Smithfield, aşa că ne-am văzut obligaţi să ne facem cu greu drum cu coatele pe sub boltele clădirilor înalte şi construite cu migală care făceau uneori podul să semene mai degrabă cu o serie de palate veneţiene, decât cu drumul pe care locuitorii oraşului puteau traversa Tamisa La capătul sudic, pe Ţărmul Surrey, am trecut pe lângă piciorul podului, pe lângă Grădina Ursului, am luat-o pe lângă St Mary Overies şi, lângă Taverna Securii, între o tăbăcărie şi o curelărie – căci Southwark era locul unde lucrau tot felul de pielari – găsirăm casa în care locuia şi Daniel Mercer Proprietăreasa lui Mercer, o femeie extrem de drăguţă, ne dădu voie să intrăm şi ne spuse că nu-l văzuse pe domnul Mercer din ziua precedentă, iar acum era extrem de îngrijorată din cauza absenţei lui prelungite La auzul acestor vorbe, stăpânul meu se prefăcu şi el nespus de neliniştit din cauza lui Mercer şi îi explică femeii că veniserăm special de la Monetăria Majestăţii Sale, rugând-o să ne lase să aruncăm o privire în camera lui, ca să încercăm să găsim vreun indiciu în legătură cu locul unde ar putea să fie şi chiar să ne asigurăm că nu era rănit, aşa cum ne închipuiam acum Auzind una ca asta, doamna Alien, căci aşa o chema pe femeie, ne dădu imediat voie să intrăm în locuinţa lui Mercer, ba chiar am văzut că are lacrimi în ochi, lucru care mă făcu să cred că ea şi cu Mercer erau destul de apropiaţi O masă acoperită cu postav verde ocupa centrul camerei, iar lângă ea era un scaun pe care zăcea o pălărie bună de castor; în colţ, un pat pe roţi care părea destul de incomod, fratele geamăn al celui pe care eu însumi dormeam pe vremea când locuiam la Hanul Gray’s Aşa e viaţa de holtei Pe masă se găseau un ou, o sabie şi mai multe cărţi destul de uzate, de parcă cititorul ar fi fost supărat rău pe autor – lucru pe care eu însumi fusesem tentat să-l fac de multe ori cu cărţile proaste — Aţi mai lăsat pe cineva să intre aici, de ultima oară când l-aţi văzut pe domnul Mercer? o întrebă Newton pe doamna Alien — E ciudat că mă întrebaţi asta, domnule, spuse doamna Alien Noaptea trecută m-am trezit; mi s-a părut că aud pe cineva umblând pe aici şi am venit să văd dacă nu cumva era Mercer, dar când am ajuns nu era nimeni Camera arăta exact aşa cum o vedeţi acum Dar nu e deloc cum ar fi lăsat-o Mercer, căci el este un tip extrem de atent cu lucrurile lui, domnule, şi are mare grijă de cărţi Ce vedem acum, pentru mine este extrem de ciudat şi mă nelinişteşte, domnule — Sabia asta aparţine domnului Mercer? întrebă el — Mie mi se pare că săbiile seamănă toate între ele, domnule, răspunse doamna Alien şi, strângându-şi braţele de parcă i-ar fi fost teamă să o atingă, se uită spre ea cu suspiciune Dar cred că este totuşi sabia lui Mercer De fapt, fusese a tatălui lui — Recunoaşteţi şi faţa de masă verde? — Nu am mai văzut-o niciodată în viaţa mea, domnule Şi numai Dumnezeu ştie ce caută pe masă oul acela de gâscă Mercer nu putea să sufere gustul de ou — Vă încuiaţi uşa noaptea, doamnă Alien? — Întotdeauna, domnule Southwark nu e încă la fel de sigur ca Chelsea — Domnul Mercer avea cumva o cheie? — Da, domnule Dar nu-i stătea în fire să o împrumute — Şi era încuiată uşa când v-aţi trezit, de dimineaţă? — Da, domnule Din cauza asta m-am şi gândit că poate am visat atunci când am avut impresia că e cineva înăuntru Şi totuşi sunt sigură că nu Mercer a rupt aceste cărţi Aceste cărţi erau principala lui sursă de relaxare, domnule Newton încuviinţă din cap — Vă supăraţi dacă vă rog să-mi daţi un pahar cu apă, doamnă Alien? — Apă, domnule? Nu cred că vreţi apă într-o dimineaţă atât de rece ca aceasta E prea grea ca să vă facă bine la sănătate şi, dacă nu aveţi grijă, puteţi să răciţi rău din cauza ei Pot să fac chiar ceva mai mult pentru nişte domni cum sunt Domniile Voastre N-aţi vrea o bere caldă de Lambeth, domnule? Newton acceptă în numele amândurora, ba chiar cu mare plăcere, deşi îmi era limpede că ceruse apă nu ca să o bea, ci numai ca să o scoată pe femeie din camera lui Mercer, în aşa fel încât el să poată să o cerceteze pe îndelete Ceea ce şi începu să facă, în timp ce comenta felul în care arăta camera şi pe care o găsea extrem de interesantă — Masa în culoarea smaraldului, oul, sabia; fără îndoială suntem în faţa altui mesaj, spuse el Faptul că aminti de sabie mă făcu să o ridic şi să o examinez cu aceeaşi atenţie riguroasă cu care Newton însuşi ar fi făcut acelaşi lucru El deschise un dulăpior şi începu să cerceteze o cutie cu lumânări în vreme ce eu mânuiam prin aer sabia, aşa cum mă învăţase cândva domnul Figg, instructorul meu de scrimă — E o sabie italienească, cu mânerul acoperit, am spus Mâner de fildeş Garda este tăiată adânc, fixată bine şi are gravat pe ea un frunziş căţărător Lama cu romburi e semnată Solingen, deşi numele făurarului e ilizibil E şi destul de ascuţită, am spus după ce am încercat tăişul cu degetul Aş zice că e o sabie de gentleman — Foarte bine, spuse Newton Dacă doamna Alien nu ne-ar fi spus că a fost sabia tatălui lui Mercer, acum am fi ştiut totul despre ea Newton, care încă mai analiza cu atenţie lumânările, mă auzi oftând dezamăgit şi-mi zâmbi — Nu fi dezamăgit, tinere prieten Am aflat totuşi ceva de la tine Şi anume că Mercer a trăit, cu siguranţă, zile mai bune decât cele de care are parte acum Am aşteptat să-mi facă vreo dezvăluire legată de lumânări, dar când am văzut că nu are de gând să-mi spună nimic, curiozitatea mi-o luă înainte şi am început să le analizez eu însumi — Sunt făcute din ceară de albine, am spus Mă aşteptam ca în Southwark să nu găsim decât lumânări de seu Mercer nu prea făcea economii Poate că nu a pierdut încă gustul vieţii bune — Devii din ce în ce mai bun, spuse Newton — Dar ce simbolizează ele? Care este scopul lor? — Scopul lor? făcu Newton în timp ce le punea la loc în dulap Scopul lor e să dea lumină — Atâta tot? am mormăit văzând că-şi bătuse joc de mine — Atâta tot? zâmbi el al naibii de încrezut Toate lucrurile ni se dezvăluie şi ni se fac înţelese doar cu ajutorul luminii Dacă nu l-ar fi cuprins teama de întuneric, omul primitiv nu s-ar fi lăsat niciodată înşelat de zei falşi ca Soarele şi Luna şi ne-ar fi învăţat să ne iubim adevăratul Creator şi binefăcător, aşa cum înaintaşii lui făcuseră sub îndrumarea lui Noe şi a fiilor lui, înainte să se lase ei înşişi corupţi de falsele valori M-am străduit mult să înţeleg lumina Ba o dată chiar am fost la un pas să-mi pierd vederea unui ochi în încercările mele de a înţelege lumina prin intermediul unor experimente Am luat un ac gros, bont, şi l-am pus între orbită şi ochi cât de adânc am putut Apoi mi-am apăsat ochiul cu capătul lui, ca să-i văd curbura de aproape şi atunci am văzut în faţa ochilor mai multe cercuri albe, întunecate şi colorate Cercurile au devenit din ce în ce mai clare pe măsură ce am continuat să îmi frec ochiul cu capătul acului Dar dacă încetam şi mişcarea acului şi pe cea a ochiului, cercurile se estompau şi dispăreau, deşi era suficient să mişc puţin ochiul sau acul pentru ca ele să reapară Lumina este totul, dragul meu prieten „Dumnezeu făcu lumina şi atunci totul fu bine: şi Dumnezeu separă lumina de întuneric ” Aşa cum trebuie să facem şi noi întotdeauna Doamna Alien se întoarse, lucru pentru care i-am fost extrem de recunoscător, căci nu-mi prea plăcea să mi se ţină predici, nici măcar din partea unuia ca Newton Dar oare ce fel de om era acela care risca să orbească de dragul cunoaşterii? Femeia ne aduse două halbe de bere, pe care le-am dat peste cap şi apoi ne-am luat rămas-bun, după care eu, care mă mai gândisem niţel la felul în care se petrecuseră lucrurile în această dimineaţă, i-am sugerat lui Newton că poate simbolurile acelea alchimistice pe care i se păruse că le vede nu erau nimic altceva decât avertismente la adresa celor care încearcă să pună în pericol Fiii Artei şi lumea lor ermetică Idee la care Newton îmi întoarse cel mai vag răspuns cu putinţă — Tânăr prieten drag, alchimiştii sunt căutători ai adevărului şi orice adevăr, sunt sigur că eşti de acord cu mine, vine de la Dumnezeu Acesta este motivul pentru care nu pot să cred că cei care au comis o crimă sunt adevăraţi filosofi — Bine, am spus eu, dacă nu filosofi adevăraţi, atunci poate unii prefăcuţi? Mi se pare mie că doctor Love şi contele Gaetano ar fi foarte potriviţi pentru asemenea ciudăţenii Cei care sunt gata să trădeze idealurile alchimiei pentru propriul lor câştig sunt, probabil, genul de oameni care nu s-ar da înapoi nici de la crimă Oare nu v-a ameninţat contele? — Era doar fanfaronadă, spuse Newton În plus, pe mine m-a ameninţat, nu pe amărâtul de Kennedy — Şi totuşi, atunci când i-am întâlnit pentru prima oară în faţa casei mele, am insistat eu cu argumentele, oare nu domnul Kennedy îi condusese? Şi oare nu au recunoscut ei înşişi că trecuseră de curând pe la Turnul Leilor? Aceste împrejurări par să fie tot atâtea indicii împotriva lor, domnule Poate că şi Kennedy avea cine ştie ce afaceri personale cu doctorul Love şi cu contele, lucru care poate le-a trezit cine ştie ce nemulţumiri împotriva lui — E posibil, admise Newton, se poate să fie oarecare adevăr în ceea ce spui — Poate că dacă ar fi puşi să dea socoteală asupra locurilor pe unde au fost noaptea trecută, ar reuşi să înlăture orice suspiciune — Nu cred că ar fi dispuşi să răspundă la vreo întrebare din partea mea, spuse Newton Traversarăm încă o dată podul, de unde am cumpărat nişte pâine şi brânză, căci mi se făcuse cam foame Newton nu vru să mănânce, căci era invitat la masă de un coleg, membru al Societăţii Regale, iar aceste întâlniri erau una dintre cele câteva metode prin care el păstra contactul cu activităţile de dascăl, în condiţiile în care jurase să nu mai meargă la nici o întâlnire a Societăţii atâta vreme cât domnul Hooke era în viaţă — Ai face bine să vii cu mine, aşa că să nu mănânci prea mult, spuse Newton Prietenul meu este recunoscut pentru mesele lui pe care mă tem că nu ţi le-aş putea descrie destul de bine în cuvinte Aşa că o să faci singur corecturile necesare în punctele esenţiale — Aveţi nevoie de mine sau de pofta mea de mâncare? am spus — De amândouă Aşa că ne îndreptarăm spre Newgate în timp ce Newton se plângea de numărul tot mai mare de şantiere care începuseră să împânzească oraşul; observă cum un oraş nou se ridica peste cel vechi şi constată că în curând nu o să mai rămână nici urmă de populaţie rurală, doar Londra, care se transforma rapid în cea mai mare metropolă care existase vreodată, spre groaza celor care locuiau aici şi care erau forţaţi să-i suporte mizeria şi lipsa totală de respect pentru lege Toate aceste lucruri mă făcură să înţeleg cât de mult ura viaţa la oraş; şi, deşi îmi spusese că se săturase de Cambridge, adesea mi se părea că tânjeşte după pacea şi liniştea din oraşul universitar La Whit ne aşteptau însă alte veşti proaste, căci lui John Berningham, cel care falsificase guineea, îi era rău de la stomac şi trăgea să moară De altfel numărul celor care-şi aşteptau procesul sau pedeapsa la Newsgate era atât de mare, încât nu erau rare cazurile când unii se îmbolnăveau şi chiar îşi găseau sfârşitul acolo, căci nu exista doctor care să vrea să-i păşească pragul Dar boala lui Berningham era violentă şi convulsivă, simptome care îl făcură pe stăpânul meu să creadă că prizonierul fusese otrăvit Întrebat de stăpânul meu, cel care păzise celula în care era închis Berningham recunoscu doar că îl observase vomitând ieri, la scurt timp după ce fusese vizitat de soţie — E o ciudată coincidenţă, spuse Newton, uitându-se cu atenţie la conţinutul oalei de noapte a lui Berningham, în încercarea de a găsi acolo vreo dovadă Poate chiar ea l-a otrăvit Dar cred că putem să dovedim acest lucru foarte uşor, fie şi numai pentru satisfacţia noastră — Cum? am întrebat privind eu însumi spre oală — Cum? Foarte simplu Dacă doamna Berningham şi-a părăsit locuinţa din Milk Street, atunci pot să bag mâna în foc că e mai vinovată decât Messalina, iar nenorocitul acesta este cu siguranţă otrăvit — Nu pot să cred că doamna ar putea să facă una ca asta, am protestat — Atunci o să aflăm imediat cine dintre noi doi le înţelege mai bine pe femei, mi-o întoarse Newton în timp ce se şi pregătea de plecare — Dar nu putem face nimic pentru bietul Beringham? am mai întrebat eu, zăbovind încă o clipă lângă culcuşul mizerabil al nefericitului Newton mormăi, apoi stătu niţel pe gânduri Apoi scoase un şiling din buzunar şi chemă la el o fată — Cum te cheamă, fetiţo? — Sally, răspunse tânăra Newton îi dădu şilingul şi-i spuse: — Îţi mai dau încă unul dacă o să te îngrijeşti de omul ăsta exact aşa cum îţi spun Spre marea mea surprindere, Newton se aplecă spre cămin, de unde luă o bucată de cărbune ars, pe care îl rupse în bucăţele mici şi rotunde — Vreau să-l faci să înghită cât de multe bucăţi poate din cărbunele ăsta Aşa cum se spune în Psalmul lui David: „Căci am mâncat cenuşă ca pe pâine şi mi-am îndoit băutura cu lacrimi ” Trebuie să înghită câte poate, până când moare sau până când convulsiile încetează E limpede? Fata dădu tăcută din cap, în timp ce Berningham era străbătut iarăşi de convulsii de vomă atât de puternice încât am crezut că o să-şi verse stomacul pe gură — E posibil să fie deja prea târziu pentru el, observă Newton cu răceală Dar am citit că în cărbune se absorb câteva dintre otrăvurile vegetale Sunt convins că otrava care i-a fost administrată provenea din plante, căci nu a urinat sânge, ceea ce ar fi, de obicei, un indiciu pentru mercur, caz în care aş fi recomandat să fie hrănit numai cu albuş de ou Newton dădu apoi din cap, de parcă tocmai şi-ar fi amintit nişte chestiuni utile de mult uitate Acesta era un lucru caracteristic lui Îmi lăsa întotdeauna impresia că mintea lui era o uriaşă casă de ţară, în care anumite camere conţineau lucruri pe care le ştia, dar pe care le vizita arareori, aşa încât se întâmpla nu de puţine ori să fie el însuşi uimit de câte cunoştinţe poseda Am făcut această observaţie chiar în timp ce înaintam, pe Cheapside, spre Milk Street — Pentru mine, îmi răspunse el, cel mai important lucru pe care l-am învăţat vreodată este cât de puţin ştiu de fapt Iar uneori îmi par mie însumi ca un băieţel care se joacă pe malul mării, distrându-mă cu pietricele sau cu cochilii de scoici, în vreme ce un ocean al adevărului se întinde, nedescoperit, în faţa mea — Încă mai sunt multe de descoperit şi în acest caz, am spus Dar, din tot ceea ce am făcut până acum, am impresia că o să descoperim în curând ceva extrem de important — Sper să ai dreptate Din partea mea, puteam să trăim foarte bine şi fără să descoperim adevărul care zăcea în faţa noastră, şi anume că nici o doamnă Berningham sau cineva care să se apropie de descrierea ei, nu locuia şi nici nu locuise vreodată în casa de pe Milk Street unde vizitiul lui Newton o lăsase nu mai devreme de acum treizeci şi şase de ore — Acum, că mă gândesc la asta, spuse Newton, nu-mi amintesc să o fi văzut trecând practic pragul casei Trebuie să admiri curajul muierii ăsteia Dar conştiinţa faptului că ne înşelase pe amândoi mă întrista peste măsură, căci aveam mari speranţe că nu se făcea nicidecum vinovată de tentativa de otrăvire a soţului ei, lucru pe care însă părea să-l contrazică faptul că femeia asta nu locuise niciodată aici — Cine ar fi crezut că sunt un judecător mai bun al comportamentului femeiesc decât tine? se minună stăpânul meu — Dar să-ţi otrăveşti propriul soţ, trebuie să fie complet lipsită de scrupule, am clătinat eu din cap — Din această cauză legea nu e deloc iertătoare cu aceste cazuri, mă consolă Newton E un act de trădare şi, dacă va fi prinsă şi se va dovedi că ea l-a otrăvit, o să fie arsă pe rug pentru asta — Atunci sper să nu fie prinsă niciodată, m-am scăpat eu Căci nimeni, şi cu atât mai puţin o femeie, n-ar trebui să sufere o asemenea soartă Nici măcar o femeie care-şi omoară soţul Dar de ce? De ce să fi făcut una ca asta? — Pentru că ştia că suntem noi pe urmele lui Şi probabil că încerca să protejeze pe altcineva, poate chiar pe ea însăşi Sau poate şi pe alţii, spuse el căzând apoi pe gânduri Indivizii ăia care ai crezut că au atacat-o când se întorcea de la Whit — Ce-i cu ei? — Eşti chiar atât de sigur că voiau să-i facă rău? — Ce vreţi să spuneţi? — Până să-i văd eu, tu deja intraseşi în conflict cu ei Mi-am scos pălăria şi am început să mă scarpin prosteşte în cap — E posibil ca, din cauza armelor lor şi a vocilor răguşite, să fi fost eu convins că voiau să-i facă rău Dar adevărul e că nu-mi amintesc ca vreunul să fi ridicat mâna asupra ei — Aşa mă gândeam şi eu, spuse Newton Ne-am întors la Turn, unde eram chemaţi de urgenţă la reşedinţa lordului locotenent, undeva, deasupra Turnului Verde, în umbra Turnului cu Ceas Iar lordul locotenent ne întâmpină în Sala de Consiliu, chiar acolo unde se spunea că Guy Fawkes ar fi fost supus la cazne; era împreună cu căpitanul Mornay, din Gardă, şi ni se spuse că putem să-i adresăm orice întrebare legată de moartea lui Kennedy, căci căpitanul fusese însărcinat, aşa cum cerea legea, să înfiinţeze un juriu format din optsprezece persoane din Turn care să decidă dacă moartea acestuia fusese sau nu un accident — E limpede ca lumina zilei, spuse Newton, pot să vă demonstrez că nu a fost deloc vorba de un accident — Iar eu vă spun că juriul va lua o decizie în această chestiune, spuse lordul Lucas Dar starea de iritare evidentă a lui Newton se transformă în furie în clipa în care află că toţi cei optsprezece puşi deja pe lista juriului făceau parte din Gardă şi că nimeni nu reprezenta Monetăria — Cum? exclamă el, din ce în ce mai agitat Vrei să rezolvi chestiunea asta numai aşa cum îţi convine ţie, lord Lucas? — E o problemă care intră sub jurisdicţia noastră, nu a voastră, răspunse căpitanul — Şi chiar credeţi că această moarte a fost un accident? — Dovezile că ar fi fost vorba de o crimă sunt extrem de întâmplătoare, aprecie căpitanul Mornay Ofiţerul avea o paloare cadaverică, pentru că avea o piele extrem de albă care mă făcu să cred nu că s-ar fi pudrat în exces, ci că era cu adevărat bolnav Avea cei mai mari ochi pe care îi văzusem vreodată, iar privirea îi era neobişnuit de evazivă, în vreme ce mâinile îi păreau nepotrivit de mici pentru cineva de statura lui Într-un cuvânt, toate proporţiile şi atitudinea acestei fiinţe erau atât de ciudate şi de inexact formate, încât, dacă nu ar fi purtat uniformă, aş fi crezut că e poet sau muzician — Întâmplătoare, ziceţi? fornăi Newton Deci presupun că şi-a legat singur mâinile? — Rogu-vă, corectaţi-mă dacă greşesc, domnule, dar, de vreme ce unul dintre braţele domnului Kennedy nu mai era acolo, este, cred, destul de dificil de demonstrat că braţele i-au fost vreodată legate — Şi căluşul? Şi piatra pe care o avea în gură? insistă Newton Explicaţi-mi toate aceste lucruri, dacă puteţi — Un om care ştie că urmează să fie tăiat de un chirurg ţine între dinţi un băţ, ca să-şi înfrunte durerea Am văzut eu însumi bărbaţi care sugeau gloanţe de muschetă ca să scuipe apa, în loc să o bea Am văzut oameni care se legau singuri la ochi înainte să se tragă asupra lor la ţintă, la cine ştie ce petrecere — Uşa de la Turnul Leilor era încuiată pe dinafară, mai spuse Newton — Aşa a spus domnul Wadsworth, răspunse lordul Lucas Dar cu tot respectul, domnule Newton, eu îl cunosc mai bine decât Domnia Ta Este cel mai nestăpânit şi mai stricat individ, care la fel de uşor îşi pierde capul pe cât de repede uită unde a pus o cheie Nu e prima oară când a fost neglijent la datorie Şi poţi să fii sigur că o să fie înlocuit din acel post — Sugeraţi cumva că e posibil ca domnul Kennedy să se fi sinucis? întrebă Newton cu o stare crescândă de exasperare Atunci de ce ar fi făcut-o într-un mod atât de cumplit? De ce, domnule, e absurd! — Nu sugerez că s-ar fi sinucis, domnule, spuse lordul Lucas Dar toată lumea care a trecut vreodată, fie şi în vizită, pe la Bedlam, ştie că e plin de bolnavi pe care-i apucă nebuniile şi care adesea se lasă în seama acestor porniri Poate chiar se dau ei înşişi hrană leilor — Domnul Kennedy nu era mai nebun decât mine sau decât dumneata, spuse Newton E drept, Domnia Ta, lord Lucas, începi să-mi laşi impresia că această istorie te face să baţi uşor câmpii La fel şi dumneata, căpitane, dacă continui să-ţi păstrezi aceste convingeri Lordul Lucas fornăi a dispreţ, dar căpitanul Mornay, care era irlandez de origine, mi se păru oarecum că dă înapoi în faţa acestor imputaţii — Sunt sigur că nimic din ceea ce am spus nu face să fiu considerat de aceeaşi teapă cu o astfel de persoană, spuse el — Şi acum, domnilor, spuse lordul Lucas, vă rog să mă scuzaţi, am multe treburi de făcut Dar Newton făcuse deja o plecăciune şi ieşea din Sala Consiliului Căpitanul Mornay şi cu mine îl urmarăm imediat, în vreme ce căpitanul aproape că-şi cerea iertare faţă de mine — Sunt sigur că trebuie să-mi pară foarte rău că l-am înfruntat pe acest gentleman, spuse el, făcând un semn din cap către stăpânul meu care ieşea înaintea noastră Căci îl consider un om foarte inteligent — Ştie lucruri pe care nu-mi imaginez că le mai poate şti vreun alt om, am spus — Dar trebuie să înţelegeţi că am şi eu ordinele mele şi că trebuie să-mi fac datoria Nu am libertatea să gândesc pentru mine însumi, domnule Ellis Sunt sigur că înţelegeţi ce vreau să spun După care se răsuci pe călcâie şi se îndepărtă, în direcţia capelei Ajungându-mi stăpânul din urmă, i-am povestit acest scurt schimb de cuvinte — Lordul Lucas vrea să mi se pună de-a curmezişul în orice chestiune, spus el Sunt sigur că ar fi în stare să se alieze cu francezii, dacă ar şti că sunt împotriva lor — Dar de ce nu vă place deloc? — Ar urî pe oricine ar fi pus să aibă în grijă Monetăria Majestăţii Sale Aşa cum ţi-am mai spus, din cauza marii reforme monetare, garnizoana a fost scoasă de sub controlul Monetăriei, deşi acest lucru nu are nici o legătură cu mine Dar le-am trimis tuturor angajaţilor un document care-i apără de orice presiuni şi de orice exercitare a libertăţilor acestui Turn îndreptate împotriva lor, lucru care i-a trezit multe resentimente acestui Lucas Dar o să-l punem într-o lumină proastă, domnule Ellis Contează pe asta O să găsim o cale să-l facem să pară un idiot notoriu * Înainte de prânz, am mers până la King’s Bench ca să aflu mai multe despre domnul Defoe, cel care închinase casa din Turn a şefului Monetăriei Căci, de vreme ce avea să locuiască acolo, alături de noi, stăpânul meu voia să ştie ce fel de om era Am descoperit că prietenul domnului Neale era un pamfletar de ocazie, care mai era cunoscut şi sub numele de Daniel de Foc sau Daniel De Fooe, şi că rămăsese cândva falit după ce pierduse fabuloasa sumă de şaptesprezece mii de lire, lucru pentru care fusese închis la Fleet; de altfel, acesta era şi motivul pentru care îl văzusem eu în faţa instanţei Înainte de faliment, făcuse parte din Butcher’s Company, membru al Marelui Juriu din Cornhill şi proiectant în mai multe întreprinderi, dintre care nici una nu reuşise însă să prospere În prezent, acţiona drept administrator al loteriei naţionale de care se ocupa tot Neale; dar, în acelaşi timp, deţinea o mică firmă care producea cărămidă, în Tilbury, şi era şi contabil pentru comisia însărcinată cu comercializarea produselor din sticlă, ceea ce-l făcea persoana care colecta taxele pe sticlă şi oglindă, dar nu şi cea pe ferestre Avea însă o grămadă de bani, chiar dacă nu-şi acoperise încă principala datorie, lucru care mă făcu să-mi pun întrebarea cum de scăpase până acum de închisoarea datornicilor, darămite să mai şi lucreze pentru Neale I-am spus toate aceste lucruri lui Newton când ne-am întâlnit ca să mergem să luăm prânzul, în faţa clădirii York, lângă Strand, acolo unde locuia prietenul lui, domnul Samuel Pepys, membru al Societăţii Regale — Ai făcut foarte bine, spuse Newton Şi eu am descoperit că e posibil ca omul ăsta să mă spioneze, căci am impresia că m-a urmărit până aici — Să fie un spion? am întrebat eu în timp ce priveam instinctiv în jur, dar fără să văd vreo urmă a ciudatului prieten al domnului Neale Sunteţi sigur, domnule? — Destul de sigur, răspunse Newton Prima oară l-am văzut când am coborât din trăsură să-i las nişte depoziţii domnului Taylor, la Templu Vorbea cu nişte târfe care stau pe-acolo Am plecat apoi la Grecian, unde am stat până acum, când am venit încoace, să mă întâlnesc cu dumneata şi l-am văzut din nou E mai mult decât o simplă coincidenţă — De ce ar vrea domnul Neale să vă urmărească, domnule? Newton scutură nerăbdător din cap — Neale nu contează, spuse el Dar dincolo de Neale sunt câţiva oameni puternici care ar vrea să mă discrediteze Lordul Godolphin şi alţi conservatori care-i urăsc pe liberali, printre care lordul Montagu şi acoliţii lui, cum sunt eu sau dumneata Poate că asta ar fi şi explicaţia pentru care domnul Defoe a reuşit să stea departe de închisoarea datornicilor Newton privi apoi în sus, spre clădirile York, formate din mai multe construcţii care ocupau partea din faţă a unei proprietăţi ce aparţinuse cândva arhiepiscopilor de York — Ar fi bine dacă domnul Defoe nu ne-ar vedea intrând aici, spuse el Căci prietenul meu, domnul Pepys, are şi el parte deja de propriii lui duşmani în rândul conservatorilor Aşa că am intrat alături, în New Exchange, şi ne-am strecurat vreme de mai multe minute în şir, pe lângă pereţii şi galeriile stabilimentului, până când domnul Newton s-a convins că oricine ar fi încercat să ne urmărească ne pierduse urma demult În clădirile York, gazda noastră trăia mai confortabil decât orice alt om pe care-l cunoscusem vreodată Era un bărbat plin de viaţă, cam la vreo şaizeci de ani, fost preşedinte al Societăţii Regale, care devenise Secretarul Marinei după urcarea pe tron a regelui William Îmi câştigă imediat simpatia, pentru că mă făcu să mă simt extrem de bine-venit, de parcă ne-am fi cunoscut de când lumea Domnul Pepys trăia foarte frumos, dar m-am văzut nevoit să mă port la masă ca un gentleman, căci şi el mânca şi bea la fel de puţin ca stăpânul meu, explicându-ne că îl chinuiau nişte pietre la rinichi, care nu-l lăsau să mănânce şi, mai ales, să bea atât de des cât ar fi vrut — Cine are grijă de casa dumitale din Turn, domnule Ellis? mă întrebă domnul Pepys Vreo fetişcană frumuşică, pun pariu — Domnule, deocamdată nu-mi permit o servitoare Dar mă descurc destul de bine şi singur Am o căsuţă destul de drăguţă, mulţumită doctorului — Da, o ştiu Adevărul e că sunt prea puţine lucruri despre Turn pe care să nu le ştiu Iar domnul Pepys începu să ne spună atunci una dintre cele mai stranii poveşti legate de Turn — În decembrie 1662 am petrecut mai multe zile săpând după comori îngropate în Turn, căci auzisem că, pe vremea când fusese locotenentul Turnului, în timpul lui Oliver Cromwell, sir John Barkstead îndesase suma de şapte mii de lire într-o putină cu untură pe care o ascunsese undeva în Turn Dar căutarea mea a rămas fără rezultat Apoi, la puţin timp după ce m-am retras din Marină, în 1689, duşmanii mei au încercat din nou să mă facă să pierd orice funcţie în vreun birou guvernamental Am fost închis în Turn vreme de şase săptămâni Aveam parte însă de oarecare libertate, lucru care mi-a permis să studiez mai multe documente legate de istoria Turnului, păstrate în capela St John, în Turnul Alb Acolo, spre marea mea fascinaţie, aveam să descopăr curând că Barkstead, care fusese spânzurat în 1662, petrecuse el însuşi mult timp studiind documentele Turnului, şi în special pe cele legate de Templieri Cavalerii Templieri sunt un ordin al călugărilor războinici care au fost acuzaţi de erezie de către regele Filip al IV-lea al Franţei dar era lucru cunoscut faptul că regele îi invidia pe cavaleri pentru averea şi influenţa lor enormă, iar aceste acuzaţii nu erau decât nişte invenţii, de care regele se folosea doar ca să poată jecmăni ordinul Mulţi dintre Templieri au fost arşi pe rug ca nişte eretici, dar foarte mulţi alţii au reuşit să scape Se credea chiar că nu mai puţin de optsprezece corăbii încărcate cu averile Templierilor au plecat din portul La Rochelle în 1307 Nimeni nu a mai auzit vreodată ceva despre aceste nave S-au depus eforturi disperate pentru ca Templierii ajunşi în Anglia să fie prinşi, continuă domnul Pepys, iar mulţi dintre ei au fost închişi în Turn Se spune că, de teamă că secretul comorilor lor ar putea fi uitat o dată pentru totdeauna, Templierii au desenat o hartă care îi indică ascunzătoarea Harta aceasta nu a fost nici ea găsită vreodată, cu toate că un comentariu scris de un evreu care a văzut-o susţine că există şi că descrie cu exactitate comoara şi indicaţiile legate de locul unde este ascunsă Înainte să lucreze pentru Commonwealth, Barkstead era giuvaiergiu în Strand şi avea un magazin pe care-l cumpărase de la nişte evrei Acolo cred eu că a găsit acest comentariu despre care v-am povestit şi din care a aflat de existenţa comorii Templierilor şi din acest loc cred că au început eforturile lui de a deveni lord locotenent al Turnului, cu singurul scop de a găsi comoara numai pentru el Era un secret pe care nu l-a împărtăşit nimănui vreodată, nici măcar amantei lui, deşi aceasta suspecta că se întâmplă ceva, din asiduitatea cu care el se dedica studierii documentelor din Turn; în cele din urmă, el i-a spus că o sumă uriaşă de bani ar fi îngropată undeva în Turnul cu Clopot Şi totuşi, nici măcar în adnotările lui Barkstead, care încă se regăsesc printre documentele Turnului, nu există vreo menţiune legată de Turnul cu Clopot Singurele referiri se fac la adresa Turnului Alb, unde au fost ţinuţi mulţi dintre Templieri Asupra acestui loc şi-a concentrat Barkstead toate eforturile — Aţi spus cumva foişorul din nord-est? remarcă stăpânul meu încruntându-se Căci până relativ recent, domnul Flamsteed, astronomul regal, sub patronajul lui sir Jonas Moore, supraveghetor al Gărzii, a ocupat foişorul din nord-est ca punct de observaţie — Aşa cred, spuse domnul Pepys, savurându-şi el însuşi conversaţia, aşa cum eu îi savuram excelentul vin franţuzesc; cred că Flamsteed şi Moore caută şi altceva decât constelaţii — Pe ce îşi bazează ei cercetările? am întrebat Au găsit harta? Sau comentariul? — Sir Jonas Moore a fost bun prieten cu bibliotecarul, explică domnul Pepys Moore era supraveghetorul oficial al gărzii din Turn din 1669 Nimeni nu cunoştea Turnul mai bine decât el Mă cunoşteam bine cu Moore înainte să moară, în 1679 Dar nu am ştiut niciodată care este secretul averii lui, pe care a obţinut-o târziu, spre bătrâneţe Se spune că banii ar fi provenit din remuneraţii oficiale şi neoficiale pe care le-ar fi primit când a supravegheat munca în Tangier Dar eu nu am crezut asta niciodată, pentru că sumele erau mult prea mari Când Moore a devenit supraveghetorul Gărzii, în 1669, sunt ferm convins că William Prynne, care era păstrătorul documentelor Turnului, i-a încredinţat lui câteva dintre secretele comorii Templierilor, cu puţin înainte ca el însuşi să moară, chiar în acelaşi an Cred, de asemenea, că la puţin timp după, Moore a dat din întâmplare peste o mică parte a comorii şi că şi-a petrecut ultimii zece ani din viaţă încercând să găsească restul, cu ajutorul lui Flamsteed — Dar, domnule, rogu-vă, explicaţi-ne, am spus Am crezut că ne-aţi spus că toată comoara Templierilor a fost dusă în Scoţia — A fost doar un zvon că ar fi ajuns în Scoţia, dar e foarte probabil ca o parte din comoară să fi fost deja în Londra încă de la începutul secolului al XV-lea După bătălia de la Tewkesbury, din 1471, Marguerite de Anjou a folosit comoara ca să-şi răscumpere viaţa, iar Richard, duce de Gloucester, a dus-o pe proprietatea lui din Greenwich Park, unde a ascuns-o — Greenwich Park, exclamă Newton Pentru numele lui Dumnezeu, povestea asta este cea mai bună pe care am auzit-o vreodată, domnule Pepys Sugerezi cumva că Observatorul Regal din Greenwich a fost deschis intenţionat acolo, din cauză că se credea că s-ar învecina cu cine ştie ce comoară? — Strălucitul finanţator al noului observator a fost nimeni altul decât domnul Jonas Moore, spuse domnul Pepys Moore a fost cel care a primit acest loc şi care, împreună cu Generalul Suprem al Gărzii, a organizat construcţia Observatorului folosind banii pe care îi obţinuse din vânzarea surplusului de praf de puşcă al armatei în Portsmouth Moore s-a asigurat că Flamsteed va fi cel care avea să devină Astrologul Regal, iar Garda a fost cea care i-a plătit şi continuă să-i plătească salariul — Încă îl suspectaţi pe Flamsteed că ar fi în căutarea comorii? am întrebat — Sunt chiar sigur de asta, răspunse domnul Papys Aşa cum sunt sigur şi de faptul că nu o va găsi niciodată Moore nu a găsit decât o mică parte din comoara imensă care încă a rămas intactă Ceea ce ne conduce la cea de-a doua parte a poveştii mele Newton râse sec: — Nu, domnule, vă garantez că nu veţi reuşi să mă distraţi şi mai mult decât aţi făcut-o deja Flamsteed, în rolul lui Perceval plecat în căutarea Sfântului Graal — Pentru prima oară spuneţi mai multe decât ştiţi, zâmbi domnul Pepys În 1682, am vizitat Scoţia împreună cu ducele de York şi l-am cunoscut acolo pe ducele de Atholl Fiul lui cel mare, lordul Murray, a fost cel care s-a declarat în favoarea regelui William şi care a luptat împotriva vicontelui Dundee în bătălia de la Killiecrankie, în 1689 Dundee şi-a găsit sfârşitul, în vreme ce Murray a dat peste o cruce uriaşă a Ordinului Templului Sion agăţată la gâtul mortului Murray a făcut o copie exactă a crucii, pe care mi-a dat-o mie de curând, ca semn de bună-credinţă De-asta v-am chemat azi aici, ca să v-o arăt Şi, cu aceste cuvinte, domnul Pepys scoase din buzunarul hainei o cruce cam cât o palmă de om pe care i-o întinse doctorului Newton să o cerceteze Părea să fie făcută din argint şi acoperită de însemne care-i treziră imediat interesul stăpânului meu — De ce s-a crezut că ar avea vreo legătură cu Ordinul Templierilor? — Pentru că se ştia că Dundee purta o cruce cu acest nume Speram ca Domnia Ta să găsească un sens în aceste lucruri, căci se ştie că această cruce reprezintă cheia către comoară — Însemnările sunt interesante, recunoscu maestrul meu Dar mă întreb la ce folosesc aceste găuri mici Spuneţi că este o copie exactă a originalului? — Exact, spuse domnul Pepys Newton ridică crucea în dreptul ferestrei şi murmură ceva — Ce interesant, spuse el în cele din urmă Acest obiect doar pare o cruce În realitate este cu totul şi cu totul altceva — Dar dacă nu e o cruce, spuse domnul Pepys, atunci, rogu-te, ce poate fi? — E o constelaţie, îi explică Newton Poziţia acestor găuri, mai ales a celor trei din mijlocul crucii, au forma distinctă a constelaţiei Orion, vânătorul şi stăpânul cerului de iarnă E inconfundabilă Newton îi înapoie crucea domnului Pepys — În afară de asta, adăugă el, nu prea mai pot să vă spun mare lucru În orice caz, e posibil ca această poziţie a găurilor, luate în conjuncţie cu numerele şi simbolurile care apar şi ele pe cruce, să indice poziţia pe hartă Domnul Pepys dădu din cap cu un aer de îndoială — Nu, domnule, spuse el, mi-aţi spus mai mult decât aş fi sperat vreodată să aflu — Mă bucur să vă fi fost de oarecare folos, răspunse Newton, schiţând o plecăciune din cap în direcţia domnului Pepys — Această descoperire îmi creşte şansele să aflu în ce fel poate fi folosită crucea pentru a descoperi comoara Templierilor, mărturisi gazda noastră — Atunci vă doresc succes în căutări, îi ură Newton Ne-am luat apoi curând rămas-bun de la domnul Pepys şi ne-am întors la Turn — Să mă ia naiba dacă nu a fost asta cea mai fascinantă poveste dintre toate pe care le-am auzit vreodată, am spus — E clar că Turnul ăsta ascunde multe secrete, recunoscu Newton — Oare nu ar merita un asemenea secret să ucizi pentru el? Newton rămase tăcut — O comoară în Turn Da, într-adevăr Un motiv puternic pentru o crimă — Îmi ştii filosofia, Ellis, spuse el Trebuie să facem o observaţie înainte să emitem o ipoteză Până atunci, o să-ţi fiu recunoscător dacă-ţi ţii presupunerile doar pentru tine Ajuns înapoi în Turn, Newton îşi mărturisi intenţia de a lua ceva de la mine de-acasă; aşa că l-am însoţit ca să-i descui uşa, lucru care-mi devenise obicei de când cu moartea domnului Kennedy Intrând în casa mea, Newton îşi scoase telescopul din aceeaşi cutie de lemn în care-şi ţinea şi microscopul şi îl aşeză pe masă Telescopul în sine era mult mai mic decât îmi imaginasem, nu mai lung de 15 centimetri, montat pe un mic glob, ceea ce îl făcea să pară un fel de tun în miniatură cu care ai fi putut demola zidurile unui castel de jucărie — Vreau să cercetez ce se vede din foişorul de nord-est din Turnul Alb, declară el cărând telescopul afară Am intrat în Turnul Alb şi am urcat pe scara principală până la etajul al treilea, unde am aprins o lanternă şi de unde am urcat apoi pe o scară îngustă până în foişorul de nord-est Newton şi-a aşezat telescopul pe o masă, lângă fereastră şi, fixându-l pe soclul lui, începu să se uite printr-o mică gaură din vârf, ca şi când s-ar fi uitat în interiorul mecanismului, până la oglinda şlefuită de la baza lui Şi în timp ce Newton observa – nu ştiu exact ce – eu am început să păşesc agale prin foişor, aşa cum ar fi făcut cineva închis aici Mărturisesc aici faptul că gândurile mele nu mă purtau nici către crima sângeroasă din noaptea trecută şi nici măcar la comoara Templierilor, ci la domnişoara Barton, căci trecuseră deja mai multe zile de când nu o mai văzusem, iar faptul că eram acum închis în foişorul din Turnul Alb mă făcea să mă gândesc la ea; iar gândul la ea îmi amintea cât de nefericit eram că nu o mai văzusem de mult şi cât de nefericit până să o revăd Fiecare oră pe care o petreceam departe de domnişoara Barton mă făcea să mă simt de parcă aş fi fost pe moarte; dar adevărul era că nici moartea nu era departe de gândurile mele ori de câte ori eram în Turn, căci nu era aici nici o cărare, nici un perete, nici un turn şi nici un foişor care să nu aibă de spus povestea cumplită a unei crime sau a unei execuţii sângeroase, aşa că mă chinuiam să-mi păstrez în minte imaginea domnişoarei Barton aşa cum un Iisus în chinuri s-ar fi întors către icoana binecuvântată a Fecioarei Maria ca să-i uşureze durerea — Ce speraţi să vedeţi? l-am întrebat în cele din urmă pe Newton — Constelaţia Orion, spuse el simplu — Are vreo legătură cu comoara? — Are legătură cu ceea ce mi-a spus domnul Pepys, ceea ce e cu totul şi cu totul altă poveste — Şi care ar fi aceea? Dar nu mi-a răspuns nimic, aşa că, pentru o vreme, am coborât încă un etaj, până la capela Sfântului Ioan Evanghelistul, unde speram să fac să-mi mai treacă timpul cercetând rafturile cu documente, aşa cum făcuseră şi domnul Pepys, dar şi domnul Barkstead, care căutaseră cândva aici indicii despre comoara ascunsă Fiind târziu, cel care era acum păstrătorul documentelor nu era de găsit, aşa că m-am plimbat aiurea printre rafturile pe care stăteau desenate litere, în funcţie de iniţiale Pe fiecare dintre aceste rafturi erau îngrămădite cărţi pe care mi-am propus să vin să le răsfoiesc atunci când voi avea destul timp pentru asta Sub tribuna din faţa galeriei era o masă pe care stătea deschisă o carte; am răsfoit-o leneş Făcând asta, am fost uimit să constat că lângă ea, pe o plăcuţă, era indicat faptul că lucrarea provenea din biblioteca lui sir Walter Raleigh Această carte, pe care o răsfoiam de dragul legăturii dintre cele mai fine, mă tulbură profund, căci conţinea un mare număr de gravuri, unele dintre ele atât de desfrânate încât m-am trezit întrebându-mă dacă această carte fusese vreodată citită în capelă Într-una dintre ele, o broască sugea la sânul gol al unei femei, în vreme ce, în alta, o fată goală şedea în spatele unui cavaler în armură, îndemnându-l să lupte cu focul; o a treia schiţă reprezenta un bărbat care se împreuna cu o femeie Eram mai degrabă scârbit decât fascinat de carte, căci aceste desene aveau ceva atât de diavolesc şi de corupt încât mă întrebam cum era posibil să-i fi aparţinut vreodată unui gentleman precum sir Walter Şi, urcând apoi din nou în foişorul de nord-est, îmi trecu prin minte să semnalez că mi se părea nepotrivit ca o asemenea carte să fie lăsată aşa, la întâmplare, încât să o poată răsfoi oricine La vorbele mele, Newton încetă să se mai uite prin telescop şi mă însoţi imediat la etajul al doilea, unde, în capelă, examină el însuşi cartea — Michael Maier din Germania a fost unul dintre cei mai valoroşi filosofi ermetici care au trăit vreodată, remarcă el în timp ce întorcea paginile veline groase Iar această carte, Atalanta Fleeing, este una dintre cele mai importante cărţi ale artei secrete Gravurile care ţi-au stârnit obiecţiile, domnule Ellis, sunt, desigur, alegorice şi, deşi sunt destul de dificil de înţeles, nu folosesc unor scopuri indecente, fii sigur Dar spuneai că era deschisă? Am încuviinţat dând din cap — La ce pagină? Am întors paginile până când am dat peste schiţa unui leu — În lumina a ceea ce s-a întâmplat cu domnul Kennedy, spuse el, faptul că această carte era deschisă la pagina Marelui Leu este destul de suspect — Are şi o inscripţie, am adăugat eu, întorcând din nou paginile şi arătându-i inscripţia pe care era trecut numele lui Raleigh Newton dădu încet din cap: — Sir Walter a fost închis aici vreme de treisprezece de ani, din 1606 şi până în 1616, când a fost eliberat ca să se răscumpere descoperind o mină de aur în Guyana Dar nu a găsit-o, aşa că atunci când s-a întors în Londra a fost închis din nou, până în 1618, când a fost executat Tot din acel an este şi cartea asta — Bietul om, am exclamat eu — Îţi merită regretele, e adevărat, căci a fost un mare cărturar şi un filosof pe măsură Se spune că el şi cu Harry Percy, vrăjitorul Earl, fiind foarte atenţi, acolo unde era posibil, să nu ofere vreo explicaţie ipotetică, au făcut nişte experimente în materie de ocultism, medicină şi ştiinţe chiar în acest Turn Astfel că această carte poate fi luată în considerare, dar nu putem şti de ce cineva ar citi-o chiar acum O să-mi amintesc să-l întreb pe bibliotecar, atunci când o să-l văd, cine a cerut ultima oară cartea asta Căci asta ar putea să ne dea un indiciu în legătură cu persoana care l-ar fi omorât pe bietul Kennedy Capitolul trei Michael Maier, Atalanta fugiens, 1618 ACESTA ESTE, AŞADAR, MESAJUL PE CARE L-AM AFLAT DE LA EL ŞI PE CARE ŢI-L ADUCEM ŢIE: CĂ DUMNEZEU ESTE LUMINĂ, CI EL NU ESTE ÎNTUNERIC (PRIMA EPISTOLĂ A LUI IOAN 1:5) După ce am plecat din Turnul Alb, unde Newton cercetase prin telescop constelaţia Orion, ne-am întors amândoi în birou, unde am început să discutăm din nou despre uciderea bietului Kennedy şi despre dispariţiile lui Daniel Mercer şi a doamnei Berningham, pe numele cărora Newton completă imediat mandate de arestare — Deşi încă nu ştiu dacă-i vom găsi, spuse el în timp ce-mi înmâna hârtiile Cu siguranţă doamna Berningham este acum la bordul vreunei nave, în timp ce Daniel Mercer este, cel mai probabil, mort — Mort? De ce spuneţi asta? — Din cauza mesajului care a fost lăsat în locuinţa lui Indiciile acelea de natură ermetică mi-au spus măcar atâta lucru Şi pentru că nimic din lucrurile lui personale nu a fost luat Pălăria aceea nouă de castor care stătea pe pat trebuie să fi costat măcar cinci lire Nimeni nu lasă în urmă aşa o pălărie dacă pleacă undeva de bunăvoie Aşa cum nu şi-ar fi lăsat nici mantia atât de bună pe o vreme rece ca asta Ca de fiecare dată, logica argumentelor lui Newton era fără cusur Eram gata să-i sugerez stăpânului meu că aş fi vrut să merg la culcare, căci era destul de târziu, când se auzi o bătaie puternică în uşă şi bătrânul John Roettier intră în biroul Monetăriei John Roettier era dintr-una dintre cele mai vechi familii de gravori ai Flandrei şi lucra la Monetărie încă de la restauraţia regelui Carol Era într-o situaţie cel puţin ciudată: era un romano-catolic ai cărui fraţi, Joseph şi Phillip, plecaseră să lucreze în trezoreriile din Paris şi Bruxelles şi care fusese urmat în această meserie de cei doi fii ai săi, James şi Norbert Aceştia din urmă plecaseră recent în Franţa, unde James fusese acuzat că s-ar fi alăturat unui complot care punea la cale uciderea regelui William În urma acestor întâmplări, bătrânul rămăsese singur aici, în Trezorerie, unde şlefuia monede şi suporta suspiciunile Gărzii cum că ar fi un trădător, din cauza religiei sale şi a familiei lui perfide Dar Newton îl plăcea şi avea destulă încredere în el cât să-i acorde gradul de respect datorat cuiva care făcea un asemenea serviciu public de atâţia ani Era genul de om calm, liniştit, dar am observat imediat că ceva îl tulburase — Domnule, exclamă el Doctore Newton, domnule Ellis, s-a întâmplat un lucru cumplit O crimă, domnilor, o crimă dintre cele mai oribile Chiar aici, în Trezorerie N-am văzut niciodată una ca asta Un cadavru, doctore, spuse Roettier aşezându-se greoi pe un scaun şi scoţându-şi de pe cap o perucă veche Mort, cum mă vezi şi cum te văd Şi, cu toate că e îngrozitor de mutilat, pot să spun că e Daniel Mercer, lucru sigur E o privelişte oribilă, domnule, cum n-am văzut niciodată până în noaptea asta Cine ar putea să facă una ca asta? Cine, domnule? E dincolo de puterea de înţelegere a unui om — Linişteşte-te, domnule Roettier, spuse Newton Inspiră adânc, cât să-ţi aeriseşti niţel sângele Bătrânul Roettier încuviinţă din cap, în vreme ce făcea ce i se spusese Luă o gură de aer, apoi îşi puse înapoi peruca, astfel încât semăna acum cu un porc înşeuat şi apoi, adunându-şi puterile, ne povesti cum trupul lui Daniel Mercer fusese găsit în Monetărie, pe treptele de la Sally Port Calm, Newton îşi luă pălăria şi mantia şi aprinse o lumânare într-un felinar — Cui i-ai mai spus despre asta, domnule Roettier? — Nimănui, domnule, am venit direct aici, căci îmi făceam plimbarea de seară pe lângă Turn Nu pot să dorm prea bine şi mi se pare că niţel aer rece îmi e de folos şi mă mai linişteşte — Foarte bine, domnule Roettier Să nu spui nimănui ce ai văzut Cel puţin nu încă Am sentimentul că această veste va da oarecum peste cap activitatea în slujba reformei monetare Şi o să ne străduim să ascundem cât putem aceste lucruri celor din gardă, ca nu cumva să vrea să intervină Vino, Ellis, dezmorţeşte-te Avem treabă Am ieşit din birou şi am luat-o spre nordul Monetăriei, de parcă ne-am fi dus spre casa mea, ţinându-ne braţele în jurul trupului, căci bătea un vânt rece care ne tăia feţele ca o lamă Aflate chiar între grădina mea şi o dependinţă în care Newton îşi mai păstra o parte din echipamentul de laborator, scările de la Sally Port duceau de la zidul Monetăriei şi până la Temniţa Interioară şi Turnul de Cărămidă unde locuia acum Comandantul Gărzii Bătrânul Roettier nu exagerase deloc În lumina prelungă a felinarelor noastre, eu şi stăpânul meu ne trezirăm în faţa unei privelişti care nu l-ar fi încântat decât pe Lucifer însuşi Chiar la poalele scărilor, ca şi când n-ar fi nimerit o treaptă din cauza întunericului şi ar fi căzut, stătea întins trupul lui Daniel Mercer Doar că avea capul tăiat drept şi aşezat acum pe una dintre trepte; iar ochii îi fuseseră scoşi din orbite şi erau acum aşezaţi pe o pană de păun, aşezată la rândul ei lângă un fluier Iar pe perete erau desenate cu creta aceste litere: updrtbugpiahbvhjyjfnhzjt Chipul lui Newton strălucea în lumina lanternei ca şi când ar fi fost făcut din aur, iar ochii îi scânteiau ca două bijuterii, astfel încât am putut să văd cu uşurinţă cum, în loc să fie dezgustat de cumplita scenă care zăcea în faţa noastră, părea mai degrabă incitat de ea Şi aproape exact în momentul în care i se dezvălui trupul lui Mercer, Newton murmură cuvântul „Mercur”, ceea ce mă făcu să cred că subînţelesul penei şi a fluierului îi erau deja cât se poate de limpezi — Du-te acasă, îmi spuse, şi adu hârtie şi creion Şi mai adu încă un felinar Tremurând, căci crima se produsese aproape de locuinţa mea, lucru care mă îngrozea, am făcut ce-mi ceruse Iar când m-am întors, Newton îmi ceru să copiez cu grijă literele care erau desenate pe scară, ceea ce am şi făcut, de parcă ar fi fost o depoziţie importantă şi nu un amestec ininteligibil de litere, aşa cum mi se părea mie Între timp, Newton urcă în vârful scărilor şi făcu de câteva ori drumul înainte şi înapoi, între Turnul de Cărămidă şi Turnul Bijutierilor; iar după ce am terminat şi eu ce aveam de copiat, m-am alăturat lui, pe zid Văzând că ţinea felinarele jos, ca să poată cerceta pământul, l-am întrebat ce căuta — O băltoacă de sânge, spuse Căci e imposibil să-i tai cuiva capul şi să nu curgă o băltoacă de sânge Şi totuşi, scările sunt curate, nu e nici măcar o urmă de sânge Se îndreptă Şi nici aici nu e vreo urmă Trebuie să ne ducem înapoi, să coborâm scările până la Strada Monetăriei şi să căutăm acolo Nici pe stradă nu era însă vreo urmă de sânge Dar Newton deveni foarte atent la nişte urme de roţi — În ultima jumătate de oră, un fel de căruţă a adus până aici o încărcătură grea şi după aceea a plecat, constată el A trecut chiar pe aici M-am uitat şi eu la urme, dar n-am putut să disting mai nimic din ceea ce stăpânul meu vedea atât de limpede — De ce credeţi asta? — Acum o jumătate de oră a plouat zdravăn şi ar fi trebuit ca aceste urme să fie acoperite Dacă te uiţi cu atenţie, urma e mai pronunţată la roţile din spate decât la cele din faţă, lucru care trebuie să ne facă să deducem că în interiorul căruţei a fost o greutate considerabilă De aici trag concluzia că Mercer nu a fost ucis aici, ci în altă parte Cel mai probabil, a fost adus aici cu căruţa şi apoi aşezat pe scări, cu toate aranjamentele pe care le vedem acum în faţa noastră Spunând acestea, lăsă ambele felinare lângă trupul decapitat al lui Mercer şi îl cercetă cu atenţie, mai ales capul Proprii mei ochi erau irezistibil atraşi către cei ai bietului Mercer şi către pana de păun pe care erau aşezaţi ca cine ştie ce soi de ofrandă preţioasă — Seamănă mult cu povestea lui Argus, am observat cu o uşoară timiditate, temându-mă că vorbele mele îl vor face pe Newton să izbucnească în hohote de râs El se întoarse însă către mine şi îmi zâmbi — Rogu-te, continuă, mă îndemnă — Argus a fost ucis de Mercur, am explicat eu, instigat de Jupiter Căci Argus cel cu mulţi ochi o păzea pe Io, care era obiectul dorinţei lui Jupiter, dar care fusese transformată în vacă de Iunona, am continuat eu să interpretez povestea clasică a crimei, văzând că Newton dă din cap încurajator Mercur începu să cânte din fluier, în aşa fel încât Argus adormi şi, în timp ce el dormea, Mercur îl omorî şi o fură pe Io Aşa s-ar putea explica şi fluierul, stăpâne — Bine, spuse el, şi pana? — Nu am o explicaţie pentru ea — Nu-i nimic E un simbol ermetic şi nu e uşor de interpretat de cineva care nu e adeptul acestei ştiinţe Cunoaşterea acestei nobile arte este asemănătoare cu talentul muzical Moartea gigantului Argus este materia neagră sau nigredo căci în limba greacă argos înseamnă strălucitor sau alb Cei o sută de ochi ai lui au fost puşi apoi pe penele păsării Iunonei Acest lucru explică şi pana de păun Tot pana de păun este simbolul deochiului şi e considerată aducătoare de ghinion — Ceea ce a fost chiar adevărat în cazul domnului Mercer, am spus, deşi nu mi se păruse că aş fi fost prea iluminat de interpretarea hermeneutică a lui Newton De fapt eram extrem de descurajat de o coincidenţă evidentă: căci ochii bulbucaţi ai lui Mercer aţintiţi asupra mea mă făceau să mă gândesc la felul în care domnul Twisleton încercase să-mi atace proprii mei ochi la scurt timp după ce mă mutasem în casa custodelui Şi, părându-mi-se că momentul este mai potrivit decât oricând, i-am povestit aceste lucruri lui Newton, care oftă exasperat — Mă întreb de ce nu mi-ai vorbit despre aceste lucruri mai devreme, remarcă el Oare moartea domnului Kennedy nu te-a făcut să crezi că ar fi opera unui nebun? — Mărturisesc că nu, am spus Adevărul e că, de atunci, domnul Twisleton a părut mult mai liniştit, căci altfel v-aş fi povestit aceste lucruri mai devreme — Ar mai fi oare ceva despre care ai uitat să mă informezi? întrebă Newton Vreun individ care purta cu el vreun topor plin de sânge, de exemplu? Sau vreun păun fără coadă pe care să-l fi văzut? — Acum, că stau să mă gândesc la asta, cred că ar mai fi ceva, am spus Ceva legat tot de domnul Twisleton — Asta e soarta unei minţi ascuţite, mormăi Newton Să fie bontită de neştiinţa celorlalţi — Vă rog să mă iertaţi, domnule, dar tocmai mi-am amintit cum, atunci când l-am lovit pe domnul Ambrose în Crâşma de Piatră, el a căzut peste domnul Twisleton şi a trântit o hârtie pe jos Şi abia acum îmi amintesc cum, la momentul respectiv, domnul Twisleton îşi petrecea timpul cercetând un fel de alfabet de litere amestecate Aproape la fel ca acestea de pe peretele de lângă scări Şi ca cele din biletul pe care l-am găsit asupra trupului domnului Kennedy — E foarte bine că ţi-ai amintit acest lucru, domnule, şi pentru asta îţi iert omisiunea de mai devreme Dar o să ne mai gândim la asta, spuse Newton care, strângând pana de păun, rămase pentru o vreme tăcut Am mai văzut cândva o punere în scenă a acestei poveşti, spuse Newton Într-o carte a unui flamand pe nume Barent Coenbers van Halpen, care se intitula L’escalier des sages, adică „Scara înţelepţilor”, şi care este o lucrare de filosofie foarte bună — Să fie acesta motivul pentru care cadavrul a fost aşezat pe scări? Se presupune că asta ar fi o scară a înţelepţilor? — S-ar putea, spuse Newton Dar cred că şi vecinătatea cu casa Custodelui, unde acum locuieşti dumneata, dragul meu prieten, are de asemenea o oarecare legătură cu această poveste Căci altfel de ce să fi fost ucis Mercer în altă parte şi adus apoi aici, dacă nu ca să ni se dea o lecţie? Aproape absent, Newton ridică un pai de pe haina mortului, apoi încă unul de pe pantaloni Ce nu ştim, continuă el, este unde a fost comisă crima — Suntem oare în pericol? — Unde e un mister, e întotdeauna şi un pericol, spuse Newton Chiar şi Dumnezeu îşi ascunde tainele de înţelepţii acestei lumi şi nu oricine poate să le pătrundă până la înţelegerea adevărului Vino, îmi spuse şi, părăsind scările, am adus o santinelă din barăcile Monetăriei ca să aibă în grijă rămăşiţele lui Mercer Apoi ne-am întors la grajduri, unde Newton începu să cerceteze cu atenţie baloturile de paie, ba chiar şi paiele nelegate de parcă, aşa cum făcuse cândva un înţelept egiptean, se întreba dacă e sau nu posibil să facă fără ele cărămizi În cele din urmă, păru să găsească ceea ce căuta, adică vreo câteva paie mânjite de sânge, chiar dacă, aşa cum el însuşi spuse, nu era suficient cât să-l facă să creadă că grajdurile erau cu adevărat locul crimei — Dar acest lucru ne face să înţelegem cum a fost transportat cadavrul până acolo unde a fost găsit, spuse el Ca să se încredinţeze, inspectă şi paiele din grajdurile controlorilor, dar negăsind nici o urmă de sânge acolo, ne îndreptarăm spre fierărie, unde gărzile îşi mai ţineau o parte din cai Domnul Silvester, fierarul, era un ticălos Avea nişte ochi negri, rotunzi, ca de porc, o tăietură subţire în loc de gură şi o voce de fanfaron, cu o atitudine adesea revoltătoare Semăna cu un porc crescut peste măsură, nervos şi gras Însoţindu-l pe Newton în grajduri, Silvester, care încă nu ştia nimic de moartea lui Daniel Mercer, îl întrebă ce caută acolo — Ce vi se pare că fac, domnule Silvester? răspunse Newton Verific calitatea paielor dumneavoastră, desigur — Paiele mele n-au nimic, doctor Newton Nu sunt umede şi nici mucegăite — Dar de unde le iei? îl interogă Newton — Chiar din hambarul Gărzii, din câmpiile Cock şi Pye Le aduc în fiecare dimineaţă Nu mi-aş lăsa caii să mănânce ceva ce nu e de calitate Şi mi-ar plăcea să stau faţă în faţă cu cel care ar spune că nu e aşa — Am văzut tot ce voiam să văd, spuse Newton Mulţumesc, domnule Silvester, mi-ai fost de mare folos — E un individ cam ţâfnos, spuse el despre domnul Silvester după ce ne-am întors la grajdul Monetăriei, acolo unde găsise petele de sânge pe paie E mereu gata să atingă pe cineva Monetăria avea doisprezece cai Şase erau desemnaţi să lucreze la cele două mori rotative, dintre care patru legaţi de vinciul care punea în mişcare dispozitivul prin intermediul căruia se roteau cei doi cilindri orizontali amplasaţi la un nivel superior Firişoarele de aur şi argint erau trecute prin moară până când deveneau destul de fine încât să poată fi tăiate în matriţe Era muncă grea pentru cai, dar erau bine îngrijiţi de cei doi grăjdari, dintre care unul, domnul Adam, fu luat la întrebări de Newton în legătură cu paiele lui — La ce oră vă vin paiele de la Cock şi Pye? Domnul Adam, care avea un mare respect pentru Newton, îşi scoase imediat pălăria în clipa în care începu să vorbească şi scoase la iveală o scăfârlie atât de mâncată de vărsat încât ai fi zis că e pestriţ — Păi, domnule, Garda aduce paiele de-acolo, nu Monetăria Paiele noastre vin mai ales de pe câmpia Moor Tot ce avem e diferit de ce are Garda, ai zice că ei sunt Franţa şi noi Anglia Ceea ce nu e tocmai departe de adevăr, dacă ţinem cont de cât de mulţi hughenoţi sunt printre gărzile de aici, din Turnul Londrei — Înţeleg, zise Newton Şi pe la ce oră sunt livrate paiele şi hrana pentru animale? — Tot timpul, domnule Dacă ţinem cont de faptul că, la noi, caii sunt cele mai importante creaturi şi că, dacă ei nu ar fi bine hrăniţi şi îngrijiţi, Monetăria s-ar opri din lucru Nu ar mai putea lucra deloc, dacă înţelegeţi ce vreau să spun — Foarte bine, spuse Newton răbdător Atunci spune-mi, domnule Adam, când a fost adusă ultima încărcătură şi de către cine? — Păi a fost adusă pe la ora şase, domnule, căci am auzit clopotul capelei bătând Cât despre cel care a adus-o, domnule, n-aş prea putea să vă spun multe, în afară de faptul că nu l-am mai văzut niciodată Nu că ar fi ceva neobişnuit Pe-aici vin şi pleacă oameni de tot felul, la orice oră din zi şi din noapte Plecarăm de la grajduri nu foarte lămuriţi; dar văzând o lumânare aprinsă la fereastra comandantului, Newton se gândi să-i pună câteva întrebări şi domnului Defoe, dacă nu cumva a auzit sau a văzut ceva ieşit din comun Dar când bătu, uşa casei nu fu deschisă de domnul Defoe, ci de însuşi domnul Neale; ba mai mult decât atât, puturăm să-i vedem bine şi pe cei patru oameni adunaţi în jurul mesei, fumând cu toţii pipă şi umplând camera de fum ca într-o bodegă nemţească Erau domnul Defoe, domnul Hooke, adică adversarul într-ale ştiinţei al doctorului Newton, dar şi contele Gaetano şi doctorul Love, cei doi pungaşi care voiseră să-l înşele pe stăpânul meu cu falsa lor transmutaţie Mai multe santinele trecură în marş spre Sally Port, care arăta acum de parcă cineva închidea uşa grajdului după ce fuseseră furaţi caii Văzând agitaţia, domnul Neale înaintă câţiva paşi, în stradă — Ce e cu zarva asta, doctore? întrebă el Arde ceva? — Nu, domnule, s-a comis încă o crimă, răspunse Newton Unul dintre gravori, domnul Mercer, a fost găsit mort pe scările de la Sally Port — Se ştie cine a făcut asta? — Încă nu, răspunse Newton De altfel, am bătut la această uşă doar ca să-l întreb pe domnul Defoe dacă a văzut sau a auzit ceva Comandantul se uită spre domnul Defoe şi apoi la ceilalţi domni care stăteau înţepaţi împrejurul mesei Emana de acolo un aer de complicitate şi intrigă sinistră pe care-l simţeai cum simte câinele mirosul de carne — Când te gândeşti că, în vreme ce noi jucam cărţi, o crimă s-a produs la numai câţiva paşi de uşă, făcu domnul Neale De necrezut! — Chiar aşa, domnule Neale, spuse Newton Dar cred că am situaţia sub control Ancheta este deja în plină desfăşurare Neale dădu din cap — Toate aceste lucruri nu aduc nici un serviciu marii reforme monetare, spuse el Cu siguranţă aceste lucruri vor tulbura activitatea Monetăriei — Asta este şi marea mea îngrijorare, spuse Newton Tocmai din acest motiv mă ocup eu însumi de această poveste Sunt sigur că nu o să ne ia mult să-l prindem pe nemernic — Bine, atunci las lucrurile în grija Domniei Tale, doctore Ba chiar mă bucur să fac asta, căci stomacul meu este atât de sensibil zilele acestea, încât mi se face rău dacă văd vreun cadavru Noapte bună, domnule custode — Noapte bună, comandante Când domnul Neale închise uşa, Newton se uită spre mine şi ridică din sprâncene cu înţeles — Asta, spuse el, e o clică de tâlhari, fără îndoială — Dar de ce nu l-aţi avertizat pe domnul Neale în privinţa doctorului Love şi a contelui Gaetano? am întrebat — Nu e chiar momentul potrivit, spuse Newton Sunt informaţii importante pe care trebuie să le adunăm şi abia după aceea o să ne fie mai limpede ce ascund toate astea În plus, după mirosul greu de tutun fumat în camera aceea, mi-a fost limpede că uşa casei nu fusese deschisă destul de multă vreme Rezultă aşadar că nici unul dintre cei de-acolo nu ar fi putut să ducă trupul lui Mercer pe scări Îndepărtându-se de uşa comandantului, Newton aruncă o privire şi spre celelalte turnuri de deasupra locuinţelor înaltului Funcţionar Regal, a comandantului Trezoreriei şi chiar vizavi, către casa mea, şi urmări o santinelă care-şi făcea rondul de-a lungul zidului — Cineva care a stat acolo pe la ora şase a putut să vadă o căruţă cu fân oprindu-se lângă scările de la Sally Port, spuse el La ora aceea, noi eram în Turnul Alb, căci îmi amintesc limpede că m-am uitat la ceas înainte să-mi încep observaţiile — De ce nu-l întrebăm pe el? i-am arătat spre santinela de lângă zid — Pentru că nu el era de gardă, răspunse Newton cu o siguranţă care mă surprinse — Dar cu siguranţă poate să ne spună cum îl cheamă pe cel pe care l-a înlocuit, am spus, acordându-i încredere stăpânului meu cu privire la identitatea străjii N-ar fi mai bine să-l întrebăm acum, înainte ca toate astea să ajungă la urechile lordului Lucas? — Ai dreptate, încuviinţă Newton Lordul Lucas n-ar face decât să ne încurce cercetările şi treburile Monetăriei E doar o muscă pe o balegă, dar se crede rege Urcarăm pe foişorul din partea opusă, unde vântul de iarnă îmi zbură pălăria şi mă făcu să alerg niţel după ea, de teamă să nu o arunce peste zid direct în canal — Aveţi grijă acolo, ne avertiză santinela, mirată de prezenţa noastră Nu e o noapte tocmai potrivită ca să admiraţi împrejurimile, domnilor Ar fi mai bine să vă ţineţi pălăria în mână, domnule, dacă nu aveţi de gând să o faceţi cadou nopţii ăsteia cu lună plină — Cum te cheamă? îl întrebă stăpânul meu — Mark, domnule, răspunse omul încet, în vreme ce ochii lui priveau în stânga şi-n dreapta, de parcă nu ar fi fost chiar atât de sigur că ăsta era răspunsul Mark Gilbert De-aici, de sus, părea mai degrabă scund pentru un soldat şi cu umeri destul de înguşti, deşi avea atitudinea cuiva care era în oarecare stare de alertă — Ei bine, domnule Gilbert, în această noapte a fost descoperit în Monetărie cadavrul unui bărbat ucis în cel mai crud mod cu putinţă Şi este absolut necesar să stau de vorbă cu toţi cei care ar fi putut vedea ceva din ce s-a întâmplat aici în noaptea asta — Eu nu am văzut nimic ieşit din comun, domnule, spuse Gilbert Nimic de când am preluat tura — Şi când ai făcut schimbul? Înainte să răspundă, Gilbert scuipă din nou, ceea ce mă făcu să cred că scuipa ca să-şi adune gândurile — La ora cinci, domnule, spuse el — Şi totuşi, nu ai bătut rondul pe zidul ăsta chiar de la ora cinci, spuse Newton Nu au trecut pe-aici şi sergentul Rohan şi maiorul Mornay? Gilbert se încruntă, întrebându-se de unde putea să ştie Newton una ca asta — Sergent Rohan mi-a dat liber jumătate de oră, domnule, e adevărat Dar nu am mai văzut şi pe altcineva cu el — Dar de ce ţi-a dat sergentul liber? Nu e un lucru obişnuit ca un sergent să-i ţină locul unui simplu soldat, nu-i aşa? — Aşa e, domnule Dar nu pot să vă spun de ce a făcut asta I-am fost însă extrem de recunoscător, căci e o noapte rece De altfel, în clipa aia chiar ăsta am crezut că e motivul Iar Rohan e un tip de treabă pentru un franţuz — Sergentul Rohan e hughenot? — Da, domnule — Ce spui de asta? făcu Newton păşind mai încolo pe zid şi lăsându-mă pe mine cu Gilbert — Cine zici că a fost ucis? mă întrebă el — Daniel Mercer, i-am spus — Nu se poate, făcu soldatul Danny Mercer? Nu era rău pentru un monetar Dar zici că a fost ucis? — Aşa se pare, am spus, căci nu aveam nici un motiv să-l alarmez pe individ şi, de fapt, îl urmăream pe stăpânul meu mai atent decât îl ascultam pe Mark Gilbert Newton merse pe lângă perete până în dreptul lui Brass Mount şi apoi se întoarse, oprindu-se numai cât să se aplece şi să ia ceva de pe jos, chiar de lângă piciorul lui — Vino, îmi spuse trecând pe lângă mine în drum spre scări Repede, ne grăbim Îţi mulţumesc, domnule Gilbert O luarăm spre Turnul de Pază, unde, la intrarea în Turn, îl interogă şi pe portar, care îi confirmă că cei care intrau nu erau controlaţi să vadă dacă purtau sabie sau pistoale şi că orice trăsură sau căruţă era cercetată doar la plecare, ca să nu fure bijuteriile regale, aşa cum făcuse căpitanul Blood Din aceste răspunsuri, reieşea limpede că era foarte simplu pentru oricine să transporte în interiorul Monetăriei un cadavru decapitat într-o căruţă cu fân De aici am coborât pe Water Lane şi, intrând în curtea interioară, ne-am îndreptat spre marele depozit, acolo unde ne spusese portarul că-l putem găsi pe sergentul Rohan Când ne-am apropiat de capela regală St Peter ad Vincula, văzurăm că doi bărbaţi se apropiau de noi în întuneric, pe care i-am recunoscut abia mai târziu drept sergentul Rohan şi maiorul Mornay — Doctorul Newton? făcu mirat Mornay Ce e cu zvonul ăsta? Se spune că ar mai fi fost găsit încă un cadavru — Într-adevăr, domnule maior Este Daniel Mercer A fost găsit în Monetărie — Mercer? întrebă Mornay Nu cred că-l ştiam Era unul dintre oamenii dumitale, doctore? — Da, răspunse Newton Era unul dintre gravori — E de-a dreptul frustrant, spuse Mornay — Cam aşa e, mai ales pentru mine, care trebuie să investighez această crimă aşa cum cred de cuviinţă — Lordul Lucas va trebui să fie ţinut la curent — O să fie, confirmă Newton Dar numai atunci când am să consider că ştiu destule lucruri cât să nu-l facă să-şi piardă timpul preţios Are lucruri mai importante de rezolvat, îndrăznesc să spun, lucruri mult prea importante chiar — Cu siguranţă, admise maiorul Mornay, deşi nu tocmai convins — Dar poate că Domniile Voastre aţi putea să mă ajutaţi să rezolv o mică chestiune legată de investigaţiile mele, căci poate aţi văzut mai devreme ceva care să-mi fie de folos, când v-aţi întâlnit la Turnul de Alamă Cadavrul lui Mercer a fost lăsat pe treptele de la Sally Port chiar pe la ora aceea — Te înşeli, doctore, spuse maiorul Nu am fost la Turnul de Alamă Newton zâmbi cu răceală — Lumii îi place să se înşele Dar, spuse el scoţându-şi pălăria şi privind în sus, spre cerul înstelat, mie nu-mi place să mă iau după lume, maior Mornay Şi nu-mi place să mă înşel atunci când am dovada propriilor mele simţuri pe care mă pot baza Aşa că repet, Domnia Ta şi sergentul Rohan v-aţi întâlnit la Turnul de Alamă şi vreau să-mi spuneţi dacă aţi văzut ce se petrecea dedesubt, pe Strada Monetăriei — Trebuie să plec, spuse maiorul înţepat Nu-mi face plăcere discuţia în care încercaţi să mă atrageţi, domnule V-am dat deja răspunsul la întrebarea Domniei Voastre, domnule — Înainte să plecaţi, domnule maior, spuse Newton, nu aţi vrea să vă luaţi înapoi catarama? Maiorul duse imediat mâna la curea şi, văzând că nu mai are catarama, gemu văzând-o în mâna lui Newton, care i-o întinse ca un adevărat magician — E din argint, nu-i aşa? întrebă Newton — De unde o aveţi, domnule? întrebă el recuperând-o din mâna lui Newton — Am găsit-o pe zidul exterior, spuse acesta În apropiere de Turnul de Alamă Cred că v-a căzut atunci când sergentul Rohan v-a trântit la pământ şi după aia v-a ridicat din nou în picioare — Nu e posibil să ne fi văzut cineva, şopti maiorul Mornay — Spune-mi, domnule maior, se obişnuieşte în rândurile armatei ca un sergent să-şi lovească superiorul fără să fie pedepsit? — Cred că vă înşelaţi, domnule, spuse sergentul Rohan Eu nu am lovit nici un ofiţer — Şi nici nu l-aţi ameninţat, presupun — Era o chestiune personală, spuse Mornay Ca între doi gentlemani — Ba nu, domnule, era o chestiune între un ofiţer şi un sergent Spuneţi-mi, domnule maior, mai aveţi scrisoarea pe care v-a dat-o sergentul? — Scrisoarea? — Iar dumneata, sergent, mai ai guineea pe care ţi-a dat-o maiorul? — Ce fel de om sunteţi? întrebă Rohan extrem de tulburat, care aproape că era convins că Newton nu putea să ştie atâtea lucruri despre afacerile lor decât după ce făcuse cine ştie ce vrăjitorie — Sunt doar un om care vede multe şi înţelege şi mai multe, răspunse Newton Gândeşte-te la asta atunci când o să vorbeşti, data viitoare, cu maiorul despre afacerile voastre ascunse Pentru asta v-aţi certat? Pentru cel mai mare secret dintre toate? — Nu ştiu ce vreţi să spuneţi, domnule, răspunse sergentul Rohan — Nu pot să cred că m-aţi putea înţelege greşit Doar am vorbit cât se poate de limpede Mă poate înţelege chiar şi un francez — Nu vă mai dau nici un fel de socoteală asupra faptelor mele, domnule, spuse sergentul — Doar neruşinarea te mai poate salva acum, i-o întoarse Newton — Veniţi, domnule, i se adresă Rohan lui Mornay Să mergem, să-l lăsăm pe acest domn care s-a făcut deja de râs făcându-mă mincinos în faţă Şi cei doi soldaţi se îndepărtară imediat, luând-o spre Turnul Însângerat şi lăsându-mă şi pe mine la fel de surprins pe cât erau ei înşişi Newton îi privi îndepărtându-se aproape cu încântare şi frecându-şi mâinile — A fost oare înţelept, domnule, să-i provocaţi în acest fel? l-am întrebat Acum, după ce două crime au avut loc prin preajmă? — Trei, spuse Newton Să nu uităm de domnul Macey — Şi nu m-aţi sfătuit pe mine să fiu cu băgare de seamă, ca să nu întârzii reforma? Sau să nu se întâmple ceva mai rău, chiar? — E prea târziu pentru asta, mă tem Răul a fost făcut Şi chiar mi-a trecut prin minte în ultima jumătate de oră că seria asta de crime chiar a avut drept scop întârzierea reformei monetare — Poate că atunci când se vor afla toate aceste lucruri, monetarii vor fi mult prea înspăimântaţi ca să vină să mai lucreze aici, în Turn — Chiar aşa este O să vorbesc cu domnul Hall şi o să-l sfătuiesc să le crească veniturile monetarilor, ca să-i ajute să-şi înfrângă temerile Newton se uită din nou spre cele două siluete care se îndepărtau, ale lui Rohan şi Mornay — Dar cred că ăştia doi meritau să fie provocaţi, căci sunt mult prea ascunşi în conspiraţiile lor Ca Brutus şi Cassius Poate că acum o să dea de gol ceva, căci cu siguranţă Turnul ascunde mari secrete — Dar, stăpâne, cum de aţi ştiut toate acele lucruri? Cum de aţi ştiut de cearta lor? De cataramă? De scrisoare? Cred că vă suspectează de vrăjitorie — Singura vrăjitorie au fost două bucăţi de cupru şlefuite, spuse Newton Una convexă şi alta concavă, aşezate foarte aproape una de alta — Telescopul, am exclamat Desigur, i-aţi văzut din foişorul de nord-est al Turnului Alb — Chiar aşa, recunoscu Newton I-am văzut, aşa cum am spus, certându-se foarte rău şi m-am mirat să îi văd acum din nou împreună, foarte împăcaţi Dacă un lucru mi-este limpede în povestea asta, acela este că sergentul Rohan ştie ceva despre maiorul Mornay cu care îl are la mână, altfel ar fi trebuit să fie arestat şi pedepsit pentru că a lovit un ofiţer superior Va trebui să-i iau din nou la întrebări pe amândoi, dar separat — A fost un moment în care am crezut că sergentul o să vă lovească Am crezut că va trebui să vorbesc eu cu el, pe limba sabiei mele — Mă bucur să vă am alături şi pe tine, şi sabia ta, spuse Newton Mai ales într-un loc atât de întunecat şi de rece ca acesta Să vii aici e ca şi când ai coborî de bunăvoie în fundul Iadului Trebuie să aflăm mai multe despre sergentul Rohan şi maiorul Morney Asupra acestui lucru trebuie să ne concentrăm acum Am plecat înapoi spre Monetărie, unde am văzut că monetarii din tura de noapte se adunaseră deja pe stradă, în faţa biroului Custodelui, unde strigau cu voce tare că Monetăria nu mai era deloc un loc unde să munceşti în siguranţă şi că, fie că e sau nu război cu Franţa, marea reformă monetară a regelui n-are decât să fie atârnată-n cui — O să fim ucişi cu toţii dacă mai stăm mult pe-aici, spunea unul Nu era destul că ne provocau lordul Lucas şi gărzile lui, acum au început şi crimele astea cumplite Aici nu mai e loc sigur să muncească un om cu frica lui Dumnezeu — Trebuie să înăbuşim asta din faşă, murmură Newton, altfel războiul ar putea fi pierdut pentru că nu vor fi bani pentru plata trupelor Majestăţii Sale Newton ascultă răbdător protestele oamenilor, apoi în sfârşit ridică mâinile ca să liniştească rumoarea generală şi se adresă nemulţumiţilor din Monetărie: — Ascultaţi-mă, le ceru el Ar trebui să vă temeţi mai mult de francezi decât de aceste crime, căci în curând îl vom prinde pe asasin, aveţi cuvântul meu — Cum? strigă un bărbat — Eu am să-l prind, insistă Newton Dar chiar şi aşa, se cade să fiţi remuneraţi pe măsura devotamentului vostru faţă de marea reformă monetară în faţa unei asemenea ameninţări Am să vorbesc cu autorităţile şi am să le cer să primiţi nişte bonificaţii pentru munca voastră atât de importantă Toţi cei care rămân să muncească aici vor primi în plus cinci guinee atunci când toată treaba se va fi terminat Chiar dacă va fi nevoie să plătesc eu aceşti bani, din buzunarul meu — Vor primi aceşti bani şi cei care fac ture de zi? întrebă altul — Da, şi cei care fac ture de zi, îi asigură Newton Monetarii se uitară unii la alţii, dădură din cap în semn de consimţământ şi apoi se întoarseră pe rând la utilajele lor, iar Newton răsuflă uşurat — Şi în tot acest timp, şeful Monetăriei joacă cărţi, am spus eu Nu cred că regele o să ştie vreodată ce servitor loial are în Domnia Ta, doctore — Trebuie să sperăm că autorităţile vor fi de acord cu dumneata, zâmbi Newton Altfel, or să mi se golească buzunarele simţitor Ai cu dumneata copia mesajului scris pe peretele de lângă scările de la Sally Port? Îi întinsei lui Newton hârtia, pe care o băgă în mânecă — O să fie preocuparea mea în această noapte, spuse el, să rezolv această ghicitoare, căci nu-mi place să fiu tachinat cu lucruri care au la bază principii matematice Căci sunt convins că, în orice cifru, frecvenţa vocalelor şi a consoanelor depinde de regula numerelor, primele fiind mai frecvente decât celelalte Era reconfortant să-l vezi dedicându-se sarcinii care-i stătea în faţă cu aceeaşi pasiune cu care profetul Daniel trebuie că i-a dezvălui lui Baltazar voinţa lui Dumnezeu, căci tot degetele unui om fuseseră cele care scriseseră pe tencuiala peretelui din castelul regelui În ceea ce mă privea, însă, eram îndeajuns de ostenit şi nici chiar vecinătatea casei mele cu un trup lipsit de viaţă şi nici zgomotul treburilor, acum reluate în Monetărie, nu reuşiră să mă mai ţină departe de patul meu * M-am trezit, dacă se putea spune aşa, după ce aproape că nu dormisem toată noaptea, simţind cum mă încerca o uşoară febră Dar am încercat să fac pe viteazul şi m-am dus la birou, ca de obicei, unde Newton mă anunţă că mergem în vizită la Bedlam — Ne ducem în vizită la amicul dumitale, Twisleton Când am întrebat de el, azi-dimineaţă, am aflat că a fost dus la Bedlam din ordinul lordului Lucas După ce a fost descoperit trupul lui Mercer Nu ţi se pare ciudat? — Dar speraţi să-l puteţi interoga? — De ce nu? — E nebun, domnule — Natura nu pune sănătatea nici în trupul celui mai bun dintre fiii săi decât arareori Şi dacă nebunia domnului Twisleton este dintre acelea care-l fac să spună tot ce-i trece prin minte, am putea să avem surpriza să-i putem pune chiar noi gândurile în ordine Am luat o trăsură până la Moorfields, la Spitalul Regal Bethlehem, o clădire absolut magnifică, proiectată de acelaşi Robert Hooke pe care Newton îl considera marele lui rival într-ale ştiinţei, aşa că n-am fost deloc surprins să-l aud pe stăpânul meu vorbind la modul cel mai respingător despre forma şi structura spitalului — Doar o matroană ar face un spital de nebuni să arate ca un palat, se plânse el Doar Hooke putea să facă o asemenea neghiobie Dar, în interiorul diavolesc, Bedlam nu avea nimic dintr-un palat Trecurăm de intrarea care era flancată de fiecare parte de câte o statuie reprezentând Melancolia şi Nebunia, de parcă o Gorgonă teribilă ar fi privit drept în ochi doi fraţi smintiţi, dar care, în mintea mea, aveau parte de o soartă mai bună decât cei dinăuntru, de unde se auzeau tot felul de ţipete şi de ecouri de râsete şi care conturau, împreună, imaginea dezgustătoare a mizeriei umane şi a cumplitei imbecilităţi de care doar Belzebut însuşi s-ar fi putut bucura Şi totuşi, erau unii, minţi crude, care veneau la Bedlam să se distreze pe seama nefericiţilor lui locuitori, mulţi dintre ei legaţi şi încuiaţi în celule, ca dobitoacele din Turnul Leilor Ochiului meu nepregătit – căci nu ştiam prea multe despre nebuni – atmosfera i se înfăţişa ca o sărbătoare a descreieraţilor care se bucurau de cine ştie ce execuţie publică, căci era plin de cruzime şi de groază, de beţivi şi de disperaţi, ca să nu mai zic de nenumăratele târfe care-şi ofereau serviciile printre vizitatori Pe scurt, această imagine părea o machetă a lumii reale, dezmembrată, copleşită de orori şi de plăceri în acelaşi timp, un loc care l-ar fi făcut pe orice om să pună la îndoială existenţa lui Dumnezeu din Ceruri Îl găsirăm pe domnul Twistleton zdrăngănindu-şi lanţurile şi cerşind milă din spatele unor gratii de oţel Umerii lui goi purtau deja urmele inconfundabile de bici pe care i le aplicase cu dărnicie temnicerul, iar ultimele umori pe care încă le mai avea erau acum agitate peste măsură din cauza zgomotului şi a zarvei din noua lui vecinătate Şi totuşi, mă recunoscu imediat şi îmi sărută mâna într-un fel care mă făcu să înţeleg că el credea că veniserăm ca să-l ducem înapoi la siguranţa relativă de care se bucura în Turn — Ce vă fac ochii, domnule Ellis? mă întrebă el imediat — Mi-am revenit foarte bine, domnule Twistleton, mulţumesc — Îmi pare rău că am încercat să vi-i scot Doar că nu prea-mi place să fiu privit Simt privirile oamenilor asupra mea aşa cum unii simt că-i ard razele soarelui Când v-am atacat, v-am luat drept altcineva, un domn care cred că e doctorul Newton — Eu sunt acela, domnule Twistleton, spuse Newton amabil, strângându-i mâna bietului om Dar rogu-te, de ce voiai să-mi fi scos ochii? — Ochii mei nu mai sunt la fel de buni, dar ai dumitale, doctore, sunt cei mai fierbinţi ochi pe care i-am simţit vreodată Era ca şi când însuşi Dumnezeu îmi privea direct în suflet Nu-mi face cinste şi îmi pare rău că am gândit astfel, mai ales că, văd acum, ochii dumitale nu sunt chiar atât de neiertători pe cât credeam — Iertare îţi doreai? Căci dacă e aşa, ţi-o dau cu mare drag — Sunt dincolo de orice putere a iertării, domnule Am făcut un lucru îngrozitor Dar plătesc pentru asta, după cum puteţi vedea, şi aproape că am rămas fără simţire Nici chiar picioarele nu mă mai ascultă, căci tocmai am observat că aproape nu mai pot să merg — Care a fost lucrul acela îngrozitor pe care l-ai făcut? am întrebat eu Domnul Twistleton clătină din cap — Nu-mi mai amintesc, domnule, căci m-am forţat să mi-l scot din minte Dar a fost ceva cu adevărat cumplit, domnule Căci aud neîncetat ţipetele — Domnule Twistleton, i se adresă Newton, l-ai ucis cumva pe domnul Mercer? — Danny Mercer e mort? Nu, domnule Nu l-am omorât eu — Atunci poate pe domnul Kennedy? L-ai încuiat în Turnul Leilor? — Nu eu, domnule Eu sunt un bun protestant Nu vreau răul nimănui, domnule Nici măcar romano-catolicilor Şi nici măcar regelui Franţei, Ludovic, care însă m-ar ucide dacă ar putea — De ce te-ar ucide? — Ca să mă facă catolic, desigur — Ştii cumva vreun secret? îl întrebă Newton — Da, domnule Dar am jurat să nu-l spun nimănui vreodată Dar vi l-aş spune Domniei Voastre, totuşi, dacă mi-aş aminti ce am jurat să nu spun niciodată Cred că era ceva legat de nişte arme, zâmbi nefericitul Căci cred că eu am fost cândva armurier — Să fi avut vreo legătură cu alchimia, poate? — Alchimia? păru mirat domnul Twistleton Nu, domnule Singurul metal pe care l-am topit vreodată în foc a fost cel pentru gloanţe, pe care le-am făcut cu mâna mea Şi nu prea am văzut mult aur în viaţa mea Newton despături o copie a mesajului pe care l-am găsit lângă trupul lui Daniel Mercer, pe scările din Sally Port — Are asta vreo însemnătate pentru Domnia Ta? întrebă el — Oh, da, spuse bietul nebun Înseamnă mult pentru mine, domnule Mulţumesc Stai puţin, uite, cred că am un mesaj pentru Domnia Ta Şi căutându-se prin buzunarele pantalonilor, scoase o hârtie împăturită şi mototolită pe care i-o întinse lui Newton Acesta o privi îndelung, apoi îmi arătă şi mie: cuprindea acelaşi alfabet ameţit de litere ca şi celelalte mesaje pe care le descoperiserăm împreună E posibil chiar să fi fost aceleaşi litere pe care domnul Twistleton le bălmăjea când l-am văzut la Crâşma de Piatră — Dar ce înseamnă? întrebă Newton — Ce înseamnă? repetă domnul Twistleton Sânge, desigur Sângele e în spatele tuturor lucrurilor Odată ce veţi înţelege asta, veţi înţelege tot ce s-a întâmplat Ăsta e secretul, trebuie să ştiţi asta, domnule — Încă o să mai fie vărsat sânge? — Încă? Dar, domnule, nici măcar n-au început bine, râse domnul Twistleton Nu după socoteala mea Or să mai fie încă multe crime Mult sânge Cam aşa stau lucrurile, vezi? Depinde dacă o să fie pace sau război, spuse el lovindu-se cu degetul peste nas Mai mult de-atât nu vă pot spune, căci nu ştiu Nimeni nu ştie când se întâmplă una ca asta Poate curând Sau poate nu Poate nu se va mai întâmpla niciodată Cine poate spune? Dar Domnia Ta o să fie de folos, domnule O să ne ajuţi să începem Poate că încă nu ştii Dar o să afli — Domnule Twistleton, spuse Newton cu blândeţe, ştii ce înseamnă expresia pace belloque? El scutură din cap — Nu, domnule E tot un secret? Am scuturat şi eu din capul care începuse să mă doară şi mi-am tras mâna dintre mâinile nebunului care începuse să o strângă cu putere — Chiar e nebun — Nebunie, da, îngână domnul Twistleton O să-i înnebunim pe toţi locuitorii Londrei Şi apoi cine o să-i vindece? Văzând că ne pregăteam să plecăm de la el, domnul Twistleton începu să devină din ce în ce mai agitat: starea lui era din ce în ce mai frenetică şi, în mai puţin de un minut, începu să delireze şi să facă spume la gură Păru să fie contagios, căci imediat toţi ceilalţi nebuni începură să tune şi să fulgere încât, în curând, urletele ajunseră atât de puternice încât ai fi zis că Iadul însuşi e mai liniştit şi că însuşi Satan se putea plânge Imediat, mai mulţi temniceri-îngrijitori coborâră printre deţinuţi cu biciuri, iar imaginea deveni greu de îndurat, lucru care ne făcu, pe mine şi pe stăpânul meu, să ne grăbim spre ieşire, dornici să scăpăm de aerul acesta închis şi purulent Trecând pragul prin faţa ochilor întrebători ai statuilor domnului Cibber, Newton dădu din cap şi răsuflă uşurat — Dacă mă tem de ceva în viaţă, atunci mă tem să nu-mi pierd minţile, spuse el În timpul ultimului meu an la Cambridge, m-am îmbolnăvit grav şi am avut o durere cumplită de cap, care m-a ţinut treaz săptămâni întregi, lucru care a făcut ca mintea mea să-şi piardă orice putere Aceste simptome aproape că-mi erau familiare, căci durerea mea de cap părea să se înrăutăţească Şi totuşi nu i-am spus nimic despre asta stăpânului meu, dar n-am putut să nu-l întreb dacă era posibil ca un om să-şi piardă minţile după ce văzuse o fantomă, aşa cum îmi spusese mie sergentul Rohan — Nu poate fi vorba de fantome, spuse Newton Domnul Twistleton are sifilis Nu i-ai văzut rănile ulcerate de pe picioare? Sau poate ai observat ochii atrofiaţi, buzele şi limba tremurânde şi paralizia parţială Sunt semne că boala este avansată — Cred că o să vreau să mă spăl pe mâini repede, am spus eu încet — Nu avem timp pentru asta, spuse Newton Trebuie să mergem repede să vedem nişte pălărieri — Pălărieri? am oftat obosit Doar dacă nu cumva vreţi să vă faceţi o pălărie nouă, domnule – deşi trebuie să mărturisesc aici că sunteţi omul cel mai puţin preocupat de pălării pe care l-am cunoscut vreodată –, altfel de ce am vrea să mergem la vreun pălărier? La care Newton mi-o întoarse: — Cum? „Pus-a penele colorate în coada păunului? Sau aripi şi pene pe struţ?” Şi adăugă, văzându-mă nelămurit: — Iov, capitolul 39, versetul 13 * În trăsură, Newton mă bătu uşor pe picior şi, oarecum încântat, îmi arătă scrisoarea pe care domnul Twistleton i-o dăduse În faţa ochilor mei obosiţi, hârtia îmi înfăţişă un amestec familiar, dar complet dezordonat de litere: tqbtqeqhhnuquczrpsvxwkxfklevqtogkxzzlalcsulixpdm ctzxlzlbizgtpajpdnfpadykforlfbpfoxlduyxwmilldsdlnrii eoerxqxnuiŢbpaaafyagfokseicrlexuxtjplttlcgvvmmuql uzgvyqsswncebkmyetybohlckuasyfkthyizmhzbkvzhyd umtksmpjlyxdloqmhnfyczeszrvepnbrvhyleedufuivdeh fgdnvdeeuhmmonheybbiktaopigbojcxdgcuouvmnkib hvonxnlzsiefzwkrrvsfdedzhmmnheasgdtpyhrwqupnefi ogzrirpmjpnqcdlnxqtpfydgmpluynicsbmkhwvsqtexgzi dypjtndgizfkkmbkaoprtdsxyhlmwfflxxŢaklrdcsnnyuo uflurtqtnnwzbxyjbwdkcwxylkiajmcykakxkhziqimun avbolltadvfwpfmgwcmzuszpdqaktiemptpcyvkeyg eyffhskntduvnfykrshmorrvuokgnbuutclafcpnwwe krkcezaxbpluŢzgtlqwbzpuufzqxdziifskszrktncnuljdvfe pgnohprzdoosyskxshdkdgwktgqwtavdhrusmocxiipiyrl mwopohkd fără nici un înţeles evident, dar despre care Newton spuse că urma acelaşi model ca şi celelalte mesaje pe care le descoperise — Dar domnul Twistleton e nebun, am protestat eu — Fără îndoială, admise Newton — Atunci nu înţeleg de ce îi luaţi scrisoarea atât de în serios — Pentru simplul motiv că nu domnul Twistleton a fost cel care a scris-o — De unde ştiţi? — Ani de zile m-am distrat încercând să pătrund caracterul diverselor persoane, predispoziţiile şi aptitudinile acestora după felul în care scriau, îmi explică Newton Scrisul poate chiar să explice starea de sănătate mintală a cuiva: de exemplu, poţi să-ţi dai seama dacă suferă sau nu de vreo boală a ochilor sau dacă e atins de vreun fel de paralizie Dacă luăm în considerare caracterele apăsate şi puternice ale acestor litere şi le comparăm cu vizibila stare de boală a domnului Twistleton, e limpede că autorul acestor mesaje nu era deloc nebun Dar mai e un punct de şi mai mare interes, şi anume acela că autorul acestor mesaje a studiat limba latină — Cum Dumnezeu puteaţi să vă daţi seama de aşa ceva? — Literele a şi e apar de trei ori împreună pe parcursul aceluiaşi text; şi acolo unde se întâmplă asta, autorul simte nevoia să le lipească una de cealaltă, ca æ Acesta este simbolul unui diftong, adică o alăturare de vocale care indică o pronunţie latină De exemplu, indică faptul că trebuie să pronunţăm C în cuvântul latinesc Cæsar cu un C puternic Aşa că nu o să mă mire să descoperim că cel care a scris aceste mesaje este cine ştie ce om de cultură, lucru care îl exclude pe domnul Twistleton, a cărui educaţie a fost, cu siguranţă, de natură mult mai rudimentară — Dar de unde ştiţi? E posibil chiar să fi studiat ceva latină vreodată — Îţi aminteşti că, înainte să înceapă să urle, l-am întrebat dacă cunoaşte semnificaţia expresiei latineşti pace belloque? — Da, desigur, „în pace şi la război” Asta l-aţi întrebat Mă şi miram de ce aţi făcut-o — Nu a ştiut Şi asta nu pentru că nu mai e în toate minţile, ci pentru că nu a ştiut niciodată Aşadar, nu ştie latineşte Eşti foarte confuz azi, Ellis, oftă el Nu prea pari în apele tale, domnule — Am o durere de cap cumplită, domnule, am spus Dar o să-mi fie mai bine, am spus, deşi simţeam că îmi e din ce în ce mai rău Am ajuns în Pall Mall, unde filfizonul de Samuel Tuer, un pălărier hughenot, ne urmări intrând în magazinul lui de parcă am fi fost o pereche de bufniţe, obişnuit, desigur, cu apariţii mult mai exotice şi mai împăunate, la fel ca amorezul acela vulgar care cerceta pălăriile cu aceeaşi sârguinţă şi atenţie cu care Newton sau chiar şi eu am fi analizat o monedă contrafăcută Ascultând întrebările despre pene ale lui Newton, domnul Tuer deschise capacul unei cutiuţe emailate, din care adulmecă adânc, apoi îşi strănută răspunsul, cum că James Chase, un negustor de pene din Covent Garden, era cel care-i livra toate penele de păun şi de struţ cu care-şi împodobea pălăriile, căci acesta era cel mai mare şi mai bun negustor de pene din întreaga Londră Puţin mai târziu, ajunşi la magazinul domnului Chase, un târg de păsări imens, cu tot felul de vietăţi, raţe, ciori, lebede, gâşte, pui şi păuni, Newton scoase din buzunar pana lungă de păun pe care o adusese cu el din Turn, cu ochiul lui colorat, înconjurat de albastru şi auriu şi, explicându-i că vine cu însărcinări din partea regelui, continuă astfel: — Mi s-a spus că sunteţi cel mai mare negustor de pene exotice din Londra — Este adevărat, domnule Eu sunt pentru afacerile cu pene ceea ce Virginia este pentru afacerile cu tutun sau ceea ce Newcastle este pentru afacerile cu cărbune Livrez pentru oricine – fabricanţii de trăsuri, de pene de scris, de mobilă, de paturi sau chiar pentru creatorii de modă — Această pană este de la un păun albastru indian, nu-i aşa? Domnul Chase, care era un tip înalt şi slab ca un păsăroi, începu să analizeze pana, dar confirmă imediat că Newton avea dreptate — Da, domnule E un păun albastru, aveţi dreptate — Poţi să-mi spui mai multe despre el? — După cum arată, pot să spun că nu a fost folosită vreodată să împodobească o pălărie, căci nu e curăţată Oricum, păunul e o pasăre destul de rară şi numai cei bogaţi o plac Dar păunii au un temperament rău şi trebuie ţinuţi la distanţă de celelalte păsări În afară de faptul că această pană provine de la una dintre păsările mele, mă tem că nu vă pot spune mai multe despre ea, domnilor — E de la una dintre păsările dumitale? repetă Newton După ce îţi dai seama? — După rădăcină, desigur Domnul Chase întoarse pana invers, ca să ne arate capătul liber, pe care se putea vedea o singură pată albastră — Toate penele noastre sunt însemnate în acest fel, spuse el E ca o garanţie a calităţii, fie că e vorba de o pană de lebădă, folosită la scris, fie că e o pană de struţ care împodobeşte rochia unei doamne — E posibil să spuneţi cui i-aţi vândut această pană? întrebă Newton — Aproape toate penele mele de păun merg la domnul Tuer sau la doamna Cheret, amândoi pălărieri francezi Hughenoţi, domnule Au fost foarte profitabili pentru afacerea mea cu pene Uneori, mai vând şi unor doamne care vor să-şi împodobească singure pălăriile, dar asta nu se întâmplă foarte des Aşa cum spune domnul Tuer, multe femei ar putea să-şi facă rochii, dar prea puţine s-ar apuca de pălării Dar am vândut câteva din acestea unui client nou, zilele trecute Un bărbat pe care nu l-am mai văzut niciodată Cum îl cheamă? Nu-mi mai amintesc, dar nu părea deloc genul care să facă pălării — Îţi mai aminteşti altceva despre el? insistă Newton Domnul Chase rămase puţin pe gânduri, apoi răspunse: — Părea franţuz — Adică hughenot? Domnul Chase dădu din cap: — Semăna cu unul Avea un nume care părea străin, aşa m-am gândit atunci, dar nu-mi mai amintesc cum îl chema Dar, ca să fiu sincer cu Domnia Voastră, francezii sunt singurii străini pe care-i ştiu Cred că putea la fel de bine să fie spaniol, de exemplu Nu că ar fi şi vorbit ca un străin Nu, domnule, vorbea ca un englez Şi încă unul educat Dar şi unii dintre hughenoţii ăştia parlez-vous vorbesc engleza foarte bine Adică şi domnul Tuer aţi zice că e englez, de pildă — Aduce cu un englez, da, spuse Newton Am plecat de la domnul Chase, iar Newton se uită la mine şi îmi spuse că i se pare că aş avea nevoie de o cafea; aşa că o luarăm spre Grecul, o cafenea destul de populară printre membrii Societăţii Regale La scurt timp după ce am ajuns şi am primit cafeaua, care păru să mă mai învioreze niţel, un bărbat la vreo treizeci de ani veni şi se aşeză lângă noi L-am luat drept un cărturar, ceea ce nu era tocmai departe de adevăr, pentru că făcea, într-adevăr, parte din Societatea Regală şi era chiar tutorele copiilor ducelui de Bedford Avea un accent care îi confirma originile franţuzeşti, deşi nu era nimic altceva decât un hughenot elveţian Newton mi-l prezentă drept un anume Nicholas Fatio de Dullier şi, cu toate că-mi era destul de limpede că ei doi fuseseră cândva prieteni apropiaţi, stăpânul meu manifestă o mare răceală faţă de domnul Fario, încât mă făcu să cred că ei doi se certaseră la un moment dat destul de rău şi că intervenise între timp o oarecare distanţă între ei; la rândul lui, domnul Fatio mă privi cu o undă de suspiciune care ar fi putut să treacă foarte uşor drept gelozie, dar aceasta părea îndreptată mai degrabă către stăpânul meu, căci nu trebuie trecut cu vederea faptul că domnul Fatio era extrem de delicat, poate până la punctul în care ar fi putut fi considerat efeminat Mi-am dat însă seama acum că de fapt nu prea aveam poftă de cafea şi că fumul uşor care plutea în stabiliment nu-mi făcea deloc bine la durerea de cap care începea să mă încerce din nou; aşa că nu-mi amintesc prea bine schimbul de replici dintre stăpânul meu şi domnul Fatio Ce am înţeles însă cu certitudine este faptul că domnul Fatio se străduia să-i recâştige încrederea lui Newton — Mă bucur să vă întâlnesc aici, doctore, spuse el Altfel, ar fi trebuit să vă scriu ca să vă spun că, ieri, un individ m-a căutat acasă la duce ca să-mi pună întrebări legate de Domnia Ta Cred că îl chema domnul Foe — L-am cunoscut, spuse Newton Mi l-a prezentat domnul Neale, la Monetărie — Domnul Neale, şeful Monetăriei? — Chiar el — Ei bine, e foarte ciudat Am aflat azi de la domnul Robartes, chiar aici, în cafenea, că domnul Neale i-a cerut lui Hooke să-l introducă în Societatea Regală pe un chimist italian, contele Gaetano Se pare că acest conte ar fi pus la punct o metodă prin care să transforme plumbul în aur Domnul Neale a confirmat deja că aurul obţinut de conte este de cea mai bună calitate şi că nu mai are nevoie decât de acordul lui Hooke ca să fie prezentat în cadrul Societăţii — Slavă Domnului, în sfârşit veşti bune, spuse Newton Căci contele nu e decât un pungaş şi nu poate face aur din plumb cum nu poţi să scoli tu morţii din mormânt, Fatio Domnul Fatio se cam supără şi pentru o clipă mi se păru atât de efeminat încât m-aş fi aşteptat să ne facă la amândoi vânt cu evantaiul, dacă ar fi avut vreunul în mânuţa lui albă; ba chiar m-aş fi bucurat să fie aşa, pentru că simţeam brusc nevoia de aer curat, de parcă m-ar fi strâns cineva de gât — Nu te simţi prea bine, domnule, spuse Newton observându-mi nevoia de aer Vino, să te ajut să te ridici şi să ieşi de-aici Fatio? Poţi să mă ajuţi să obţin nişte informaţii despre acest conte Gaetano prin intermediul prietenilor tăi de pe continent? Ţi-aş rămâne veşnic recunoscător Spunând acestea, Newton mă ajută să mă ridic, căci abia mă mai puteam ţine singur pe picioare Afară din cafenea, mă clătinam ca un copac bătut de furtună, aşa că Newton se văzu nevoit să-mi ofere sprijinul braţului său; şi chemându-şi trăsura, îmi oferi următoarele remarci despre prietenul său: — Nu-mi strica buna impresie despre tine, Ellis, crezând lucruri greşite despre relaţia mea cu domnul Fatio, căci ştiu ce cred ceilalţi despre el Dar are o inimă bună şi o minte sclipitoare şi cândva l-am iubit aşa cum un tată îşi iubeşte fiul Îmi amintesc că i-am zâmbit lui Newton şi l-am asigurat că nimic nu-mi va schimba buna impresie despre el; şi apoi cred că am leşinat * Newton mă duse chiar la el acasă, în Jermyn Street, unde mă aşeză într-un pat cu aşternuturi albe, din olandă, şi unde doamna Rogers şi domnişoara Barton probabil că-mi purtară de grijă, căci febra se transformase acum în friguri şi eram la fel de slăbit ca un pui de mâţă, tremuram şi asudam, iar capul şi picioarele mă dureau aşa de tare încât mă simţeam ca un lepros, cu toate simptomele acestei boli, din care nu lipseau decât buboaiele Dar când febra îmi trecu şi am văzut cine mă îngrijise, am crezut că am murit şi am ajuns în Rai Căci domnişoara Barton era aşezată lângă fereastră, citind la lumina soarelui, cu părul ei care strălucea ca aurul şi cu ochii ca albăstrelele Şi când văzu că mă trezisem, zâmbi, lăsă cartea de-o parte şi veni să-mi ia mâna — Cum te simţi, dragul meu Tom? mă întrebă ea folosindu-mi numele de alint — Mai bine, cred — Ai avut friguri Şi ai avut febră aproape trei săptămâni — Atât de mult? m-am auzit bălmăjind — Dar cu ajutorul remediilor unchiului meu, ai avut noroc că n-ai murit, îmi explică ea Căci el s-a ocupat de tratamentul tău Curând după ce domnul Woston, vizitiul nostru, te-a adus aici, în Jermyn Street, unchiul meu a plecat la o farmacie din Soho, de unde a luat nişte scoarţă şi nişte creţuşcă, pe care le-a măcinat, căci citise undeva că astea ajută la tratarea frigurilor Lucru care s-a dovedit adevărat, căci iată-te din nou alături de noi Mă şterse pe frunte cu o cârpă umedă şi apoi mă ajută să beau nişte bere Am încercat să mă ridic, dar am constatat că nu pot să mă ţin pe picioare — Trebuie să rămâi acolo, Tom, căci eşti încă slăbit Trebuie să te încrezi în mine şi în doamna Rogers ca şi când am fi mâinile tale — Nu pot să accept una ca asta, domnişoara Barton, am protestat eu Nu se cade să aveţi grijă de mine — Tom, râse ea, nu o lua aşa Am şi eu nişte fraţi, nu are de ce să-ţi fie ruşine Trecu ceva vreme până să-mi revin, destul cât să-mi dau seama ce se întâmplase cu mine Era deja Ziua Femeii Dar Newton nu mă lăsă să mă întorc la birou decât după ce aveam să mă însănătoşesc complet Şi nici nu mi-a răspuns la vreo întrebare legată de felul în care înainta ancheta la care lucra În schimb, aduse la mine în cameră o tablă neagră pe care o aşeză pe un şevalet şi, cu nişte cretă, încercă să-mi explice din când în când sistemul derivatelor Era bine intenţionat, desigur; dar eu încă nu aveam creierul destul de activ, aşa că aceste prelegeri de matematică nu făcură decât să-mi crească dorinţa să mă fac bine, în ciuda faptului că, cu domnişoara Barton pe post de asistentă, aveam toate motivele să-mi doresc să rămân cât mai mult în pat şi să-i mulţumesc Cerului că sunt cel mai norocos bărbat bolnav Căci ea mă botezase cu dragostea ei şi mă pusese înapoi pe picioare cu grija ei tandră Când aveam febră, îmi ştergea fruntea Erau însă şi zile în care stăteam treaz şi o priveam pur şi simplu cât era ziua de lungă De alte zile nu-mi amintesc deloc Şi nu am cuvinte să descriu dragostea pe care o simţeam pentru ea Cum să descrii dragostea? Nu sunt vreun Shakespeare Nici Marvell Nici Donne Când eram prea slăbit ca să mănânc singur, ea mă hrănea Şi îmi citea tot timpul: Milton, Dryden, Marvell, Montaigne şi Aphra Behn de a cărui operă era extrem de încântată Oroonoko era lucrarea ei preferată, deşi trebuie să mărturisesc că mie finalul mi s-a părut prea înspăimântător Cartea este povestea unui sclav, aşa cum, fără exagerare pot să spun că-i eram eu ei atunci când am fost, în sfârşit, gata să-mi reiau munca în Monetărie Era ziua de 8 aprilie când m-am întors la lucru Îmi amintesc asta destul de uşor, căci nu pot să uit că exact în aceeaşi zi milord Montagu devenea conte de Halifax, luându-i locul milordului Godolphin ca lord trezorier Aşa că mai trecură câteva zile până să-l pot întreba pe Newton ce se mai întâmplase cu ancheta privind uciderea lui Daniel Mercer şi a domnului Kennedy, căci nu vorbiserăm nimic despre aceste lucruri pe durata bolii melc — În ceea ce priveşte cifrul, începu Newton, trebuie să mărturisesc faptul că nu am avut succes cu el şi îmi e foarte limpede că e nevoie de mai multe mesaje ca să înţeleg structura numerică pe care se bazează Domnul Bemingham a murit În ciuda îngrijirilor pe care i le-a dat femeia aia, otrava care-i fusese administrată l-a ucis E foarte posibil ca fata să nu fi făcut aşa cum i-am spus Fără îndoială că s-a gândit că e o nebunie să-i dai cuiva să mănânce cărbune Cu toate astea, tratamentul l-ar fi salvat L-am pus pe domnul Humphrey Hall să stea cu ochii pe contele Gaetano şi pe doctorul Love, dar nu a avut prea multe să-mi spună despre ei, în afara faptului că Hooke îi lasă încă să se folosească de el Şi aş fi foarte nefericit dacă am dovedi că ei doi i-au ucis pe Kennedy şi pe Mercer înainte să apuce să-l omoare şi pe Hooke, sau măcar să-i distrugă reputaţia Cât despre sergentul Rohan şi maiorul Mornay, am pus doi agenţi să-i urmărească Se pare că, la fel ca sergentul, maiorul este şi el hughenot, aşa cum sunt şi mulţi alţii în Turn, fie în Monetărie, fie în Gardă — Se spune că hughenoţii sunt atât de mulţi în Londra, am spus eu, încât sunt egali ca număr cu romano-catolicii Am auzit chiar că ar fi în jur de cincizeci de mii — Centrul comunităţii lor este biserica din Threadneedle Street, spuse Newton Unii merg şi la Capela Austin Friars, în centrul oraşului Alţii merg la Biserica Franceză din Savoy, în Westminster Dar toţi hughenoţii din Turn, fie că sunt din Gardă sau din Monetărie, merg în Threadneedle Street Eu însumi am mers la o slujbă în Biserica Franceză La Patente, în Spitalfields, unde am avut multe lucruri de admirat, mai ales că unii dintre aceşti hughenoţi îmbrăţişează păreri antitrinitariene care-mi sunt extrem de familiare Şi totuşi, sunt extrem de secretoşi Mi s-a cerut să-mi exprim credinţa că Iisus a fost doar un om, chiar dacă fără de păcat, înainte să mă lase să particip la slujba lor, căci se tem foarte tare de spioni Şi nu fără motiv, cred Am auzit că ar adăposti adesea papistaşi printre ei Chiar şi agenţii mei spun acelaşi lucru, dar ştiu că aceste afirmaţii nu sunt bazate pe nimic altceva decât pe ideile lor fanteziste Căci toţi spionii noştri sunt convinşi că francezii nu sunt, la o adică, nimic mai mult decât vânători de avere — Aşa credeam şi eu, am spus Desigur, ştiu că au fost şi mulţi hughenoţi care au luptat pentru regele William în bătălia de la Boyne, inclusiv generalul Ruvigny însuşi Dar mărturisesc că nu am prea multă înţelegere faţă de caracterul persecuţiilor lor Şi nici nu înţeleg de ce sunt atât de mulţi aici — Dar trebuie să fi auzit de masacrul din Noaptea Sfântului Bartolomeu, protestă Newton — Am auzit, am spus, dar n-aş şti să spun ce s-a întâmplat acolo Newton scutură din cap — Aş fi zis că împrejurările în care s-a comis masacrul le sunt cunoscute protestanţilor de pretutindeni Ce istorie învaţă tinerii din ziua de azi? oftă el Ei bine, lasă-mă să te luminez În noaptea de 24 august 1572, un mare număr de protestanţi erau în Paris să-l vadă pe hughenotul Henric de Navarra, viitorul rege al Franţei şi bunic al actualului rege, Ludovic, căsătorindu-se cu prinţesa Marguerite, membră a familiei domnitoare catolice de Valois Necredincioşii din familia de Valois simţiseră în această căsătorie ocazia de a extirpa protestantismul din Franţa şi se folosiră de ea Zece mii de oameni au fost masacraţi în Paris şi mult mai mulţi în provincie; s-a ajuns la concluzia că şaptezeci de mii de protestanţi hughenoţi au fost ucişi de romano-catolici Mulţi dintre hughenoţi şi-au găsit refugiu în Anglia — Dar asta era în 1572; n-ar trebui să fie, de-acuma, mult mai bine integraţi în societatea engleză? — Henric însuşi a fost cruţat şi a devenit, în cele din urmă, regele Franţei; şi, prin Edictul de la Nantes a decis ca protestanţii să fie toleraţi în Franţa Documentul a fost în vigoare până acum zece ani, când a fost revocat de propriul lui nepot, aşa că azi la fel de mulţi hughenoţi iau calea Angliei Acum înţelegi? — Da, înţeleg Dar faptul că îmi spuneţi că sunt foarte mulţi hughenoţi aici, în Turn, asta mă miră Cineva ar putea crede că, pentru siguranţa Monetăriei, ar fi nevoie numai de englezi care să apere acest loc — Am spus foarte mulţi? Voiam să spun doar mulţi, spuse Newton în timp ce luă în mână o hârtie pe care apăreau două liste de nume În Monetărie sunt domnul Fauquier, domnul Coligny – şeful de la verificări, domnul Valliére – topitorul şi domnul Bayle – cel care bate monedă În Gardă sunt maiorul Mornay, căpitanul Lacoste, căpitanul Martin, sergentul Rohan, caporalii Cousin şi Lasco şi străjile Poujade, Durie, Nimmo şi Lestrade E posibil însă să mai fie şi alţii, de care deocamdată nu ştim, continuă Newton Cei care au găsit refugiu în Anglia după 1685, odată cu revocarea Edictului de la Nantes sunt mai uşor de identificat decât cei care sunt aici de la înfrângerea de la La Rochelle, în 1629 Maiorul Mornay s-a născut aici, la fel ca şi domnul Bayle de la Monetărie Fiind mai mult englezi decât francezi, sigur că sunt o verigă slabă în lanţul hughenot — Crezi că complotează să facă ceva? Să-i fi ucis ei pe Daniel Mercer şi pe domnul Kennedy? — Nu pot să lansez ipoteze Asta trebuie să aflăm E adevărat că există mai multe legături între protestanţii francezi, hughenoţi şi alchimie Dar nu cred că ar fi ceva care să-i facă pe aceşti hughenoţi mai buni apărători ai alchimiei decât aş fi eu însumi — Atunci aşa trebuie să fie, am zis Dar cum rămâne cu Templierii despre care prietenul Domniei Voastre din Societatea Regală, domnul Pepys, ne-a vorbit când ne-a invitat la masă? Nu erau şi Templierii tot francezi? Nu e posibil ca hughenoţii să fi moştenit ei înşişi secretele Templierilor? Oare nu merită o asemenea comoară să ucizi, pentru ea? Mie mi se pare că sunt cam multe secrete la mijloc — Destul, destul, mormăi Newton Mă tulburi cu speculaţiile tale fără sfârşit — Ce vreţi să fac? — Trebuie să stai cu ochii pe hughenoţii ăştia, spuse Newton Şi să sperăm că se vor da de gol în vreun fel Mai ales maiorul Mornay Am certitudinea că, cu cât vom afla mai multe despre el, cu atât mai bine pregătiţi vom fi să-l interogăm data viitoare Nu are nici pe departe un caracter la fel de puternic precum sergentul Rohan care se pare că a fost cândva sclav la galere pe una dintre navele regelui Louis Cu siguranţă nu vom ajunge la el, aşa cred Între timp, va trebui să înveţi să fii mai răbdător, prietene Nu avem nimic de câştigat dacă ne grăbim Relaţiile dintre Monetărie şi Gardă sunt şi aşa tensionate Iar acest nod gordian trebuie desfăcut cu atenţie, dacă vrem să mai folosim sfoara după aceea * În următoarele trei săptămâni, am lucrat împreună cu o întreagă reţea de agenţi ai lui Newton ca să-i supraveghez pe hughenoţii care lucrau în Turn Mornay se dovedi vizitator asiduu al unei adrese din Strand, care era locuinţa lordului Ashley Ashley era conservator şi membru al Parlamentului din partea colegiului Poole, din Dorset Sergentul Rohan mergea adesea la tribunal, la Westminster Hall Acolo asista la diversele cazuri, dar singurul scop pentru care se pare că mergea acolo era de fapt ca să se întâlnească cu un înalt funcţionar bisericesc de la care părea să primească ordine şi care purta întotdeauna o pălărie uriaşă cu o panglică neagră din satin şi o eşarfă lungă, trandafirie Cu picioarele lui strâmbe şi gâtul lui de taur, individul părea destul de evaziv şi îi pierdurăm urma pe undeva prin Southwark, aşa că, cel puţin pentru o vreme, identitatea lui ne rămase necunoscută În timp ce-l urmăream pe sergentul Rohan prin nenumăratele magazine aliniate de ambele părţi ale Westminster Hall, se produse un mic incident care mă făcu să mă apropii şi mai mult de el şi chiar să îi cunosc mai îndeaproape caracterul Îmi luasem ochii doar o clipă de la sergentul Rohan, cât să măsor una dintre damele de companie care-şi făceau veacul pe-acolo, plimbând cine ştie ce hârtii ca să dea impresia că sunt cliente, nu că ar fi în căutare de clienţi, şi m-am întristat să văd că îl pierdusem Gândindu-mă că poate nu eram chiar atât de potrivit să fiu spion, căci atenţia mea era mult prea uşor de atras de către târfe, îmi făceam drum spre ieşire când privirea mea, atrasă de încă una dintre femeiuştile astea, îmi căzu pe sergentul însuşi La care el, părând să înţeleagă motivul pentru care încercam să primesc atenţie pe-acolo, se dovedi extrem de amuzat, mă bătu pe umăr şi, dând dovadă de o mare bunăvoinţă şi de o complezenţă care mi se păru surprinzătoare, mă invită la o tavernă din apropiere Aşa că m-am dus, cu gândul că în acest fel aş putea să aflu mai multe despre caracterul lui de care să ne putem folosi; şi chiar am aflat câte ceva despre el, dar nu informaţii de felul celor pe care le căutam — Domnul Newton al dumitale, îmi spuse el în timp ce comanda pentru noi două halbe din berea lui Byde, este un om isteţ Nu ştiu cum a ajuns să mă bănuiască pe mine că aş fi vreun răsculat, dar nu-mi place deloc ce crede că ar fi între mine şi maior Nu suntem decât prieteni vechi – destul de vechi încât să uităm de rang atunci când ne mai dondănim, cum se mai întâmplă din când în când între prieteni Când ai fost în armată cu un bărbat, când ai luptat cot la cot cu el, ba chiar i-ai salvat pielea de câteva ori, ai oarecare privilegii faţă de el Adică ai un fel de avantaj, ca să zic aşa Unii i-ar spune o datorie — I-ai salvat viaţa maiorului Mornay? — Nu atât i-am salvat viaţa cât l-am ajutat să rămână în viaţă Am fost capturaţi amândoi în bătălia de la Fleuris, în Flandra, când am luptat pentru regele William Era prima înfrângere a regelui în Ţările de Jos, în 1690 Generalul francez Luxembourg era un individ dur şi toţi prizonierii lui erau trimişi să tragă pe viaţă la galere, pe navele regelui Ludovic Trei zile mai târziu, eu şi maiorul am ajuns la Dunkerque, unde am fost trimişi la galere pe nava L’Heureuse Ştii ce înseamnă asta? Am scuturat din cap — Înseamnă Norocoasa, spuse sergentul Dar pot să-ţi spun sigur că nu prea ai parte de aşa ceva pe o galeră franţuzească Dar să-ţi povestesc cum e pe galeră, tinere prieten Erau cincizeci de bănci aşezate pe rând, douăzeci şi cinci de fiecare parte, cu câte şase sclavi legaţi în lanţuri de fiecare bancă Asta înseamnă trei sute de oameni Cineva care nu a văzut niciodată cum funcţionează o galeră nu-şi poate imagina ce înseamnă Eu însumi am tras douăzeci şi patru de ore fără oprire, „încurajat” de biciul unor comites care ne comandau Dacă leşinai, erai bătut până când începeai să tragi din nou Sau până mureai, iar trupul îţi era aruncat hrană la rechini Turcii erau cei care ne băteau, spuse sergentul, rânjind la amintirea caznelor la care fusese supus Nici un creştin nu poate să biciuiască un om aşa cum fac turcii, să snopească un om până la oase cu un cap de funie înmuiat în smoală şi saramură Cel mai puternic şi cel mai slab erau puşi împreună, aşa am ajuns în acelaşi rând cu maiorul Stăteam la capătul unei bănci, cu maiorul lângă mine Căpitanul corăbiei ne spunea câini şi trăiam ca nişte câini Era de credinţă iezuită şi îi ura pe toţi cei de religie reformată O dată i-a cerut unui turc să taie mâna cuiva şi să-l bată cu ea pe un altul Dintr-un motiv pe care nu-l ştiu, căpitanul avea ceva împotriva maiorului şi l-a scos din rând ca să fie bătut îngrozitor Dacă nu eram eu, maiorul ar fi mort acum I-am dat jumătate din hrana mea şi i-am pus oţet şi sare pe răni, ca să nu se infecteze Şi a supravieţuit Am îndurat multe împreună şi am trecut peste multe greutăţi: canicula vara, gerul iarna, bătăile, înfometarea, loviturile de tun dinspre alte nave O dată se trăgea în noi cu nişte proiectile neobişnuite: nişte cutii lungi şi subţiri, umplute cu verigi de lanţ şi bucăţi de metal care erau îndesate pe ţeava puştii O treime dintre oamenii din galeră au fost făcuţi fărâme Toţi cei răniţi au fost aruncaţi peste bord, la rechini Am petrecut doi ani cu maiorul pe corabia aceea catolică a condamnaţilor Cândva m-ai întrebat de ce îi urăsc atât de mult pe catolici Ei bine, iată de ce: eram vizitaţi de Maica Superioară a unui ordin al surorilor catolice, care ne-a oferit nouă hughenoţilor libertatea, dacă ne lepădăm de credinţa noastră Mulţi dintre noi au făcut-o, dar doar ca să descopere că îi minţise şi că nu stătea în puterea ei să le ofere libertatea Căpitanul fusese cel care o pusese să facă asta Cred că asta i se părea lui o glumă bună Doi ani, prietene La galere, asta înseamnă o viaţă Credeam că suferinţa noastră nu se va sfârşi niciodată Dar într-o bună zi a venit o bătălie Amiralul Russel, Dumnezeu să-l binecuvânteze, i-a învins pe francezi la Barfleur, corabia noastră a fost capturată, iar noi am fost eliberaţi Sergentul Rohan dădu din cap şi apoi îşi termină berea; şi mi se păru atunci că povestea lui explică mult relaţia dintre el şi maiorul Mornay Şocat de povestea lui – pe care abia dacă am putut s-o spun cum se cuvine în aceste pagini – am fost prea puţin atent la întrebările lui despre stăpânul meu şi obiceiurile lui, aşa că i-am răspuns la multe fără să mă gândesc vreo secundă la pericolul la care puteam să-l expun pe Newton Lucru care avea să-mi provoace mai târziu o mare suferinţă personală * În ciuda inteligenţei incontestabile a lui Newton, eram încă la fel de departe de a-i găsi pe autorii acestor atrocităţi precum eram înainte ca eu să mă îmbolnăvesc Aveam totuşi noroc, căci crimele rămăseseră aproape necunoscute pentru cei de dincolo de zidurile castelului La cererea lordului Justiţiei, doctorului Newton şi lordului Lucas li s-a cerut să păstreze secretul asupra acestor atrocităţi, de teamă că publicul larg ar putea să vadă în ele o ameninţare directă la adresa marii reforme monetare şi că ar putea să creadă că e destinată eşecului, aşa cum se întâmplase mai înainte cu Legea taxelor Cu armata încă plecată în Flandra şi cu un rege William încă prea puţin iubit de oameni şi al cărui fiu, duce de Gloucester, atât de fragil, şi cu prinţesa Anne, a doua în ordinea succesiunii, rămasă fără copii, în urma celor şaptesprezece naşteri eşuate, ţara simţea o mare nesiguranţă dinspre Casa Regală Şi nimic nu părea să stârnească nemulţumirea mai mult decât permanenta devalorizare şi lipsă a banilor Data la care trebuia să se renunţe definitiv la vechea monedă – 24 iunie – se apropia cu repeziciune, dar în circulaţie erau puse încă atât de puţine monede din cele noi, încât lordul Justiţiei dăduse în secret ordinul ca orice informaţie despre ce se petrecea în Monetărie sau care avea legătură cu marea reformă monetară să fie suprimată Cu toate astea, îi anima pe toţi o mare curiozitate – ba nu, era îngrijorare, asupra rezultatelor investigaţiei doctorului Newton Dar cum toată lumea din Whitehall îi cunoştea caracterul înfierbântat şi sensibil, era de aşteptat ca fratele meu (care, după cum spuneam, era subsecretar al lui William Lowndes, Secretarul Permanent al Trezoreriei) să facă nişte cercetări pe lângă mine ca să afle în ce stadiu mai sunt anchetele doctorului Newton Sau cel puţin aşa mi-a spus el la început Abia spre finalul întâlnirii noastre am aflat şi care era motivul real al întâlnirii noastre Ne-am întâlnit în biroul lui Charles, la Whitehall, în vreme ce Newton se înfăţişase lorzilor ca să ceară iertarea pentru Thomas White, a cărui execuţie pentru falsificare de monedă fusese amânată de treisprezece ori la cererea lui Newton care aştepta în schimb informaţii La momentul respectiv, între mine şi fratele meu nu erau relaţii prea cordiale, deşi îi eram recunoscător că-mi găsise de lucru Dar blestemat să fiu dacă, în schimb, aş fi devenit omul lui, lucru pe care i l-am spus limpede chiar din momentul în care am fost numit în funcţie la Monetărie Drept urmare, Charles începu să mă considere un posibil obstacol în calea lui spre o funcţie mai bună în Trezorerie şi începuse să-mi vorbească aşa cum îi vorbea servitorului lui Şi cum, de altfel, vorbea cam cu toată lumea, dacă stau să mă gândesc bine Se îngrăşase şi începuse să-şi dea importanţă, lucru care mă făcea să-l compar din ce în ce mai mult cu tatăl nostru — Cum te mai simţi? mă întrebă el ţâfnos Doctorul Newton mi-a spus că ai fost bolnav şi că ai fost îngrijit — Sunt mult mai bine acum, am spus — Aş fi venit să te văd, frate, dar am fost reţinut aici, cu treburi — Acum mă simt foarte bine, după cum vezi — Bine Atunci spune-mi, rogu-te, ce se mai petrece prin Turn? Apropo, a fost o singură crimă sau două? Milord Lucas e sigur că a fost numai una şi că nu are nici o legătură cu Garda — Au fost de fapt trei, am spus eu, savurând expresia consternată de pe chipul fratelui meu — Trei? Doamne fereşte! i se tăie respiraţia lui Charles Ei bine, oare o să aflăm curând şi cine a comis aceste crime? Sau trebuie să aşteptăm un moment în care să-i convină doctorului Newton să ne spună? Poate că vrea să ţină aceste lucruri numai pentru el, aşa cum a ţinut secretă şi teoria luminii atâta vreme Sau poate că pur şi simplu nu-l mai ajută mintea să găsească autorul La Cambridge se spune deja că a acceptat această funcţie doar pentru că îşi pierde minţile — Dar oare cineva are nevoie de creier ca să lucreze la Trezorerie? am spus eu provocator Nu sunt foarte sigur În orice caz, mintea lui Newton n-a păţit nimic Şi resping sugestia ta cum că ar fi intenţionat secretos în această problemă — Şi eu ce ar trebui să-i spun Secretarului Permanent? — Nu-mi pasă ce-i spui tu Secretarului Permanent — Asta ar trebui să-i spun? — Pe tine o să te judece pentru asta, nu pe mine — Şi totuşi îmi eşti dator, căci ţi-am găsit de lucru — Ceea ce nu uiţi să-mi aminteşti de fiecare dată — Dacă nu aş fi eu, Kit, nu ai avea nici o perspectivă — Ai făcut-o pentru mine sau pentru tine însuţi? Charles oftă şi se uită pe fereastră afară, unde ploua cu găleata, ca şi când Dumnezeu se gândea să se facă spălător de geamuri — Nu sunt eu cel care-şi susţine fratele? murmură el — Nu mi-ai dat nici măcar libertatea să-ţi răspund sau nu la întrebări O să-ţi spun ce vrei să ştii Dar nu o să vorbesc de rău un om pentru care am un mare respect Aşa cum n-aş face nici un efort să-l vorbesc de bine, de exemplu, pe domnul Lowndes sau pe milord Montagu — Halifax, mă corectă el, amintindu-mi de noua funcţie a lui Montagu Milord Montagu este acum conte de Halifax — De n-ar fi fost! am continuat eu Şi nu mai fi atât de supărat pe mine, frate Oferă-mi nişte vin şi ceva bunăvoinţă şi o să vezi cum mă fac numai lapte şi miere Charles ceru, aşadar, nişte vin pentru noi, iar eu am băut niţel înainte să începem să vorbim — Adevărul e, frate, că sunt atâtea variante, încât nu mă hotărăsc cu care să încep Ei bine, ca să o iau cronologic, e posibil să fie nişte falsificatori în spatele acestor crime, căci unul dintre cei morţi, Daniel Mercer, ne-a fost indicat de alţi doi indivizi, închişi după gratii la Newgate, pentru falsificare E vorba, deci, de o bandă de tâlhari care posedă o metodă ingenioasă de falsificare a guineelor de aur şi din care e posibil să fi făcut parte şi acest Daniel Mercer, care apoi să fi fost ucis ca să fie redus la tăcere Agentul pe care l-am pus să-l urmărească pe acest Mercer, pe numele lui Kennedy, a fost şi el ucis Şi totuşi, în povestea asta par să apară anumite simboluri ale alchimiei, lucru care l-a făcut pe Newton să creadă că, în parte, comiterea lor ar putea avea legătură cu oarecare chestiuni ermetice Lucrurile sunt dintre cele mai ciudate şi mai sângeroase şi să nu mă omori dacă-ţi spun că sunt şi extrem de înfricoşătoare Ori de câte ori sunt în Turn, am senzaţia că ceva groaznic mi se va întâmpla — Nu e ceva neobişnuit, remarcă fratele meu Cel puţin nu în Turn Eu am încuviinţat răbdător din cap, gândindu-mă că-mi doresc să plec repede din biroul lui, înainte să apucăm să ne certăm din nou — Apoi, au mai fost nişte poveşti legate de Templieri şi de comorile lor ascunse, care ar fi un motiv destul de bun pentru crimă împotriva oricui ar fi făcut vreun pas în direcţia descoperirii ei, oricine ar fi acesta Ştiu doar că sunt mulţi cei care au căutat deja comoara Barkstead, Pepys — Samuel Pepys? Am încuviinţat — Liberal nenorocit! spuse el — Flamsteed şi Dumnezeu mai ştie cine — Înţeleg — Şi mai sunt şi o grămadă de hughenoţi în Turn — Nu doar în Turn Toată ţara e plină de franţuji — Sunt plini de secrete şi au trezit suspiciunile lui Newton din cauza obiceiurilor lor ascunse — Dar oare când nu a trezit vreun francez suspiciuni? întrebă Charles E numai vina lor, desigur Ei cred că noi îi urâm doar pentru că ne sunt duşmani istorici Dar adevărul e că îi urâm pentru insolenţa lor şi pentru aerele pe care şi le dau Romano-catolici, protestanţi, evrei sau iezuiţi, nu e nici o diferenţă pentru mine Fără excepţie, îmi doresc să ajungă toţi francezii în Iad Care este cel mai suspect? întrebă el după o scurtă pauză — Newton este un individ care funcţionează după principii ştiinţifice, am spus Nu o să emită nici o ipoteză fără dovezi clare Şi nici nu are sens să încerci să-l obligi să facă altfel E ca şi când ai încerca să faci clismă unei sticle şi să te aştepţi să se producă o defecaţie Dar este foarte sârguincios în ancheta lui şi, cu toate că nu-mi spune prea multe, sunt sigur că fiecare informaţie este cântărită cu mare atenţie — Mă bucur să aud asta, spuse Charles Trei crime nenorocite în ceea ce se presupune a fi cel mai sigur castel al Angliei? Ei bine, e scandalos! — Dacă cineva poate să dezlege aceste trei mistere, el e acela, am spus Numai când stai lângă el şi simţi cum mintea îi vibrează Dar nu îndrăznesc să-l întreb prea multe, căci e uşor de iritat şi nu vreau să-i devin nesuferit — Aşadar, eu şi cu el avem ceva în comun, nu-i aşa? izbucni fratele meu — Imediat ce va ajunge la nişte concluzii, sunt sigur că mi le va spune, căci are încredere în mine Dar nu o să-mi spună nimic înainte Omnis in tempore, frate Charles îşi luă pana şi, ţinând-o deasupra unei foi albe de hârtie, ezită puţin înainte să scrie — Ei bine, e un raport destul de bun pentru domnul Lowndes, spuse el, apoi aruncă pana cât colo Pentru numele lui Dumnezeu dacă ştiu ce să scriu Aş putea la fel de bine să-i descriu nenorocitele lui Principii matematice ale filosofiei naturale, spuse el în timp ce lovea masa cu degetele Mă uit la ele şi nu au nici cap, nici coadă E uimitor pentru mine cum ceva atât de inteligent mă face să mă simt atât de idiot Le-ai citit? — Am încercat — Nu înţeleg cum de a făcut cartea asta aşa o vâlvă, când nu am găsit încă pe nimeni care să o fi citit — Nu cred că sunt douăzeci de oameni în toată Europa care să spună că au înţeles-o, am spus Dar sunt acei douăzeci care sunt cu mult peste puterea de înţelegere a simplilor muritori Şi cu toţii sunt de acord că este cea mai importantă carte care a fost scrisă vreodată Charles părea chinuit de aceste lucruri, şi e posibil chiar să fi fost, căci ştiu sigur că era şi mai puţin dotat spre înţelegerea lor decât eram eu — Desigur că e foarte inteligent, mormăi Charles Cred că toată lumea e de acord cu asta Se spune chiar că aşa stă scris în dosarul lui de la Trezorerie Dar e pasăre rară Devotamentul lui faţă de datoria pe care o are este recunoscut şi apreciat de toată lumea Dar nu cred că-i pasă de laude Vrea doar să i se spună că are dreptate Lucru pe care oricum îl ştie foarte bine singur Ceea ce îl face prea ciudat pentru un angajat al guvernului E mult prea independent — E pasăre rară, e adevărat, am spus Dar una care zboară atât de sus încât pătrunde dincolo de ce poate vedea ochiul omenesc Cred că e ca un vultur care ajunge chiar până aproape de limitele lumii noastre şi poate chiar dincolo de ele, până la lună, la stele şi la soarele însuşi Nu mai cunosc pe nimeni ca el Nimeni nu mai cunoaşte — La dracu’, Kit! Îl faci să pară un Nemuritor — Sunt sigur că numele şi reputaţia lui vor rezista multă vreme de-acum înainte — De i-ar fi reputaţia atât de durabilă, făcu Charles Dar, pentru Dumnezeu, dacă este atât de sigur de posteritate, cum se face că are nevoie de oameni ca mine care să-l avertizeze că lumea e plină de duşmanii lui? Căci sunt mulţi cei care şi-ar dori ca acest custode să fie mai puţin harnic în îndeplinirea datoriilor lui Sunt anumiţi liberali care l-ar vrea schimbat din funcţie şi care chiar caută dovezi clare ale greşelilor lui — Atunci de ce l-au mai numit? Doar el însuşi a cerut ca îndatoririle sale să-i fie transferate Procurorului General, nu? — Au fost câţiva care au crezut că un om care a stat vreme de douăzeci şi cinci de ani ascuns în spatele zidurilor de la Trinity ştie prea puţine despre lume Şi că astfel ar putea fi un custode mai maleabil Acesta a fost motivul pentru care au fost de acord cu această numire Nu mă înţelege greşit, frate Sunt de partea lui Dar sunt alţii care ar putea găsi acte de corupţie împotriva lui Chiar dacă ele nu există, dacă înţelegi ce vreau să spun — Pentru Dumnezeu, este cel mai puţin corupt om pe care l-am întâlnit vreodată, am spus — Dacă nu corupţia, măcar abaterea lui de la ceea ce e considerat ortodox, continuă Charles Sper că înţelegi ce vreau să spun La aceste cuvinte, am rămas tăcut o vreme, destul de mult cât să-l fac pe fratele meu să dea din cap spre mine, ca şi când ar fi găsit calea să-l înlăture pe Newton — Da, spuse el Ştiam că asta o să te facă să taci, frate Stăpânul tău este suspectat că ar împărtăşi o credinţă nepotrivită, ca să fiu blând Dar sunt alţii care nu vor să fie la fel de blânzi Unii şi-au dezlegat limbile Cuvântul „erezie” a fost chiar adus în discuţie Şi o să fie concediat dacă se vor dovedi aceste lucruri împotriva lui — Nu sunt decât bârfe — Da, bârfe Dar când au fost bârfele ignorate vreodată în societatea asta? Ascultă cu atenţie, Kit Căci ăsta a fost adevăratul scop al vizitei tale aici, azi Trebuie să-l avertizezi pe stăpânul tău să fie cu mare băgare de seamă şi să fie pregătit pentru clipa în care duşmanii vor acţiona împotriva lui Căci o vor face, fără îndoială, şi nu mai e mult până atunci * I-am povestit totul lui Newton când ne-am întâlnit din nou la Monetărie — Bănuiam şi eu că se întâmplă una ca asta de ceva vreme, recunoscu Newton Cu toate astea, îi sunt extrem de îndatorat fratelui tău Să fiu pus astfel în gardă înseamnă să fiu pregătit să mă apăr Totuşi, trebuie să-ţi spun că nu au nimic concret împotriva mea, în afară de o grămadă de fleacuri şi de prostii — Ce o să faceţi? l-am întrebat — Ei bine, nimic! exclamă Newton Doar datoria La fel şi tu Nu trebuie să ne mai gândim la asta Eşti de acord? — Dacă asta doriţi — Asta vreau, din toată inima Făcu o pauză şi, luând-l pe motanul Melchior de jos, începu să-i mângâie blana aşa cum un proprietar îi mângâie penele cocoşului lui câştigător în luptele cu cocoşi de la Shake-bag Club Tocmai mă gândeam să-l las singur, cu gândurile lui o vreme, când mi se adresă: — Acest maior Mornay Ar trebui să ne uităm la el cu mare atenţie, ca şi când l-am privi printr-o prismă, şi să vedem dacă este sau nu refractabil — Aveţi un avantaj faţă de mine, doctore, căci trebuie să recunosc că nu ştiu ce înseamnă acest cuvânt, i-am spus — Cum? exclamă Newton Nu e posibil să nu-mi cunoşti experimentum crucis! Am recunoscut că nu ştiu despre ce vorbeşte, aşa că am plecat spre casa mea, unde Newton căută printr-un cufăr vechi de lemn, de unde scoase o prismă făcută chiar de el şi îmi arătă cum lumina zilei era un complex de culori amestecate şi cum, ţinând o altă prismă în dreptul spectrului care rezulta din prima, culorile puteau fi abătute sau deviate de la direcţia lor iniţială, ca nişte curenţi de apă Această deviere se numea refracţie, iar proprietatea refracţiei era refractabilitatea, sau capacitatea de refracţie Toate culorile prismatice erau invariabile şi nu puteau fi modificate prin combinarea cu alte culori — Ai putea să consideri această demonstraţie drept o lecţie utilă pentru cei a căror ocupaţie este să descopere viclenii sau care ascund şarlatanii: dar nu e aşa cum pare, iar această puritate poate fi, adesea, doar o iluzie Newton mă lăsă să iau a doua prismă şi să îndrept eu culorile în ce direcţie voiam — La fel e posibil ca maiorul Mornay să fie abătut de la direcţia lui firească, am sugerat eu, înţelegând astfel ce voia să spună la început Dar ce putem să folosim noi în loc de prismă? — Ceva mai vast, şopti Newton Ceva puternic şi pur Da, cred că ştiu de ce instrument avem nevoie De tine, dragul meu prieten Tu vei fi prisma noastră — Eu? Dar cum? — A observat vreodată maiorul Mornay că este urmărit? — Niciodată Nu pare un om cu cine ştie ce simţ al observaţiei — Atunci trebuie să-l ajuţi Lasă-l pe maior să observe că e urmărit şi vezi apoi care este capacitatea lui de refracţie O să treacă pe lângă casa lordului Ashley fără să intre? Cui o să-i spună că a fost urmărit? Şi ce se va întâmpla atunci? E posibil ca această sarcină să fie mai dificilă şi mai periculoasă decât pare la prima vedere, dar n-o să am linişte până când nu o vom duce la bun sfârşit — Nu mi-e teamă, am spus O să am mereu cu mine spada şi cele două pistoale — Aşa te vreau! mă încurajă Newton, bătându-mă pe umăr Dacă te întreabă de ce îl urmăreşti, spune-i că se înşală Asta o să-l facă să se abată şi mai mult Dar ai grijă să nu te lupţi cu el, totuşi Dacă îl omori, n-o să mai aflăm nimic — Şi dacă mă omoară el pe mine? — De dragul domnişoarei Barton, Ellis, te rog, nu te lăsa omorât O să dea vina pe mine şi n-o să mai apuc sfârşitul Aşa că îţi spun, dacă ai milă de mine, Ellis, ai grijă să rămâi în viaţă — O să am, domnule Această informaţie îmi făcu mare plăcere, desigur; şi pentru tot restul zilei, m-am distrat închipuindu-mi cum mi-ar fi strâns domnişoara Barton trupul grav rănit la pieptul ei gol, aşa cum Cleopatra l-a plâns pe Marc Antoniu Căci după ce m-am însănătoşit, n-am mai văzut-o decât o dată pe săptămână, la cinele săptămânale la care eram invitat acasă la Newton; era prea puţin pentru liniştea cuiva care iubea aşa cum iubeam eu Şi totuşi, altă cale nu aveam să ne întâlnim, decât aceasta; aşa că nu aveam altceva de făcut decât să-mi imaginez o groază de lucruri despre ea, aşa cum era şi această fantezie Dar nu toate visele mele cu domnişoara Barton erau atât de inocente Chiar în aceeaşi seară, când Mornay îşi terminase serviciul, am luat-o pe urmele lui când a ieşit din Turn şi m-am făcut vizibil ca un portdrapel Nu că ar fi contat, pentru că urcă repede într-o trăsură şi o luă pe Fleet Street, unde l-am urmat eu însumi cu o trăsură Pe una dintre multele alei de pe Fleet Ditch, între podurile Fleet şi Holborn, trăsura lui se opri Un minut mai târziu, mi-am tras şi eu trăsura pe marginea drumului şi i-am dat vizitiului un şiling; l-am căutat din priviri pe Mornay, dar, cum nu l-am văzut niciunde, m-am văzut nevoit să-l întreb pe vizitiul lui încotro o luase Vizitiul tuşi tare şi înălţă din umeri — N-a venit aici să se însoare, asta e clar, spuse el acru Uite ce e, prietene, eu doar l-am adus cu trăsura După ce coboară, se fac nevăzuţi, nu e treaba mea unde se duc — Îţi spun eu, dacă-mi dai un penny, se oferi băiatul care luminase calea trăsurii mele ca să poată înainta pe străzile întunecate I-am întins o monedă — S-a dus să se distreze niţel, spuse băiatul E o speluncă mai jos, pe alee, a unei doamne Marsh, care ţine o mănăstire unde jurămintele nu sunt aşa de stricte, dacă înţelegeţi ce vreau să spun, domnule Trebuie doar să mai întrebaţi prin preajmă, dacă vreţi să găsiţi locul Fleet Alley era un loc destul de insipid, pe care îl cunoşteam încă de pe vremea când mă pregăteam să intru în Barou Pe lângă faptul că era locul unde erau cele mai multe case de căsătorii, unde multe cupluri veneau să-şi unească destinele ca să nu mai plătească taxa de o guinee pentru privilegiul de a se căsători într-o biserică, Fleet era o zonă recunoscută şi pentru prostituatele ei, mai ales noaptea, când afacerile cu căsătorii ilegale scădeau În timp ce înaintam pe alee, mai multe femei uşoare îşi desfăcură rochiile în faţa mea şi, îmbiindu-mă cu părţile lor ruşinoase, mă ademeniră să le gust carnea împuţită Nu prea m-am dat niciodată în vânt după o partidă scurtă, nu pentru că aş fi stat prost cu banii, căci asemenea aventuri se lăsau mereu cu un scurtcircuit când te afli cu dânsa-ntr-însa, ca să zic aşa Dar stătui la vrăjeală cu câteva dintre veveriţele astea până când una dintre ele mă îndreptă, pe aleea şerpuită, până la o tavernă zgomotoasă, lângă care îmi arătă o casă ale cărei ferestre duble, acoperite cu bucăţi de pânză pe care erau schiţate desene dintre cele mai grotesc de indecente, lumina tot cartierul, ca un felinar uriaş Am stat în cumpănă dacă trebuia sau nu să intru, până când m-am hotărât că eram mai la adăpost înăuntru decât afară, aşa că am bătut la uşă După un moment, două, o femeie apăru în spatele unei ferestruici cu zăbrele şi mă întrebă ce caut acolo Era o măsură de prevedere destul de obişnuită în Londra Căci la vremea respectivă nu trecuse prea mult de la revolta din Marţea de Lăsata Secului, când mai mulţi ucenici londonezi distruseseră o casă de toleranţă şi le bătuseră cu bestialitate pe târfele care dăduseră buzna afară, ca şobolanii Dar cunoşteam bine parola O ştiam chiar mai bine decât ştiam legea pe care să o aplic în cine ştie ce caz, în faţa instanţei — Am auzit că primiţi, am spus eu cu oarecare umilinţă, căci multe dintre curvele astea îşi supraestimează poziţia şi puterea pe care li se pare că o deţin între picioare Dar sunt un gentleman şi pot prezenta garanţii în avans, dacă doriţi Şi spunând acestea, mi-am ridicat punga şi am făcut-o să zornăie cu subînţeles — Cinci şilingi, spuse târfa Şi poţi să faci tot ce vrei Mi-am plătit taxa şi am aşteptat ca târfa să-mi deschidă După câteva momente, uşa se deschise şi am fost invitat într-un mic hol de doamna Marsh însăşi care, destul de frumuşică, aşa cum se întâmpla cu multe cele de teapa ei, mi se păru că face conversaţie într-un mod extrem de ciudat Mă ajută să-mi scot mantaua, căreia îi spuse togă, apoi îmi luă pălăria, căreia îi spuse acoperământ, pentru ca apoi să-mi facă un semn spre sabie: — Aţi face bine să vă lăsaţi şi limba, dar şi trăgaciul, mai spuse ea arătând şi spre cele două pistoale Aţi venit pentru o partidă de tăvăleală sau de bătaie? Dându-i asigurări că intenţiile mele nu erau decât de natură amoroasă, am întrebat-o dacă amicul meu, maiorul Mornay era deja aici — Dacă vă referiţi la ofiţerul acela din Gardă, da Doar că noi îi spunem monseniorul Vogueavant — De ce? E chiar aşa de în pas cu moda? — Nu, îi spunem aşa mai mult din cauza înclinaţiilor sale, spuse doamna Marsh — Ce fel de înclinaţii? Căci mărturisesc că nu am cunoştinţă de aşa ceva, am spus — Nu prea vă cunoaşteţi prietenul, spuse ea — În Anglia, am spus, cred că doar aşa poţi să rămâi prieten cu cineva — E adevărat, recunoscu ea zâmbind Am urmat-o prin camera de primire, unde mai multe fete stăteau întinse peste tot, care mai de care mai dezbrăcate Doamna Marsh îmi oferi un scaun şi un pahar cu bere Dar privind prin cameră, nu l-am văzut pe maior, aşa că am întrebat unde este — Sunt sigură că e deja sus, spuse ea Vezi ceva care să-ţi placă, drăguţă? Chiar când ea spuse acestea, un servitor intră în cameră cu o tavă de argint pe care o puse pe o masă, iar o tânără se dezbrăcă complet şi veni să se aşeze pe ea, schimbând mai multe poziţii indecente pentru plăcerea mea E limpede că viaţa are nişte cărţi în mânecă pe care le joacă doar ca să ne dea peste cap Dacă diavolul ar exista, atunci cu siguranţă nu i-ar fi străine nici una dintre metodele prin care să se joace cu cele mai ascunse gânduri şi sentimente pe care le avem Căci cu greu puteam să ignor faptul că fata asta care se mişca lasciv în faţa mea şi care-mi arăta vizuina şi părţile ei cele mai lăuntrice era nici mai mult nici mai puţin, ai fi zis, decât geamăna domnişoarei Barton şi am fost în acelaşi timp respins şi fascinat de perspectiva goliciunii ei Era aceeaşi fată dulce şi drăguţă pe care o iubeam; şi totuşi nu era ea Oare voi putea să o privesc vreodată din nou pe domnişoara Barton şi să nu-mi vină în minte imaginea acestei târfe neruşinate care-şi mângâia sânii şi-şi freca părţile ruşinoase atât de lasciv în faţa mea? Dar lucrurile aveau să devină şi mai supărătoare, căci văzându-mi interesul faţă de această fată care poza în faţa mea, şi gândindu-se probabil că, dacă m-ar lăsa să fac ce vreau cu ea, aş pleca mai repede din stabiliment, doamna Marsh o luă de mână pe fată, o ridică de pe tava de argint şi ne duse pe amândoi sus, unde ne lăsă singuri într-un dormitor Fata, care îmi spusese că o cheamă Deborah, era încântătoare şi, dând la o parte aşternuturile, mă invită să mă întind lângă ea; dar nu aveam curaj să mă vâr în ea, de teamă că se mai dăruise şi altora Îmi întinse însă o bucată de intestin de oaie pe care să mi-l trag peste bărbăţie, pentru ca apoi să o pot pătrunde fără teamă Am fost nedemn să fac asta, dar de fiecare dată când am stat deasupra ei şi am privit-o drept în ochi, am încercat să mă conving pe mine însumi că era cu adevărat domnişoara Barton şi că eu mă bucuram de atingerea cărnii ei Aşa că atunci când m-am slobozit înlăuntrul ei, m-am simţit mai bine ca oricând şi m-am cutremurat din toate încheieturile, ca un câine, înainte să mă prăbuşesc peste sânii ei goi de parcă m-ar fi împuşcat cineva în inimă Pentru o clipă, vârtejul care mă cuprinse îmi făcu mare plăcere — Mai vrei o dată, drăguţă? mă întrebă Deborah — Nu, am spus, încă nu Şi atunci am simţit cum mă întristez Desigur, e normal pentru un bărbat să se simtă astfel Dar era o tristeţe cum nu mai simţisem niciodată, căci simţeam că am mânjit perfecţiunea cu care o priveam pe domnişoara Barton Şi am simţit cele mai mari remuşcări Aşa că atunci când am auzit un bărbat urlând de durere, aproape că am fost convins că sunetele ţâşnesc chiar din pieptul meu Doar râsul lui Deborah mă convinse că sunetele se auzeau din cu totul altă parte; şi când l-am auzit pe bărbat urlând din nou, mi s-a părut că de data asta ţipătul lui a fost urmat imediat de un altul, şi mai puternic — De ce ţipă omul acela? am întrebat — Oh, e doar monseniorul Vogueavant, spuse Deborah în timp ce încerca să-mi facă bărbăţia să se întărească iarăşi Vogueavant înseamnă „lovitură” pe franţuzeşte — Uitasem de el, am recunoscut — E bătut cu biciul — Cu biciul? Dumnezeule, ce plăcere găseşte în aşa ceva? — Pentru el nu e acelaşi lucru ca pentru tine L-am bătut şi eu uneori Dar nu-mi pasă E simplu Mai simplu decât aici Căci monseniorul Vogueavant are o rezistenţă la durere mai mare decât toţi cei pe care i-am întâlnit vreodată Şi trebuie să-l loveşti tare ca să-i placă Englezii o numesc perversiune, dar monseniorul Vogueavant i-a prins gustul pe vremea când era sclav la galere, pe o corabie franţuzească Spatele lui e dovada vie, căci poartă urme de lovituri cum nu am mai văzut vreodată Încă o dată l-am auzit pe Mornay ţipând, ca răspuns la usturimea loviturii de bici — Şi maiorului îi place să se lase bătut, ca să-şi amintească această experienţă? Ce monstruos! — Cred că e şi mai complicat Mi-a spus chiar mie că se lasă bătut ca să nu uite niciodată cât de mult îi urăşte pe francezi şi pe romano-catolici în special Am fost complet uimit de această informaţie, care reuşi însă să-mi ia gândul de la jignirea pe care i-o adusesem eu însumi domnişoarei Barton şi aş mai fi spus multe despre lucrurile dezgustătoare pe care le fac bărbaţii ca să obţină plăcere, dar m-am temut că Deborah m-ar putea lua drept un ipocrit, aşa că am rămas tăcut Nu la fel se întâmplă şi cu ea, căci o loviră nişte vânturi neruşinate care-i ieşeau pe părţile de jos, iar băşinile ei mă făcură să părăsesc cu repeziciune patul Tocmai începusem să mă uşurez în oala ei, ca măsură suplimentară de precauţie contra blenoragiei, când am auzit că se deschide uşa lui Mornay, iar sunetul paşilor lui răsună pe culoar; m-am îmbrăcat în grabă, gata să fug după el — De ce te grăbeşti aşa? mă întrebă imitaţia domnişoarei Barton — Pentru că el nu ştie că sunt aici Iar eu nu ştiu unde se duce el acum — Pot să-ţi spun eu, spuse Deborah Se duce în Casa Olandezului, în Lambeth Marshes — Ce să facă acolo, rogu-te? — Doar nu ca să-i ghicească ţiganii viitorul Locul unde se duce e cam ciudat Ce nu poate să primească acolo un om cu bani, nu mai are unde să caute altundeva în lumea noastră A vrut să mă ia şi pe mine acolo cândva Mi-a oferit o guinee ca să o fac cu altă femeie, aşa mi-a spus Ei bine, nu mă deranja asta foarte tare E mai sigur decât să o faci cu un bărbat Trebuie doar să-i lingi păsărica unei femei şi să gemi niţel Dar am auzit tot soiul de poveşti despre locul acela La Olandez, aşa-i zice Câteva dintre bietele târfe care s-au dus să lucreze acolo nu au mai fost văzute niciodată Cu un şiling, am cumpărat informaţiile despre cum să ajung în locul acela rău famat, am ieşit din casa de pe Fleet Street, am luat o trăsură şi m-am îndreptat spre White Stairs din Channel Row Acolo l-am auzit pe un luntraş strigând: — Aici pentru Southward! Şi am urcat în barca lui, ca să traversez fluviul Marginea lunii se vedea pe cerul negru ca o unghie galbenă Când am ajuns pe la mijlocul fluviului, ne-a acoperit o pâclă deasă, cu miros pestilenţial În depărtare, luminile caselor de pe podul Londrei erau aprinse şi sclipeau ca un colier cu diamante galbene Până acum mă descurcasem execrabil în sarcina pe care o aveam de dus la bun sfârşit; şi habar nu aveam cum o să-i spun unchiului domnişoarei Barton unde mă dusese urmărirea maiorului Mornay Aşa cum nu ştiam cum să fac decontul pentru cheltuielile mele Voia oare cineva să-şi asocieze numele cu cel al cuiva care frecventa asemenea locuri? Mai ales un om ca Newton, care nu privea cu ochi buni nici un fel de comportament licenţios şi care avea doar preocupări înalte – un om pentru care trupul şi nevoile lui nu prea păreau să aibă mare importanţă, cu excepţia, fireşte, a situaţiilor în care nu făcea cumva obiectul vreunui experiment ştiinţific Ori de câte ori îl priveam în ochi pe Newton, mă simţeam ca şi când m-ar fi sfredelit cu privirea Ce putea să ştie un asemenea om despre slăbiciunea umană? Barca noastră înainta cu greu şi mi se părea că nu prea reuşea să-şi facă drum peste apa întunecată, în timp ce undeva, deasupra capetelor noastre, un pescăruş ţipa ca un demon invizibil Încet-încet, ajunserăm pe malul celălalt, unde ceaţa se mai subţie şi unde luminile de veghe de pe corăbii străluceau deasupra noastră Un câine lătră undeva, departe, chiar în clipa în care am pus piciorul pe scările de la King’s Arms, apoi totul fu acoperit de tăcere Lambeth era un sat destul de mare şi de răzvrătit pe malul Tamisei din comitatul Surrey, în care cele mai multe clădiri erau adunate în jurul palatului şi al bisericii parohiale St Mary, iar în spatele lor se înşirau celelalte, ca nişte turme de oi Era separat de Southwark, cu nenumăratele lui ateliere de prelucrarea metalelor din partea de est, prin mlaştini pe malul cărora erau situate multe magherniţe şi taverne singuratice Imediat ce am atins uscatul, mi-am scos sabia din teacă, căci era mult mai întuneric aici, pe malul sudic al fluviului, pe care îl băteau doar doi-trei bărbaţi destul de zdrenţăroşi Am luat-o spre est, de-a lungul Zidului Narrow, aşa cum îmi spusese Deborah, până am ajuns la gatere, de unde am cotit-o spre sud, păşind pe un pământ lipicios şi împuţit, spre un mic rând de case Aici, lângă un semn cu stea care indică, de obicei, un loc al desfrâului, am găsit casa pe care o căutam Am încercat să arunc o privire pe o ferestruică murdară şi, văzând flacăra portocalie a unei lumânări, am bătut la uşă Uşa a fost deschisă de o femeie suficient de atrăgătoare, cu toate că părea destul de aspră şi galbenă la faţă, iar pleoapele aproape că nu i se mişcau; şi după ce am salutat-o şi i-am plătit cei zece şilingi pe care mi-i ceruse, adică destul de mult, mă lăsă să intru O aromă dulce şi grea încărca aerul şi aşa îngroşat de fum de pipă Femeia îmi luă haina şi o atârnă într-un cuier în care am recunoscut şi haina şi pălăria maiorului Aşadar, chiar era aici — Deci, spuse ea cu un accent fluierat care mă făcu să cred că e olandeză Vrei să fumezi ceva mai întâi, sau vrei să vezi spectacolul? Nu prea mi-a plăcut niciodată să fumez, căci mă face să tuşesc; aşa că i-am răspuns că aş vrea să văd spectacolul Păru uşor surprinsă, dar mă conduse dincolo de o draperie rufoasă, în jos pe scări până într-o cămăruţă joasă şi neîncăpătoare, înconjurată de oglinzi unsuroase, peste care nu trecea nici un fel de lumină în afară de câteva lumânări slabe, iar în umbră se ghicea conturul a cinci bărbaţi care aşteptau, ca publicul la teatru, să înceapă un soi de spectacol Nu ştiam ce poate să însemne asta, decât poate că mai era aşteptat cineva Nu era nici urmă de maiorul Mornay, aşa că am tras concluzia că s-a dus mai întâi să fumeze Între timp, nu am făcut nici un efort să mă ascund, aşa că m-am aşezat în cel mai expus loc, în aşa fel încât să mă vadă imediat, atunci când avea să-şi facă în sfârşit apariţia Am început să respir greu în camera aceea dezgustătoare, căci aerul era plin nu numai de fum, ci şi de o stare rău-prevestitoare, de parcă ceva cumplit urma să se întâmple Şi cu toate acestea, într-un fel ciudat, mă simţeam totuşi în largul meu După ce am aşteptat vreme bună, două femei aduseră în încăpere o călugăriţă, pe care o tratară în chipul cel mai odios, scuipând-o şi bătând-o înainte să o dezbrace în pielea goală; o făcură apoi să se întindă cu faţa în jos pe podeaua goală, fără să mai aibă ceva pe ea Mâinile şi picioarele i le legară cu nişte frânghii de fiecare dintre colţurile camerei; şi în tot acest timp, călugăriţa ameţită îşi îndura soarta fără cel mai mic semn de protest, de parcă puţin îi păsa de ce i se întâmpla Ca şi mine, de altfel Nu ştiu dacă era o călugăriţă adevărată sau nu, dar pot să spun că părul îi era tăiat foarte scurt, ceea ce este, din câte ştiu eu, semnul călugăriţelor care renunţă la lume; dar era extrem de atrăgătoare şi nu avea mai mult de douăzeci de ani, iar vederea goliciunii ei şi a părţilor ei intime mă tulbură peste măsură L-am văzut atunci pe maior coborând scările şi mi se păru aproape bolnav sau beat; dar în ciuda poziţiei mele extrem de evidente, se aşeză fără ca măcar să vadă că eram acolo După ce femeia fusese legată bine, unul dintre ceilalţi bărbaţi se ridică de pe scaun şi începu să o lovească cu biciul, înjurând-o încontinuu, făcând-o târfă romano-catolică şi aruncându-i alte injurii atât de cumplite încât am început să mă tem pentru viaţa bietei fete Şi ridicându-mă eu însumi, am protestat deschis împotriva a ceea ce se întâmpla, şi i-am făcut monştri pe cei care supuneau o biată fată la asemenea cazne şi le-am cerut să înceteze imediat, deşi nu mă uitam decât la maior, care mă recunoscu în cele din urmă şi care mă privi cu atâta furie în ochii lui îngălbeniţi încât îmi îngheţă sângele în vine Dar nu numai ochii lui, ci şi zgomotul piedicii ridicate şi răceala unei ţevi de pistol lipită de obrazul meu mă făcură să îngheţ — Ce înseamnă fata asta pentru tine? mă întrebă omul din spatele meu, al cărui accent mă făcu să cred că şi el era olandez — Nimic, am spus Nu-mi pasă de călugăriţele din nici un ordin, dar îmi pasă că e o fiinţă omenească şi că este atât de tânără încât nu înţeleg ce a făcut să merite asemenea abuzuri — Abuzuri le spui tu, râse bărbatul Dar nici n-am început bine La aceste vorbe, maiorul o luă la goană afară din cameră şi în sus, pe scări Între timp, fata legată pe jos îmi aruncă o privire încărcată de indiferenţă, de parcă puţin îi păsa de intervenţia mea, lucru care mă făcu să mă întreb dacă chiar îi păsa de durerea la care era supusă sau dacă nu cumva îi plăcea să fie biciuită, la fel ce maiorului — Cu siguranţă nu merită asemenea cruzime — Nu merită? spuse vocea Ce are-a face? Ce cauţi aici? mă întrebă în cele din urmă, după o scurtă pauză Am arătat în sus, spre scări — Am venit cu el Maiorul Mornay El m-a adus Dar nu ştiam ce aveam să văd aici, căci nu m-a avertizat — Aşa e, spuse femeia olandeză care mi-a deschis A venit la scurt timp în urma maiorului Bărbatul care ţinea pistolul se aşeză în faţa mea, ca să-l pot vedea Era un zdrenţăros nenorocit, cu o frunte îngustă de om rău şi cu ochii fierbinţi, roşii şi ameninţători; pistolul îi tremura încă în mână şi arăta în sus, pe scări — Prietenul tău a plecat, spuse el încet Poate e mai bine să faci şi tu la fel M-am îndreptat spre scări, aruncându-mi din când în când privirea spre fata legată de podea, al cărei spate şi fund erau deja înroşite de lovituri — Puţin îi pasă ce se întâmplă cu ea, râse bărbatul E preţul pe care-l plăteşte ca să-şi satisfacă poftele Nu mi-aş face griji pentru ea dacă aş fi în locul tău Fata tot nu spunea nimic; fără să scoată un geamăt, îşi îndura loviturile de bici care reîncepură imediat ce eu urcai scările Nu ştiam dacă trebuia să-l cred sau nu, dar am plecat, deşi îmi trecuse prin minte să urc scările şi să mă întorc apoi cu pistoalele în mâini, ca să fiu sigur că nimic rău nu i se va întâmpla acelei fete L-aş fi împuşcat pe cel cu pistolul, dar şi ceilalţi erau înarmaţi şi n-aveam nici o îndoială că m-ar fi omorât Şi pentru un timp m-am lăsat chiar pradă gândului că tânăra era o adevărată fille dévote abuzată monstruos şi poate chiar ucisă pentru plăcerea lor, căci bărbaţii ăia chiar aveau cu toţii feţe de criminali şi păreau să-i urască cu atâta ardoare pe romano-catolici încât nu s-ar fi dat în lături de la o astfel de crimă Uşurat să mă văd afară din această casă a diavolului şi cu mintea oarecum limpezită, căci fumul în care stătusem era la fel de dens ca pâcla ce se lăsase peste fluviu, mi-am umplut plămânii cu aerul rece şi, gândindu-mă că maiorul Mornay nu putea fi prea departe, am pornit înapoi pe drumul pe care venisem, spre zid şi fluviu Nu am apucat să fac nici zece paşi, că l-am văzut ieşind pe uşa unei taverne nenorocite şi, tremurând de furie, se aşeză în faţa mea — De ce mă urmăreşti, domnule Ellis? mă întrebă şi, scoţându-şi sabia, înaintă spre mine cu intenţia vădită de a-mi bloca drumul, aşa că m-am pregătit să-i răspund la atac E drept, îi promisesem lui Newton să nu mă bat cu el, dar nu prea vedeam cum aş fi putut să evit acest lucru acum Mi-am aruncat pălăria, ca să mă pot mişca şi ca să văd mai bine, deşi i-aş fi putut para cu uşurinţă lovitura chiar dacă aş fi purtat coroana regelui Edward, căci era limpede că maiorul Mornay era beat criţă Ceea ce explica acum de ce-i luase atâta timp ca să mă recunoască — Lasă sabia deoparte, i-am spus, căci altfel mă forţezi să te rănesc, domnule Cu oarecare ferocitate, şi-a înteţit atacul, lucru care mă făcu să fandez serios Dar încă netulburat de aceste atacuri, l-am lăsat să se apropie, mâner lângă mâner, atât de aproape încât am putut să simt mirosul de fum care încă îi încărca respiraţia Mă întrebă din nou: — De ce mă urmăreşti, domnule Ellis? Deşi aproape că nici nu observasem că în cealaltă mână apucase un pumnal şi abia am apucat să mă îndepărtez înainte să-şi împingă spre mine braţul cu cealaltă lamă, că l-am înţepat cu sabia în umărul stâng Pumnalul îi căzu pe jos, iar Mornay îşi lăsă garda jos, ceea ce, dacă mi-aş fi pus mintea, mi-ar fi permis să îl pun cu uşurinţă la pământ Şi aproape că mi-am dorit să-l ucid, căci nu-mi plac cei care scot pumnalul în timpul unui duel cu săbii M-am retras însă câţiva paşi, lucru care i-a permis lui Mornay să se întoarcă şi să dispară în întunericul mlaştinilor din Lambeth După câteva clipe, i-am ridicat pumnalul de pe jos, i-am cercetat forma destul de ciudată şi apoi i-am strecurat lama în cizma mea Nu-mi dădeam seama dacă trebuia să fiu mulţumit de mine Nu-l omorâsem nici eu, nu mă omorâse nici el pe mine, aveam oarecare motiv de bucurie Dar oare o să afle Newton ceva nou din felul în care „se refractase” maiorul Mornay, dacă puteam să-i descriu astfel comportamentul dezaxat şi nepotrivit? Era foarte probabil că maiorul avea să-l informeze pe lordul Lucas, care se va folosi de această informaţie şi de încăierarea noastră ca să se plângă din nou la lordul Justiţiei în legătură cu felul în care era condusă Monetăria Gândul acesta mă întristă, căci m-am simţit dintr-odată foarte obosit şi m-am gândit că avusesem noroc că nu fusesem omorât Îmi trecu prin minte comportamentul meu licenţios, nici pe departe cel mai potrivit, mai ales pentru felul în care murdărisem imaginea domnişoarei Barton şi mi-am făcut promisiunea să nu mai procedez niciodată la fel * A doua zi dimineaţă, Newton cercetă cu interes pumnalul lui Mornay, şlefuindu-l ca cine ştie ce ucigaş plătit, în timp ce eu îi prezentam varianta foarte cuminte a aventurilor mele din seara trecută, când îl urmărisem pe maior Am omis să-i spun că ne-am bătut cu săbiile; de asemenea, când i-am povestit cum a trebuit să-mi ţin în frâu pornirile necuviincioase, am primit următorul sfat venit de pe buzele lui ascetice, căci mă îndoiam că sărutase în viaţa lui altceva decât fruntea nevinovată a domnişoarei Barton sau vreo carte care-i plăcuse în mod deosebit: — Să-ţi ţii în frâu poftele nu faci decât să le înteţeşti, spuse el grav Cel mai bun mod de a rămâne cast nu este să te opui gândurilor necurate, ci să le urmezi, ocupându-ţi însă mintea cu alte lucruri Eu aşa am făcut dintotdeauna Cel care se gândeşte întotdeauna la castitate se va gândi, negreşit, întotdeauna la femei şi ori de câte ori se va lupta împotriva acestor gânduri necurate şi le va aduce înapoi în minte Dar, rogu-te, continuă-ţi povestirea Sunt fascinat! — Cam asta e, mai mult sau mai puţin, am răspuns Când a ieşit din casă, s-a făcut nevăzut în mlaştinile Marshes şi a lăsat să-i scape acest pumnal — Dar ai uitat să-mi spui cum v-aţi luptat, protestă Newton Aştept cu nerăbdare să-mi spui totul despre acest moment Spune-mi, l-ai rănit rău pe maior? — M-a atacat, m-am bâlbâit eu, aşa că am fost forţat să mă apăr Doar l-am înţepat niţel în umăr şi îndrăznesc să spun că se va recupera repede Dar de unde ştii, stăpâne? L-a anunţat pe lordul Lucas? S-a auzit în tot Turnul? S-a plâns deja lordul? — Sunt aproape sigur că maiorul Mornay nu va scoate o vorbă pe lângă lordul Lucas despre acest incident, spuse Newton Cum? Un maior din Gardă să fie înfrânt de un funcţionăraş al Monetăriei? Reputaţia lui s-ar face una cu pământul — Atunci, am spus nerăbdător, de unde ştiţi că ne-am bătut? — E simplu Ţi-ai curăţat sabia Cupa mânerului străluceşte acum de-ţi ia ochii, pe când ieri era îngălbenită toată Mi-am amintit că ultima oară când ţi-ai curăţat sabia a fost atunci când te-ai bătut cu atacatorii doamnei Berningham Îndrăznesc să cred că atunci când l-ai înfruntat pe maior cu sabia, el a scos pumnalul şi a încercat să ţi-l înfigă în coaste — Chiar aşa a fost, am recunoscut Nu ştiu de ce m-am gândit să o ascund Păreţi să ştiţi oricum totul, fără să vi se spună E o şmecherie bună — Nu e nici o şmecherie Doar simţul observaţiei Satis est Asta-i tot — Ei bine, mi-ar plăcea să am aşa un simţ dezvoltat al observaţiei — Dar nu e mare lucru, aşa cum îţi spun de fiecare dată Dar asta vine cu timpul Dacă ai norocul să trăieşti destul Căci am senzaţia că numai norocul te-a salvat de data asta E limpede, din ceea ce mi-ai spus şi din ceea ce e scris pe această lamă, că maiorul Mornay şi poate încă alţii ca el, este un fanatic religios — Nu am văzut nimic scris pe lamă, am spus — Ai fi făcut mai bine să cureţi pumnalul ăsta decât sabia dumitale, spuse Newton şi îmi înapoie pumnalul a cărui lamă strălucea acum ca lumina focului — „Aminteşte-ţi de religie”, am citit pe una dintre părţile tăişului „Aminteşte-ţi de uciderea lui Edmund Rerry Godfrey”, am continuat să citesc pe cealaltă parte — Este un pumnal Godfrey, îmi explică Newton Multe ca acesta au fost bătute după moartea lui sir Edmund Berry Godfrey, în 1678 Sigur ai auzit de el, spuse stăpânul meu, căutându-mi pe faţă vreun semn că recunoşteam numele — Desigur, am spus Doar că eram copil pe vremea aceea Nu era magistratul ucis de romano-catolici în timpul complotului papistaş împotriva regelui Carol al II-lea? — Detest romano-catolicismul cu tot ce înseamnă el, spuse Newton Este o religie plină de superstiţii îngrozitoare, de false miracole, credinţe păgâne şi minciuni mizerabile Dar nu a existat minciună mai mare propagată împotriva regatului decât complotul papistaş Totul a plecat de la Titus Oates şi Israel Tonge, cei doi preoţi iezuiţi care ar fi conspirat să-l omoare pe rege în timpul curselor de la Newmarket Nu neg că au fost mulţi iezuiţi care au complotat ca să reinstaureze religia romano-catolică în această ţară Dar asasinarea regelui nu făcea parte din planurile lor Totuşi, nu puţini au fost catolicii care au fost spânzuraţi până să se afle că Oates era de fapt ticălosul trădător Trebuia să se spânzure singur, fie şi numai pentru că legea nu prevedea pedeapsa cu moartea pentru sperjur În schimb a fost biciuit, legat la stâlpul infamiei şi trimis în închisoare pe viaţă — Atunci Oates l-a ucis pe sir Edmund Berry Godfrey? — Cine l-a ucis rămâne încă un mister, spuse Newton Unii cred că ar fi fost ucis de un răufăcător pe care l-ar fi trimis după gratii pe vremea când era încă magistrat şi care i-ar fi purtat încă pică Nici noi nu suntem străini de asemenea situaţii Ba chiar am auzit zvonuri cum că Godfrey era una dintre acele Panglici Verzi care voiau să transforme din nou ţara în Republică; şi că ar fi fost omorât atunci când a vrut să-i trădeze Dar eu unul am o altă părere, mai simplă Eu cred că Godfrey s-a spânzurat singur, pentru că juca pe două fronturi; după toate aparenţele, era un individ melancolic şi se temea ca cineva să nu-l dea de gol că este trădător şi să nu fie pedepsit pentru asta Când i-au găsit trupul, fraţii lui s-au temut să nu rămână fără banii şi reputaţia acestuia, căci era un om bogat, iar averea sinucigaşilor trece în proprietatea statului, după principiul felo de se Aşa că i-au mutilat trupul şi au aruncat vina pe romano-catolici Ce e sigur este că nimeni nu va şti vreodată adevărul Dar sunt mulţi cei care continuă să creadă că a fost ucis de catolici Părerea maiorului Mornay pare destul de clară Iar faptul că are un asemenea pumnal şi că frecventează locuri în care-şi manifestă ura faţă de catolici nu face decât să o confirme — Şi atunci, ce să facem? Newton îşi încruntă sprâncenele şi începu să-şi lovească nasul cu un deget subţire, apoi îmi aruncă o privire şireată — O să-i dăm pumnalul înapoi, spuse el încet Şi făcând asta, o să-l provocăm să facă următorul pas E o problemă simplă de mişcare, ca multe altele pe care jur să le aştern cândva pe o coală de hârtie ca să ţi le dau şi să te ajut să înţelegi lumea Căci funcţionează în cazul oricărui om în stare de repaos sau în timp ce se mişcă uniform şi în linie dreaptă, atunci când o altă forţă acţionează asupra lui şi îl obligă să-şi schimbe starea E la fel de valabil pentru maiorul Mornay cât este pentru toate planetele şi cometele Dar trebuie să fim pregătiţi, să fim atenţi Căci fiecărei acţiuni i se va opune o reacţie de o forţă egală — Dar, domnule, aceasta este marea dumneavoastră teorie, nu? — Foarte bine, Ellis Dar nu e o teorie Este un fapt la fel de codificat pe cât sunt legile Angliei Ba mai mult chiar, am dovada matematică a faptului că aceste legi sunt invariabile — Dacă s-ar putea, aş vrea să înţeleg ce importanţă au ele pentru lume, am spus — Atunci înţelege ce-ţi spun acum, spuse Newton lăsând să-i cadă pumnalul în podea, astfel încât vârful să se înfigă Căderea acestui pumnal este tot una cu căderea Lunii Forţa care atrage acest pumnal atrage şi Luna Iar forţa care atrage Luna ghidează şi mişcarea planetelor şi tot ce e în Ceruri Căci Cerurile sunt aici, pe Pământ Asta, dragul meu prieten, este forţa gravitaţiei * Cerurile sunt aici, pe Pământ? Poate că Pământul este, atunci, tot Raiul care există La început, doar i-am întors spatele lui Iisus Iar asta i s-a datorat exclusiv lui Newton, căci erau prea puţine lucruri în Noul Testament pentru care să nu găsească el excepţii Accepta doar în parte Vechiul Testament, iar Cartea lui Solomon era foarte importantă pentru el La fel şi cea a lui Daniel Şi a lui Ezechiel Dar un om care accepta cărţile care-i conveneau şi le respingea pe cele care nu-i conveneau, ei bine, acest tip de om mi se părea că are un soi mult prea ciudat de credinţă Pentru o lungă perioadă de timp, am fost convins că Newton fusese cel care făcuse să se scuture copacul vieţii mele, iar mărul credinţei mele religioase să cadă la pământ, unde a început să putrezească şi să dispară Dar asta nu era decât o parte a poveştii Din cauza lui Newton, să pun întrebări deveni a doua natură a mea Şi am ajuns la concluzia că este de datoria noastră să ne întrebăm dacă aceste credinţe religioase sunt adevărate sau nu; iar dacă sunt adevărate, dacă sunt bune sau nu Căci dacă vrem să-l găsim pe Dumnezeu, trebuie să ne lepădăm de orice ignoranţă pe noi, lumea noastră şi universul nostru Într-un mod ciudat, lucrul care mă făcu să-mi pun pentru prima oară întrebări în legătură cu Torah însăşi au fost cupele acelea de argint pe care domnul Scroope i le dăruise lui Newton în numele colegiului din Cambridge Cupele spuneau povestea lui Nectanebus, ultimul rege nativ al Egiptului, care era magician şi care făcea din proprii lui soldaţi modele ale soldaţilor inamici şi îi arunca în cazane cu apă ca să facă vrăji şi astfel duşmanii lui să se înece în apele Nilului Iar asta m-a făcut să mă gândesc că povestea lui Moise, care i-a condus pe copiii lui Israel afară din Egipt şi toate armatele faraonului au fost înecate în Marea Roşie, nu era nimic altceva decât o altă poveste, împrumutată de la egipteni Lucru care m-a făcut să tremur, căci dacă însăşi Torah nu era adevărată, atunci tot ceea ce urma în Biblie nu era nimic mai mult decât un mit sau o legendă Şi încetul cu încetul am ajuns să mă gândesc că, dacă fie şi numai o parte din Biblie putea fi pusă sub semnul întrebării, atunci de ce nu s-ar întâmpla la fel cu toată Cartea? Poate că încă aş mai fi crezut în Dumnezeu Dar ştiinţa stăpânului meu a fost cea care m-a făcut să neg existenţa lui Dumnezeu Matematicile lui Newton au fost cele care au redus cosmosul la o serie de calcule algebrice, în vreme ce prismele lui nenorocite au distrus legământul curcubeului dintre Dumnezeu şi Noe Cum putea Dumnezeu să mai rămână în Ceruri, când Cerurile erau cercetate atent prin telescop şi descrise precis ca o serie de fluctuaţii? Ca într-o geometrie satanică, Newton a luat sfera existenţei lui Dumnezeu şi i-a divizat apoi împărăţia cerească printr-o simplă măsurătoare de compas Şi văzând toate aceste cuceriri ale ştiinţei, propria mea credinţă s-a prăbuşit din eterul Raiului ca un heruvim de foc şi s-a spart în ruine înfricoşătoare Oh, ce decădere! Ce schimbare! Era ca şi când aş fi fost cândva un înger, dar ale cărui aripi au fost tăiate nemilos de foarfecele ştiinţei; şi m-am descoperit doar ca un corb singuratic deasupra Turnului Verde, ţipându-şi soarta crudă Pământuri ale amărăciunii, umbre ale tristeţii, în care pacea şi odihna nu vor mai sălăşlui vreodată, şi niciodată speranţa celorlalţi nu va fi şi speranţa ta * În zona ofiţerilor, în sediul Gărzii, maiorul Mornay îşi purta braţul de gât, într-o legătură Domnul Marks, bărbierul Turnului, tocmai îl rădea şi era însoţit de domnul Whiston, comisionarul, de locotenent-colonelul Fairwell, de căpitanul Potter şi de căpitanul Martin În ciuda aventurilor lui din seara precedentă, părea să se simtă destul de bine, căci îi auzirăm vocea încă de dincolo de uşă; dar când am intrat, s-a oprit din povestea de vitejie pe care o spunea despre cum fusese el rănit în braţ, roşindu-se ca un rac fiert şi uitându-se spre noi de parcă ar fi văzut două fantome — Olim, hero, hodie, cras nescio cujus, spuse Newton zâmbind crud Adică „A fost odată ca niciodată, ieri, azi, mâine, nu ştiu când”, cuvinte prin care credeam că stăpânul meu ar vrea să-i dea de înţeles maiorului că minte şi că ştie exact cum îşi dobândise Mornay rana Şi totuşi nu îi spunea asta în mod direct, căci l-ar fi stârnit mult prea mult pe Mornay, care ar fi putut chiar să-l provoace pe Newton la duel Stăpânul meu nu era laş; dar nu prea mânuise sabia, darămite pistolul, aşa că nu avea nici cea mai mică intenţie să fie provocat Eu unul nu sufeream însă asemenea constrângeri, deşi Newton mă avertizase să nu le răspund — Ce vreţi să spuneţi? îl întrebă maiorul Mornay pe Newton, pe un ton tremurând ca şi când ar fi fost acuzat de înaltă trădare — Ce vreau să spun? Nimic, domnule maior Natura m-a înzestrat cu un dar al vorbirii care poate fi luat uneori drept impertinenţă E doar dezavantajul intelectual, căci am impresia că Naturii îi place mai mult simplitatea şi nu prea face uz de cuvinte sau de gânduri pompoase şi inutile — Cărui fapt datorez plăcerea vizitei Domniei Voastre, doctore? spuse el luând o cârpă de la domnul Marks şi ştergându-şi faţa cu grijă — Am venit să vă înapoiem pumnalul, spuse Newton Mornay abia dacă se uită spre lama pe care o ţinea acum în mână Newton, cu mânerul întins politicos spre maior, apoi se uită spre mine şi minţi cu neruşinare: — Nu am un asemenea pumnal, spuse el Cine a zis că e al meu? — Poate că nu îl recunoaşteţi acum, că vi l-am curăţat Altfel, nimeni nu ar putea confunda un asemenea pumnal, fiţi sigur Căci are un sentiment dintre cele mai nobile gravat pe lamă Scrie „Nu-l uita pe sir Edmund Berry Godfrey Nu uita religia ” — Amin, făcu căpitanul Martin — Amin, într-adevăr, spuse şi Mornay Totuşi, nu e pumnalul meu Newton rămase tot un zâmbet — Dacă spuneţi dumneavoastră, domnule maior, atunci aşa trebuie să fie, căci sunteţi un gentleman Dar totuşi nu trebuie să nesocotim buna vedere a unui om în faţa născocirilor altuia, spuse Newton şi arătă spre mine Acest umil funcţionar spune că te-a văzut scăpând acest pumnal aseară, în faţa unei case din mlaştinile Lambeth — Nu am fost în nici un caz acolo aseară Văzând că sunt gata să contrazic minciuna sfruntată a lui Mornay, Newton mă prinse de braţ şi dădu din cap atât de încet încât cred că numai eu am putut să-l observ — Cred că unul dintre voi se înşală, domnilor — Nu eu, spuse Mornay Newton îmi dădu drumul la braţ, gest pe care l-am luat drept semn că pot în sfârşit să vorbesc — Nici eu, am spus — Ei bine, atunci unul dintre voi – nu ştiu care – trebuie că e un mincinos şi un neruşinat, spuse Newton — Aduceţi o Biblie, am spus, fără să-mi pese că Biblia nu mai însemna acum mare lucru pentru mine Puneţi-mă să jur Pumnalul e al lui — Aveţi grijă, domnule, îmi zise Newton grav, căci sunteţi pe punctul de a-l face mincinos pe faţă pe maiorul Mornay, în faţa fraţilor lui ofiţeri, lucru pentru care, fiind un gentleman, cu siguranţă vă va cere satisfacţie ca să demonstraţi prin forţa braţului care dintre voi are dreptate — Chiar asta spun Şi încă vehement Maiorul Mornay e un mincinos L-am văzut scăpând pumnalul, chiar aşa cum aţi spus Mornay se ridică de pe scaun, închizând şi deschizând gura ca un corb — Dacă nu aş fi incomodat de această rană, domnule Ellis, n-aş ezita să te provoc — Poate că domnul Ellis ar putea renunţa la privilegiul lui de a alege armele, făcu Newton săritor Cred că maiorul e dreptaci În acest caz va putea să vă confrunte fără probleme, ca să zic aşa, dacă aţi alege pistoalele — Atunci poate să fie sigur, am spus Dacă vrea să-i dau satisfacţie, poate să fie încredinţat că voi alege pistoalele Urmă o tăcere lungă, în care toţi ochii sc îndreptară spre maiorul Mornay, care înghiţi cu greutate de mai multe ori, înainte să accepte provocarea, bâlbâindu-se palid, cu şi mai puţină tragere de inimă decât un bătrân parior rămas fără dinţi în gură — Îţi acceptăm provocarea, spuse atunci Newton Am să fiu asistentul domnului Ellis şi vă aştept instrucţiunile Şi spunând acestea, făcu o plecăciune gravă; am făcut şi eu la fel, apoi ne-am luat rămas-bun de la ofiţerii uluiţi Înapoindu-ne în biroul Monetăriei eram agitat ca un ţipar şi mă abţineam cu greu să mă cert cu Newton, căci nu-mi plăcea deloc să văd cum mă manipulează ca pe un hopa-mitică Dar imediat ce ramaserăm singuri, îi aruncai imediat în faţă felul nepotrivit în care se purtase faţă de mine — Ei bine, mi-aţi plăcut! am spus Consider că un bărbat trebuie să aleagă singur cu cine se bate şi pentru ce — El te-a provocat, mă corectă Newton — Asta doar pentru că l-aţi forţat — Dacă aş fi lăsat totul în seama ta, dragul meu, povestea asta nu ar fi fost tranşată atât de clar — Clar ziceţi? N-a trecut nici măcar un an de când un duel era să mă coste libertatea Aţi uitat cum am ajuns să intru în serviciul Domniei Voastre, doctore? Şi dacă o să-l omor? Ce facem? Dar dacă mă omoară el pe mine? Dacă mânuieşte mai bine pistolul decât sabia? La naiba, domnule! Credeam că vreţi să-l faceţi să vă mărturisească câte ceva — N-o să fie nici un duel, mă linişti Newton Nu are destul curaj pentru asta Măcar atâta lucru mi-a fost limpede — Puţin din ce vă priveşte mi-e mie destul de limpede, am spus cu amărăciune Şi aici, ca în orice altă privinţă, sunt la mâna Domniei Voastre — Ba deloc, domnule, nu eşti la mâna mea, îmi spuse Newton cu reproş Eu nu manipulez pe nimeni Nu fac decât să încerc să extind limitele lucrurilor pe care le cunoaştem Şi întocmai cum oamenii antici şi-au pus speranţa în zeul Pan şi în fluierul lui, ai face bine ca din când în când să faci la fel şi să joci cum îţi cânt eu Poate că eu fac muzica, dar mişcările sunt ale tale, dragul meu, te mişti după bunul plac — Atunci nu-mi place cântecul ăsta E mai simplu să mânuiesc o sabie decât un pistol Nu sunt un ţintaş atât de bun Şi e posibil ca, dacă îl ating, să-l şi omor Dar Domnia Voastră, domnule? Asistentul meu? Nu v-aţi gândit la funcţia dumneavoastră? Duelul este ilegal Sir William Coventry a fost închis în Turn după ce n-a făcut decât să-l provoace pe ducele de Buckingham la duel Ce să mai zic de siguranţa Domniei Voastre Ştiţi, nu sunt deloc rare cazurile în care asistenţii să intre în luptă şi să-şi primească partea lor, chiar dacă principalii actori nu şi-ar dori asta Aţi putea fi ucis, domnule Şi atunci, ce se va alege de domnişoara Barton? — Încă o dată îţi spun că nu se va ajunge la asta Căci îmi este clar că maiorul Mornay acţionează după voia altor oameni din acest Turn Poate chiar după voia vechiului lui prieten de pe galera franceză, sergentul Rohan Provocarea nu a fost făcută cu voia lor şi am convingerea că vor încerca mai degrabă să ajungem la o înţelegere Un duel nu ar face decât să atragă atenţia asupra lor într-un fel care nu va face o favoare gustului lor pentru secrete Cei ascunşi nu suportă scandalurile Căci la asta se va ajunge dacă între Monetărie şi Gardă va avea loc un duel * Nu ştiu la ce se aştepta Mă îndoiesc chiar că ar fi ştiut el însuşi Căci în ciuda tuturor metodelor lui ştiinţifice, cursul evenimentelor lua una dintre cele mai neştiinţifice întorsături Mai târziu, se apucă să regândească toată afacerea şi îi spuse chiar experiment, dar eu nu eram de părere că în acest fel ar putea afla adevărul, ci, după părerea mea, era ca şi când îmboldea un urs cu fierul roşu Ce e sigur este că nici unul dintre noi nu a anticipat ce avea să urmeze; şi pentru asta, Newton avea să se simtă, pe drept cuvânt, destul de ruşinat, căci părerea mea este că nimeni nu ar trebui să înceapă vreun experiment dacă nu are o idee clară la ce rezultat ar putea ajunge Dacă asta e ştiinţa, atunci nu vreau să am parte de ea, căci dă dovadă de lipsa oricărei urme de simţ al realităţii Mi se pare că e ca o fată care te lasă să o pipăi peste tot, dar nu înţelege că ai putea să vrei mai mult Căci atunci când cineva vrea să descopere ceva, inteligenţa pare un ghid mai bun decât întâmplarea, or, altfel toată munca ar putea să conducă la rezultate pe care nimeni nu le-a căutat vreodată Cum ar fi moartea unui om, de exemplu Trupul maiorului Mornay a fost găsit spânzurat în Monetărie chiar în seara aceea Spun după mare chibzuinţă „în Monetărie”, căci împrejurările morţii lui deveniră obiectul unei noi dispute între stăpânul meu şi lordul Lucas Mornay a fost găsit spânzurat după ce se pare că atârnase o frânghie de unul dintre crenelurile de pe Turnul Marii Săgeţi, astfel încât atunci când se aruncase de pe clădire, aproape că atinsese cu picioarele grădina controlorilor Monetăriei; de altfel, chiar soţia unuia dintre controlori, doamna Molyneux, găsise trupul maiorului Newton fusese chemat imediat de domnul Molyneux, care se duse apoi acasă, să-şi aline biata soţie tulburată de macabra descoperire Stăpânul meu încă mai contempla scena aproape ca un artist care ar fi vrut să şi-o întipărească în minte pentru ca apoi să picteze un tablou cu Iuda Iscarioteanul, când lordul Lucas şi alţi câţiva membri ai Gărzii veniră pe Turnul Marii Săgeţi şi, declarând că moartea maiorului era în mod clar treaba Gărzii – căci mersese vorba imediat că mortul era maiorul Mornay – se apucară să tragă funia care încă îi atârna de gât, ca să îl mute de cealaltă parte a zidului, în curtea interioară Lucrul acesta îl înfurie însă pe Newton peste măsură şi îl făcu să scoată la iveală cuţitul de masă cu mâner de fildeş pe care îl purta uneori cu el şi să taie imediat funia, astfel încât trupul căzu direct peste rubarba din grădina controlorilor care, deşi avea proprietăţi terapeutice, nu fu destul de puternică încât să-l resusciteze pe maior din starea letală în care era Văzându-se înşelat în privinţa jurisdicţiei – căci, aşa cum îi aminti Newton lordului, posesia însemna nouă puncte din lege – chipul nobil al lui Lucas luă o înfăţişare apoplectică şi proferă tot felul de ameninţări la adresa lui Newton, pe care le va duce în faţa lordului Justiţiei cu prima ocazie, lucruri pe care Newton le ignoră ca şi când nu le-ar fi auzit În schimb, începu să analizeze şi mai îndeaproape funia din jurul gâtului lui Mornay decât îi permisese poziţia iniţială a maiorului — Ce păcat, oftă el Bietul om Nu-mi plăcea maiorul – în fond, încercase să mă taie cu pumnalul – dar îmi era milă de el acum, aşa cum îmi era milă de toţi cei care îşi iau singuri viaţa, căci sinuciderea era una dintre cele mai grele păcate Şi i-am şoptit ceva la ureche lui Newton în acest sens — Am asistat la prea multe execuţii în timpul mandatului meu ca să nu ştiu în ce fel este afectat gâtul unui om atunci când este spânzurat, spuse el Am observat că doar rareori gâtul se frânge şi că, de cele mai multe ori, moartea se produce prin sufocare Plămânii nu mai primesc aer; dar, dacă ne putem lua după cartea lui William Harvey, la fel de important este faptul că sângele nu mai ajunge la creier Când un om este omorât prin strangulare, frânghia abia dacă are timp să se întindă, aşa cum se întâmplă în cazul unei spânzurări obişnuite Şi totuşi, am observat că geometria acestei pedepse îşi lasă întotdeauna urmele pe gâtul victimei, în aşa fel încât se poate vedea că un om strangulat încetul cu încetul are alte urme decât unul care a murit imediat Nivelul întinderii ligamentelor în cazul spânzurării este întotdeauna mai mare decât în cazul strangulării şi e puţin probabil să lase o urmă orizontală De regulă, se poate observa în jurul laringelui, în faţă, ridicându-se apoi spre spate, spre nod, cu unghiul de deschidere caracteristic, sau sub ureche, de-o parte sau de alta a capului, sau chiar în spate Asta înseamnă că, în cazul spânzuraţilor, urma legăturii va fi întotdeauna mai adâncă în partea opusă nodului Şi totuşi o să te rog să observi, dacă vrei, îmi spuse el, faptul că în acest caz mortul are urme de frânghie pe ambele părţi ale gâtului M-am uitat spre gâtul lui Mornay aşa cum mă învăţase Newton, încercând să-i ignor limba umflată, care-i atârna din gură ca o a treia buză, şi ochii bulbucaţi care păreau să-i sară din orbite şi am văzut, exact aşa cum îmi spusese el, nu una, ci două urme de sfoară pe gâtul frânt al maiorului — Ce înseamnă asta? am întrebat nesigur Că funia a alunecat când s-a aruncat din turn? — Nu, spuse Newton sigur Înseamnă că a fost strangulat înainte să fi fost aruncat din turn Şi cum strangularea nu înseamnă niciodată sinucidere, trebuie să tragem concluzia că a fost ucis — Trebuie? — Da, insistă el Prima urmă care indică strangularea pare egală în spatele gâtului, acolo unde pielea este subţire şi ţesuturile sunt puternice şi nu putea să lase urme decât printr-un act de violenţă extremă şi, ca o completare, printr-o rezistenţă disperată Mai mult, această urmă este orizontală, ceea ce indică faptul că maiorul a fost atacat din spate Compară acum cea de-a doua urmă, care este mai degrabă verticală şi care nu indică nici un fel de rezistenţă Acest lucru sugerează faptul că omul era deja mort când a fost spânzurat Toate aceste observaţii mă conduseră la concluzia că Newton ştia la fel de multe despre oameni spânzuraţi ca John Ketch însuşi, ceea ce făcea argumentele lui aproape fără răspuns, asta ca să nu mai spun că eu nici nu puteam să-l contrazic Şi, ca de obicei, nu am putut să nu fiu uimit de cât de multe părea să ştie aproape despre orice Dar poate că numai omul care a ştiut să explice gravitaţia putea să fie atât de informat – ba chiar, trebuie să spun, animat – de un subiect ca spânzurătoarea Şi din acea clipă am început să-l suspectez că ar avea o atracţie morbidă pentru spânzuraţi În ceea ce mă priveşte, spânzurătoarea mi se pare o privelişte extrem de neplăcută, lucru pe care i l-am şi spus lui Newton — Toţi doctorii cu care am stat de vorbă mi-au spus că spânzurătoarea nu lasă nici urmă de durere, mă linişti el, căci împiedică sângele să ajungă la creier şi blochează astfel toate simţurile într-o clipă — Cu toate astea, încă nu am văzut nici un condamnat la moarte prin spânzurătoare să urce scara eşafodului cu zâmbetul pe buze — Cum? exclamă Newton şi, lăsând deoparte analiza gâtului maiorului, îşi îndreptă imediat atenţia spre mâinile lui de parcă ar fi putut, ca cine ştie ce bătrân chiromant, să-i ghicească bietului om norocul din liniile palmei Ce vrei să spui, că ar trebui să-i lăsăm liberi pe tâlharii care merită spânzuraţi? — Cred că e o mare diferenţă între o găinărie şi un păcat capital — Of, ai fi fost un avocat foarte bun la bară, mă tachină Newton Apoi, ridicând mâna lui Mornay, îmi ceru să-i observ degetele: — Uită-te la unghii, spuse el Sunt rupte până la sânge De parcă s-ar fi luptat cu frânghia Un sinucigaş veritabil şi-ar înfrunta sfârşitul cu mai multă indiferenţă E posibil chiar ca cel care l-a ucis pe maior să poarte urmele crimei sale E posibil să aibă zgârieturi pe mâini sau pe faţă Newton îi desfăcu fălcile mortului şi, dând limba într-o parte, îl căută în gură Dar negăsind nimic, începu să-l caute prin buzunare — Îmi pare rău că nu am prevăzut această situaţie, recunoscu Newton E vina mea Mărturisesc, nu mi-am imaginat că ar fi în stare să-şi omoare tovarăşul Singura mea consolare este că, dovedind că aceasta este o crimă, şi nu o sinucidere, bietul om va avea parte de o înmormântare cinstită Dar oare mă înşel sau omul acesta a încercat să te omoare aseară? De ce să ne pară rău pentru el? — Îmi pare rău pentru oricine trebuie să suporte o asemenea soartă, am spus Newton făcu o pauză — Ah, dar ce-avem noi aici? În mâna lui lungă apăru o scrisoare pe care o deschise — Acum chiar că avem ceva, spuse el extrem de încântat de această nouă descoperire Căci această scrisoare este redactată cu acelaşi cod ca şi mesajele precedente Îmi arătă scrisoarea: vahtvjrqcyubxqtmtyqtowbbmhwdjpmgulmplyaklyua lrekkmjbatapffehyztmweenlolkymnolcoevkbbdmhhf ffjamiocccqsaayuwddogscaostanxmcadppbokwqdskn uvkhlpjrzrgwaxcifdtjgxtbohbjxkpeuqwfmchvwmvhqy crwmkrrwgaprxjjovzhhryvqpbzlnklplzaysagxsgckbvtx zbhfptmhldqchyyczgwraebbbntvzmbsrzbmsxntqbaxq cipkbacmtizrrmiqyiqdsjuojbsh — Excelent! spuse el băgând scrisoarea în buzunar după ce i-am dat-o înapoi Materialul se acumulează Acum putem, în sfârşit, să mai facem nişte progrese în acest caz — După ce trei oameni au fost ucişi, să sperăm că facem progrese — Patru, mă corectă Newton Ai obiceiul să-l uiţi pe George Macey — Nu l-am uitat, am spus Cum aş fi putut când felul în care a murit este atât de memorabil? Dar mi l-am scos din minte, aşa cum mi-aţi cerut Sau cel puţin l-am scos dintr-o parte a minţii mele Şi totuşi, mă gândesc de multe ori că, prin unicitatea ei, moartea lui George Macey ar putea fi cu greu asimilată acestora Newton mormăi ceva şi, părând extrem de preocupat de moartea bietului maior, plecă înapoi spre biroul Monetăriei – dar nu pe Aleea Apei, pe unde ar fi fost mult mai direct, ci pe Strada Monetăriei; şi, deşi nu spusese nimic, ştiam că voia să evite o nouă confruntare cu lordul Lucas – iar eu l-am urmat la o distanţă respectuoasă, cât să nu-i tulbur gândurile în care era adâncit Ajunşi la birou, am scos câte o cupă de cidru pentru amândoi – care-i plăcea foarte mult – şi am văzut că Newton era foarte adâncit în gânduri Se aşeză pe scaunul lui preferat de lângă foc şi, scoţându-şi peruca, ceea ce era întotdeauna semn că-şi dorea să-şi simtă creierul liber, îşi ţinu şnurul mânecii strâns cu amândouă mâinile, ca pe un ştreang, de parcă ar fi vrut să stoarcă vreo informaţie de acolo Pentru o vreme, am crezut chiar că se învinovăţeşte iarăşi pentru cele întâmplate sau că gândurile lui se îndreptau spre cifru căci, cu toate că nu se uita la scrisoarea pe care o găsise la maior, ştiam că mintea lui e capabilă să reţină tot ce scria pe ea aproape dintr-o privire Dar când, după mai bine de o oră, timp în care-şi ţinuse motanul în poală, vorbi din nou, o făcu doar ca să spună un singur cuvânt: — Remarcabil! — Ce este, domnule? — Ei bine, uciderea maiorului Mornay, desigur — Cu tot respectul, stăpâne, eu am stat aici gândindu-mă cât de neremarcabilă este Comparativ cu cele dinaintea ei — Ce spuneai despre George Macey? mă întrebă — Păi nimic, domnule De o oră tac — Ce ai spus când eram în grădina controlorilor, domnule? Ce spuneai? — Spuneam doar că pare greu de crezut că moartea lui Macey are vreo legătură cu cele trei care i-au urmat, domnule — Şi de ce crezi asta? — Din cauza lipsei de asemănări, domnule — Dar ţi se pare că găseşti mai multe asemănări în crima maiorului Mornay? întrebă el — Ei bine, domnule, ar fi scrisoarea codificată Am găsit pentru prima oară codul la Kennedy şi la Mercer — Şi, în afară de asta, ce alte asemănări mai vezi? M-am gândit o clipă — Nu mai găsesc nici o asemănare, am recunoscut — Asta este atât de remarcabil la această ultimă crimă, spuse Newton Lipsa ei unică de asemănări Nici un corb mort Nici o piatră în gura mortului Nici o pană de păun Nici un fluier Nimic altceva decât trupul şi scrisoarea codificată Ca şi când ucigaşul din Turn ar fi amuţit — Într-adevăr, domnule Dar poate că ucigaşul nu are ce să ne spună Şi dacă nu ar fi mesajul codificat, cineva ar putea chiar să creadă că maiorul Mornay a fost ucis de altcineva decât cel care i-a ucis pe Mercer şi pe Kennedy Sau chiar altul decât cel care l-a ucis pe George Macey Newton căzu într-una dintre tăcerile lui îndelungate, la care cel mai bine era să le răspunzi cu tăcere În astfel de momente lăsam deoparte crimele din Turn şi îmi selectam mintea să ţeasă, cu fir de mătase şi ace de argint, broderia iubirii pe care i-o purtam domnişoarei Catherine Barton Care de-acum era chiar o capodoperă, şi cu propriile mele gânduri deviate astfel, am visat că eram din nou în compania ei, căci era chiar seara în care trebuia să cinez cu unchiul şi cu nepoata lui; aşa că aproape am fost convins că Newton îmi pătrunsese mintea şi-mi citise gândurile în clipa în care-mi spuse că era timpul să o luăm spre Jermyn Street, pentru cină Inima îmi sări în piept, iar urechile îmi luară foc, aşa că m-am bucurat că purtam peruca şi că Newton nu le putea vedea culoarea, ca să râdă de încurcătura mea Drumul cu trăsura până în Jermyn Street îl parcurserăm în tăcere, lucru care mă făcu să mă gândesc că, în ciuda dispreţului pe care-l purta oricărei forme de religie, Newton ar fi fost un foarte bun călugăr, chiar unul asemenea eroului său, Giordano Bruno Bruno fusese executat sub acuzaţia de erezie în 1600, din cauza teoriei lui referitoare la universul infinit, la multiplicitatea lumilor şi la adeziunea la principiile lui Copernic Newton îl admira mult pe Bruno, care fusese suspectat şi de simpatii ariene şi, fără îndoială, între cei doi erau multe asemănări, deşi nu cred că, dacă s-ar fi cunoscut, s-ar fi plăcut unul pe celălalt Ca şi în cazul lui Cain, geniul nu-şi poate suporta fratele Nu că geniul ar fi întotdeauna sincer Ştiam deja cum Newton pretinsese că ar fi adeptul trinitarianismului ca să poată rămâne profesor lucasian de matematică la Cambridge Era cam acelaşi lucru cu falsul spectacol de adeziune la religia ortodoxă pe care-l juca faţă de nepoata lui, domnişoara Barton Adevărul era că păru foarte încântată să mă vadă însoţindu-i unchiul, căci jur că roşise văzându-mă în camera lor de primire şi-mi ură un bun venit ezitant, lucru care mă făcu să mă simt foarte bine în sinea mea, de parcă aş fi şi dat pe gât una dintre carafele de vin fiert pe care le pregătise repede pentru noi Purta o plasă de dantelă pe cap, unul dintre accesoriile la modă, un colier de chihlimbar şi o togă din dantelă de Mantua deschisă în faţă care lăsa să se vadă un corset brodat care-i venea foarte bine După ce am terminat cu masa, domnişoara Barton ne cântă acompaniindu-se singură cu spineta, scoţând nişte sunete minunate, cum nu mă aşteptasem să aud vreodată altundeva decât în Rai Avea o voce plăcută, nu tocmai puternică, dar foarte pură, deşi cred că lui Newton nu prea-i păsa de muzică, indiferent de unde venea aceasta La final se ridică în picioare, îşi scoase peruca în locul căreia domnişoara Barton îi dădu o elegantă scufie de noapte roşie pe care o brodase ea însăşi şi făcu o plecăciune tăcută spre mine — Am de gând să merg să studiez cifrul, spuse el Aşa că am să-ţi spun noapte bună, domnule Ellis — Şi eu trebuie să plec — Te rog, mai stai, domnule Ellis, insistă Newton Ţine-i companie domnişoarei Barton Insist — Atunci, domnule, aşa am să fac Newton se retrase în bibliotecă şi, odată cu ieşirea lui, domnişoara Barton îmi zâmbi dulce, apoi rămaserăm tăcuţi câteva minute Încet, încet, domnişoara Barton începu să vorbească: despre războiul din Olanda, despre cea mai nouă carte a domnului Dryden, o traducere a operelor lui Virgiliu, despre ultima piesă a domnului Southern, intitulată Ultima rugăciune a servitoarei, pe care o văzuse şi care-i plăcuse foarte mult Părea nervoasă şi încerca să se liniştească făcând conversaţie — Nu am văzut-o, am mărturisit, deşi puteam să adaug faptul că însuşi unchiul ei mă ţinea atât de ocupat încât nu apucam niciodată să mă duc să văd vreo piesă Dar am văzut-o pe cea de dinainte, Scuza nevestelor — Pe care nu am văzut-o eu Dar am citit-o Spune-mi, domnule Ellis, eşti de acord că încornoraţii şi-o fac cu mâna lor? — Cum nu sunt căsătorit, mi-e destul de greu să vorbesc despre o asemenea situaţie, am spus Dar mă gândesc că o soţie nu poate fi determinată să-şi înşele soţul decât de greşelile lui — Aşa cred şi eu, spuse ea Deşi nu cred că un bărbat este încornorat doar pentru că este căsătorit Asta ar însemna o pată pe obrazul tuturor femeilor — Aşa este În acelaşi fel mai vorbirăm o vreme, deşi mă stăpâneam cu greu să-mi scot din minte imaginea încă vie a târfei din casa doamnei Marsh pe care o chema Deborah şi care semăna cu domnişoara Barton ca două picături de apă – amintire care-mi înnoda din când în când limba, căci aveam impresia că domnişoara Barton s-ar putea debarasa din clipă în clipă de dantela ei de Mantua şi de corsetul ei de mătase brodată şi s-ar putea urca pe masa pe care cinasem pentru a poza indecent pentru propria mea plăcere Şi, ca să spun adevărul, conversaţia ei părea destul de sofisticată pentru o tânără de vârsta ei şi într-un oarecare dezacord cu frumuseţea ei tinerească şi cu aparenta simplitate Mă întrebă chiar şi despre crimele din Turn, despre care Newton îi povestise, şi brusc îmi fu limpede că nu era chiar albăstreaua aceea pură care mă făcuse Newton să cred că ar fi fost Într-adevăr, discursul ei era vioi, încât în curând mi se păru că inteligenţa ei era aproape egală cu a lui Cu siguranţă şi ea manifesta aceeaşi dorinţă ca şi el să experimenteze – ba poate chiar mai mult, cum aveam să descopăr Dar cum grădina minţii ei avea aceeaşi simetrie şi organizare logică cu cea a unchiului ei, atunci multe dintre seminţele plantate aici mai aveau de aşteptat până să ajungă la maturitate — Domnule Ellis, spuse ea în cele din urmă, aş vrea să te aşezi lângă mine Mi-am tras scaunul lângă al ei, cum îmi ceruse — Poţi să mă ţii de mână, dacă vrei, adăugă ea, iar eu m-am conformat — Domnişoară Barton, am spus încurajat de apropierea dintre noi, sunteţi cea mai drăgălaşă creatură pe care am văzut-o vreodată Şi i-am sărutat mâna — Dragul meu Tom, spuse ea, îmi săruţi mâna Dar nu ai vrea să mă săruţi cum se cuvine? — Cu mare plăcere, domnişoară Barton, am spus şi, aplecându-mă, i-am sărutat obrazul în modul cel mai cuminte — Mă săruţi ca unchiul meu, domnule, mă admonestă ea Nu vrei să mă săruţi pe buze? — Dacă îmi daţi voie, am spus, şi i-am sărutat tandru buzele trandafirii Am apucat-o apoi de mână şi i-am spus cât de mult o iubesc Nu mi-a răspuns la această declaraţie de dragoste, de parcă ştia cât de mult o iubesc şi o lua ca pe ceva ce i se cuvenea În schimb, mi-a vorbit despre sărut, alegându-şi cuvinte atât de tehnice încât cineva ar fi putut să le folosească la fel de bine într-un tribunal, în faţa instanţei — A fost foarte plăcut, spuse ea răsucindu-şi degetele în mâna mea Scurt, dar stimulativ Poţi să o faci din nou oricând doreşti Dar de data asta mai lung, te rog Când am sărutat-o din nou, respiră mult mai satisfăcută, îşi linse buzele de parcă i-ar fi plăcut gustul pe care-l lăsasem acolo şi zâmbi strălucitor Şi eu i-am zâmbit la rândul meu, căci mă simţeam în Paradis În Anglia, nu era ceva atât de neobişnuit ca o fată să preia iniţiativa în materie de sexualitate, adesea chiar cu acordul părinţilor ei O dată sau de două ori, chiar am flirtat cu o fată în prezenţa mamei şi a surorilor ei Nu mă aşteptam însă ca o fată atât de angelică să fie atât de curajoasă — Poţi să-mi atingi sânii, dacă vrei, se oferi ea Vino, lasă-mă să stau în poala ta, ca să-i poţi atinge mai uşor Spunând acestea, se ridică, dezlegă panglicile care-i legau corsetul şi, descoperindu-şi sânii, care erau mai mari decât îmi imaginasem, se aşeză în poala mea Fără să mai aştept o altă invitaţie, i-am cântărit sânii în palme şi i-am frământat sfârcurile, lucru care păru să-i facă mare plăcere După o vreme se ridică şi, de teamă că mersesem poate prea departe, am întrebat-o ce se întâmplase — Uite ce se întâmplă, domnule, spuse ea privindu-mă lasciv Şi îmi arătă cu degetul dovada incontestabilă că şi mie îmi plăcea foarte mult experimentul; şi, îngenunchind în faţa mea, începu să-mi atingă bărbăţia prin pantaloni şi mă întrebă dacă poate să se uite la ea — I-am văzut pe fraţii mei, spuse ea Dar numai atunci când erau copii Nu am văzut niciodată bărbăţia unui bărbat gata să iubească, dacă pot să spun aşa Tot ceea ce ştiu, adică foarte puţine, ştiu dintr-o carte, adăugă ea Poziţiile Aretinei – ridică tot atâtea întrebări pe cât oferă răspunsuri Mi-ar plăcea foarte mult să-l văd acum pe Priap — Şi dacă doctorul Newton intră în cameră? am spus Domnişoara Barton scutură din cap şi, prin pantaloni, îmi strânse cocoşelul cu afecţiune — Oh, n-o să-l mai vedem în seara asta Mai ales acum, că a început să studieze cifrul acela Se întâmplă foarte des să cugete asupra unor probleme toată noaptea Odată, domnii Bernoulli şi Leibniz i-au sugerat o problemă care l-a ţinut treaz până în zori În tot acest timp am vorbit cu el, l-am rugat să se urce în pat, i-am oferit cidru şi nici măcar nu m-a băgat în seamă Era ca şi când nici n-ar fi fost acolo — Dar dacă ne surprinde doamna Rogers? am protestat eu — A plecat la culcare, spuse ea, apoi adăugă: ai studiat Dreptul, nu-i aşa, domnule Ellis? — Da, aşa e — Atunci ştii cu siguranţă ce înseamnă expresia quid pro quo — Ştiu, domnişoară Barton — Ce zici atunci de quim pro quo? Am rânjit şi am scuturat din cap, mirat că ştie un asemenea cuvânt Dar amuzamentul se transformă în surpriză şi apoi în extaz când ea îşi ridică fustele şi mă îmbie să-i dezmierd stomacul, coapsele şi părţile femeieşti Şi, apăsându-mi gura peste tot, am lins-o de sus până jos, lucru care o făcu să scoată asemenea gemete de-ai fi zis că o să trezească toată casa; dar de fiecare dată când încercam să-mi dau capul la o parte, mă trăgea şi mai tare de păr şi îmi apăsa capul la loc până când ajunse la orgasm Aşa că în clipa în care mi-am descheiat eu însumi nasturii ca să-i arăt bărbăţia mea şi am îndemnat-o să privească, eram mai excitat decât fusesem vreodată în viaţa mea Atât de excitat, încât domnişoara Barton se minună că acest instrument de făcut dragoste era posibil să existe la un bărbat — Nici nu te-ai gândi, spuse ea strângându-mi bărbăţia în pumnul ei, că o parte atât de mare dintr-un bărbat poate încăpea în gaura unei femei — Sunt unii care se miră şi că femeile pot naşte copii, i-am răspuns — Şi totuşi, cât este de vulnerabilă, continuă ea să se minuneze Cât de iritat pare că-i este capul! De parcă ar fi fost lovit cu putere! Şi totuşi, cât de înspăimântătoare, în acelaşi timp, căci pare chiar să fie ea însăşi o fiinţă vie — Spui mai multe decât ştii, domnişoara Barton, am spus — Sămânţa iese prin această mică crăpătură, nu-i aşa? întrebă ea — Aşa este şi chiar o s-o facă dacă nu eşti atentă, am spus — Dar vreau să văd cum ejaculezi, insistă ea Vreau să înţeleg totul — Ejacularea este turbată, am spus, şi nu am nici un control asupra locului unde se va întâmpla Poate chiar pe rochia ta , am adăugat slab — Poate ar fi bine să o strâng în gură, spuse ea Şi, înainte să apuc să o opresc, îşi băgă tot membrul meu în gură, iar din acel moment îmi fu imposibil să mă mai opun cercetărilor ei anatomice, pe care le continuă până când nu m-am mai putut stăpâni şi mi-am dat drumul în gura ei Iar ea, spre marele meu şoc, înghiţi — Catherine, am spus trăgându-mi bărbăţia din mâinile ei reci şi trăgându-mi pantalonii la loc, nu cred că a fost un lucru inteligent să înghiţi — Dar bine, dragul meu Tom, e cât se poate de sigur Nu există nici un risc să te trezeşti cu un copil E posibil ca matca unei femei să fie sub buric, dar nu are nici o legătură cu stomacul ei Râse, apoi se şterse la gură cu o batistă Eu am dat peste cap o halbă de cidru, încercând să mă liniştesc — A fost extrem de instructiv, remarcă ea Şi foarte plăcut Îţi sunt foarte recunoscătoare Şi, ca să spun adevărul, acum că am văzut şi am simţit mădularul unui bărbat în toată splendoarea lui, multe lucruri încep să-mi fie foarte clare — Mă bucur, Catherine, am spus eu sărutând-o pe frunte Dar pentru mine singurul lucru clar este cât de mult te ador Vreme îndelungată am rămas în faţa focului, ţinându-ne de mână şi vorbind prea puţin Aş fi sărutat-o şi m-ar fi sărutat înapoi Şi gândindu-mă că eram atât de apropiaţi pe cât pot fi două fiinţe omeneşti, am făcut cea mai teribilă greşeală O greşeală care m-a costat, poate, fericirea vieţii mele După ce ne-am aşezat din nou şi ne-am reluat conversaţia, de data asta mai mult convenţional, cred, ea îndreptă conversaţia spre piesele domnului Otway: şi mai ales către Norocul soldatului şi către continuarea acesteia, Ateul, care nu ne plăcuseră nici unuia dintre noi, amândoi fiind conservatori Dacă m-aş fi oprit acolo, probabil că lucrurile ar fi evoluat bine între noi Cu timpul, poate chiar ne-am fi căsătorit Dar nu m-am putut abţine şi am spus că nu puteam să înţeleg cum ar fi putut cineva să-şi păstreze credinţa atâta vreme cât ar fi petrecut mai mult timp în contact cu părerile unchiului ei Moment în care domnişoara Barton păru să-şi facă impresia că l-am jignit în cel mai crud mod cu putinţă, căci îşi retrase imediat mâna din mâna mea, iar roşul care-i colorase obrajii după experienţa de mai devreme i se scurse într-o clipă din obraji — Rogu-vă, domnule, spuse ea cu răceală, ce vreţi să spuneţi cu asta? — Nimic mai mult decât ştiţi deja foarte bine, domnişoară Barton Că doctorul Newton crede că tot ce am moştenit în credinţa creştină sunt falsuri, făcute de oameni răi care au vrut numai să le folosească în interes personal şi care au falsificat cu bună ştiinţă moştenirea lui Iisus Hristos — Încetaţi, ţipă domnişoara Barton ridicându-se brusc în picioare şi începând să bată podeaua ca un căluţ nărăvaş Încetaţi Încetaţi M-am ridicat şi eu încet în faţa ei, înţelegând însă mult prea târziu adevărul şi anume că, în ciuda părerilor eretice ale unchiului ei – despre care vedeam acum că nu ştia nimic –, în ciuda discursului ei inteligent, a minţii ei cercetătoare şi a dorinţei ei evidente faţă de mine, domnişoara Barton împărtăşea credinţa creştinească simplă a unei soţii de preot de ţară — Cum poţi să spui lucruri atât de cumplite despre unchiul meu? întrebă ea în timp ce ochii i se umeziră dintr-odată Nu mi-am completat jignirile încercând să-i explic că nu făcusem decât să spun adevărul, căci ar fi fost o insultă în plus la grămada pe care deja i-o aruncasem în faţă; am încercat totuşi să dreg situaţia încercând să-i explic că era posibil ca părerile neortodoxe pe care i le pusesem în cârcă unchiului ei să fie numai şi numai ale mele — E posibil să crezi lucruri atât de scandaloase şi de îngrozitoare ca cele pe care te-am auzit spunându-le astă-seară? Ce înseamnă o minciună? Nimic Nimic în afară de cuvinte Puteam să mă prefac şi să păstrez legătura care se crease între noi? E posibil Dragostea, ca un soţ încornorat, îşi doreşte să fie minţită Puteam să-i răspund liniştit că eram un adevărat creştin şi că era posibil doar să mă fi apucat din nou febra, iar ea ar fi putut să mă creadă Aş fi putut chiar să mă prefac că mi-e rău şi să leşin pe podea În schimb, i-am evitat întrebările, ceea ce cred că a fost singurul răspuns de care avea nevoie — Dacă v-am jignit cumva, domnişoara Barton, îmi pare foarte rău şi vă cer umil iertare — Te-ai jignit pe dumneata însuţi, domnule Ellis, răspunse ea pe un ton superior Nu doar în ochii mei, ci în ochii Lui, a Celui care te-a creat şi în faţa Căruia ai să stai în ziua de apoi şi Căruia îi vei da socoteală pentru blasfemiile dumitale Te-am iubit, domnule Ellis, adăugă ea clătinând din cap şi oftând tare Aş fi făcut orice pentru dumneata Aşa cum ai şi văzut în această seară Ai fost în fiecare din visele mele în aceste luni Te-aş fi iubit cu tot sufletul meu, poate chiar ne-am fi căsătorit Altfel cum crezi că aş fi permis o apropiere intimă atât de curând? Dar nu pot iubi pe nimeni care nu-L iubeşte pe Domnul nostru Iisus Hristos Era dureros şi greu de îndurat, căci îmi devenise limpede că dorea ca relaţia noastră să se încheie chiar atunci; şi singura mea speranţă că ne-am fi putut împăca era în el, care nu avea mai multă înţelegere pentru dragoste decât Oliver Cromwell Am încercat totuşi să mă justific, ca unul care, condamnat, dar fără să-şi fi primit încă sentinţa, era întrebat dacă mai are ceva de spus în apărarea lui — Religia e plină de minciuni, am spus, care se pretind pline de pioşenie Tot ce pot să spun, domnişoară Barton, este că măcar ateismul meu este real şi sigur Mi-aş fi dorit să fie altfel Aş fi vrut să cred mai degrabă toate fabulele şi poveştile, în loc să cred că tot tabloul ăsta e creat de altcineva decât de Atotştiutorul Dar nu e aşa Nu pot N-am să fac asta Înainte să îl cunosc pe unchiul dumneavoastră, singura mea credinţă era că a nega existenţa lui Dumnezeu însemna să distrugi miracolul existenţei Acum însă, când am văzut că e posibil să vezi miracolul existenţei dezlegat de un om ca el, nu mai pot să cred altceva decât că Biserica nu e altceva decât o invenţie sau că Biblia e la fel de lipsită de temei ca şi Coranul Domnişoara Barton scutură cu putere din cap: — Dar de unde vin toate aceste asemănări între toate formele pământului, păsări, animale, oameni, dacă nu de la Dumnezeu divinul? Cum se face că ochii tuturor vietăţilor sunt la fel? Să fi fost întâmplarea cea care a făcut lumina, a înţeles cum se reflectă şi apoi le-a făcut ochi tuturor creaturilor într-un mod ciudat, ca să se poată bucura de ea? — Uniformitatea accidentală a creaţiei pare să se rezume la asta, am susţinut Şi odată explicate lucruri ca gravitaţia sau curcubeul, acestea nu mai par deloc accidente, aşa cum nu sunt accidentale prismele sau telescopul Într-o bună zi, se va afla răspunsul la toate aceste întrebări, dar nu Dumnezeu va fi cel care va răspunde Mâna unchiului dumneavoastră a arătat drumul înainte — Nu spuneţi asta, îmi ceru domnişoara Barton El nu crede asta Pentru el, ateismul este absurd şi odios pentru omenire Ştie că este o Fiinţă care a creat totul şi care are putere asupra tuturor lucrurilor şi că pentru asta trebuie să te temi de El Teme-te de Dumnezeu, domnule Ellis Teme-te de El cu aceeaşi putere cu care cândva m-ai iubit pe mine Era rândul meu să scutur din cap — Calitatea cea mai nobilă a unui om nu s-a născut din teamă, ci din raţiune Dacă ar trebui să mă înrudesc cu Dumnezeu prin teamă, atunci Dumnezeu însuşi este lipsit de spirit nobil Iar dacă unchiul dumitale nu a înţeles asta, atunci este numai din cauză că nu a vrut să înţeleagă, căci în toate celelalte el reprezintă spiritul însuşi al puterii de înţelegere Dar să nu mai spunem vorbe mari, domnişoară Barton Văd că insulta pe care v-am adus-o este extrem de gravă, aşa că nu o să vă mai spun nimic care să vă supere Am făcut o plecăciune rigidă şi, adăugând doar că am s-o iubesc veşnic, declaraţie la care ea nu-mi răspunse însă nimic, mi-am luat rămas-bun, deja obosit la gândul că aveam de parcurs câţiva kilometri până la Turn Şi, în timp ce mergeam, simţeam pe vârful degetelor mirosul părţilor femeieşti ale domnişoarei Barton ca singură confirmare a faptului că, preţ de-o clipă, a fost a mea, doar pentru ca apoi să fiu respins; eram ca unul căruia îi fuseseră arătate porţile Paradisului doar ca să-i fie interzis să intre Eram la fel de lipsit de poftă de viaţă ca Iuda, dacă Iuda a existat vreodată Într-adevăr, ar fi trebuit să mă spânzur, aşa cum se crezuse la început că ar fi făcut maiorul Mornay, dar îmi era prea teamă că aş putea fi redus la zero mai apoi Nu era deloc de mirare că primii creştini se duceau cântând imnuri spre martiriu, că şi locul în Rai le era asigurat Dar ce-i aştepta pe atei, altceva decât uitarea? Iar acum, fără domnişoara Barton, nu mai exista nici Raiul de pe Pământ Se făcuse ora două dimineaţă când am ajuns, în sfârşit, pe Dealul Turnului, şi nu m-aş fi simţit atât de rău nici dacă mi s-ar fi spus că urma să stau faţă în faţă cu călăul şi cu securea lui la prima oră a dimineţii În Turnul Leilor, una dintre feline mieună a milă, iar sunetul păru să iasă direct din sufletul meu lipsit de speranţă şi m-am imaginat pe mine, umblând dintr-o parte în alta a cuştii necredinţei mele Am trecut prin porţile Turnului de Pază, fără să-i spun vreo vorbă străjerului, domnul Grain, aproape plângându-mi de milă, ca oricui altcuiva care ar fi păşit pragul acelui loc al nefericirii Şi când am ajuns, în cele din urmă, acasă, m-am trântit direct în pat, dar n-am putut să închid ochii toată noaptea Aşa că la ora şase dimineaţa, fără să fi apucat să mă odihnesc prea mult, m-am sculat şi am făcut o plimbare pe metereze, ca să-mi limpezesc mintea în bătaia vântului care sufla peste Tamisa dinspre Deptford Agitaţia matinală a Londrei contrasta puternic cu calmul meu nefiresc: pe barje erau desfăcute încărcături de lemn şi cărbune şi aranjate pe chei, paralel cu Turnul, în timp ce alte trei nave se pregăteau să plece spre Chatham şi mai departe; între timp, pe malul vestic, în dreptul celor optsprezece tunuri aţintite spre Cetate, precupeţe cu pălării de paie îşi aşezau coşurile uriaşe cu fructe, pâine şi legume pe zidurile devenite ruine ale Turnului, gata să le vândă oamenilor care treceau deja prin faţa lor, pe jos sau călare Lângă mine, steagul catedralei metropolitane Saint George flutura puternic în bătaia neobosită a vântului, ca pânza unei corăbii; la ora şapte, puşca de la Turnul de Alamă trase, salutând în felul ei începutul unei noi zile; şi şiruri de soldaţi începură să-şi măsoare rigid marşul de la ora exactă spre Curtea Interioară, ca nişte soldăţei la bâlci Şi eu mă simţeam ca şi când viaţa trecea pe lângă mine, ca pe lângă un fir de praf prins într-o rază de soare Cu inima plină de nelinişte, am pornit spre biroul Monetăriei pe la ora opt, unde mi-am ocupat timpul completând de unul singur mărturiile martorilor în celelalte cazuri de care trebuia să ne ocupăm; asta până când Newton îşi făcu apariţia şi începu să-mi povestească totul despre noaptea trecută în care se ocupase de cifru, căci se părea că nu se dusese deloc la culcare Dar tot timpul cât el vorbea, nimic nu reuşi să mă liniştească, pentru că nu-mi spunea nimic despre domnişoara Barton şi nici nu reuşeam să aflu dacă dimineaţă încă mai era supărată pe mine — Am o soluţie, spuse el referindu-se la cifru Dacă pot să-i spun aşa Capitolul patru Barent Coenders van Helpen, Escalier des sages, 1689 ŞI ATUNCI ÎN MINE TEAMA S-A ÎMPLETIT CU BUCURIA, CĂCI AM VAZUT O LUMINĂ NOUĂ, MAI PUTERNICĂ DECÂT LUMINA ZILEI (APOCALIPSA DUPĂ PETRU) Eram mult prea supărat în legătură cu ceea ce se întâmplase între domnişoara Barton şi mine ca să mă mai intereseze soluţia pe care o găsise Newton pentru a decoda cifrul; cu toate astea, am simulat o oarecare atenţie, în timp ce el, plin de vervă, vorbea despre asta; prin urmare, dacă era un lucru pe care l-am înţeles cu precizie, era că domnişoara Barton nu vorbise cu unchiul său despre neînţelegerea noastră; şi, din moment ce ea omisese acest lucru, m-am decis cu repeziciune să fac la fel, deşi mi-a cauzat cel mai mare regret pe care l-am cunoscut vreodată în această lume — Bănuiala mea cu privire la cifru s-a lovit de numeroase dificultăţi, explica Newton, aşezat în apropierea mesei, cu ziarul deschis şi cu motanul Melchior în poală Aşa cum un orb nu are habar despre culori, la fel nici eu nu am avut habar despre modul în care acest cifru funcţionează Şi încă n-am habar Trebuie să mărturisesc faptul că această soluţie încă îmi scapă Dar ceea ce cred că înţeleg acum este felul în care cifrul se leagă de crimele care au fost comise Faptul că nu am reuşit să îmi dau seama de acest lucru până acum mi se pare o absurditate aşa de mare, încât încep să mă întreb ce a făcut acest contact al minţii mele cu Monetăria Deoarece cred că nici un om care are facultatea competentă de a judeca probleme filosofice nu ar trebui să cadă într-o asemenea eroare Pentru că tu, drag prieten, întotdeauna simţi nevoia de a simplifica lucrurile, o să explic, pe cât pot de succint Trei crime au fost însoţite de un cod scris Am trudit pentru descifrarea lor cu atâta grijă, ai crede că mi-am asumat o misiune herculeană Şi totuşi, în ciuda tuturor eforturilor mele, în ciuda tuturor armelor mele de origine divină, m-am ales numai cu contradicţii matematice Şi o contradicţie in terminis nu înseamnă altceva decât o incorectitudine a discursului Cu alte cuvinte, logica acestui cod este de vină, deoarece bănuiesc că uneori a fost adesea prost folosit de cineva care nu ştia cum funcţionează cifrul Tinere prieten, tu ai fost cel care a sădit acest gând în mintea mea Tu ai fost cel care a menţionat posibilitatea ca aceste crime să fi fost comise de persoane diferite Şi la fel credeam şi eu, dar nu înainte de seara trecută Aşadar, uciderea lui George Marcey a fost destul de evidentă, în sensul că nu au fost alte semne distinctive, în afară de brutalitatea cu care a fost comisă Nu a fost nici un cifru şi nici alte semne cu însemnătate ezoterică Pe urmă lucrurile au devenit mai interesante Ambele crime, ale domnilor Kennedy şi Mercer, ne-au arătat semne ezoterice şi coduri scrise; la acea vreme m-am gândit mult timp că uciderea lui Macey ar putea prezenta câteva elemente comune şi că putrefacţia ne-a împiedicat să le observăm Dar în momentul uciderii maiorului Mornay, situaţia s-a schimbat din nou De data asta am găsit un cifru scris, dar nimic care să indice ceva cu iz ermetic Uite un lucru curios, Ellis: doar a doua şi a treia crimă au dat dovadă de o consecvenţă vizibilă; totuşi, abia în a doua şi a patra crimă poate fi demonstrată o anume consecvenţă matematică Pentru că, în a treia crimă, aceea a domnului Mercer, care ne-a transmis cel mai simplu mesaj dintre toate – creionat pe peretele scărilor lui Sally Port – cifrul fusese folosit fără nici o logică aparentă, ceea ce mă duce la presupunerea că autorul celei de-a treia crime nu poate fi autorul celei de-a patra Iar cifrul care a fost scris cu cretă pe peretele din apropierea corpul neînsufleţit al domnului Mercer era greşit Sau, punând altfel situaţia, a fost folosit cu neştiinţă, după cum spuneam — Cum rămâne cu cifrul pe care ni l-a dat domnul Twistleton? am întrebat eu Şi acesta a fost folosit necorespunzător? — Nu, nu, spuse Newton Şi acesta arată acelaşi raţionament pe care îl au celelalte mesaje care au fost litere la rândul lor Singurul care a fost greşit a fost mesajul de deasupra scărilor Prin urmare, am pus totul cap la cap Îşi scutură plictisit capul — Mi-a luat mult timp Dar poate că din cauza asta am reuşit să înţeleg acum toată situaţia Newton lovi cu pumnul biroul Monetăriei, ceea ce îl făcu pe Melchior să sară din poala lui, înspăimântat — Dacă aş avea încă o mostră a acestui cifru, spuse el, lovind din nou masa şi smulgându-mă din inerţie Sunt sigur că l-aş putea rezolva chiar acum Spre meritul său, Newton nu mă acuzase că aş fi copiat în mod incorect cifrul de pe peretele din apropierea trupului lui Mercer, lucru pentru care îi eram recunoscător; cu toate astea, am fost luat prin surprindere de ceea ce părea să sugereze — Dar asta este aproape echivalent cu a spune că doriţi ca o a cincea crimă să fie comisă, am spus cu o anume neîncredere Oare patru crime nu sunt suficiente? Sau intenţionaţi chiar să provocaţi una? Newton rămase tăcut, ocolindu-mi privirea, interpretând-o greşit, căci era convins că-l dezaprobam — Luaţi lucrurile mult prea uşor, doctore, am spus eu, mustrându-l Ca şi cum ar fi un simplu exerciţiu matematic, ca problema cu care v-au provocat domnii Bernoulli şi Leibniz — Brahistocrona? Newton se încruntă: aceasta era denumirea enigmei matematice pregătite de Leibniz şi Bernoulli, cu ajutorul căreia sperau să îl înfrângă pe Newton — Te asigur, Ellis, că nu a fost un simplu exerciţiu, aşa cum îl descrii tu În timp ce nici un om din întreaga Europă nu a putut să ofere o soluţie, eu l-am rezolvat — Dar acum este vorba despre crimă, doctore Cu toate astea, mi se pare că o trataţi ca pe o glumă intelectuală — Ar fi nevoie de un intelect considerabil ca să mă facă să gust o asemenea glumă, insistă Newton, roşind în timp ce vorbea — Oricum, sunteţi captivat, i-am spus — Cum? — Ce ar putea fi mai captivant pentru un matematician decât un cod? Ce ar putea fi mai şocant pentru cineva care este un adept al filosofiei decât acele semne ermetice de alchimie care însoţesc uciderea domnilor Kennedy şi Mercer? — Adevărat, admise Newton Dacă aş avea mai multe informaţii, îţi spun că aş putea rezolva problema peste noapte Aşa cum am făcut şi cu brahistocrona — Poate că tocmai despre asta este vorba, doctore, am spus eu Poate că nu este scris să descifraţi codul Poate că nu înseamnă absolut nimic Sau poate că Dumnezeu nu vrea ca Domnia Ta să îl dezvăluie Mă foloseam de numele Domnului pentru a descoperi dacă mai suna la fel de convingător pe buzele mele; dar şi ca să-l provoc, pentru că starea deplorabilă a dispoziţiei mele se înrăutăţise, eram acum o combinaţie de inimă îndurerată şi nesomn Newton se ridică brusc, ca şi cum ar fost lovit de efectele unei clisme — Domnul nu vrea ca eu să îl dezvălui, respiră el surescitat Sau altcineva care joacă rolul lui Dumnezeu, ca arhitect al acestui plan Şi smulgându-şi peruca, dădu ocol biroului, mormăind pentru el însuşi: „Asta va face oala să fiarbă, domnule Ellis Asta va face oala să fiarbă ” — Ce fel de oală, sir? Newton îşi apăsă degetul arătător pe tâmple — Păi, această oală, fireşte Oh, ce prost am fost Mult prea multă vanitate, asta este Şi trebuia să mi se întâmple tocmai mie Mie Ar trebui să fiu mult mai atent la lama lui Occam — Nu ar trebui să se presupună că există mai multe lucruri decât cele absolut necesare, am tălmăcit eu — Întocmai Este principiul lui William de Occam, strălucitul şi rebelul nostru compatriot care a scris în mod sănătos împotriva papei, alături de numeroase alte subiecte metafizice nefondate A fost un mare liber-cugetător, Ellis, care a ajutat să fie separate problemele de raţiune de cele de credinţă, şi prin urmare a pus bazele metodei noastre ştiinţifice moderne Cu ajutorul preceptelor sale tăioase ca un briceag, vom tranşa acest caz exact în două jumătăţi Adu-mi nişte cidru Capul meu simte o nevoie acută de mere Am turnat puţin cidru pentru stăpân, pe care el îl bău ca şi cum i-ar fi stimulat cu adevărat mintea Apoi, reaşezându-se şi ridicând un toc şi o bucată de hârtie, scrise ceea ce numea ideile principale ale cazului După care îşi turnă şi mai multă cenuşă metaforică în cap şi se declară corespunzător pedepsit pentru lipsa lui de înţelegere de mai devreme Şi totuşi, mi-am spus că vehementa lui lipsă de înţelegere de mai devreme abia dacă se putea compara cu a mea care rămânea nedomolită; cel puţin până în momentul în care el vorbi din nou — Astăzi este a doua oară când sunt în eroare, declară el Şi sunt foarte bucuros că numai tu eşti aici pentru a fi martorul acestui lucru, Ellis, şi nu nefericitul neamţ sau acel îngrozitor pitic, Hooke Ei ar fi încântaţi să mă vadă atât de uşor de dus de nas — Dus de nas? Cum aşa? — Păi, este exact aşa cum ai spus-o şi tu Am fost distras, nu-i aşa? Du-te cu gândul cu câteva luni în urmă, Ellis Ce caz investigam când a fost ucis domnul Kennedy? — Acel al guineelor de aur, am răspuns Cele care s-au terminat cu procesul dorure moulue Un caz rămas nerezolvat — Vezi, ai perfectă dreptate Am fost distras Pentru că cineva a intenţionat să fiu distras Cineva care mă cunoaşte bine, bănuiesc Pentru că aceste indicii ermetice erau în avantajul meu Iar acum cred că toate celelalte mesaje – cele care au fost încifrate – erau destinate altcuiva — Atunci de ce am găsit pentru prima oară cifrul când domnul Kennedy a fost ucis? am întrebat Alături de celelalte indicii obscure? — Pentru că eu cred că, indiferent cine l-a ucis pe Kennedy, nu ştia nimic despre cod, explică Newton Pentru că sunt multe contradicţii între primul nostru mesaj codat şi cel de-al doilea; şi totuşi, elementele de bază sunt aceleaşi — Pretindeţi că ucigaşul maiorului Mornay nu i-a ucis şi pe ceilalţi trei? — Mai exact că nu i-a ucis pe Kennedy şi Mercer Pentru că numai aceste două crime au parafa ciudată a alchimiei, menită să mă intrige Indiferent cine l-a ucis pe maiorul Mornay, nu a vrut decât să-l ucidă şi să-l facă să dispară din faţa mea — Dar de ce? — Va trebui să decodăm cifrul pentru a afla de ce, spuse Newton — Aşa că bănuiţi că cine i-a ucis pe Kennedy şi Mercer nu a vrut decât să vă îndepărteze de situaţia acelor guinee — Kennedy a fost ucis pentru că a fost pus să îl supravegheze pe Mercer Mercer a fost ucis pentru că era supravegheat Pentru că ar fi putut divulga numele tovarăşilor falsificatori de bani — Este foarte confuz, am spus — Dimpotrivă, spuse Newton Ipoteza mea se potriveşte foarte bine cu fenomenul şi mărturisesc că încep să văd lumina, rosti cu tărie Da, cred că este foarte posibil, pentru că o mare parte din ceea ce am văzut decurge cu uşurinţă din ceea ce altfel ar părea inexplicabil — Dacă nu crezi că ucigaşul maiorului Mornay este responsabil de moartea lui Kennedy şi a lui Mercer, am spus, ce spui de el în privinţa uciderii lui George Macey? — Mi se pare foarte potrivit Dar nu există nici o dovadă Prin urmare, nu pot schiţa nici o ipoteză De fapt, am cam neglijat destul de mult ceea ce ştiu despre George Macey Newton se ridică din scaunul său şi merse spre raftul de cărţi unde erau păstrate registrele Monetăriei, împreună cu câteva istorii numismatice, registre contabile, rapoarte juridice, raportul domnului Violet Commons din 1651, mica bibliotecă ce aparţinuse lui George Macey, şi anume un abecedar latin, un manual de matematici, o carte în limba franceză şi un caiet de stenografie — E imposibil să ştim prea multe despre el, am spus — Cu excepţia faptului că lectura lui arăta o dorinţă lăudabilă de autodidact, spuse Newton Întotdeauna este mai bine ca cineva să înveţe singur Educaţia superioară este cea pe care o obţinem prin studiu individual Chiar eu am învăţat singur matematicile Cu toate astea, mă mir că domnul Macey dorea să înveţe franceză Propria-mi franceză este mai puţin decât perfectă Pentru că nu îmi plac deloc francezii — Din moment ce încă suntem în război cu ei, am spus, nu pot să vi-o iau în nume de rău, doctore Ignorându-l pe Melchior, care îşi înfăşurase coada în jurul mâinii lui Newton ca un şal, Newton ridică manualul de gramatică franceză al domnului Macey, suflă praful de pe copertă – care întotdeauna era considerabil în biroul din Monetărie, din cauza vibraţiei continue a preselor pentru monede, fără să mai menţionez tunul – şi răsfoi paginile cărţii Spre surprinderea mea, pentru că ştiam că Newton mai examinase o dată cartea, găsi o bucată de hârtie presată între foile cărţii — Este chitanţa de la vânzătorul de carte, spuse Newton Samuel Lowndes, din Savoy * Savoy era o casă mare din oraş, în partea de sud a Strandului, cu întinderile sale de pământ din josul râului Cea mai mare parte a ei fusese donată unui spital pentru marinari şi soldaţi bolnavi şi răniţi, aşa că întreaga zonă era împânzită cu bărbaţi care abia se întorseseră din războiul din Flandra – unii dintre ei mutilaţi îngrozitor de mitraliere sau explozii; şi mai erau câţiva nefericiţi cărora am văzut că le lipseau membrele sau părţi ale feţei Restul clădirii era închiriat Funcţionau acolo o biserică franţuzească, Casa de Tipografie Regală, două temniţe – ambele pline – câteva apartamente private şi câteva magazine care îl includeau şi pe cel al lui Samuel Lowndes, librarul Domnul Lowndes era un om mărunt, cu o faţă ştrengară şi cu maniere atât de servile, încât în momentul în care Newton şi cu mine am intrat pe uşă, îşi scoase şorţul, îşi puse peruca, se schimbă şi, frângându-şi mâinile, îl aşteptă pe doctor în cel mai servil, mai plângăcios mod — Vreau un librar, şopti Newton Nu un lord şambelan — Doctor Newton, exclamă domnul Lowndes Vai, sir, ce imensă onoare faceţi magazinului meu intrând aici Căutaţi ceva anume, sir? — Caut informaţii despre un client pe care l-aţi avut anul trecut, domnule Lowndes Un domn George Macey, care a lucrat pentru Monetăria Majestăţii Sale, în Turn La fel ca mine — Da, mi-l amintesc pe domnule Macey Într-adevăr, dacă mă gândesc mai mult la asta, este aproape un an de când nu l-am mai văzut Ce mai face domnul Macey? — Mort, replică Newton fără menajamente — Îmi pare foarte rău să aud asta — Sunt anume circumstanţe ale morţii domnului Macey care arată caracterul hain al crimei, explică Newton Şi, afectând afacerile Monetăriei, considerăm că este o chestiune imperativă să vorbim cu toţi cei care pot arunca puţină lumină asupra obiceiurilor sale Am descoperit de curând că era un client al dumneavoastră, domnule Lowndes De aceea v-aş fi recunoscător dacă m-aţi putea ajuta, aducându-mi la cunoştinţă amintirile dumneavoastră despre alţi oameni cu care l-aţi fi putut vedea împreună; nume pe care poate vi le-a menţionat; sau poate chiar cărţile pe care le-a cumpărat Domnul Lowndes rămăsese cu gura căscată la aflarea veştii despre moartea lui Macey; însă imediat făcu ceea ce îi ceruse Newton şi îşi consultă deîndată un catastif imens care conţinea înregistrarea tuturor clienţilor săi — Era un bărbat plăcut, spuse domnul Lowndes, întorcând paginile groase ale catastifului Nu unul la fel de educat ca dumneavoastră, doctore Dar unul conştiincios; şi dominat de simţul creştinesc al datoriei — Foarte lăudabil, sunt sigur, şopti Newton Domnul Lowndes găsi pagina pe care o căuta — Iată, sir, spuse el Da, a cumpărat mai multe cărţi cu natură didactică, după cum puteţi vedea şi singuri Şi o alta care m-a surprins foarte tare, fiind cu totul diferită de toate celelalte Şi era şi scumpă Foarte scumpă, pentru un om cu resursele sale Urmărind degetul arătător al domnului Lowndes pe caiet, Newton observă înregistrarea pentru o clipă şi pe urmă citi cu voce tare titlul şi autorul cărţii la care se referea librarul — Polygraphia, de Trithemius Ştiu că latina dumneavoastră este bună, domnule Ellis Dar cum staţi cu greaca, sir? — Polygraphia? Cred că înseamnă „mult scris”, am spus eu, care nu mă pricepusem niciodată prea bine la greacă — Chiar aşa, aprobă domnul Lowndes Deşi cartea propriu-zisă a fost scrisă în latină — Şi totuşi Macey nu ştia latina, obiectă Newton Stilul elementar al manualului de latină pe care l-a cumpărat de la domnul Lowndes pare să ne confirme acest lucru Newton făcu o pauză şi lovi cu degetul în pagina catastifului — A spus de ce anume vrea această carte deosebită? — Cred că îmi amintesc că intenţiona să o dăruiască altcuiva Dar nu aş putea spune cui anume — Mi-aţi putea găsi un alt exemplar al acestei cărţi, domnule Lowndes? — Nu pentru încă vreo câteva săptămâni, recunoscu domnul Lowndes Trebuie să cer în Germania pentru a obţine o copie a celei pe care domnul Macey a comandat-o Desigur, aţi putea încerca la St Paul Cafeneaua latină din apropiere organizează deseori licitaţii pentru cărţi rare şi scumpe ca cea pe care o căutaţi Newton mormăi fără prea mult entuziasm la auzul unui asemenea prospect laborios — Dar cred că ştiu unde puteţi vedea o copie, măcar, pentru că am mai comandat altă dată încă o copie Domnul Lowndes dădu paginile înapoi, până când găsi ceea ce căuta — Iată, doctore Celălalt client a fost doctorul Wallis Am comandat aceeaşi carte pentru el — Doctorul John Wallis? repetă Newton Vreţi să spuneţi, cel care este Profesor Savilian de Geometrie la Universitatea din Oxford, domnule? — Da, domnule, exact acelaşi Cred că acelaşi lucru i l-am spus şi domnului Macey A părut foarte interesat de această veste — La fel şi eu, sir, admise Newton La fel şi eu * A doua zi, dis-de-dimineaţă, am luat trăsura spre Oxford, o călătorie foarte enervantă, cu multe ape periculoase în cale pentru că de curând plouase abundent, aproape ghinion pentru trăsură, dar nu am pierdut timpul, aşa că am ajuns la destinaţie la treisprezece ore după ce părăsisem Londra Newton avea mulţi prieteni la Oxford Cel mai important dintre aceştia era David Gregory, un tânăr scoţian care deţinea Catedra Savilian de Astronomie şi care, fără să fie anunţat cu prea mult timp înainte, ne ajută să luăm cina destul de bine la Merton, un loc foarte drăguţ care fusese de fapt propriul meu colegiu şi care deci mă făcu să mă simt destul de ciudat pentru că mă aflam iarăşi acolo Cred că Gregory avea cam treizeci şi opt de ani când l-am cunoscut prima oară Era un scoţian clasic, mic şi cu faţa palidă, foarte îndrăgostit de sticla şi pipa lui, aşa că a lui cameră mirosea din greu a tutun, ca cea mai afumată cafenea din Londra; şi era adevărat că trupul lui părea incapabil să reziste vieţii altfel decât cu fumul unei dulce-aromate Virginia Iar prestigiul pe care tânărul Gregory îl deţinea în prezent la Oxford se datora influenţei lui Newton La cină, începură să vorbească despre doctorul Wallis — Nu l-ai mai întâlnit până acum pe Wallis? întrebă Gregory A fost la Cambridge, nu-i aşa? — Ne-am întâlnit, sigur Mai mult am corespondat A fost foarte insistent cu faptul că ar trebui să public ceva – în Opera Matemathica care-i aparţine Fără îndoială că acum citeşte scrisoarea pe care i-am trimis-o ieri şi că va înţelege sosirea mea la Oxford ca pe un semn că m-am răzgândit asupra acestei probleme — Atunci de ce doreşti să îl vezi? — Problemele Monetăriei sunt cele care mă aduc la Oxford Speram ca Wallis să mă ajute cu răspunsul la câteva întrebări Mai mult nu pot spune, pentru că este o situaţie delicată şi foarte secretă — Desigur, spuse Gregory, pufnind ca un şef de echipaj olandez Dar nu cred că doctorul Wallis este el însuşi străin de secrete Am auzit că ar face o muncă foarte confidenţială pentru milord Sunderland Cred că are ceva legătură cu războiul, deşi mă întreb cum de un bătrân în vârstă de optzeci de ani poate să ajute la înfrângerea francezilor Poate că le pregăteşte exerciţii şi le face oferte care să-i aducă la ascultare — Încă mai este la fel de încântat de matematici? exclamă Newton — Este, sir Este un savant de reală valoare, pentru că l-am văzut extrăgând rădăcini pătrate fără stilou şi hârtie, din şapte locuri — Am văzut un cal care îşi lovea copita de pământ de şapte ori, remarcă Newton Dar nu am crezut că este matematician — Nu vă este egal, spuse Gregory Aţi dezvoltat matematicile într-un mod uimitor — Din partea mea, răspunse Newton, cred că abia am tulburat suprafaţa unui ocean imens de cunoaştere Secretele cu adevărat minunate au rămas acolo pentru a fi descoperite Este provocarea epocii noastre să demonstrăm structura sistemului lumii Şi, atâta timp cât vom continua să facem distincţie între raţiunea formală a naturii şi actul voinţei divine, nu văd motivul pentru care nu ar trebui să credem că însuşi Dumnezeu nu înştiinţează în mod direct natura, astfel încât lumea să emane în mod obligatoriu din ea Aici Newton se uită spre mine în cel mai direct mod, astfel încât, atunci când vorbi din nou, m-am gândit că poate domnişoara Barton îi relatase totuşi conversaţia noastră A doua zi, după micul dejun, am primit un bilet de la Wallis, care ne invita să-i facem o vizită pe la unsprezece, iar la ora stabilită am mers să-l întâlnim la Exeter College Nu-mi plăcea Exeter, tot aşa cum nu-mi plăceau Merton, Magdalen sau biserica creştină, fiind desfigurat de clopote uriaşe şi respingătoare, fără să mai menţionez arhitectura mult prea abundentă în partea din faţă a patrulaterului, aşa că mă întrebam cum de Wallis poate studia aici Dar acest lucru se explică de îndată ce am intrat în camerele profesorului şi l-am întâlnit pe însuşi Wallis, din moment ce era evident că doctorul era puţin surd, ceea ce nu era o mirare prea mare la un bărbat de vârsta sa Avea o înălţime medie, cu un cap mic şi cu pas uşor infirm, sprijinit într-un baston şi de un băiat de paisprezece ani, pe care ni-l prezentă ca fiind nepotul său, William — Uite, William, spuse bunicul său senil Într-o zi vei putea să spui că l-ai cunoscut cândva pe marele Isaac Newton, ale cărui noţiuni matematice sunt primite cu multe aplauze Newton făcu o plecăciune adâncă — Doctor Wallis, spuse el, nu am putut găsi nimic universal în cvadraturi, nu până când am înţeles propria dumneavoastră muncă, cu analiza ei infinitezimală Wallis recunoscu complimentul cu o înclinare a capului, apoi îi spuse băiatului să plece, înainte să ne invite să ne aşezăm şi să se declare mult prea onorat că Newton se gândise să viziteze un bătrân savant ca el — Vă rog să îmi spuneţi, domnule, întrebă el Asta înseamnă că v-aţi schimbat decizia de a nu vă publica Optica în cartea mea? Pentru asta aţi venit? — Nu, sir, spuse Newton ferm Nu mi-am schimbat decizia Sunt aici în legătură cu activitatea Monetăriei Majestăţii Sale — Să ştii că nu este încă prea târziu Chiar acum domnul Flamsteed mi-a trimis o recenzie a observaţiilor sale, pe care le voi include Nu aţi vrea să vă răzgândiţi, doctor Newton? — Nu, sir, pentru că mă tem că aş putea stârni împotriva mea dispute şi controverse din cauza unor ignoranţi confuzi — Dar este posibil ca unii să obţină frânturi ale cunoştinţelor dumneavoastră şi să le publice ca fiind ale lor, spuse Wallis Şi atunci vor fi ale lor, nu ale dumneavoastră, deşi s-ar putea să nu stăpânească niciodată nici măcar a zecea parte a lucrurilor pe care le stăpâniţi Gândiţi-vă că sunt aproape treizeci de ani de când sunteţi autorul acelor noţiuni despre derivate — Cred, spuse Newton, întrerupându-l, că deja mi-aţi trimis o scrisoare pe această temă Wallis mârâi puternic — Cred că modestia este o virtute, spuse el Numai că doream să punctez că prea multă rezervă este o greşeală Cum ar putea şti, generaţia asta sau cea viitoare, despre descoperirile dumneavoastră, dacă nu le publicaţi, sir? — Le voi publica, sir, când îmi voi pune în minte să fac asta Wallis încercă să-şi ascundă spectacolul exasperării, cu prea puţin succes — Afacerile Monetăriei, spuneţi? întrebă el, schimbând subiectul Am auzit că sunteţi Director al Monetăriei De la domnul Hooke — Pentru moment sunt numai Custode Director este domnul Neale — Bărbatul-loterie? Zâmbind uşor, Newton aprobă — Dar munca este atât de provocatoare? — Este un mod de a-ţi câştiga existenţa, asta este tot — Mă întreb de ce nu aveţi o biserică pentru a trăi Eu am St Gabriel în Londra — Nu am înclinaţii pentru biserică, replică Newton Numai pentru anchete — Prea bine, sir, atunci mă pun în slujba Monetăriei, deşi, dacă vorbim despre bani, pot să vă spun că nu există nici un sfanţ în întregul Oxford Wallis făcu un semn spre propriile împrejurimi — Iar eu nu pot să falsific nimic altceva în afară de spectacolul confortului lumesc Singurul obiect din argint este tava colegiului, iar toţi bărbaţii sobri ai Universităţii se tem de ruină Marea Rebatere a Monedelor a fost organizată foarte prost, domnule — Nu de către mine, insistă Newton Dar am venit din cauza unei cărţi, sir, nu din cauza crizei de monede potrivite la Oxford — Avem o mulţime din acestea, sir, spuse Wallis Câteodată aş prefera să avem mai puţine cărţi şi mai mulţi bani — Caut o anume carte – Polygraphia, de Trithemius – asupra căreia aş dori să arunc o privire — Aţi bătut atâta drum pentru a citi o carte veche Bătrânul se ridică din scaunul său şi luă de pe raftul cu cărţi un volum frumos legat — Polygraphia, hm? Într-adevăr, este o carte foarte veche A fost publicată pentru prima dată în 1517 Este un exemplar original pe care îl am în posesia mea de cincizeci de ani — Dar nu aţi comandat o alta de la domnul Lowndes din Savoy? întrebă Newton — Cine v-a spus asta, domnule? — Păi, domnul Lowndes, desigur — Nu îmi place deloc această dezvăluire, domnule, spuse Wallis, încruntându-se Librarul ar trebui să păstreze confidenţialitatea, ca un medic Ce poate deveni lumea asta în care fiecare om ştie ce citeşte oricare altul? Păi, domnule, cărţile ar deveni nişte poţiuni ale şarlatanilor, fiecare pungaş din ziare putând să pretindă superioritatea volumului său asupra altora — Regret prezenţa inoportună, sir Dar, aşa cum am spus, este o chestiune oficială — Chestiune oficială, aşa? Wallis răsuci cartea în mâini, apoi îi mângâie coperta în cel mai iubitor fel posibil — Atunci am să vă spun, doctore Am cumpărat o a doua copie a acestei cărţi pentru nepotul meu, William L-am învăţat meserie în speranţa că îmi va călca pe urme, deoarece a demonstrat aptitudini precoce Aptitudini precoce în legătură cu ce? mă întrebam Pentru scris? Nici Newton şi nici eu nu aveam încă idee despre ce cuprindea această carte a lui Trithemius — Trithemius este un iniţiator foarte util pentru ceea ce ne interesează, continuă Wallis, înmânându-i cartea lui Newton Deşi nu cred că această carte ar putea reţine un bărbat ca dumneavoastră Cartea lui Porta, De Furtivis Literarum Notis, este mult mai potrivită capacităţilor dumneavoastră intelectuale Poate şi Mercury or The Swift and Secret Messenger al lui John Wilkins S-ar putea să preferaţi şi Cryptomeneses Patefacta a lui John Falconer, care este cea mai recentă — Cryptomeneses, îmi şopti Newton, în timp ce Wallis luă încă alte două cărţi de pe raftul său Desigur Notificări secrete Nu am înţeles asta până acum Şi, văzându-mă încă rămas zăpăcit, adăugă, cu o vehemenţă şi mai mare: Cryptographia, domnule Ellis Secretul scrisului — Ce ai spus? întrebă Wallis — Am spus că aş vrea să o citesc şi pe aceasta Wallis aprobă — Wilkins învaţă numai cum să fie construit un cifru, nu şi cum să fie descifrat Numai Flaconer este mai practic, pentru că sugerează metodele potrivit cărora cifrul ar putea fi înţeles Şi totuşi cred că cineva care doreşte să rezolve o criptogramă este mai bine să fie sfătuit să se încreadă în propria cercetare şi observaţie Nu sunteţi de acord, doctore? — Da, domnule, întotdeauna am aflat că a mea este cea mai bună metodă — Şi totuşi este o treabă dificilă pentru un om la vârsta mea Uneori am pierdut aproape un an întreg pentru o anumită descifrare Domnul Nottingham nu a înţeles cât de mult pot dura aceste lucruri Mă presează întotdeauna pentru soluţii rapide Dar trebuie să impun un alt ritm, cel puţin până când William este gata să preia întreaga muncă Deşi recompensa este adesea prea mică — Este blestemul tuturor oamenilor învăţaţi, acela de a fi contestaţi, sări Newton Wallis rămase tăcut pentru o clipă, ca şi cum ar fi cântărit ceea ce spusese Newton — Păi este ciudat, spuse el într-un final Pentru că acum îmi amintesc că a mai venit cineva de la Monetărie să mă vadă acum un an Cu scuze, doctore Newton Chiar uitasem Dar care era numele lui? — George Macey, spuse Newton — Chiar el A adus cu sine o mostră dintr-un cifru pe care nu-l mai întâlnisem niciodată şi s-a aşteptat să fac miracole cu el Evident Aşa cum fac toţi I-am spus să îmi aducă mai multe scrisori, şi abia atunci aş avea o şansă să încerc să îl descifrez Mi-a lăsat scrisoarea, dar nu am avut noroc, pentru că a fost cel mai dificil cifru cu care m-am întâlnit vreodată, pentru că, aşa după cum spuneam, nu am avut suficient material pentru a putea fi asigurat că voi avea succes Şi am lăsat totul deoparte Nu m-am mai gândit niciodată la el, până acum, dar nu am mai auzit niciodată de domnul Macey Auzindu-l pe Wallis menţionând o scrisoare, aproape am văzut inima îngheţată a lui Newton oprindu-se pentru o clipă Se lăsă pe spate în scaunul său, muşcându-şi pentru câteva momente încheietura degetului, apoi întrebă dacă putea vedea scrisoarea pe care o lăsase Macey — Încep să înţeleg despre ce este vorba, spuse Wallis, scoţând scrisoarea dintr-un teanc de hârtii care zăcea pe podea Părea să ştie unde se află toate lucrurile, deşi nu vedeam cine ştie ce dovadă de ordine; înmânându-i maestrului scrisoarea, îi oferi şi un sfat — Dacă veţi încerca să descifraţi acest cod, vă rog să îmi daţi de ştire unde ajungeţi Dar amintiţi-vă întotdeauna să nu vă torturaţi mintea peste limită, pentru că prea multă muncă a creierului implicată în aceste mecanisme este enervantă, şi pe urmă mintea nu mai este bună la nimic Mai fiţi atent şi la ceea ce spune signor Porta, şi anume că, atunci când subiectul este cunoscut, interpretul poate face supoziţii deştepte asupra cuvintelor obişnuite care privesc materia respectivă, în acest fel fiind scutite sute de ore de muncă — Vă mulţumesc, doctore Wallis Mi-aţi fost de mare ajutor — Atunci revizuiţi decizia dumneavoastră în legătură cu Optica, domnule Newton scutură din cap — O să mă gândesc la asta, doctore, spuse el Dar nu o făcu După asta, plecarăm de la doctorul Wallis, Newton fiind în posesia noii mostre de material codat, alături de câteva cărţi foarte folositoare; aşa că abia dacă îşi putea ascunde mulţumirea, deşi deveni brusc foarte supărat pe el însuşi că nu adusese şi celălalt material cifrat, pe care deja îl aveam în posesia noastră — Nu voi putea să lucrez cât timp suntem în nenorocita asta de trăsură, mormăi el — Pot să văd mesajul? am întrebat — Desigur, spuse Newton şi îmi arătă scrisoarea pe care Wallis i-o dăduse M-am uitat la ea pentru o vreme, dar nu a devenit mai clar pentru mine acum decât fusese altădată tqbtqeqhhflzkrfugzeqsawnxrxdgxjpoxznpeeqjtgmqlnli ugdxvcnfgdmysnroywpdonjbjmpardemgmqdnlnkfpzt zkzjmkgjhtnxqwxearowsualquwojfuidgrhjsyzzvccteuq zggfzqcetydcjgessicisemvttajmwgciurgopmdcuydgafyu dnrdivuxgvhqtvgeoudkwvahhvxkjusukpwncvedtqnljv hinmsypyblkiabzvrbqtepovxlsrzeenongsppyoujyhwex pnakqlotvsmcurzybcstqqxfsxdihhbdlxfbtjymfvtubspv bxgftesuu Mi-am scuturat capul O simplă privire la încâlceala de cuvinte mă descuraja şi nu puteam să îmi dau seama cum s-ar distra cineva biciuindu-şi mintea să găsească o soluţie — Poate veţi citi una din cărţile pe care doctorul Wallis vi le-a împrumutat, am spus, ceea ce îl îmbună parţial, pentru că nimic nu îi plăcea mai mult decât o plimbare lunguţă cu o carte bună Eram pe drumul spre Londra de două sau trei ore, când Newton lăsă deoparte cartea pentru o clipă şi remarcă foarte liniştit că acum îi era foarte clar cum domnul St Leger Scroope se dovedise a fi un mincinos — Adică domnul acela care v-a oferit frumoasele cupe din argint în numele şcolii? am întrebat — Nu mi-a plăcut niciodată individul, admise Newton Nu am încredere în el Este ca un câine fără coadă Foarte imprevizibil — Dar de ce spuneţi că este mincinos? — Uneori, suspină Newton, eşti tipul cel mai obtuz pe care l-am întâlnit Nu îţi aduci aminte cum ne-a spus că Macey i-a adus o scrisoare în franceză pentru a i-o traduce? Păi este la fel de evident ca nasul de pe faţa ta că scrisoarea fusese un cod, exact ca cel pe care l-a arătat doctorului Wallis Poate că a fost chiar aceeaşi scrisoare Nu a fost vorba niciodată de o scrisoare în franceză — Dar de ce să fi minţit Scroope despre un asemenea lucru? — De ce, într-adevăr, domnule Ellis? Asta este ceea ce vom afla — Dar cum? Newton cântări puţin problema — Am o idee cum am putea face asta, spuse el în final Macey nu ştie latină Însă, după ceea ce spune catastiful domnului Lowndes, librarul, a cumpărat o carte în latină despre o scriere secretă, care era un cadou pentru altcineva Nu putea fi doctorul Wallis, care deja avea două asemenea exemplare Iar magazinul domnului Lowndes este doar la o aruncătură de băţ distanţă de locuinţa domnului Scroope Prin urmare, mă gândesc să îi facem încă o vizită lui Scroope Şi, în timp ce voi conversa cu el, vei găsi o ocazie de a te strecura şi de a cerceta biblioteca sa — În căutarea cărţii lui Trithemius? — Întocmai — O carte veche, am spus Nu este cine ştie ce dovadă a unei crime — Nu, recunoscu Newton Asta va veni mai târziu Mai întâi, trebuie să facem ca lucrurile să lucreze în favoarea noastră * Când trăsura ajunse la Londra, înainte de căderea nopţii, am coborât şi ne-am dat seama că ne aflăm într-o stare deplorabilă, ceea ce nu făcu decât să-l irite puţin pe stăpân, pentru că era într-o stare de spirit foarte bună la ideea că va descifra codul Şi de îndată mă însoţi până la Turn, ca să poată lua toate materialele codate şi să înceapă să lucreze la ele cât mai repede Găsind totul în ordine în Turn şi în Monetărie, ne-am îndreptat spre birou, care fusese proaspăt zugrăvit şi ferestrele spălate în absenţa noastră, ceea ce era de folos pentru a explica cum anume domnul Defoe îşi croise cu uşurinţă drum pe acolo şi cum noi îl descoperirăm copleşit de vinovăţie din cauza asta — Vai, domnule Defoe, spuse Newton Ne aşteptaţi? Domnul Defoe lăsă jos câteva hârtii ce aparţineau Monetăriei, pe care le examinase şi, păşind lateral, ca un maestru dansator, se bâlbâi şi bâigui nişte explicaţii amorţite — Da, spuse el, roşind ca o fecioară M-am gândit să aştept până vă veţi întoarce Să vă aduc informaţia — Informaţia? Despre ce anume, mă rog? Newton adună hârtiile pe care domnul Defoe le citise şi parcurse rapid conţinutul lor, în timp ce interlocutorul nostru încerca să îşi dezlege limba — Despre anumiţi falsificatori de bani, declară domnul Defoe Nu le ştiu numele, dar operează din taverna din Fleet Street — Te referi la The Goat? — Da, The Goat, replică domnul Defoe Newton tresări, ca şi cum ar fi simţit durerea cuvintelor domnului Defoe — Oh, mă dezamăgiţi The Goat se află la Charing Cross, între Hanul Chequer, la sud de aleea St Martin şi Royal Mews, la vest Acum, dacă ai fi spus The George — Am vrut să spun The George — Te-ai înşela la fel de tare, pentru că The George este în Halborn, la nord de Snow Hill Ce ghinion pentru dumneata Sunt atâtea taverne în Fleet Street pe care ai fi putut să le menţionezi: The Globe, Coloanele lui Hercule, The Horn, The Mitre, Penell’s Le ştim pe toate, nu-i aşa, domnule Ellis? — Da, doctore — Poate aţi vrut să spuneţi Ogarul? În partea de sud, în apropiere de Salisbury Court? Asta este o tavernă despre care întotdeauna s-a spus că este plină de falsificatori de bani — Trebuie să fie asta — Până când a ars din temelii în timpul Marelui Incendiu Spuneaţi că aveţi nişte informaţii pentru noi? — Poate că m-am înşelat, spuse domnul Defoe — Cu siguranţă aşa este, spuse Newton Domnule Defoe, vă reţin ca prizonier al meu Domnule Ellis? Scoateţi-vă spada şi ordonaţi ascultare acestui ticălos, în timp ce eu aduc gardianul Mi-am scos sabia, aşa cum ordonase Newton, şi am îndreptat-o spre domnul Defoe — Sub ce acuzaţie mă reţineţi? — Spionaj, spuse Newton — Prostii Newton flutură hârtiile pe care Defoe le citise — Acestea sunt documente confidenţiale ale acestui birou, în legătură cu siguranţa monedei acestei regiuni Nu pot să găsesc un alt mod de a o spune, sir — Vorbeşte serios? întrebă Defoe când Newton ieşi din birou — Vorbeşte altfel atât de rar, încât mă întreb dacă ştie o glumă cât de simplă, am spus eu Dar veţi afla dacă este vorba de o zeflemea sau nu, destul de repede, mă pun chezaş La fel de corect ca vorba sa, Newton reveni în compania a doi gardieni şi scrise repede un ordin de execuţie, în calitatea lui de reprezentant al Justiţiei — Domnul Neale nu va tolera aşa ceva, spuse domnul Defoe Mă va elibera cât ai zice peşte Newton înmână unui gardian ordinul şi îi ordonă să ducă prizonierul nu în Turn, aşa cum noi toţi ne aşteptam, ci la Newgate — Newgate? exclamă domnul Defoe după ce îşi află soarta — Cred că o cunoaşteţi destul de bine, spuse Newton Vom vedea ce pot face prietenii dumneavoastră, când veţi fi acolo Acestea fiind spuse, bietul Daniel Defoe fuse escortat din birou, deşi protesta cu putere — Şi acum, spuse Newton, după ce eram din nou singuri Să facem focul şi puţină supă După cină, Newton îmi ordonă să merg la culcare, ceea ce eram mai mult decât fericit să fac, deşi mă simţeam mai degrabă vinovat că îl las la muncă; aşa că dimineaţa următoare m-am trezit devreme pentru a face şi eu ordine printre hârtii şi am aflat că nu fusese deloc acasă şi, pentru că era foarte morocănos, era evident faptul că încă nu făcuse progresele pe care le anticipase Starea sa de spirit nu fu îmbunătăţită de sosirea în birou a domnului Lucas, care se plânse zgomotos de propria-mi comportare faţă de decedatul maior Mornay şi care continuă să descrie ceea ce se întâmplase între noi într-un mod total contrar faptelor, aşa că eu cred că nu mă vedea tocmai cu ochi buni, sau cel puţin era de opinia potrivit căreia m-aş fi făcut vinovat de a-i fi provocat maiorului sinuciderea Dar nu mi-a păsat nici cât negru sub unghie – cu atât mai mult când Newton mi-a luat apărarea şi a luat întreaga vină asupra sa, spunând că Mornay fusese ucis — Ucis? Lordul Lucas, care rămăsese foarte ţeapăn, ca şi cum se temea să nu-şi şifoneze cravata sau să nu-şi deranjeze peruca, se întoarse în scaun dintr-o parte în alta, ca şi cum nu ar fi crezut ceea ce auzea — Aţi spus crimă, sir? — Am spus, milord — Ce prostie, doctore Individul s-a spânzurat singur — Nu, milord, a fost ucis, repetă stăpânul meu — Vai, domnule, mă contraziceţi? — A fost făcut în aşa fel încât să se creadă că s-a spânzurat, de cei pe care sper să îi arestez în curând — Vă cunosc jocul, domnule, zâmbi batjocoritor lordul Lucas Este plăcerea dumneavoastră să faceţi oamenii să creadă exact opusul a ceea ce ochii şi urechile lor le spun că este adevărat Exact ca nenorocita aia de teorie a gravitaţiei Nu o văd nici pe asta, domnule Şi vă spun pe şleau, nu cred în ea — Atunci mă întreb cum de nu zburaţi de pe acest pământ direct spre Rai, observă Newton Pentru că nu pot să îmi dau seama ce altceva vă poate reţine, milord — Nu am nici timpul şi nici răbdarea pentru blestematul dumneavoastră sofism de Societate Regală — Cel puţin atâta este evident, în orice caz — Puteţi crede tot ce doriţi, Newton Dacă este îngropat în Turn – şi pare că aşa trebuie să fie, deşi familia sa nu îşi doreşte această nenorocire – va fi cu faţa în jos, de la nord spre sud Lordul Lucas îşi deschise tabachera şi îşi regală nasul semeţ cu o ciupitură generoasă care nu făcea nimic pentru a micşora evidenta sa neplăcere faţă de prezenţa noastră — Atunci, pentru binele maiorului, voi face o datorie a mea din a dovedi că vă înşelaţi, milord — Veţi mai auzi de asta, spuse Lucas Toţi Cu un strănut puternic şi cu un şuvoi de blesteme, deschise uşa cu o lovitură şi ieşi afară din biroul nostru călcând nervos Newton căscă şi se întinse ca o pisică — Cred că am să iau puţin aer, spuse el Ori de câte ori sunt în compania Majestăţii Sale, mă simt ca o lumânare aprinsă în clopotul de sticlă al domnului Boyle, care se va stinge în curând din lipsă de aer În plus, nu m-am mişcat din scaunul acesta toată noaptea Ce-ai spune dacă ne-am aventura pe Strand şi am face o vizită domnului Scroope? — Cred că v-ar face bine, sir, am replicat eu Pentru că aţi stat prea mult în interior Newton îl lăsă jos pe Melchior care se scărpina sub bărbie şi, aruncând o privire pe fereastră, aprobă — Da Ai dreptate Stau prea mult înăuntru Ar trebui să stau mai mult în lumină Pentru că, deşi nu am înţeles prea multe despre Soare, uneori cred că razele sale hrănesc toate fiinţele vii cu o lumină invizibilă Nu mă îndoiesc că într-o zi această lumină secretă va fi descoperită, aşa cum am descoperit eu spectrul culorilor; şi, când se va întâmpla asta, vom începe să cunoaştem totul Cine ştie, poate vom înţelege până şi natura inerentă a lui Dumnezeu Newton se ridică şi îşi puse haina şi pălăria — Dar deocamdată să sperăm că vom putea măcar să înţelegem mintea domnului Scroope Am mers spre Strand şi, pe drum, Newton şi-a expus planul cu detalii minuţioase: — Fiind aurar şi argintar, domnul Scroope este obligat de lege să păstreze un registru al stocului său de materiale preţioase, explică el Pentru că este foarte important ca Trezoreria să ştie cât aur şi argint există în ţară, aş putea spune că Monetăria are puterea de a inspecta registrele domnului Scroope Îl voi anunţa că mă ocup personal de această problemă, pentru ca neplăcerile ce ar putea fi aduse afacerii sale să fie minimalizate Când îi voi spune că în mod normal acest gen de inspecţii durează de cele mai multe ori o zi întreagă, dar că mă aştept să o termin pe a mea într-o oră, cred că va fi mai mult decât bucuros să coopereze cu noi Şi, în timp ce va fi atât de ocupat să mă liniştească, tu vei găsi momentul oportun pentru a te strecura, poate să foloseşti scara, apoi să îi verifici biblioteca în căutarea cărţii lui Trithemius — Este adevărat ceva din toate astea? am întrebat — Despre Monetărie? Din nefericire, nu Dar ar trebui să fie Pentru că, de cele mai multe ori, ne stabilim competenţele pe măsură ce înaintăm Desigur, ca judecător de pace, aş putea cu uşurinţă să obţin un mandat special pentru a verifica registrele Dar ar părea suspect, pentru că trebuie să simulăm că acţiunile noastre sunt în interesul lui Scroope, iar el trebuie să înţeleagă că îi suntem prieteni Plimbarea ne duse de-a lungul Străzii Tamisei şi al puturosului Fleet Bridge, cu numeroasele sale neveste de pescari – de unde am cumpărat stridii de trei pence pentru frugalul meu mic dejun – până pe Fleet Street şi pe Strand Am încercat să aduc în discuţie subiectul domnişoara Barton, dar, când am menţionat-o, Newton a schimbat cu repeziciune discuţia şi am rămas cu impresia că i-am cauzat o durere mai mare decât oricare alta provocată vreodată maestrului meu Asta este ceea ce am crezut Mai târziu, mi-am format o cu totul altă impresie a motivului pentru care era atât de reticent în a discuta cu mine despre nepoata sa Aproape o oră de plimbare pe jos ne-a dus lângă zona de afaceri a domnului Scroope, în apropiere de Maypole, la intersecţie cu Drury Lane Scroope păru foarte încurcat de prezenţa noastră în pragul uşii sale, lucru de care cred că Newton s-a bucurat, fiind acum foarte convins că bărbatul, care nu-şi absolvise universitatea, era mai mult ca sigur o nulitate; şi că asta răzbuna neglijarea domnului Scroope, când Newton îi fusese tutore Auzind explicaţia mult prea plauzibilă a lui Newton privind motivul pentru care revenise să-l vadă, Scroope ne făcu loc în biroul său, în timp ce mormăia că erau atât de multe reguli de care trebuia să ţină cont un om de afaceri în zilele noastre, încât ar fi vrut ca toţi oamenii care făcuseră legi să adune gunoi menajer din Bedlam — Totul se leagă de legi şi taxe Dacă Guvernul nu vrea bani pentru vitrine, atunci vrea pentru înmormântare sau căsătorie Este destul de rău că data finală pentru primirea vechii monede cu valoare întreagă va veni în curând şi ne va lua prin surprindere Dar se produc atât de puţine monede noi — Se produc suficiente, spuse Newton Se preconizează că această lună vom vedea mai mult de trei sute a câte trei mii de lire în monede de argint proaspăt bătute Nu, domnule, problema este că oamenii pun banii la ciorap în speranţa că valoarea lor va creşte — Este o acuzaţie pe care o cunosc foarte bine, se lamentă domnul Scroope Cred că înţeleg cum este să fii evreu, pentru că cei mai mulţi aurari şi argintari ai oraşului sunt adesea consideraţi vinovaţi de stocarea banilor Dar, vă întreb, doctore, cum se presupunea ca un om să îşi vadă de afaceri fără să păstreze o anumită cantitate de aur şi argint pentru a prelucra atunci când un client o doreşte? Un om trebuie să aibă resurse pentru afacerea lui, altfel nu are nici un fel de afacere Resurse erau numite de aceşti aurari depozitele lor de metale preţioase — Prea bine, domnule, spuse Newton, putem vedea ce resurse aveţi? Apoi promit să vă las în pace, pentru că nici mie nu îmi place această treabă mai mult decât dumneavoastră Când am părăsit minunatul Cambridge pentru Monetărie, m-am gândit prea puţin la faptul că voi face poliţie a banilor — Este foarte deranjant şi supărător — Am venit eu însumi, spuse Newton înţepat, pentru că am dorit să vă scutesc de încercarea de a fi examinat de unul dintre ceilalţi bandiţi Dar poate că ar fi mai bine să petreceţi o zi sau două cu unul dintre inspectori, în fond Îndrăznesc să spun că veţi prefera verificarea lor minuţioasă ochiului acoperit al unui vechi prieten şi tovarăş al Trinităţii Acestea fiind spuse, Newton simula plecarea — Vă rog, domnule, aşteptaţi o clipă, spuse Scroope, din nou mieros Aveţi dreptate Sunt foarte nerecunoscător pentru serviciul pe care mi-l faceţi Iertaţi-mă, domnule Numai că eram foarte ocupat cu ceva şi pentru o oră nu am nici un servitor Dar acum cred că mai poate aştepta puţin Şi voi considera o onoare ca registrele să îmi fie verificare de dumneavoastră, doctore Newton Scroope îl împinse pe Newton spre un birou şi mai mic unde, fiind foarte puţin spaţiu, nu a fost posibil să îi urmez, aşa că am fost obligat să rămân; imediat ce l-am auzit pe Scroope încercând să-i explice lui Newton despre contabilitatea lui, m-am scuzat şi am mers să mă uit prin casă Era evident pentru mine că St Leger Scroope era un bărbat cu avere Pe pereţi erau numeroase tapiserii şi picturi elegante, iar mobila reflecta gustul unui bărbat care a călătorit foarte mult în străinătate Avea o bibliotecă variată, cu mai multe rafturi frumoase, dominată de cea mai mare şi cea mai prăfuită presă de legat cărţi pe care am văzut-o într-o bibliotecă; dar nu aveam timp să mă minunez de ea, pentru că am ajuns repede în faţa rafturilor şi am început să cercetez cotoarele cărţilor domnului Scroope; găsindu-le aşezate în ordine alfabetică, am găsit foarte repede o copie a Polygraphiei lui Trithemius Am scos această carte de pe raft şi am deschis-o, în speranţa că domnul Macey ar fi putut să lase o inscripţie, dar nu era nimic, şi tocmai mă pregăteam să o pun la loc, când mi-a trecut ideea să mă uit şi la alte cărţi; descoperind că multe dintre ele erau legate de alchimie, am ieşit din încăpere cu ciudata senzaţie că suspiciunile lui Newton erau corecte: că Scroope chiar era implicat în teribilele crime din Turn În acest moment, am făcut cea mai accidentală dintre descoperiri După ce am părăsit biblioteca, m-am rătăcit şi m-am găsit în faţa pridvorului unei curţi îngrădite pe trei laturi de ateliere din lemn cu un singur nivel, fiecare terminându-se cu un coş înalt, care nu era vizibil din stradă Am traversat curtea neacoperită şi am păşit înăuntrul unuia dintre aceste ateliere, aranjat foarte asemănător cu topitoria din Turn, cu un furnal deschis şi mai multe unelte de forjat Nu că ar fi fost ceva ciudat în toate acestea; în fond, domnul Scroope era aurar Mai degrabă ceea ce domnul Scroope alesese să topească era ceea ce mă interesa, pentru că locul întreg era acoperit cu tăvi, căni, ibrice din cositor, dar şi cu grămezi în care acestea fuseseră proaspăt transformate, pentru că unele încă erau calde Altele erau deja în cutii care purtau licenţa oficială a Oficiului Naval Mai întâi mi s-a părut ciudat că Scroope aproviziona Oficiul Naval cu veselă, până când mi-am amintit că mulţi fierari lucrau cu loialitate tot felul de lucruri pentru armata noastră din Flandra şi că, fără îndoială, nu aveau atâta nevoie de farfurii şi ibrice pe care să le care cu ei împreună cu hrana, pe cât aveau nevoie de gloanţe şi armament Voiam să părăsesc atelierul, când ochii mi-au căzut pe un sac de bani al Monetăriei, care zăcea gol pe podeaua pietruită Plini cu monede de argint, aceşti saci erau vânduţi de Monetărie, iar difuzarea lor printre oameni era lăsată la voia întâmplării, pentru că nu erau fonduri publice pentru distribuirea banilor – ceea ce era, după cum ştia orice bun englez, o mare eroare a reformei monetare Mai degrabă prezenţa acestor obiecte variate folosite de falsificatori – sacii de bani goi şi cositorul – mă făcu să suspectez că era o afacere necurată la mijloc; examinând mai îndeaproape una din farfuriile de cositor, am zgâriat suprafaţa cu vârful spadei mele, ceea ce duse cu repeziciune la descoperirea că aliajul era doar la suprafaţă Iar farfuria nu era nicidecum din cositor, ci din argint masiv, făcut din monedele topite pentru producerea cărora lucraseră din greu toţi oamenii din Monetărie Ceea ce Scroope făcea în mod evident, nu numai că submina emiterea noii monede, spre marele dezavantaj al ţinutului – fără să mai spun nimic despre campania regelui William din Flandra, pentru că dacă nu vor fi monede, armata sa nu va fi plătită – dar obţinea şi profit din topirea banilor trecându-l prin contrabandă prin Canal spre Franţa, unde argintul avea un preţ mai ridicat decât în Anglia În plus, valoarea nominală a noilor monede era mai mică decât valoarea argintului pe care îl conţineau Aşa că aritmetica planului lui Scroope era evidentă: Scroope cumpăra o livră de argint cu şaizeci de şilingi pentru a o vinde în Franţa cu şaptezeci şi cinci Era un profit de douăzeci şi cinci la sută Poate că nu era o sumă mare, dar, dacă principalul scop nu era profitul, ci avantajul regelui Franţei, îmi era clar cum putea fi răsplătit acest trădător economic M-am întors în biroul funcţionarului şi l-am găsit pe Newton încă punând întrebări lui Scroope, cu cea mai mare atenţie, astfel încât scurta mea absenţă părea să nu fi fost observată; după un timp am putut să-i arăt maestrului cu un semn al capului că misiunea mea fusese îndeplinită După asta, Newton se pronunţă rapid satisfăcut de registrele lui Scroope şi, cu o imensă efuziune de mulţumire pentru darul argintat al lui Scroope pentru vechea şcoală, îi spuse adio; şi în sfârşit plecarăm Imediat ce am ieşit, am pornit spre The Grecian în apropierea Devereux Court unde, în faţa unei ceşti cu cafea, Newton puse întrebări în legătură cu ceea ce descoperisem; i-am spus tot ce văzusem, ceea ce îl lăsă foarte mulţumit — Bine lucrat, Ellis, declară el cu plăcere Te-ai întrecut pe tine, dar nu ai văzut nici un semn de emitere de monede? Nici o presă? Nimic de tăiat guinee? — Nu, am spus Deşi presa de legat cărţile din bibliotecă este cea mai mare pe care am văzut-o vreodată în afara unei librării — O presă de legat, hm? remarcă Newton Poţi să o descrii? — Era urcată pe nişte roţi mici, ca să poată fi mişcată cu uşurinţă, fără să fie ridicată Deşi nu cred că este folosită foarte des Nu am văzut coli sau pagini prin jur Şi nici cărţi proaspăt legate Şi presa era acoperită de praf Newton analiză ceea ce îi spuneam, apoi mă întrebă dacă şi cărţile din bibliotecă erau prăfuite — Absolut deloc, am răspuns — Şi acest praf? Ce culoare avea? — Dacă stau să mă gândesc, am spus, praful avea o culoare ciudată, era verde-închis Newton aprobă cu fermitate — Atunci cred că ai rezolvat cazul Oricum, cel puţin pe jumătate — Eu? am spus — Cu siguranţă Pentru că ceea ce ai văzut nu era praf, ci pământ Fuller, o substanţă foarte absorbantă şi cu textură fină, perfectă pentru procesul de dorure moulue al producerii de guinee false Ceea ce înseamnă că nu există nici o îndoială în legătură cu adevărata natură a presei de legat — Înţeleg, am spus Scroope nu ar ţine o presă de editat monede, pentru că Actul Foilor de Metal obligă pe oricine să predea un asemenea utilaj Monetăriei — Exact, spuse Newton, am auzit mai demult că aceşti tâlhari folosesc presa pentru cidru pentru a face monede; dar se pare că o presă de legat poate fi la fel de bine folosită pentru emiterea de guinee Mult prea tulburat pentru a-şi mai bea cafeaua, ochii lui Newton străluceau, în timp ce îşi expunea gândurile într-o manieră pe înţelesul meu — Multe îmi sunt acum clare, declară el Scroope este un falsificator şi contrabandist foarte ingenios şi l-a păstrat pe bietul George Macey pe lângă el, ca să ştie cine era investigat de Monetărie Macey a crezut că Scroope este un prieten bun şi educat, aşa că avea încredere în el Şi probabil că Macey i-a adus în dar scrisoarea cifrată şi cartea lui Trithemius în speranţa că Scroope l-ar putea ajuta să o înţeleagă Şi totuşi Scroope nu a vrut, sau nu a putut, să tălmăcească răspunsul – contează prea puţin, pentru că lui Scroope îi era clar că cifrul care stârnise interesul lui Macey nu avea nici o legătură cu propriile sale ticăloşii După asta, Macey dispare şi Scroope continuă să creadă că este în siguranţă Cel puţin până când eu am apărut din nou în viaţa lui Şi am ajuns aproape să îi descopăr pe domnul şi doamna Berningham, pe Daniel Mercer, despre care îndrăznesc să spun că erau complicii lui Scroope în această infracţiune Aşa că, Scroope, care îmi ştia reputaţia riguroasă din Trinity College, s-a gândit să scape de cei care ar putea să depună mărturie împotriva lui Fără îndoială, doamnei Berningham i s-a ordonat să-i ia viaţa propriului soţ, sau dacă nu şi-o va pierde pe a ei Din câte ştiu, ar putea fi şi ea moartă Ucisă de Scroope Ca Mercer şi ca toţi cei care i-au stat în cale, cum a fost domnul Kennedy Iar prin modul în care au murit – indiciile ermetice pe care le-a inventat şi mesajul codat pe care nici el nu-l înţelege – a intenţionat să mă distragă de la cursul normal al acţiunii mele Până acum — Deci Scroope i-a ucis pe Mercer şi Kennedy, am repetat eu, ca să-mi fie şi mie clar Pentru a-şi acoperi urmele şi pentru a te induce în eroare Dar Scroope l-a ucis şi pe Macey? Şi cum rămâne cu maiorul Mornay? — Nu, pentru că nu era în interesul său să facă asta Îi plăcea încrederea totală a lui Macey, în acelaşi timp fiind şi informatorul său — Atunci numai uciderea lui Kennedy şi a lui Mercer sunt rezolvate, am spus Cine i-a ucis pe Macey şi pe maiorul Mornay? — Cred că va trebui să descifrez codul pentru a afla asta, a spus Newton Dar înainte de asta, trebuie să decidem ce să facem în legătură cu domnul Scroope — Trebuie să obţinem mandat de arestare, am spus Oficiul Naval va confirma licenţa pentru exportul de cositor şi veselă; îl vom aresta pentru posesie ilegală de lingouri pentru export în favoarea inamicului Din câte ştim, este şi spion francez Caz în care poate a intenţionat să submineze şi emiterea noii monede — Poate ai dreptate, spuse Newton, cu o voce ce trăda o sursă continuă de nelinişte în ceea ce-l privea pe St Leger Scroope De obicei era mai nerăbdător să vadă arestat un om, imediat ce avea suficiente dovezi pentru a obţine mandatul Dar acum părea ciudat de precaut în a proceda astfel Văzându-mă uluit, se înduioşă şi se explică: — Mă consider parţial răspunzător pentru căderea în dizgraţie a lui Scroope Îi plăteam o simbrie foarte mică atunci când era la Cambridge L-am trădat, Ellis, şi nu văd nici o scuză pentru acest lucru — Nu, domnule, nu e trădare Din ceea ce mi-aţi spus mai devreme, Scroope s-a trădat singur Probabil că de atunci avea acea trăsătură de caracter care l-a făcut să aleagă calea cea uşoară, nu pe cea dreaptă Am mai spus şi alte lucruri pentru a domoli vinovăţia maestrului meu; dar a fost prea puţin sau în zadar şi, în timp ce ne aflam în The Grecian, a scos şi a semnat mandatul pentru arestarea lui Scroope – cu autoritatea conferită ca Judecător de Pace – cu inima grea — Dacă am mai avea timp, spuse el, aş merge la Session House din Old Bailey pentru a face asta, pentru că povestea dintre mine şi Scroope mă îndeamnă să cred că ar fi mai bine dacă aş obţine acest mandat de la un judecător de la curtea din Middlesex a camerelor reunite Dar n-avem vreme Nu, nici măcar pentru a aduce câţiva sergenţi şi vătafi pentru a ne însoţi, pentru că pasărea asta poate părăsi colivia din clipă în clipă; şi trebuie să mergem şi să-l arestăm noi înşine Ai pistolul cu tine, Ellis? Am spus că îl am şi într-un sfert de oră eram înapoi la Scroope, în faţa soneriei, pentru a-l aresta După ce văzu mandatul, servitorul lui Scroope, Marrano, Robles, care se întorsese, ne lăsă să intrăm O privelişte ciudată ne lovi ochii; mobila fusese strânsă în faţa şemineului, ca şi cum cineva ar fi vrut să îi dea foc; dar abia avurăm timp să îi acordăm atenţie, pentru că Scroope veni spre noi din spatele uşii, cu un pistol în mână ridicat spre noi — St Leger Scroope, spuse Newton, ignorând pistolul şi mai degrabă cu aplomb decât cu teamă, am mandat pentru arestarea ta — Chiar aşa? spuse Scroope, zâmbind Văzând situaţia în care ne aflam, Newton se gândi să îl păcălească pe Scroope, promiţându-i că încă mai pot fi făcute multe lucruri pentru el, ca şi cum ar fi avut încă cele mai bune cărţi: — Am oameni afară, care sunt foarte bine înarmaţi, nu mai puteţi scăpa Dar este în puterea mea să vă apăr în faţa Lorzilor Justiţiei, îi explică el Toate motivele mă fac să cred că nu veţi fi spânzurat şi că în schimb veţi fi doar deportat Cu puţină pocăinţă, cu puţină diligenţă, şi cu bunătatea Dumnezeului Atotputernic, un om poate să îşi refacă viaţa în America Prin urmare, te implor să te predai, domnule Scroope Robles se uita disperat pe fereastră — Nu am să merg spre Tyburn cu căruţa deţinuţilor, domnule, spuse Scroope Nu vreau să fiu spânzurat ca un cal şchiop şi să mi se ofere o ultimă masă, şi cu asta gata Nu mi-e teamă de moarte, numai de felul în care voi muri Glonţul unei muschete este mult mai atrăgător decât să mă las în mâinile dumneavoastră mânjite de sânge — Nu am ucis pe nimeni, spuse Newton Legea este cu mine, domnule — Legea ucide mai mulţi inocenţi decât mine, doctore Dar nu am nici o plângere împotriva Legii Numai împotriva religiei dumneavoastră — Religiei mele? De ce, sir, sunteţi romano-catolic? — Da, până la moarte Aruncă o privire neliniştită spre Robles — Deci? Ce vezi? — Nimic Nu este nimeni acolo, spuse Robles într-un sfârşit — Ce? spuse Scroope Crezi că mă poţi înşela, doctore? Promiţi mai mult decât poţi obţine În ciuda solemnului tău jurământ în faţa Colegiului Trintity, toată lumea ştie că nu ai săvârşit niciodată nimic Întotdeauna ai fost mai interesat de problemele alchimiei decât de afacerile şcolii Nu ţineai prea mult la elevi, îţi garantez, doctore, dar propriile tale afaceri au fost întotdeauna deasupra datoriei tale Chiar şi aşa, aş regreta să fiu nevoit să ucid pe cineva ca tine, doctore, pentru că eu cred că eşti un mare om Dar nu îmi laşi nici o altă variantă Şi este foarte convenabil că ai venit de bunăvoie Domnul Robels şi cu mine ne pregăteam să dăm foc casei, pentru a ne ascunde dispariţia Dar cu siguranţă că nu ai fi fost mulţumit, doctore, fără prezenţa a două trupuri arse Dar acum ai rezolvat toate problemele noastre Ucigându-vă pe amândoi, vom furniza corpurile care, fără îndoială, vor trece drept ale noastre — Să fii sigur că situaţia ta este fără speranţă, declară Newton Casa este înconjurată de oamenii mei În graba noastră de a te aresta, am venit doar cu un minut sau două înaintea oamenilor noştri Unde te-ai putea duce? Scroope se uită cu nesiguranţă spre Robles — Eşti sigur că nu este nimeni afară? întrebă el Pentru că metodele doctorului mă conving să cred că ar putea fi — Nu este nimeni, insistă Robles Uitaţi-vă singur, domnule — Şi să îmi iau ochii de la aceşti doi gentilomi? Nu prea cred Aprinde focul Robles aprobă şi merse spre şemineu de unde scoase un băţ dintr-o cutie cu iască, aprinzând câteva vreascuri uscate În acel moment, am crezut că Newton suferă un fel de atac de cord, pentru că mormăi şi se prăbuşi într-un genunchi pe podea, aplecându-se într-o parte — Ce te doare, doctore, întrebă Scroope Gândul la moarte? Va fi repede, îţi promit Un glonţ în cap este mai bun decât orice fel de dreptate mi-ai fi oferit tu Haide, doctore, poţi să te ridici? — O durere mai veche, şopti Newton, luptându-se din greu să se ridice în picioare Reumatism, cred Dacă aş putea sta pe un scaun — După cum vezi, spuse Scroope, toate scaunele sunt puse la loc pentru incendiul final — Atunci un baston Uite unul Newton arătă spre un baston care zăcea lângă perete În plus, dacă urmează să fiu împuşcat, aş vrea să îmi înfrunt moartea în picioare — Vai, doctore, vorbeşti destul de curajos, spuse Scroope şi, mergând cu spatele spre perete, prinse bastonul şi îl înmână lui Newton, cu mânerul spre el — Mulţumesc, domnule, spuse Newton, apucând bastonul Sunteţi foarte bun Dar, imediat ce strânse mânerul, apăru un tăiş, şi abia acum mi-am amintit, când Newton îi înţepă falca lui Scroope, că ingeniosul baston ascundea o spadă De fapt, stăpânul îl înţepă uşor, deşi Scroope scoase un ţipăt de parcă ar fi fost ucis Şi surpriza îl făcu să ridice pistolul, care se descărcă fără nici o ameninţare în tavan În acest moment, Robles îşi scoase spada, eu pe-a mea, pentru că nu mai aveam timp să caut şi să armez pistolul; împreună cu el ne-am pregătit vreme de un minut şi ceva, în timp ce Scroope agita pistolul descărcat spre capul stăpânului meu, îl lovi, cred, şi alergă în spatele casei Acum, mobila era aprinsă, o parte din casă arzând împreună cu ea, aşa că Robles şi cu mine am fost siliţi să ne apărăm duelul de flăcări, ceea ce era mai degrabă o problemă pentru adversarul meu, el fiind cu spatele spre foc, nu eu Newton zăcea nemişcat pe podea, şi asta îmi cam distrăgea atenţia; dar, într-un sfârşit, am fandat spre Robles şi l-am străpuns cu spada, iar el lăsă arma şi ceru îndurare Împingându-l pe Robles spre uşă, l-am apucat pe Newton de gulerul hainei şi l-am tras în stradă, deoarece în acest moment casa era cu totul cuprinsă de flăcări Afară, am pus spada în teacă şi am scos pistolul, aşteptând ca Scroope să încerce să fugă Dar nu Scroope ieşi tuşind din casă, ci femeia care îşi otrăvise soţul şi care ne scăpase până acum Era doamna Berningham, care ar fi fugit dacă nu aş fi reţinut-o, până când cineva aduse un vechil A fost adusă o maşină a pompierilor Şi, deşi un bărbat înarmat îi conducea, nici unul dintre pompieri nu a îndrăznit să intre; până acum focul scăpase de sub control, aşa că începu să ameninţe şi alte clădiri; şi abia atunci când i-am asigurat pe pompieri că Scroope, proprietarul clădirii, era un ticălos şi prin urmare era puţin probabil să îi considere pe pompieri răspunzători pentru demolare, au adus cleşti şi sfori pentru a da jos edificiul în flăcări Tocmai atunci Newton îşi reveni din lovitura pe care o primise în cap Pentru o vreme nu eram sigur dacă focul îl ucisese pe St Leger Scroope sau dacă reuşise să scape; dar Newton nu avea nici o îndoială în legătură cu asta Pentru că, în timp ce verificam partea din spate a casei, observă sânge pe pietriş, care părea să pună capăt oricărei neînţelegeri După ce fu văzut de un medic, servitorul lui Scroope, Robles, fu trimis către infirmeria de la Newgate, împreună cu doamna Berningham, unde, crezând că este pe moarte în urma rănii pe care i-o provocasem, deşi am văzut bărbaţi care şi-au revenit după răni mult mai rele decât aceasta, mărturisi complicitatea sa la crimele asupra domnilor Kennedy şi Mercer şi la ceea ce se săvârşise, aşa cum Newton bănuise, într-un mod foarte provocator pentru intelectul lui Warden: — Este binecunoscut la Whit presiunea pe care puteţi să o plasaţi asupra unui om, pentru a mărturisi Domnul Scroope se temea foarte tare de dumneavoastră, doctore Newton, mai ales după ce aţi găsit urmele lui Daniel Mercer şi John Berningham, pentru că v-ar fi putut spune tot ce aţi fi dorit să aflaţi despre activitatea noastră Pe scurt, că falsificam guinee de aur şi exportam lingouri de argint pentru a avantaja cauza regelui Ludovic al Franţei, în mod deosebit, şi a romano-catolicilor, în general Era clar că Mercer şi Berningham trebuiau reduşi la tăcere, ceea ce însemna că propriul dumneavoastră spion trebuia să moară, pentru că îl urmărise pe Mercer L-am lovit în cap, l-am tăiat şi l-am aruncat leilor, ca să spun aşa Partea asta a fost numai ideea domnului Scroope Pentru că voia să vă distragă într-un fel mai pe gustul fanteziei dumneavoastră Spunea că cel mai tare sunteţi interesat de alchimie şi că va trebui să facem în aşa fel încât să pară că nişte filosofi adevăraţi au săvârşit crimele Dar şi că trebuie să folosim un cifru foarte secret cu care ştia că vă va tenta şi mai mult — Dar cum de aţi intrat şi aţi ieşit din Turn cu atâta uşurinţă? întrebă Newton — A fost uşor Prima oară am intrat în turn ca doi colectori de gunoi menajer Santinela ne-a dat o cabină goală, pentru că nimănui nu îi place să stea în preajma unor gunoieri În timp ce domnul Scroope îl ţinea de vorbă, eu am şterpelit cheia Turnului Leului Ştiam unde era pentru că băusem cu păstrătorul ei şi mi-a spus Spionul dumneavoastră era deja tăiat şi aştepta foarte răbdător în trăsura domnului Scroope, lângă Turnul Hill A doua oară, am livrat o căruţă de fân L-am ucis pe Mercer în propriul nostru atelier şi l-am pus în trăsură, în timp ce domnul Scroope s-a dus în casa lui Mercer pentru a lăsa alte indicii pentru dumneavoastră Apoi am mers spre Turn, am lăsat jos corpul şi am aşezat totul aşa cum aţi găsit, am lăsat fânul şi pe urmă am plecat — Cum rămâne cu cartea din biblioteca Turnului? întrebă Newton Domnul Scroope a lăsat-o acolo pentru mine? — Da, domnule, el a lăsat-o — Aş vrea să ştiu mai mult despre doamna Berningham, i-am spus lui Robles — Ea şi Scroope erau amanţi, sir, spuse Robles Era însă o nemiloasă Şi-a otrăvit soţul când Scroope a împins-o să facă asta – fără să se gândească prea mult Robles făcu o pauză scurtă, tuşind cu putere; şi crezând că moare, spuse: — Acum am sufletul curat, domnule Nu îmi pare rău că mi-am descărcat conştiinţa Din partea mea, mi-a fost milă că bietul nefericit nu a murit atunci şi acolo, pentru că trei luni mai târziu Robles a fost târât la Tyburn cu căruţa condamnaţilor, unde moartea l-a oprit din drumul său de a deveni unul dintre supraveghetorii cei mai siniştri ai Londrei Ţeasta lui a fost aşezată într-un loc de unde putea vedea întreaga Londră Moartea lui Robles a fost suficient de crudă; dar nu se compară cu destinul care o aştepta pe doamna Berningham în ziua următoare A fost escortată de la Newgate şi, după un pahar de coniac de la preotul St Sepulchre, a fost dusă printr-o mulţime imensă care se adunase, spre un stâlp aflat în mijlocul străzii Au aşezat-o pe un scaun, i-au aşezat un ştreang de gât şi a fost prinsă de un inel de fier din capătul stâlpului Scaunul a fost aruncat la o parte şi, în timp ce era încă în viaţă, au fost aşezate în jurul ei două căruţe de vreascuri care au fost aprinse După ce focul i-a ars trupul, gloata se distră aruncându-i cenuşa Împreună cu Newton, am asistat la execuţia ei, deşi cred că este ceva inuman în uciderea prin ardere a unei femei care, mai slabă la trup, este mai supusă erorii şi prin urmare mai îndreptăţită la toleranţă O femeie rămâne femeie, indiferent cât de mult a decăzut Capitolul cinci Michael Maicr, Alalanta fugiens, 1618 URECHI DE AUZIT, SĂ AUDĂ CACI E LUMINĂ ÎN CEL CE ADUCE LUMINA ŞI LUMINEAZĂ TOATĂ LUMEA CI DACĂ NU STRĂLUCEŞTE, ATUNCI E ÎN TUNERIC (PSALMUL LUI TOMA, 24) Newton a rezolvat doar două dintre crimele comise în Turn de Saint Leger Scroope şi de complicele şi servitorul lui Robles; ne copleşea misterul încă nedezlegat al celorlalte două crime şi marele secret pe care acestea trebuiau să-l ascundă Acum trebuia să ne dăm seama ce se întâmplase după ce casa lui Scroope arsese din temelii şi cum se făcea că Newton risca să-şi facă cel mai mare rău din viaţa lui şi să-şi murdărească în modul cel mai grav reputaţia, căci această universitate londoneză, pe numele ei Viaţa, îşi punea studenţii în faţa celor mai cumplite lecţii, pe care nu le-ar fi putut primi nimeni vreodată la Cambridge A doua zi după execuţia doamnei Berningham, când am ajuns la birou, l-am găsit pe Newton aşezat pe scaunul lui, cu aerul unui om pe care curajul îl părăsise pentru totdeauna Aproape că nici n-am observat faptul că mi-a ignorat salutul; adevărul e că eram destul de obişnuit cu calmul lui tăcut, chiar dacă acesta putea să devină uneori apăsător; dar faptul că ignora nevoia insistentă de afecţiune a lui Melchior era de-a dreptul straniu şi, încetul cu încetul, atitudinea lui m-a făcut să-l compar nici mai mult nici mai puţin decât cu Atlas însuşi, care ţinea pe umeri greutatea boltei cereşti Am încercat de mai multe ori să-l întreb una sau alta, ba chiar l-am atins pe braţ – deşi nu se întâmplase de prea multe ori să-l ating, el fiind extrem de reticent şi de intimidat de orice contact fizic – am observat într-un târziu că starea lui părea să aibă oarecare legătură cu o foaie de hârtie pe care o ţinea cocoloşită în pumn Iniţial, am crezut că foia aia avea de-a face cu codul pe care încă se chinuia din greu să-l descifreze Dar oare nu-l avertizase doctorul Wallis că putea să-şi deterioreze definitiv creierul dacă se mai străduia mult să găsească o soluţie? Ci abia după o cercetare amănunţită a persoanei lui, când pe un colţ de hârtie am observat partea de jos a unui sigiliu, am înţeles că foaia nu avea nici o legătură cu cifrul, ci era, mai degrabă, un fel de document oficial L-am întrebat pe stăpânul meu ce însemna scrisoarea respectivă, dar nu am primit răspuns Nu m-a învrednicit nici măcar cu privirea lui tăioasă care mă invita de obicei să-mi văd de treabă, aşa că mi-am luat libertatea să-i desprind foaia dintre degete şi să o citesc Avea cel mai supărător conţinut cu putinţă şi mi-a fost dintr-odată clar de ce avea Newton înfăţişarea unui om care tocmai primise cea mai mare jignire adusă vreodată inteligenţei lui, dacă nu chiar a unui om care tocmai suferise un atac de paralizie Căci scrisoarea venea din partea Ministerului de Justiţie care îi cerea să compară în faţa instanţei a doua zi dimineaţă, într-o întâlnire neoficială privată în care să declare, sub jurământ şi prin viu grai, că nu este apt să păstreze conducerea biroului guvernamental deoarece este antitrinitarian, socinian sau unitarian, deci că are o orientare eretică dintre cele mai dăunătoare faţă de rege şi de Biserica Angliei Era o chestiune cu adevărat serioasă căci, chiar dacă nu-mi imaginam că Excelenţele Lor l-ar fi condamnat pe Newton la moarte, puteau totuşi să-l trimită la stâlpul infamiei, ceea ce ar fi fost în fond acelaşi lucru căci, după cum am explicat deja, Newton nu era tocmai iubit de locuitorii Londrei, mai ales din cauza încrâncenării cu care îi urmărea pe falsificatori; de altfel, nu erau deloc puţine cazurile în care cineva condamnat la stâlpul infamiei, lovit cu pietre şi cărămizi de membrii bandelor de răufăcători, n-a supravieţuit unei asemenea experienţe Şi într-adevăr, cei mai mulţi preferau să plătească amenzi usturătoare sau să facă puşcărie decât să fie legaţi la stâlpul infamiei Prima mea tendinţă a fost să chem imediat un doctor, să-i găsească rapid un tratament care să-l pună pe picioare, destul cât să fie în stare să se ducă în faţa ministrului şi să se apere Încetul cu încetul, mi-am dat seama însă cum prezenţa unui medic nu ar fi făcut altceva decât să alimenteze bârfele legate de starea lui de sănătate mintală Oricum, dacă suferise un atac cerebral, Newton nu mai avea nevoie de nici un medic, darămite să mai ajungă în faţa ministrului Dar chiar dacă, aşa cum speram, situaţia lui ar fi fost doar temporară, cu siguranţă maestrul nu mi-ar fi fost deloc recunoscător dacă i-aş fi adus un doctor care să-şi bage nasul în treburile lui De altfel, lui Newton nu-i plăceau deloc medicii şi prefera să se doftoricească singur în cele câteva dăţi când chiar fusese bolnav Ba chiar ştiu că suferise câteva căderi din cauza epuizării, dar de fiecare dată îşi revenise, cu propriile puteri; toate lucrurile acestea m-au convins că acţionam corect Aşa că am adunat toate păturile şi pernele pe care le-am putut găsi în casa Custodelui şi, după ce l-am făcut să se simtă cât se poate de confortabil, am plecat să văd dacă vizitiul lui Newton încă îşi mai aştepta stăpânul L-am găsit pe domnul Woston dincolo de Turnul Leului şi l-am chemat — Domnule Woston, cum se simţea Newton azi-dimineaţă, când l-aţi adus? — Era el însuşi, domnule Ellis, la fel ca întotdeauna — Doctorul Newton se simte rău, i-am spus A trecut printr-un fel de criză sau atac cerebral, probabil Nu ştiu exact cum să-l descriu, dar nu prea mai e deloc el însuşi, aşa cum spui dumneata Poate ai face bine să o chemi pe domnişoara Barton Dar ar fi bine să încerci să nu o alarmezi fără rost Asta ar scuti-o de frământări pe drumul până aici Poate chiar ar fi indicat să-i spui că unchiul ei îi solicită neîntârziat prezenţa în biroul lui din Turn şi o să înţeleagă singură despre ce e vorba când o să ajungă aici — Să chem şi un medic, domnule Ellis? — Încă nu, domnule Woston Aş vrea să-l vadă mai întâi domnişoara Barton Când a ajuns în biroul Monetăriei, o oră mai târziu, domnişoara Barton m-a gratulat cu un salut rece, dar civilizat; văzând însă în ce stare era unchiul ei, m-a întrebat imediat de ce nu am chemat şi un medic — Domnişoară Barton, am spus, vă rog să-mi permiteţi să vă explic; dacă ar fi venit aici un doctor, prezenţa lui ar fi dat naştere la tot soiul de bârfe legate de starea sănătăţii mintale a lui Newton Dacă a suferit un atac cerebral, medicul nu i-ar mai fi de nici un folos, nici gând să mai ajungă în faţa ministrului Justiţiei Dar dacă starea lui e doar temporară, atunci cu siguranţă nu ne-ar fi deloc recunoscător că am lăsat un doctor să se amestece în treburile lui Ea încuviinţă din cap — Aveţi dreptate Dar ce vreţi să spuneţi cu Ministerul Justiţiei? Are unchiul meu ceva de-a face cu asta? I-am arătat scrisoarea pe care o găsisem în mâna lui Newton, lucru care păru să provoace în interiorul ei o reacţie aproape isterică faţă de biata mea persoană — Câine nenorocit şi viclean! îmi aruncă ea amarnic Simt mâna dumitale de ateu în povestea asta, domnule Ellis Fără îndoială că Domnia Ta a fost cel care a adus reputaţia unchiului meu în atenţia Excelenţelor Lor şi i-ai distrus credibilitatea spunând în public ceea ce mi-ai spus şi mie în particular — Pot să vă asigur, domnişoară Barton, că nimic nu poate fi mai departe de adevăr În ciuda a ceea ce credeţi despre mine, îi sunt extrem de îndatorat domnului Newton şi nu i-aş distruge reputaţia pentru nimic în lume Dar chiar şi dacă ceea ce spuneţi ar fi adevărat, nimic nu i-ar fi de folos acum — Şi ce propuneţi, domnule? întrebă ea înţepată — Unchiul Domniei Voastre spunea la un moment dat că ar mai fi suferit o astfel de criză, în trecut, am spus — Într-adevăr, aşa e Iar cel mai tare l-a deranjat atunci faptul că domnul Huygens a împrăştiat zvonul că mintea unchiului meu era pierdută definitiv pentru ştiinţă Căci e un om mândru şi extrem de exigent în privinţa vieţii lui intime — Chiar aşa, domnişoară Barton Este poate cea mai discretă persoană pe care o cunosc Şi oarecum cârtitor, am adăugat: sunt atât de multe lucruri despre el pe care nimeni nu a avut privilegiul să le cunoască, încât uneori mă întreb cum poate cineva să spună că îl cunoaşte cu adevărat pe doctorul Newton — Îmi cunosc unchiul, domnule — Foarte bine Atunci probabil că o să vă şi amintiţi ce i s-a întâmplat data trecută A făcut cineva ceva să-i grăbească vindecarea? Ea clătină din cap — Nu? Atunci, după părerea mea, e mai bine să lăsăm lucrurile să se întâmple de la sine Cu siguranţă mintea lui fabuloasă se va recupera singură din această boală Până atunci, tot ce putem face e să ne asigurăm că se simte cât mai confortabil şi mai bine încălzit cu putinţă Încet-încet, părea să înţeleagă că ceea ce spuneam era cel mai înţelept lucru pe care-l puteam face, aşa că s-a mulţumit să aranjeze şi ea din nou păturile şi pernele cu care eu însumi îl împrejurasem pe unchiul ei Domnişoara Barton mai fusese în Turn – ca să viziteze Monetăria, Armurăria şi Menajeria Regală – dar acum era pentru prima oară aici în prezenţa mea; şi, adresându-ne prea puţine cuvinte unul altuia, căci nici unul dintre noi nu ştia cât de bine ne putea auzi Newton, am aşteptat, nemişcaţi ca nişte statui, privindu-l cu atenţie şi urmărind să prindem o cât de mică schimbare în starea lui Era o situaţie dintre cele mai descurajatoare: Newton zăcând ca un mort, dar totuşi în viaţă, putând probabil să vadă şi să audă tot în jurul lui, dar incapabil să se mişte sau să vorbească Şi noi doi, cu inimile pline şi cu amintiri dureroase — Ce i s-ar putea întâmpla, întrebă ea, dacă Excelenţa Sa îl consideră eretic? — Mă tem că îşi va pierde toate privilegiile, am spus Ar putea chiar să fie acuzat de blasfemie, legat la stâlpul infamiei şi apoi aruncat în închisoare — N-ar supravieţui umilinţei de a fi legat la stâlpul infamiei, şopti domnişoara Barton — Nu, am răspuns Aşa cred şi eu Ca să poată răspunde acestor acuzaţii, va avea nevoie de toate simţurile vii, cred — Trebuie să ne rugăm pentru sănătatea lui, spuse ea în încheiere, cu o uşoară emfază — Cred că rugăciunile dumitale sunt de ajuns, domnişoară Barton, i-am răspuns încurcat După care se ridică de pe scaunul ei şi îngenunche pe podea — Nu vă rugaţi cu mine? mă întrebă Pentru binele lui — Ba da, am spus, deşi nu prea mă trăgea inima spre închinăciune Şi, îngenunchind lângă ea, mi-am apropiat palmele şi am închis ochii, în timp ce ea murmură cu cea mai mare pioşenie, vreme de mai bine de un sfert de ceas În ceea ce mă priveşte, am rămas mut, sperând că ea o să creadă că speranţele din inima mea se vor regăsi în rugăciunile ei Spre miezul dimineţii, începurăm amândoi să ne mai relaxăm, aşa că aproape că nu-l mai luam prea mult în seamă Spre prânz, ne simţeam de parcă nici nu mai era acolo; iar atunci când stomacul domnişoarei Barton protestă zgomotos, am zâmbit şi m-am oferit să aduc ceva de mâncare pentru amândoi, de la bucătărie A fost imediat de acord, ceea ce mă făcu să înţeleg cât de înfometată şi de însetată era de fapt, aşa că am plecat spre tavernă şi m-am întors repejor cu mâncarea Dar vai, m-am întors totuşi mult prea repede, aşa că am găsit-o pe domnişoara Baton făcând ceva la oală, lucru pentru care mă învălui un sentiment de ruşine şi de milă pentru biata ei roşeaţă din obraji, ca să nu mai vorbesc de ciuda care mă cuprinse pe mine însumi Şi când m-am întors din nou în birou, după o altă pauză de bun-simţ, conversaţia noastră deveni din nou rigidă, din cauza ruşinii Dar măcar a fost de acord că făcusem ce era mai bine pentru unchiul ei — Cred că ai procedat corect, domnule Ellis, să nu aduci un doctor, spuse ea — Mă bucur că spuneţi asta, domnişoară Barton, pentru că am fost îngrijorat toată dimineaţa — Am fost nedreaptă cu Domnia Ta azi-dimineaţă — Vă rog să nu vorbiţi despre asta, domnişoară Barton E o poveste uitată Lumina zilei lăsă loc înserării, dar veghea noastră continuă, de parcă era vorba de o veghe religioasă Am făcut un foc, să încălzesc puţin încăperea şi m-am oferit să-i aduc domnişoarei Barton un şal, dar mă refuză; iar când întunericul puse cu totul stăpânire peste toate, am aprins câteva lumânări în camere, iar pe una dintre ele am aşezat-o chiar lângă chipul lui Newton, în aşa fel încât să nu ne scape nici o schimbare, cât de mică, în fizionomia lui Şi apropiind lumânarea de ochii lui Newton, am văzut cum punctul negru din centru se micşorează, lucru care mă făcu să cred că totuşi mintea stăpânului meu nu era atât de tare zdruncinată încât să-l reducă la starea unui cadavru viu Am încurajat-o chiar şi pe domnişoara Barton să repete experimentul, pentru liniştea ei, ca să creadă că lucrurile vor avea totuşi un final fericit Somnul ne cuprinse cu vremea pe-amândoi şi era deja în zori când Melchior îmi sări în poală şi mă trezi Pentru câteva clipe, o durere ascuţită în gât şi în membre mă făcu să mă gândesc mai întâi la mine şi abia după aia la tot ce era în jur; uitasem chiar de ce am adormit la birou Dar când, o clipă mai târziu, m-am uitat după Newton, în fotoliul lui din mijlocul camerei, am văzut că plecase de acolo, aşa că am sărit în picioare şi am strigat-o agitat pe domnişoara Barton — E-n regulă, calmaţi-vă, ne potoli Newton, de lângă fereastră Cred că sunt bine, de-acum Am privit răsăritul Vă recomand să faceţi şi voi asta, din când în când E un spectacol desfătător Domnişoara Barton mă privi încântată, iar pentru un moment, tot ceea ce era cu adevărat preţios mie păru să fi fost iar acolo, la locul lui, chiar dacă, în realitate, Newton părea totuşi încă străin de noi amândoi Cred chiar că ea ne sărutase, mai întâi pe el, apoi pe mine, pe obraz; era de parcă domnişoara Barton ar fi băut din acel râu din Hades care provoacă uitarea Stăteam amândoi lângă Newton, minunându-ne de revenirea lui, rânjind cu gura până la urechi şi găsind din nou plăcere unul în prezenţa celuilalt — Dar, domnule, i se adresă ea pe un ton care începea să sune uşor îngrijorat, care a fost problema? Ne-aţi speriat îngrozitor! Am crezut că nu mai sunteţi în toate minţile — Îmi cer scuze că v-am îngrijorat pe amândoi, şopti el Sunt momente când sunt atât de cufundat în meditaţiile mele, încât de afară ai zice că am suferit un atac de cord sau că m-a lovit mânia lui Dumnezeu Atotputernicul Cauza e un mister chiar şi pentru mine, aşa că nu-mi pare rău să vă spun că nu pot să vă dau vreo explicaţie, ci pot doar să vă spun că mintea mea devine mult mai clară, iar spiritul meu pleacă într-o stranie călătorie dincolo de trup; fiţi liniştiţi, nu e prima oară când mi se întâmplă Dar privindu-l, n-am putut să nu observ că era palid şi secătuit de energie, de parcă o mare greutate încă îi mai apăsa sufletul — Sunteţi totuşi sigur, domnule, că sunteţi pe deplin recuperat? întrebă domnişoara Barton N-ar fi bine să chemăm totuşi un medic, să verifice dacă sunteţi chiar aşa de bine precum spuneţi? — Aşa e, domnule, am spus şi eu Păreţi destul de palid — Poate ar fi bine să mâncaţi ceva, sugeră domnişoara Barton Sau măcar să beţi nişte cafea — Draga mea, mă simt foarte bine Ai făcut bine că l-ai ascultat pe domnul Ellis — Puteaţi să auziţi ce vorbeam? l-am întrebat — O, da, am văzut şi am auzit tot ce s-a întâmplat în această încăpere — Chiar tot? făcu domnişoara Barton şi, după roşeaţa care îi urcă în obraji, mi-am putut da seama că se referea la incidentul cu oala de noapte — Tot, confirmă Newton, iar siguranţa lui îi alungă domnişoarei orice urmă de zâmbet de pe chip — Dar, domnule, am schimbat eu subiectul de mila ei, poate totuşi nu v-aţi revenit chiar aşa de bine pe cât credeţi Pentru că nu azi, ci ieri-dimineaţă am vorbit cu domnişoara Barton despre medic Au trecut aproape douăzeci şi patru de ore de când v-am găsit nemişcat în scaun — Aşa de mult? mă întrebă el inspirând adânc şi închizând ochii pentru o clipă — Chiar aşa, domnule — Mă gândeam la cod, spuse el absent — Mâine trebuie să compăreţi în faţa ministrului Justiţiei, am îndrăznit eu Newton scutură din cap: — Să nu mai vorbim despre asta, deocamdată, ceru el — Atunci ce vreţi să fac, domnule? — Nu avem nimic de făcut — Sunt de acord cu domnişoara Barton, am spus Ar trebui să luăm cu toţii micul dejun În ceea ce mă priveşte, mi-e cumplit de foame N-am mâncat în viaţa mea aşa de mult ca în dimineaţa aceea Dar Newton bău doar o gură de cafea şi ronţăi puţină pâine uscată, de parcă i-ar fi lipsit pofta de mâncare Fără îndoială că era preocupat de întâlnirea cu ministrul care era de-acum inevitabilă Apoi am condus-o pe domnişoara Barton înapoi în strada Jermyn, moment în care, în cel mai straniu mod cu putinţă, Newton exclamă: — Părerea mea sinceră este că fata asta e îndrăgostită — Ce vă face să credeţi asta, domnule? am întrebat rece, chiar dacă simţeam cum mă înroşesc — Locuim împreună, domnule Ellis Chiar crezi că propria mea nepoată îmi este invizibilă? Poate că nu citesc eu sonete toată noaptea, dar cred că pot să recunosc manifestările specifice ale iubirii Ba chiar mai mult, îţi garantez că ştiu şi cine e norocosul Şi cu asta îmi zâmbi ca un cunoscător, iar eu n-am putut decât să-i întorc zâmbetul, ca un idiot, şi să mă gândesc că poate încă mai am o speranţă * Din strada Jermyn, domnul Woston ne conduse pe amândoi la Excelenţa Sa ministrul, în Whitehall Nu-l mai văzusem niciodată pe Newton atât de tulburat de ceea ce-l aştepta; nici chiar atunci când Scroope îl ameninţase cu pistolul nu păruse atât de afectat cum era acum — E doar o audienţă neoficială, spuse el, de parcă încerca să-şi facă singur curaj pentru ce avea să urmeze Scrisoarea ministrului a fost extrem de clară în această privinţă Şi am toată speranţa că problema asta se va rezolva rapid Dar, dacă eşti amabil, aş vrea să te rog să-mi reţii fiecare cuvânt, în caz că vreodată aş avea nevoie de o transcriere neoficială a acestor formalităţi Şi aşa se face că mi s-a permis accesul în camera în care erau adunaţi miniştrii Justiţiei, oamenii care guvernau ţara Chipurile lor nu prea inspirau optimism şi îl priveau pe Newton de parcă şi-ar fi dorit să fie în altă parte, sau de parcă ar fi suferit cine ştie ce jignire din partea lui şi nu voiau să-i mai permită să-şi bată joc de ei cu inteligenţa lui Am putut să înţeleg rapid caracterul acuzaţiilor care i se aduceau şi cât de mult subestimase stăpânul meu poziţia în care se afla – dacă se poate spune aşa ceva despre Isaac Newton – căci la scurt timp după ce am intrat la Excelenţele Lor, începură să vorbească despre cât de serioasă e situaţia şi cât de mult le displac oponenţii religioşi şi conformiştii ocazionali După care portarul îl aduse înăuntru pe contele Gaetano – acela care încercase să-l înşele pe stăpânul meu, minţindu-l că a transformat plumbul în aur Rămas în picioare tot timpul cât a durat să depună mărturia în faţa Excelenţelor Lor, Gaetano părea agitat şi neconvingător, dar chiar şi aşa nu m-am aşteptat ca italianul să mintă atât de îngrozitor, ba au fost chiar momente din timpul mărturiei lui în care am fost atât de şocat de ceea ce spunea încât abia puteam să-i mai notez vorbele L-a acuzat pe Newton că i-ar fi cerut mită în schimbul căreia să verifice dacă proba pe care i-o adusese era sau nu aur veritabil A mai spus că Newton l-ar fi ameninţat că merge în faţa Societăţii Regale şi, sub jurământ, îl denunţă pe conte drept infractor, dacă acesta nu-i dă maestrului meu suma de cincizeci de guinee; şi că atunci când contele i-ar fi atras atenţia asupra mărturiei mincinoase, stăpânul meu ar fi râs şi i-ar fi spus că nu-i pasă de nimic din ce declară jurând pe Biblie, de vreme ce oricum nu crede nimic din ce scrie în ea Reamintindu-i lui Newton că, prin precedentul juridic din 1676, legislaţia britanică avea în grijă respectarea Scripturii şi, prin extensie, doctrina, Excelenţele Lor precizară că e vorba de nişte acuzaţii grave care i se aduceau, chiar dacă nu făceau obiectul unui proces, şi că singurul lor scop era acela de a se asigura că responsabilitatea Monetăriei fusese încredinţată persoanei potrivite Domnul Harley a fost cel care a condus ancheta împotriva lui Newton, iar domnul Halifax a fost cel care a făcut tot ce i-a stat în putere ca să-l apere Newton se ridică în picioare ca să răspundă la acuzaţiile italianului Vorbi complet lipsit de orice emoţie, de parcă ar fi dezbătut cine ştie ce subiect ştiinţific împreună cu membrii Societăţii Regale; puteam însă să văd cât de profund îl mişcaseră aceste acuzaţii, care îmbinaseră viclean făcăturile contelui cu caracterul confuz al credinţei lui Newton — Am să cer permisiunea Excelenţelor Voastre să vă prezint o scrisoare care mi-a fost trimisă de ambasadorul Germaniei la Londra, spuse Newton Excelenţele lor încuviinţară din cap, moment în care Newton îmi întinse mie scrisoarea, ca să le-o duc la masă M-am ridicat, am luat scrisoarea, am dus-o la masă şi, cu o plecăciune gravă, le-am aşezat-o pe masă şi m-am întors apoi ca să-mi ocup din nou scaunul de lângă Newton — Este scrisoarea prin care se confirmă faptul că acest conte a furat 15 000 de mărci de la vărul ambasadorului, la curtea din Viena — E o minciună nenorocită, sări contele — Conte Gaetano, îl întrerupse însă domnul Halifax, întinzându-le scrisoarea Excelenţelor Lor ca să o poată examina Domnia Ta a vorbit Acum trebuie să-i acorzi doctorului Newton şansa de a-ţi respinge acuzaţiile, fără să-l întrerupi — Vă mulţumesc, domnule, continuă Newton Ambasadorul m-a anunţat că este dispus să depună mărturie şi să spună cum contele a călătorit prin Europa şi a obţinut bani după ce a pretins că poate să demonstreze că poate schimba metalul în aur În Londra se dă drept contele Gaetano În Italia şi Spania şi-a spus contele de Ruggiero, în vreme ce în Austria şi în Germania şi-a luat când numele de Field Marshal, când pe cel de duce de Bavaria Newton aşteptă ca dezvăluirile lui să-şi facă efectul şi apoi adăugă: — Adevăratul lui nume este însă Domenico Manuel, fiul unui giuvaiergiu napolitan şi discipol al lui Lascaris, el însuşi alt şarlatan şi pungaş — Prostii, lătră contele Aiureli! Ambasadorul german este şi el un mincinos la fel de cras ca tine, doctore Newton Sau poate e un beţiv ordinar, ca toţi compatrioţii lui Ultima remarcă nu le pică tocmai bine Excelenţelor Lor, iar lordul Halifax dădu glas nemulţumirii comune — Conte Gaetano sau care ţi-o mai fi numele, poate că te-ar interesa să ştii că, fiindu-i văr îndepărtat ambasadorului german, iubitul nostru rege William are el însuşi sânge german Această observaţie îl aruncă pe italian într-o confuzie totală — Ei bine, nu am vrut să sugerez că Majestatea Sa ar fi un beţiv Nici măcar n-am vrut să spun că toţi nemţii ar fi Voiam doar să spun că poate ambasadorul se înşală — Vă rog să încetaţi, domnule, ordonă lordul Halifax După acestea, lui Newton îi fu destul de uşor să discrediteze povestea contelui Gaetano În cele din urmă, Excelenţele Lor ordonară să fie reţinut şi trimis sub pază la Newsgate, pentru o anchetă ulterioară — Mă tem că încă nu am scăpat, murmură Newton în timp ce gărzile îl escortau pe Gaetano afară din sala Withehall — Aduceţi următorul martor, ordonă lordul Harley Aduceţi-l pe domnul Daniel Defoe — Cum a reuşit să scape din Newgate? am întrebat în şoaptă Şi deşi mă strângea stomacul la gândul grozăviilor pe care le-ar fi putut spune la adresa maestrului meu, am lăsat să mi se citească cu totul altceva pe chip, ba chiar i-am zâmbit încrezător când intră în sală, în aşa fel încât să-l las să înţeleagă că e puţin probabil să-i poată strica reputaţia cuiva atât de important Fără îndoială că arestarea italianului făcuse deja o impresie puternică asupra domnului Defoe, aşa că în clipa în care-şi făcu apariţia, se putea vedea limpede pe faţa lui că îl tulburase soarta celuilalt Curând însă îşi recapătă calmul şi se dovedi un martor mult mai încăpăţânat Acuzaţiile pe care i le aduse lui Newton fură duble: pe de-o parte că ar fi intrat în rândurile unei biserici socianiste franceze din Spitalfields, pe de alta că era prieten apropiat cu domnul Fatio, hughenotul elveţian căruia îi fusesem prezentat şi eu în cafenea, chiar înainte să cad la pat, lovit de friguri — Acest domn Fatio este suspectat că ar face parte dintr-un grup puternic disident, explică Defoe, ai cărui membri cred că pot învia morţii într-un anumit cimitir — Cum răspundeţi acestor acuzaţii, domnule Newton? întrebă lordul Harley Newton se ridică şi făcu o plecăciune gravă — Ceea ce spune este cu totul şi cu totul adevărat, domnule, răspunse el, iar vorbele lui stârniră un murmur prelung printre Excelenţele Lor Dar am încrederea că toate aceste lucruri pot fi uşor explicate pe gustul Domniilor Voastre Am intrat în rândurile bisericii franceze în speranţa că astfel voi putea să strâng informaţii care să mă ajute să dezleg o serie de crime care au avut loc în Turn şi despre care cred că aveţi cunoştinţă Unul dinte cei ucişi, maiorul Mornay, era membru al acestei biserici şi m-am dus acolo în speranţa că voi putea să stau de vorbă cu prietenii lui şi să văd dacă au existat sau nu împrejurări care să-l fi determinat să-şi ia singur viaţa În ceea ce-l priveşte pe domnul Fatio, este un tânăr cu nişte principii care îmi repugnă, dar este, în acelaşi timp, şi membru al Societăţii Regale, aşadar îmi e prieten şi am satisfacţia că, în timp, mintea lui sclipitoare va putea să-i permită să aprecieze această nebunie a tinereţii şi să vadă bunul simţ al argumentelor pe care am avut grijă să i le ofer adesea şi care-i contrazic părerile blasfematoare În acel moment, Newton îmi aruncă o privire, de parcă vorbele lui îmi erau, în egală măsură, adresate — Căci am convingerea că trăim într-o ţară în care tinerii nebuni pot fi treziţi din ignoranţă mai întâi prin sfaturile înţelepte ale celor mai bătrâni ca ei şi abia după aceea prin tortură şi chiar execuţii, aşa cum se întâmplă în ţări mai puţin fericite decât a noastră, cum ar fi Franţa, de exemplu — E adevărat că Domnia Voastră aţi ordonat ca domnul Defoe să fie aruncat în închisoare? întrebă lordul Harley — Domnule, ce altceva puteam să fac cu un om pe care l-am prins eu însumi în flagrant, conducând o percheziţie clandestină în birourile Monetăriei, unde sunt numeroase documente guvernamentale secrete sau extrem de sensibile, a căror dezvăluire poate pune în primejdie marea reformă monetară? — E adevărat, domnule? se întoarse lordul Harley către Defoe Aţi fost surprins în birourile Monetăriei? — E adevărat, am fost arestat în biroul Monetăriei, spuse Defoe Dar nu scormoneam prin documente — Atunci ce căutaţi acolo? întrebă lordul Halifax Nu ai intrat în absenţa domnului Newton şi a secretarului său? — Nu ştiam că nu e nimeni acolo Eu căutam să-i aduc custodelui informaţii legate de nişte falsificatori — Birourile Monetăriei sunt încuiate atunci când eu sau secretarul meu nu suntem acolo, spuse Newton Nu eu i-am dat voie domnului Defoe să intre Şi nici secretarul meu Ba mai mult chiar, aşa-zisele lui informaţii nu erau altceva decât o minciună sfruntată, menită să-i justifice prezenţa neautorizată în birou Poate oare domnul Defoe să jure acum în privinţa acelor falsificatori despre care spune că ar fi venit să-mi dea de veste? — Nu aveam nici un nume, spuse Defoe Doar bănuieli — Bănuieli, repetă Newton Şi eu am bănuieli, domnule Defoe Dar nu cred că o să-i poţi trage pe sfoară pe Excelenţele Lor, aşa cum ai încercat să faci şi cu mine — Dumneata eşti cel care minte, domnule, nu eu, insistă Defoe care îşi juca acum atuul Eşti gata să te supui Actului de mărturisire a credinţei în faţa Excelenţelor Lor, ca să dovedeşti să eşti un bun anglican? Actul de mărturisire a credinţei din 1673 cerea ca fiecare bărbat, mai ales dacă îndeplinea vreo funcţie publică, să primească Sfânta Împărtăşanie după normele Bisericii Anglicane Lucru pe care eu ştiam că antitrinitarianul Newton nu l-ar fi făcut niciodată Şi pentru o clipă am fost eu însumi convins că totul era pierdut Newton, în schimb, oftă adânc şi îşi plecă uşor capul — Voi face întotdeauna ce-mi cer Excelenţele Voastre, spuse el, chiar dacă asta ar însemna să-i facă pe plac unui om care a fost închis pentru bancrută şi care este el însuşi departe de religia oficială — Aşa este, domnule Defoe? întrebă lordul Halifax Eşti vinovat de bancrută? — Da, domnule — Şi eşti dumneata însuţi gata să te supui Actului de mărturisire a credinţei? insistă lordul Halifax — Domnul Newton se joacă de-a religia şi de-a v-aţi ascunselea cu Atotputernicul, declară Defoe şi apoi îşi plecă, extenuat, capul Dar recunosc, conştient de consecinţe, că nu mă pot supune Actului Observând cum domnul Defoe cedează, înfrânt şi acru, Excelenţele Lor îl concediară, avertizându-l însă să aibă grijă pe cine mai acuză pe viitor Lordul Halifax îi lăsă apoi loc lordului Harley ca să-i ceară iertare în numele Excelenţelor Lor că îl făcuseră să îndure asemenea acuzaţii nefondate din partea unor oameni atât de josnici şi de demni de dispreţ ca cei pe care-i văzuse Ceea ce lordul Halifax făcu fără întârziere, dar nu uită să precizeze că ancheta fusese făcută doar pentru ca interesele Monetăriei să fie bine apărate Şi cu acestea, audienţa luă sfârşit Când în sfârşit ieşirăm din sală, l-am felicitat călduros pe Newton şi i-am mărturisit cât mă simţeam de uşurat de rezultat — E cum declară Aristotel în Poetica, am spus Complotul este inima tragediei Căci acest complot avea şanse mari să reuşească şi să rămâneţi fără funcţie Dacă nu chiar şi mai rău — Faptul că nu a reuşit se datorează în mare parte sârguinţei cu care ai aflat atâtea despre domnul Defoe, spuse Newton Şi chiar despre domnul Fatio, căci Fatio a fost cel care le-a scris prietenilor lui de pe continent despre contele Gaetano Dar adevărul este că duşmanii mei nu au fost foarte bine pregătiţi Dacă ar fi fost mai puternici, le-ar fi fost mai uşor să demonstreze ce voiau Am clătinat din cap — Gândiţi-vă ce se putea întâmpla, domnule Trebuie să vă întoarceţi imediat acasă — De ce trebuie? — Nepoata Domniei Voastre, domnişoara Barton, va fi nerăbdătoare să afle tot ce s-a întâmplat, nu? Dar gândurile lui erau deja în altă parte — Toate astea mi-au distras atenţia de la chestiuni importante, spuse el Adică de la descifrarea codului ăluia nenorocit Mi-am stors creierii şi tot n-am scos nimic din el * Pe parcursul următoarelor săptămâni, Newton continuă să facă doar mici progrese cu codul, ceea ce m-a determinat să sugerez, într-una din zilele în care eram în birou, că ar fi bine să caute ajutorul doctorului Wallis de la Oxford Dar Newton a tratat sugestia mea cu dispreţ şi batjocură — Să cer ajutorul lui Wallis? spuse el cu neîncredere, în timp ce îşi mângâia pisica Mai degrabă aş solicita părerea lui Melchior Una e să împrumuţi cărţile unui om, dar cu totul altceva este să te foloseşti de creierul lui Să merg la el, cu pălăria în mână, şi să mărturisesc că sunt pus în dificultate de acest cifru? Păi omul s-ar închina Cerului şi Pământului să facă ceva pe care eu să nu îl pot face; şi, făcând asta, ar spune lumii întregi Nu s-ar mai termina niciodată Ar fi mai bine să îmi înfig singur o sulă în coaste şi pe urmă să-l las pe el să pună acolo un ghimpe cu care să mă chinuie Newton scutură cu supărare din cap — Dar este corect să vii să îmi spui asta, pentru că ajută să îmi împungă creierul spre născocirea soluţiei acestei enigme Pentru că nu voi proceda ca un matematician vulgar, care practică ceea ce a fost învăţat sau a văzut că se face dar, dacă greşeşte, nu ştie cum să îşi dea seama şi să corecteze; şi dacă îl scoţi de pe poteca lui, este complet pierdut — Da, domnule, mă încurajaţi, pe ce am mai sfânt că o faceţi: să gândesc sprinten şi judicios la frecvenţa numerelor, pentru că vă jur că nu voi avea linişte până când nu voi trece de orice obstacol În acest fel am observat că, cu cât este mai deşteaptă o persoană, cu atât mai sigură este convingerea sa că poate descifra un cod pe care nimeni altcineva nu îl poate descifra; iar asta vine ca să arate adevărul teoriei lui Platon, şi anume că ştiinţa presupune adevărata credinţă, dar că merge dincolo de ea După asta, nu-l găseam pe Newton aproape niciodată fără un creion negru şi o bucată de hârtie acoperită cu litere şi formule algebrice, cu care se chinuia să descifreze soluţia codului Şi uneori uitam în totalitate că făcea acest lucru Dar îmi amintesc momentul în care, într-un final, Newton a spart codul Dintr-odată se vorbea numai despre pace şi despre iminenţa semnării acordului de către francezi Negocierile oficiale dintre noi şi francezi se desfăşurau din mai, în oraşul olandez Rijswijk Era destul de bine, pentru că era de notorietate că flota era într-o stare jalnică, ancorată în Torbay, din cauza nevoii de provizii şi ca urmare a unei lipse severe de bani Fratele meu spusese chiar că împrumutaserăm bani olandezi ca să-i plătim pe marinarii englezi şi, dacă era aşa, era sigur că numai pacea putea să ne facă să redevenim stăpâni pe situaţie Era 27 august 1697 şi încă îmi amintesc că am fost puţin surprins când Newton a ignorat ştirile mele în legătură cu pacea şi în schimb m-a informat, în mod triumfător, că descifrarea scrisorii era gata şi imediat vorbi pe înţeles Am acceptat imediat cuvântul lui în această privinţă – pentru că imensa satisfacţie de pe faţa sa nu lăsa loc de îndoială – şi l-am felicitat călduros pentru soluţie; însă el insista să demonstreze ingenioasa construcţie a cifrului pentru ca şi eu să mă simt satisfăcut de adevărul celor spuse de el Newton îşi trase scaunul spre masa din biroul nostru din Monetărie, îl împinse pe Melchior de pe hârtiile sale şi îmi arătă mai multe pagini ale scrierilor sale abundente — De fapt, explică el foarte exaltat, o scurtă imagine a felului în care aş fi putut rezolva mi s-a arătat doar cu câteva zile în urmă, dar în mod vag Dar acum văd că totul este legat de constante şi funcţii, ceea ce nu înseamnă decât un şi mai crud sistem al propriilor mele derivate Codul se bazează în parte pe un sistem care foloseşte un singur cuvânt scurt şi repetitiv, cunoscut ambilor corespondenţi drept cheie a cifrului Hai să spunem că numele tău ar fi cheia Prin urmare, cel care a codat ar repeta cheia în cadrul mesajului său Newton scrise două rânduri de text pe o bucată de hârtie: THE LORD IS MY LIGHT AND SALVATION ELL ISEL LI SE LLISE LLI SELLISELL — Observă, continuă el, cum toate literele alfabetului au o valoare numerică de la unu până la douăzeci şi şase A B C D E F G H I J K L 1 2 3 4 5 6 7 8 9 10 11 12 M N O P Q R S T U V W X Y Z 13 14 15 16 17 18 19 20 21 22 23 24 25 26 — Litera T din mesajul nostru este a douăzecea literă a alfabetului, spuse el Adăugăm asta literei-cheie care apare dedesubt Este un E şi a cincea literă a alfabetului Suma acestor două litere este douăzeci şi cinci, ceea ce înseamnă litera Y Asta devine prima literă a cifrului nostru Desigur, suma celor două litere poate fi mai mare de douăzeci şi şase, de exemplu pentru literele T şi S Suma lor este treizeci şi nouă Prin urmare, pentru a nu epuiza literele codate, vom începe din nou alfabetul, ca după litera Z, care înseamnă douăzeci şi şase, litera A devine douăzeci şi şapte, şi tot aşa În felul acesta, treizeci şi nouă ne dă litera M Când este gata, întreg mesajul codat poate fi citit după cum urmează THE LORD IS MY LIGHT AND SALVATION ELL ISEL LI SE LLISE LLI SELLISELL YTQ UHWPUB FD XUPAY MZM LFXHJMNAZ — Persoana care doreşte să descifreze mesajul, continuă Newton, execută procedura în sens invers Scrie cifrul cu cuvântul-cheie repetându-se dedesubt şi scăzând valoarea lor numerică E înseamnă cinci, este scăzut din Y, care este douăzeci şi cinci, ceea ce ne dă douăzeci Apoi este adunat douăzeci şi şase, pentru a socoti orice numere lipsă Avem patruzeci şi şase şi litera L La fel, dacă ne uităm la cuvântul codat XUPAY, vedem că, dacă scădem litera cheie S din litera-cheie A, vom ajunge să avem unu minus nouăsprezece, şi avem minus optsprezece Minus optsprezece plus douăzeci şi şase dă opt, ceea ce ne duce la litera H, a cuvântului mesaj LIGHT Am aprobat în timp ce, încetul cu încetul, am început să înţeleg natura codului pe care îl descria — Aşa cum ţi-am spus mai înainte, explică Newton, codul de care ne-am lovit în Turn se bazează în principiu pe repetarea unui cuvânt-cheie Dar asta pare cea mai plauzibilă soluţie, pentru că cifrul este întotdeauna la vederea celui care trebuia să facă decodarea De exemplu, poţi să observi că în literele încifrate X apare de două ori în cod, şi de ambele ori ascunde aceeaşi literă mesaj L Aceeaşi literă U apare de trei ori şi de două ori reprezintă litera I şi se poate observa că fragmente obişnuite de litere precum TH din THE corespund într-unul din patru cazuri întocmai cu EL din ELLIS Aceasta este slăbiciunea inerentă a sistemului — Prin urmare, persoana care a inventat codul a adăugat o putere numerică ingenioasă care produce o modificare a formulei pentru a ascunde aceste fragmente obişnuite cu mai multă eficienţă Şi este şi foarte simplu, pentru că fiecare cuvânt-cheie se schimbă la rândul său pe baza mesajului într-o serie simplă, progresivă În acest sistem, cuvântul-cheie devine o funcţie a literei L Primele cinci litere ale mesajului sunt încriptate în mod obişnuit THELO ELLIS YTQUH — Dar pentru următoarele cinci litere, codul se schimbă pe baza celor cinci litere codate – Y, T, Q, U şi H – în funcţie de prezenţa sau nu a literelor înainte sau după A Orice literă codată aflată între M şi Z face ca numărătoarea literelor să crească cu unu Dar orice literă înainte sau până la L face la respectiva literă să rămână aceeaşi Sau, spus altfel, A până la L sunt constantele noastre, în timp ce M până la Z sunt variabilele De exemplu, cu: THELO ELLIS YTQUH Y este după E, ceea ce duce la o creştere a cuvântului-cheie cu o literă până la F La fel se întâmplă şi pentru T, Q şi U, dar nu şi pentru H, aşa că următorul nostru cuvânt-cheie este FMMJS Asta ne duce la: THELO RDISM ELLIS FMMJS YTQUH XQVCF — În acelaşi mod, X, Q şi V modifică primele trei litere ale noului nostru cod, FMMJS, astfel că acesta devine G, N, N Dar C şi F fiind înaintea lui L nu duc la o creştere, şi noul cuvânt-cheie este GNNJS În sfârşit, ajungem să avem: THELO RDISM YLIGH T ELLIS FMMJS GNNJS G YTQUH XQVCF FZWQAA — Pentru a citi codul scazi valoarea numerică a cuvântului-cheie din valoarea numerică a cifrului şi adaugi 26 de fiecare dată De exemplu, Y egal 25 minus E egal 5 ne dă 20, plus 26 fac 46, ceea ce înseamnă litera T; în acelaşi mod, ultima literă a cifrului nostru A egal 1 minus G egal 7 ne dă minus 6 plus 26 fac 20, echivalent cu T Este o variaţie matematică dintre cele mai strălucite, pentru că în felul acesta sistemul devine aproape de nepătruns — Cum de l-aţi rezolvat, sir? — Mulţumită variaţiei ignorante a domnului Scroope, era cât pe ce să nu îl rezolv, mărturisi Newton A fost destul de deştept să introducă o mică serie matematică în mostra pe care a ales-o din primul mesaj primit de la George Macey Pur şi simplu a adăugat unu la prima literă şi pe urmă a scăzut unu din a doua literă; apoi a adăugat doi la a treia şi a scăzut doi din a patra; şi tot aşa La un moment dat, am înţeles că mesajul scris pe peretele de lângă corpul lui Mercer era primul rând de litere găsit în mesajul lui Macey Văzând asta, am înţeles că cifrul fusese folosit în necunoştinţă de cauză, fără să fie înţeles, şi trebuia să îmi întunece şi mai tare propria înţelegere Abia când am făcut abstracţie de acest mesaj, celelalte litere au început să arate o coerenţă matematică Şi pentru a rezolva restul, trebuie să mărturisesc un element de noroc ce mi-a ieşit în cale Nimic nu funcţionează mai bine pentru a determina secretul unui cod decât propria vanitate a omului Pentru că omul este duşmanul natural al matematicilor, fiind cel mai predispus la erori şi obişnuinţă Conspiratorii au folosit în mod consecvent două fraze ca un îndemn spre propriul bigotism şi fanatism fără margini Pentru că, aşa cum vei vedea în curând, asta sunt ei: habotnici şi fanatici de cea mai joasă speţă, foarte periculoşi pentru siguranţa regatului Newton încercă să-mi arate numeroasele diferenţieri pe care le întâlnise în timpul acestor săptămâni de lucru, dar erau atât de multe expresii matematice cu radical încât cu greu reuşea să-mi demonstreze cum fusese descifrat codul Mai târziu am înţeles, pentru că am copiat o scrisoare pe care Newton i-a scris-o lui Wallis, în care îi explica detaliat construcţia codului, nu şi matematica sa, pentru că spunea că asta ar fi însemnat să îi arate lui Wallis felul în care funcţiona mintea sa, iar el nu avea deloc de gând să facă asta Dar, în acelaşi timp, toată această algebră îmi dădu dureri de cap, ca şi cum m-aş fi întors la şcoală sau în patul meu de om bolnav în momentul în care Newton se gândise să stimuleze recuperarea mea încercând să îmi explice sistemul său de derivate; şi cu toate astea, mesajul era clar şi ne dădea o imagine a unor lucruri înfiorătoare care erau în plină desfăşurare în Turn — Cele două fraze pe care le folosesc de obicei şi asta în propriul lor dezavantaj sunt „Aminteşte-ţi de Sfântul Bartolomeu” şi „Aminteşte-ţi de sir Edmund Berry Godfrey” — Asta scria şi pe pumnalul lui Mornay, am strigat — Întocmai, spuse Newton Era şi o parte din fraza aleasă de Scroope Acum, primul mesaj pe care îl avem a fost cel de pe trupul neînsufleţit al domnului Kennedy, pus acolo de domnul Scroope, care îl avea de la domnul Macey, nici unul dintre ei neînţelegând ce înseamnă Nu cred că vom afla vreodată cum ajunsese domnul Macey să intercepteze mesajul Dar bănuiesc că oamenii care folosesc acest cod sunt atât de încrezători în secretul său de sfinx, încât au luat prea puţine precauţii în legătură cu locul în care îşi lasă corespondenţa Şi astfel Macey ar fi putut să dea de ea în mod accidental Newton citi următoarea traducere: „Aminteşte-ţi de sir Edmund Berry Godfrey Dragă doctore Davies, nu cred că ar trebui să ne întâlnim, aşa cum sugeraţi Dacă aţi fi recunoscut vizitându-mi casa sau dacă am fi văzut împreună, veştile ar putea apărea în fiecare bucăţică de ziar de pretutindeni Dar aş vrea să ştiu de la dumneavoastră prin ce metodă romano-catolică urmează să vă identific Puteţi comunica cu mine prin scrisori, ca întotdeauna, prin intermediul domnului maior Mornay Aminteşte-ţi de Sfântul Bartolomeu Al dumneavoastră, lordul A ” — Cred că „lordul A ” nu este nimeni altul decât lordul Ashley, membru al Parlamentului Mulţimii, cel despre care spionii noştri spun că a fost vizitat de maiorul Mornay Este nepotul contelui de Shaftesbury, Anthony Ashley Cooper, care a condus odinioară extrema liberală a opoziţiei faţă de rege Era un renumit republican şi purtător al Panglicii Verzi, care a fugit în Olanda după Complotul Casei Rye împotriva regelui Carol — Am auzit termenul acesta, am spus Purtător al Panglicii Verzi Tata îl folosea ca termen al dezonoarei, dar nu am ştiut niciodată ce înseamnă — În timpul domniei lui Carol al II-lea, Panglicile Verzi au provocat regatului său mai multe daune decât au făcut francezii, explică Newton Erau o grupare extremistă a partidului liberal, Whig, care-i ura pe romano-catolici la fel de mult ca pe regalişti, şi dorea să vadă pieirea amândurora în Anglia Ar fi reinstaurat Republica şi ar fi revenit la Richard Cromwell Lord Protector E sigur că Panglicile Verzi au fost în spatele a numeroase comploturi pentru a-i ucide pe regele Carol şi pe romano-catolici, dintre care Complotul Papal din 1678, în fruntea căruia s-a aflat Titus Oates, care a condus un complot catolic fals împotriva regelui, a fost cel mai infam – pentru că mulţi preoţi catolici au fost arestaţi sub false acuzaţii şi ucişi Însă nu s-a mai auzit nimic sau prea puţin de Panglicile Verzi după moartea lui Shaftesbury, în 1683, şi după Glorioasa Revoluţie care l-a îndepărtat pe regele Iacob Cu atâtea comploturi serioase ale catolicilor pentru a-l îndepărta pe regele William – mai întâi Ailesbury, pe urmă sir John Fenwick – ce nevoie ar fi să se creeze zvonuri despre unele false? — Poate, am sugerat, lordul Ashley şi corespondentul său se străduiesc să afle dacă mai sunt şi alţi catolici care complotează împotriva regelui William Cred că orice englez patriot ar dori să identifice potenţialii trădători printre noi — Păstrează-ţi raţionamentul încă puţin, mă sfătui Newton Gândeşte-te la următorul mesaj pe care îl avem de la doctorul Wallis, dat de Macey Cred că ne furnizează răspunsul la primul mesaj „Aminteşte-ţi de Sfântul Bartolomeu Milord A Vom identifica romano-catolicii, ca şi cum ar fi francezi hughenoţi Din listele cu impozite Încă mai am listele întocmite ultima dată de către administratori pentru judecătorii de pace; mai am un ghid făcut de domnul Lee, o mapă a domnului Morgan şi o schiţă a domnului King, care ne vor arăta unde pot fi găsite cuiburile acestor paraziţi catolici Nici unul nu ne va scăpa Al dumneavoastră servitor, doctor Davis ” Acum ce părere ai? întrebă Newton — Mărturisesc că pare a fi un nou Complot Papal, am spus — Este mult mai grav de atât, spuse Newton cu gravitate „Nici unul nu ne va scăpa”? Situaţia încă nu îţi este clară? — Ba da, numai că îmi este teamă să o spun, doctore — Atunci am să o spun eu pentru tine, tânăr prieten Ce avem aici este un plan de masacrare a romano-catolicilor londonezi Cu ajutorul listelor de impozite au fost identificaţi hughenoţii la Paris în Ziua Sfântului Bartolomeu, în 1572 Se spune că zece mii de protestanţi, bărbaţi, femei şi copiii, au fost ucişi la Paris într-o singură noapte Şi încă mai mulţi în restul ţării — Dar asta s-a întâmplat acum mai bine de un secol, am obiectat Iar englezii nu sunt ca francezii Noi nu ucidem oameni în patul lor În plus, la Londra nu sunt atât de mulţi romano-catolici, cum erau hughenoţii în Paris — Crezi asta? întrebă în glumă Newton Londra are cei mai mulţi romano-catolici nedeclaraţi – bisericile papistaşe recunosc numai de formă Biserica Anglicană şi îşi celebrează slujbele în ascuns — Dar Actul de Încercare nu le cere să facă jurăminte de loialitate faţă de Biserica Anglicană? Oricine poate fi amendat pentru refuz, în fond — Şi cu toate astea sunt foarte puţini cei amendaţi, spuse Newton Legea este săracă, fiind adesea batjocorită — Tot spun că în această ţară oamenii nu sunt ucişi în patul lor, indiferent care le este religia — Oare nu iacobinul MacDonalds din Glencoe a măcelărit cu sânge rece trupele regelui William în Scoţia? Nu sunt decât cinci ani de atunci, din câte îmi amintesc — Erau scoţieni, am spus, ca şi cum asta ar fi explicat cum de un asemenea lucru îngrozitor ar fi putut avea loc Victime scoţiene şi soldaţi scoţieni La ce altceva să te aştepţi de la scoţieni? Londonezii nu sunt atât de intoleranţi Şi nici atât de barbari — Dar dacă londonezii sunt provocaţi, deşi în mod fals, spuse Newton, atunci ce se întâmplă? Eşti mult prea tânăr să îţi aminteşti cum Marele Incendiu al Londrei a fost pus pe seama unui catolic pe nume Peidloe, care a fost spânzurat din cauza asta, deşi, după cum ştie până şi orice elev de şcoală, a început în mod accidental din cauza unui brutar din Pudding Lane Aşa cum a fost şi cu Incendiul din Southwark din 1676, însă un alt romano-catolic, de data asta un iezuit pe nume Grove a fost învinovăţit Într-adevăr, incendiul de la Southwark a fost privit în general ca fiind plănuit de catolici, ca un preludiu al masacrului protestanţilor Londrei Iar în timpul Revoluţiei, nu londonezii au fost cei care au aşteptat să fie masacraţi de către trupele irlandeze ale regelui Iacob, cu ajutorul cărora spera să-şi păstreze regatul? — Nu, Ellis Londonezii sunt ca oamenii din orice alt oraş mare: cei mai creduli şi mai nebuni Mai degrabă aş avea încredere într-un câine cu spume la gură, decât să depind de opinia variată şi inconsecventă a gloatei londoneze Mă întreb cum de un om care a asistat la o execuţie la Tyburn poate avea o părere atât de optimistă asupra populaţiei aşa cum se pare că ai tu — Sunt de acord, domnule, că dacă mulţimea este provocată, atunci este de nestăpânit Dar nu pot vedea cum englezii sunt conduşi de hughenoţii francezi Cum să fie provocată mulţimea? — Nu ar fi prea dificil, spuse Newton Dar trebuie să aflăm mai multe şi asta foarte repede, pentru că am pierdut mult timp pentru a descifra codul — Încă mi se pare greu de acceptat, am spus — Atunci citeşte mesajul pe care l-am găsit asupra corpului maiorului Mornay Sergentului Rohan Dacă voi fi ucis în acest duel, pe care nu îl doresc, vreau numai ca ucigaşul meu, Christopher Ellis, să fie ucis împreună cu restul Printre cei atât de mulţi, unul în plus cu greu va fi observat şi va părea fără îndoială că a fost un catolic ascuns Mi-am făcut datoria ca protestant Amintiţi-vă de sir Edmund Berry Godfrey Amintiţi-vă de Sfântul Bartolomeu Maiorul Charles Mornay — Asta nu pune totul dincolo de orice îndoială? întrebă Newton — Da, m-am auzit spunând Şi când te gândeşti că îmi părea rău pentru el Newton aprobă tăcut — Dar nu au fost patru mesaje, stăpâne? Dar mesajul recuperat de la bietul domn Twistleton? Nu l-aţi descifrat şi pe acela? Tăcut, Newton îmi înmână mesajul şi mă lăsă să citesc singur textul Am citi alarmat: Amintiţi-vă de sir Edmund Berry Godfrey Domnule Twistleton, În această mare iniţiativă religioasă, binecuvântată de Domnul, urmează să îl asistaţi pe sergentul Rohan în ticluirea unui plan pentru uciderea doctorului Isaac Newton, custodele Monetăriei Regale Toată vina trebuie să cadă asupra bătrânului Roettier, gravorul, un renumit catolic, şi asupra lui Jonathan Ambrose, aurarul, un catolic secret şi care este ştiut că îl urăşte pe Newton După întoarcerea din războiul din Flandra a regelui William, acest lucru va stârni resentimente puternice împotriva tuturor catolicilor, aşa cum a făcut mai înainte moartea lui sir Edmund Berry Godfrey Prin urmare, familiarizaţi-vă cu obiceiurile lui Newton şi informaţi-mă într-o scrisoare cum propuneţi să rezolvaţi această sarcină care se va săvârşi la cel mai oportun moment care va fi decis Aminteşte-ţi de Sfântul Bartolomeu Al dumneavoastră, Doctor Davis — Trebuie să mărturisesc că aceasta mi-a dat ceva de furcă, explică Newton „Jonathan Ambrose, aurarul care este ştiut că îl urăşte pe Newton”?, este greşit din punct de vedere gramatical Asemenea lucruri fac viaţa unui om care se ocupă cu descifrarea codurilor foarte enervantă — Dar domnule, priviţi problema prea prăpăstios Pentru că, în conformitate cu această scrisoare, sunteţi în pericol de moarte — Cred că suntem amândoi în pericol, spuse Newton — Dar, în cazul meu, eu trebuie să fiu ucis cu ceilalţi Însă dumneavoastră urmează să fiţi ucis primul Şi asta poate fi oricând — Nu până când nu se va întoarce regele din război, spuse Newton Asta spune mesajul, Ellis — Asta ar explica de ce sergentul Rohan era atât de curios în legătură cu asta, am spus, cu nefericire — Ai vorbit cu el? — Odată, când l-am urmărit până la Westminster, am spus L-am pierdut pentru o vreme, pentru ca apoi să mă lovesc de el Era foarte binevoitor Am băut ceva împreună La acel moment, am crezut că aş putea obţine ceva informaţii despre el — Şi acum descoperi că poate a obţinut el ceva informaţii despre mine, nu-i aşa? Am aprobat cu nefericire, ruşinat de mărturisirea că poate i-am strecurat până şi adresa lui Newton — Nu contează, spuse Newton Informaţiile despre mine nu sunt foarte greu de obţinut Ar fi găsit alte mijloace, dacă nu i-ai fi spus tu Prin urmare, linişteşte-te Suntem pregătiţi pentru ei şi ştim exact ceea ce sunt: oameni fără milă Fără îndoială, Macey a fost torturat şi ucis când a încercat să înţeleagă mesajele Chiar şi maiorul Mornay, care era unul dintre ei, nu a fost în siguranţă când scandalul duelului a ameninţat să le compromită planurile Trebuie să fim foarte atenţi — Mă întreb de ce l-au lăsat în viaţă pe domnul Twistleton, am spus — Cine să asculte un nebun? spuse Newton Ai spus-o şi tu Este un element al încrederii lor în această stratagemă şi în cifrul lor, încât să îl lase în posesia unei scrisori codate Mai explică şi de ce domnul Twistleton doreşte să mă atace Dar aş fi vrut să am înţelepciunea de a scrie ceea ce ne-a spus Pentru că am senzaţia că ne-a spus însăşi cheia codului, când l-am vizitat în Bedlam Nu îţi aminteşti ce ne-a spus când l-am întrebat de sensul cuvintelor? — Sânge, am spus „Sânge este pretutindeni”, a spus — A spus-o literal şi criptic, spuse Newton Deoarece cuvântul-cheie al codului este sânge Îşi scutură capul cu tristeţe — Sunt momente în care mi se pare că sunt un prost — Dar există un lucru pe care încă nu îl înţeleg, am spus De ce să se întâmple aceste lucruri aici, în Turn? — M-am gândit la acest aspect ceva vreme, admise Newton Şi am ajuns la concluzia că, dacă mulţimea trebuie să fie înarmată, cum să o facă dacă nu de la Arsenalul Regal? — Da, fireşte, am spus Sunt suficiente săbii şi arme care să echipeze o întreagă armată Şi ce să facem? — Trebuie să ne strecurăm în această corespondenţă secretă, îmi explică Numai atunci vom avea dovada pe care să o ducem domnului Halifax Pentru a face asta, trebuie să aflăm mai multe despre conspiratorii noştri Cel puţin când intenţionează să comită trădarea Trebuie să ştiu mai multe despre doctorul Davis Nu cumva unul dintre spionii noştri l-au urmărit pe Rohan până la curţile Westminster Hall? Poate că el era omul pe care sergentul l-a întâlnit acolo Odată ce vom descoperi asta, vom lupta unul împotriva celuilalt * Spionul nostru, Humphrey Hall, era un tip foarte sârguincios, după cum am mai spus; ziua următoare m-am dus cu el la Westminster Hall pentru a vedea dacă îl poate identifica pe bărbatul cu care se întâlnise sergentul Rohan Dar bărbatul nu era acolo; nici în ziua următoare Şi era vineri, 3 septembrie, înainte ca domnul Hall să-l zărească pe bărbatul cu care se întâlnise sergentul M-am uitat bine la individ când l-am urmărit la Lebăda cu Două Gâturi, în apropiere de Tuttle Street În jur de cincizeci de ani, era un bărbat înalt, dar cu picioare strâmbe, cu gâtul gros deşi nu foarte puternic, astfel încât capul abia i se distingea de corp, cu o bărbie anormal de lată, era egală ca mărime cu restul feţei sale ciudate care părea mereu îndreptată spre piept Ochii îi erau mici şi destul de sălbatici, iar sprâncenele erau la fel de coborâte precum pălăria uriaşă care-i întuneca pielea de-acum purpurie, rezultatul evident al unei pasiuni imense pentru vin Deasupra unei pleoape avea un neg mare Purta haine de episcop, căci avea o sutană şi, cu excepţia unei eşarfe de culoare roşie şi a felului de a vorbi care mai degrabă se potrivea unui zarzavagiu sau unui vechil din Southwark – pentru că l-am auzit vorbind proprietarului tavernei cu o voce lălăită, stridentă, încât părea în permanenţă că se plânge în loc să vorbească – ar fi putut trece drept un om cu oarecare învăţătură, chiar avocat, a cărui prezenţă în curtea de la Chancery era necesară pentru a primi instrucţiuni de la un client, căci mulţi dintre cei de acolo nu erau niciodată auziţi L-am urmat pe ciudatul doctor Davis până la locuinţa sa din zona de nord a Axe Yard şi am adunat câteva informaţii despre el de la domnul Beale care era cel mai guraliv proprietar din Taverna Axe de pe toată strada Familia lui fusese în Axe Yard dinainte de Marele Incendiu Ne spuse că doctorul Davis era un om ieşit din Cambridge, fiul unui capelan anabaptist în Noua Armată a lui Cromwell; fusese capelan în armată; scrisese o carte; se căsătorise de curând cu o văduvă bogată care era plecată să îşi viziteze rudele; se bucura de o pensie a guvernului; şi era preot baptist în Wapping Mulţumindu-i domnului Beale cu cinci şilingi pentru informaţii şi discreţie, am pornit spre Wapping pentru a afla mai mult Nu mi-au plăcut niciodată prea mult predicatorii, iar baptiştii mai puţin decât toţi ceilalţi, căci ce fel de secte sunt acelea care urmează un om aşa de nebun cum a fost Ioan Botezătorul care a trăit în deşert şi a mâncat lăcuste? Cu siguranţă erau nebuni cei de la Wapping, pentru că numai stăpânul nebunilor şi al proştilor poate să mărturisească de bunăvoie că numele adevărat al predicatorului lor nu era Paul Davis, ci Titus Oates, atât de renumit în complotul papistaşilor, care inventase afirmaţia că preoţii iezuiţi au fost cei care au plănuit asasinatul regelui Carol al II-lea pentru a fi urmat la tron de fratele său romano-catolic, ducele de York Era un şoc imens pentru mine şi domnul Hall că un bărbat atât de păcătos precum Titus Oates era în libertate, lăsat să propovăduiască cuvântul Domnului; iar domnul Hall a fost atât de zguduit de această descoperire încât s-a simţit obligat să meargă la biserică să se roage Înainte ca minciunile neruşinate ale lui Oates să fie dezvăluite, aproape treizeci şi cinci de oameni nevinovaţi au fost ucişi cu acte în regulă Ducele l-a acuzat pe Oates de calomnie în 1684 şi a trebuit să-i plătească daune în valoare de o sută de mii de lire; neavând bani pentru a plăti, Oates a fost aruncat în închisoarea datornicilor King’s Bench Însă ceea ce era mai greu pentru el abia acum urma să vină Următorul an, ducele i-a succedat la tron şi Oates a fost dat în judecată pentru sperjur în faţa domnului judecător Jeffreys, al cărui regret declarat a fost că Legea nu i l-a recomandat pe însuşi Jack Ketch; ziua următoare, a fost biciuit pe drumul de la Newgate la Tyburn – ceea ce înseamnă vreo două mile A fost condamnat la închisoare pe viaţă, fiind ţintuit la stâlpul infamiei o dată pe an – aceasta însemnând moartea pentru mulţi bărbaţi mult mai puternici decât el Asta a fost ultima oară când am auzit de Titus Oates, până în acea după-amiază de vineri din luna septembrie Dorind să descopăr cum fusese eliberat Oates, m-am dus în vizită la domnul Jonathan Taylor, un prieten al meu care era avocat pledant la Curtea de Cauze Civile de la Westminster Hall şi a cărui reputaţie era de veritabil anuar de probleme juridice Mi-a completat rapid povestea legală a lui Titus Oates, până la această dată Taylor mi-a spus că, la sosirea lui William pe tron, în 1688, judecătorul Jeffreys era arestat în Turn, iar Oates adresa o petiţie Parlamentului pentru a i se ridica sentinţa Şi spune multe despre sentimentele anticatolice care încă năvăliseră în ţară pentru că, în ciuda tuturor dovezilor că el conspirase pentru moartea multor oameni inocenţi, Oates a fost iertat de pedeapsă şi eliberat din închisoare în luna decembrie a aceluiaşi an După cele spuse de Talyor, îi erau acordate şi zece lire pe săptămână din partea Serviciilor Secrete – sumă nu tocmai măruntă A scris atunci o lungă listă a maltratărilor suferite, pe care a publicat-o sub titlul Manifestare a tiraniei Taylor mi-a spus că era o carte recunoscută de către toţi cititorii ei drept cea mai ticăloasă şi mai insultătoare carte împotriva regelui Iacob, care pe urmă Oates a presupus că va fi prezentată regelui William, deşi regele nu putea face cu siguranţă nimic altceva decât să o respingă, deoarece vorbea infam şi mincinos despre decedata regină a propriului său tată, regele Iacob Când l-am informat pe Newton că doctorul Davis nu era nimeni altul decât Titus Oates, a fost la fel de uimit ca mine şi domnul Hall; dar pe urmă a declarat deîndată că totul avea un perfect, deşi indigest, sens, dacă Oates era implicat într-un complot pentru masacrarea catolicilor londonezi — Evident închisoarea şi biciuitul l-au învăţat pe domnul Oates foarte puţine lucruri, spuse el — Este posibil ca domnul Ashley să nu cunoască adevărata identitate a doctorului Davis? am întrebat Pentru că nu pot concepe că domnul Ashley ar avea ceva de-a face cu un asemenea diavol, dacă ar fi ştiut cine este — Oare nu contele de Shaftesbury, însuşi bunicul lui Ashley, a fost cel care a ajutat să fie promovat Oates pentru a informa Consiliul de Stat despre complotul papist? Fără el, Oates nu ar fi fost niciodată ascultat — Mai cred că este important, adăugă Newton gânditor, ca acest complot să aibă loc atunci când ţara încearcă să pună capăt unui război La fel s-a întâmplat şi cu complotul papist, care a avut loc atunci când regele Carol încheia pacea cu olandezii Întotdeauna sunt câţiva oameni pentru care pacea nu este bine-venită, deoarece pacea înseamnă sfârşitul unor contacte guvernamentale pentru aprovizionarea armatei şi a marinei Mai rău, înseamnă că armata va fi plătită, asta înseamnă să se ceară bani Parlamentului, ceea ce ajută la creşterea puterii sale pe cheltuiala aristocraţiei Newton scutură din cap — Sunt multe lucruri care mă tulbură foarte tare, admise el Dar te-ai descurcat bine, tinere prieten Este cert că ai descoperit capul bandei acestei conspiraţii Şi totuşi trebuie să ştiu mai multe despre planurile lor Mă îndoiesc că sergentul Rohan sau oricare dintre ceilalţi francezi ar putea fi convinşi să ne spună mai multe Însă Oates ar putea vorbi M-am încruntat — Nu văd cum sau de ce, am spus — L-am întâlnit pe tânărul domn Ashley, spuse Newton La The Grecian şi la Kit Kat Club Cred că este de vârsta şi de statura ta, îngrozitor de snob pe deasupra Ceea ce poate fi un alt motiv pentru care nu l-a întâlnit încă pe Titus Oates Dar noi putem folosi acest lucru în avantajul nostru Îi vom trimite lui Oates o scrisoare codată în care îl invităm să îl întâlnească pe lordul Ashley întru-un loc pe care îl vom stabili Şi atunci Oates ne va spune totul — Dar cum? Încă nu înţeleg — Pentru că tu vei juca rolul lordului Ashley, desigur, spuse Newton — Eu? — Cine altcineva? Eu sunt prea bătrân Dar pot juca rolul servitorului tău Vom împrumuta o trăsură frumoasă cu şase cai de la milord Halifax Şi o să îţi închiriem nişte haine elegante, tocmai potrivite pentru viitorul conte de Shaftesbury Vom aranja să-l întâlnim pe Oates la Kit Kat Club în Hampstead, unde se ştie că este membru Şi toţi trei vom merge să bem ceva la ţară, ca şi cum am fi trei oameni care au multe de ascuns — Dar va funcţiona, sir? Dacă sunteţi desemnat pentru a fi ucis, poate Titus Oates vă cunoaşte fizionomia — Nu sunt un tip remarcabil din punct de vedere al înfăţişării, spuse Newton, şi o spun chiar eu însumi În plus, cred că îmi amintesc că lordul Ashley are un servitor care poartă un bandaj pe ochi La fel voi face şi eu Mă va ajuta să mă deghizez — Prin urmare, trebuie să fiu actor, la fel de bine ca şi funcţionar? — Într-adevăr, Ellis Exact ca William Mountford, nu-i aşa? — Cu tot respectul, sir, este un exemplu foarte rău ales William Mountford, actorul, a fost ucis — Aşa? — Nu vă amintiţi? Lordul Mohun a fost acuzat pentru uciderea lui — Acum îmi amintesc, spuse Newton Şi că nu a fost ucis pentru felul în care juca, ci pentru asocierea cu o doamnă în privinţa căreia lordul Mohun avea obiecţii — Ar fi mai bine să păstrez ascuns un pistol în trăsură, am spus, şi dacă vom fi descoperiţi, să ne putem apăra Pentru că eu cred că planul de a-l înşela pe Oates şi pe prietenii săi hughenoţi este cel mai periculos lucru pe care l-am făcut vreodată — Vom face tot posibilul să ne apărăm Domnul Hall va fi umbra noastră Şi va fi şi el înarmat Cu ajutorul Domnului, vom triumfa Scoţând o bucată albă de hârtie, scrise următorul mesaj: TBT QEQ ZKR FUG ZEQ SAWN XNIZAT PD GOD TLEW JKSZ HWJ LB GNLHK PBZI GAOAD I LOZ NKK LN KRR CRACSS NHGT VJ QAM FKML NAW CZAASF GWOD DHK VEN BP COKXS JDS LTH QB * Luni dimineaţă am adus costumul de haine luat de la magazinul domnului George Hartley din Monmouth Street, cu promisiunea că-l va cumpăra înapoi de la noi când vom termina cu el Purtam un costum de mătase, o pereche de ciorapi din mătase, o mantie de catifea şi o pălărie elegantă de blană împodobită cu o pană de struţ; mai am un baston frumos lucrat cu mâner de argint, o spadă mică cu mâner poleit cu aur, o batistă mare de mătase parfumată, o perucă argintie, o pereche de mănuşi moi, parfumate cu iasomie, o eşarfă albastră, iar în jurul taliei mele un manşon larg de blană pentru mâini, în care am ascuns un pistolet Era cel mai elegant costum de haine pe care îl purtasem vreodată, deşi eram cumva stânjenit de informaţia că domnul Hartley le scosese de pe un cadavru al unui tâlhar de drumul mare numit Gregory Harris, care fusese spânzurat la Tyburn şi ale cărui haine fuseseră vândute de călău, fiind bacşişul acestuia Am completat înfăţişarea de lord cu o mulţime de pudră aplicată pe faţă, pe perucă şi pe haină, o cutiuţă pentru săruri şi un aer afectat De fapt, mă simţeam ca cea mai la modă creatură, mai ales când Newton mi-a spus că arăt la fel de elegant ca orice lord pe care-l văzuse vreodată Şi singurul motiv de regret pe care l-am avut a fost că domnişoara Barton nu mă putea vedea pentru a împărtăşi ea însăşi părerea unchiului său Spre seară, în jurul orei şapte, trăsura domnului Halifax ne-a luat pe mine şi pe Newton din Turn şi ne-a dus în Hampstead, la Kit Kat Club, care era în taverna The Upper Flask din Heath Street În timp ce traversam oraşul, oamenii se tot uitau după noi, pentru că trăsura era foarte elegantă, cu ferestre de sticlă, doi vizitii îmbrăcaţi în livrea şi şase cai negri bine hrăniţi şi cozile legate cu panglici verzi care se potriveau cu livreaua Cu câteva minute înainte de opt, trăsura noastră opri în faţa tavernei din Hampstead, şi anume în cea mai mondenă parte a Londrei, aşezată pe culmea unui podiş bine aerisit Kit Kat era un club folosit cu patimă de liberali, prin urmare pentru o perioadă a fost cel mai faimos club din Londra, deoarece printre membrii săi se numărau domnii Swift, Addison, Steele, Vanburgh, Dryden, Congreve, Kneller, lordul Ashley şi acelaşi lord Mohun care îl ucisese pe actorul William Mountford şi care mai târziu l-a ucis pe ducele de Hamilton în duel Clubul era puternic luminat şi deja era aglomerat, aşa că am înţeles rostul locului în care afla clubul, în loc să fie în oraş, pentru că unii dintre tinerii săi membri aveau o reputaţie diabolică, iar focurile din Heat Street în care erau arse efigii ale papei nu erau neobişnuite Pentru un sfert de oră, stăpânul şi cu mine am stat în trăsură, aşteptând sosirea ticălosului de Titus Oates, iar eu am început să mă îngrijorez că nu va veni — Poate că bănuieşte că ceva nu este în regulă, am spus — De ce ar face-o? întrebă Newton, care părea înfricoşător cu un ochi acoperit Toţi conspiratorii cred că cifrul lor este necunoscut Va veni Sunt sigur de asta Chiar în timp ce vorbea, domnul Hall, care ne servea drept însoţitor, văzu o siluetă înaltă sosind de peste deal şi ne anunţă că venea omul nostru, aşa că am avut puţin timp pentru a ne pregăti pentru sosirea ticălosului — Aminteşte-ţi, spuse Newton, eşti membru al Parlamentului şi viitor conte de Shaftesbury Nu trebuie să dai niciodată explicaţii Cea mai mare parte a conversaţiei tale va trebui să se construiască pe baza lucrurilor pe care ţi le spune el Te voi ajuta, dacă va fi posibil, dar nu cred că prea mult, pentru că ar părea suspect Trebuie să fim extraordinar de subtili cu acest individ Când Oates ajunse lângă trăsură, Hall coborî şi deschise uşa în faţa lui Oates care, trăgându-şi răsuflarea, pentru că făcuse o adevărată plimbare din Axe Yard, făcu o plecăciune gravă — Am onoarea de a mă adresa lordului Ashley? întrebă el cu vocea sa zglobie, cântătoare, care îmi aminti de profesorul de cor de la şcoală — Aceasta este Excelenţa Sa, spuse Newton Dacă sunteţi doctorul Oates, vă rog să urcaţi, domnule La auzul acestor cuvinte, Oates păru să bată în retragere, apoi se uită puţin spre doctorul Newton, aşa că părea pe punctul de a pleca din nou — S-a întâmplat ceva, doctore Oates? întrebă Newton — Nu, doar că nu mai folosesc acest nume, domnule, spuse Oates La chiar sugestia Domniei Sale — Dacă preferaţi, vă vom spune doctorul Davies, sugeră Newton Dar nu trebuie să vă faceţi griji în privinţa asta Mă bucur de încrederea deplină a Excelenţei Sale în această problemă La fel ca în toate celelalte Oates aprobă şi, urcându-se în trăsură, se aşeză cu greutate şi cu o evidentă uşurare Hall închise uşa în spatele său, iar eu am observat deîndată cum un miros ciudat, dezgustător venea dinspre persoana lui Oates; după o scurtă pauză care îi permise lui Hall să urce din nou, am lovit acoperişul cu bastonul ca să putem lua înapoi drumul Londrei Afară am auzit vizitiul pocnind din bici şi am pornit spre sud, în jos pe Heath Street, spre oraş — Este o adevărată onoare, domnule, spuse Oates, mieros Nu l-am întâlnit niciodată pe bunicul dumneavoastră, dar, din ceea ce am auzit spunându-se, a fost un mare om Am căscat ostentativ şi mi-am apăsat gura cu batista, aşa cum îl văzusem o dată pe lordul Halifax când era în Monetărie — Iar eu sunt fericit să vă fiu de folos, aşa cum am fost şi Domniei Sale, continuă Oates Nu, nu fericit Încântat şi deplin onorat — Façon, façon, am spus cu un semn sclivisit de nerăbdare Haide să mergem mai departe Şi te rog să nu spui folosul meu, doctore Oates, pentru că această problemă este mult prea disperată pentru a fi numai în seama mea De fapt, mă găseşti destul de enervat de gravitatea schiţei noastre Atât de mult, încât am venit tocmai în Hampstead pentru a verifica cum merge Dar acum doresc să îmi aduceţi liniştea că totul este pregătit Nu scrupulele conştiinţei mele m-au făcut să vă scriu, domnule, ci dorinţa de încredere în încercările noastre Jur că doresc cu adevărat ca fiecare romano-catolic să ajungă în Infern, însă, mal peste, există un inconvenient înfiorător, pentru că încă mă mai tem că ceva nu va merge cum trebuie Dar dumneavoastră aţi mai trecut prin asta înainte, doctore Oates Dumneavoastră sunteţi Ahile al nostru în această problemă şi, pentru că am fost atât de chagrin şi neliniştit în ultimele zile, aş vrea sfatul dumneavoastră Acestea sunt motivele pentru care v-am scris şi v-am chemat, domnule — Atunci fiţi sigur, domnul meu, spuse Oates, totul este exact aşa cum trebuie să fie Pamfletul domnului Defoe care va ajuta să incite furia tuturor bunilor protestanţi este deja tipărit şi aşteaptă numai ocazia potrivită pentru a fi distribuit — Aş dori să citesc pamfletul, am spus Apoi, către Newton: de ce nu l-am văzut, John? — Nu l-aţi văzut, domnule meu? întrebă Oates Am fost informat că lordul Lucas vi l-a arătat Am scuturat din cap — Poate mi-a arătat ceva, am admis Dar mă tem că l-am rătăcit — Mai am câteva acasă, spuse Oates Vi l-aş putea arăta acum, dacă doriţi — Da, într-adevăr o veţi face, am spus Vom merge cu trăsura spre locuinţa dumneavoastră, doctore Oates, şi îmi veţi aduce unul din aceste pamflete de care vorbiţi Newton se aplecă spre fereastra trăsurii şi dădu instrucţiuni vizitiului ca, în momentul în care vom ajunge la Londra, să meargă spre Axe Yard — Şi sunt mai interesat să ştiu despre entuziasmul confederaţilor noştri, doctore Oates, i-am mai spus Lordul Lucas se tot laudă cu oamenii Ordonanţei şi cu loialitatea lor dar, în fond, mulţi dintre aceştia sunt francezi Cum rămâne cu bunii englezi? Când l-am văzut ultima oară, i-am spus à d’autre, à d’autre Să spună asta altora, domnul meu, nu mie Pentru că m-am gândit că este numai laudă şi ipocrizie, iar explicaţiile sale nu m-au convins Dar am auzit că sunteţi un bărbat de o mare subtilitate, doctore Oates Bunicul întotdeauna a spus asta Din cauza asta ne-am întâlnit à la dérobée, adică în secret Ca să fie spus, lordul Lucas nu ştie că vă vorbesc Şi nici altcineva, de fapt, şi aş prefera să rămână aşa — Excelenţa Sa mă onorează, spuse Oates, plecându-şi fruntea şi încercând să-şi ascundă un zâmbet plin de satisfacţie care îi apăru pe bărbia enormă, şi aşa mult prea mare pentru restul feţei sale — Subtilitate şi integritate, doctore Oates Sunteţi omul care spune lucrurilor pe nume — Excelenţa Sa este mult prea bună, zâmbi afectat Oates — Deci vreau să ştiu câţi suntem, de fapt, şi nu ceea ce lordul Lucas crede de cuviinţă să îmi spună Şi care sunt şansele noastre de succes — Nu suntem atât de mulţi, spuse Oates Dar suficienţi — Pe viaţa mea, doctore, acum pari exact ca lordul Lucas Nu fi atât de sfios, te implor, pentru că altfel voi crede că acest complot este o simplă fantezie Oamenii înţelepţi îşi construiesc casa nu pe nisip, ci pe stâncă solidă Aşa că vreau să ştiu pe cine ne putem baza, pentru că nu am încredere în oamenii fără nume Oates îşi îngustă ochii şi se uită o clipă afară pe fereastră, unde Hampstead era înlocuit de feuda Tyburn, cu numeroasele sale ferme de vaci care furnizau Londrei lapte şi brânză, încât credeam că bănuieşte că ceva nu este în regulă, şi am pus mâna pe pistolul ascuns în manşonul de blană pe care îl ţineam în poală În schimb, el dădu din cap după ce se gândi îndelung — Domnul meu, spuse el, rugător, este mai sigur să nu ştiţi Şi cu toate astea mă întreb de ce lordul Lucas nu v-a informat mai bine Este foarte ciudat — Lucas nu este un om atent, am spus Pot să îţi spun, în secret, că nici măcar nu îl plac — Este foarte nerăbdător şi neliniştit, este adevărat, aprobă Titus Oates Prea bine, atunci vă voi spune eu ceea ce ştiu la rândul meu Înăuntrul Turnului sunt el, căpitanul Lacoste, căpitanul Martin, sergentul Rohan şi mai mulţi oameni ai garnizoanei: Cousin, Durel, Lasco, Devoe, Harald Pe urmă, în Monetărie sunt domnul Fauquier, maestrul deputat; domnul Collins, unul dintre maeştrii aflaţi în probe, care se trage din Coligny, marele hughenot amiral, care a fost măcelărit de catolicii francezi de Sfântul Bartholomeu; Valliére, care prelucrează metale, domnul Silvester, fierarul, Peter Bayle, cârciumarul Sunt treisprezece, toţi în castel În afara Turnului, mai sunt aproape o sută de englezi în barăcile de la Whitehall şi Somerset House; şi printre ei încă vreo câţiva hughenoţi: colonelul Quesnal, maiorul Laurent, maiorul Sarrazin, căpitanul Hesse, căpitanul Popart, locotenentul Delafons şi sergentul Barre Printre civili poate că mai sunt încă o sută, printre care şi eu; sir John Houblon la Bank; sir John Payton; Monsieur Piozet, pastor la Savoy; Monsieur Primerose, La Mothe, Chardin şi Moreau, care sunt în grande comité français În Soho este domnul Guisard, al cărui tată a fost ars pentru erezie, şi domnul Peyferie, împreună cu vreo câteva duzini de pălărieri, croitori, mătăsari, postăvari, lumânărari, apotecari şi peruchieri din oraş, numărând până la şase sau şapte duzini În sfârşit, mai sunt domnul Defoe, pamfletarul, domnul Woodward, editorul, şi domnul Downing de la tipografie; fără să menţionez numeroşi incendiari care mă vor ajuta să aprind Whitehall, inclusiv tânărul domn Tonge, care ştie foarte multe despre stârnit incendii Sunt toţi buni protestanţi, domnule, declară Oates Prin urmare, fiţi sigur că şansele de succes sunt ridicate — Pentru incendiu, spuse Newton, cu siguranţă vor fi învinovăţiţi romano-catolicii — Da, spuse Oates, pentru că e destul doar să se presupună că ei ar fi vinovaţii pentru ca toată lumea să-i acuze — Cine s-ar îndoi de aşa ceva, după complotul de la Ailesbury? spuse Newton Sau după insurecţia lui sir John Fenwick? — Şi totuşi, am spus, atât de mulţi iacobini au fost arestaţi anul acesta, încât mă tem că s-au dat la fund şi vor fi mult mai puţini catolici decât sunt de fapt Nu au fost alungaţi toţi catolicii la zece mile distanţă de Londra, în februarie anul trecut? — Da, domnule, spuse Oates Dar măsurile au slăbit după numai o lună; şi cei puţini care au fost obligaţi să plece s-au întors destul de repede, ca şobolanii după incendiu — Atunci te rog să îmi spui, doctore, cât de corectă este lista celor care trebuie ucişi? Nu vrem ca romano-catolicii că scape — Vă garantez că nici unul nu va scăpa, domnule, spuse Oates, rânjind cu poftă, încât mi-am dat seama cât îl bucura ideea sângerosului complot Vom începe cu casa ambasadorului Spaniei, din Wild Street, Covent Garden, care răsfrânge o aură romano-catolică în întreaga zonă Mă aştept să găsim acolo documente alcătuite pentru Ministerul Apostolic din Flandra despre câţi catolici sunt în Anglia şi Ţara Galilor, împreună cu numele lor Nu cred că vom ucide mai puţini catolici decât hughenoţii care au fost ucişi la Paris, domnule — Mi se pare normal ca numărul să fie acelaşi, şopti Newton Dar când se va întâmpla? — Prostule, am spus, prefăcându-mă că deja cunoşteam acest lucru, pentru că nu credeam că este bine să bănuiască că nu ştim nimic Ţi-am mai spus deja Individul ăsta nenorocit nu ascultă niciodată, doctore Spune-i — Păi, când se va întoarce regele, desigur, spuse Oates La ce bun un complot catolic pentru uciderea unui rege, dacă acesta este în altă parte? Totul se va declanşa când acest om, Isaac Newton, va fi ucis Pentru că, prin moartea sa, care va fi aruncată în spatele catolicilor, restul condamnabilului lor complot va ieşi la iveală — Cum va fi ucis? am întrebat Am auzit că este un individ destul de inteligent, acest Isaac Newton Ar putea să fie mai deştept decât noi — Nu am toate detaliile Dar mişcările lui ne sunt cunoscute Va fi asasinat pe stradă, iar vina va fi aruncată asupra unui recunoscut romano-catolic care lucrează în Turn — Prin urmare, după ce va fi încheiată pacea, spuse cu răceală Newton, ca şi cum am fi discutat despre uciderea unui străin — Asta este ceea ce aşteptăm, desigur, am spus Lasă-mă în pace, dar eşti un nesimţit, John Eşti o ruşine Desigur că va fi după ce se încheie pacea, când altcândva să se întoarcă regele? Am aruncat o privire spre Titus Oates şi mi-am scuturat capul plictisit — Uneori mă mir că îl mai păstrez în serviciul meu, doctore, atât de tare mă enervează Vorbirăm din nou şi, treptat şi cu mare subtilitate, am aflat mare parte din planurile lor, aşa că în momentul în care trăsura opri în Axe Yard, undeva între King Street şi arena pentru luptele cu cocoşi din St James Park, ştiam multe, cu excepţia a ceea ce cuprindea pamfletul pe care mă pronunţam nerăbdător să îl citesc — Îl voi aduce imediat, spuse Oates şi, deschizând uşa trăsurii, coborî în stradă şi intră în casă — Ăsta e un prost şi un potlogar, remarcă Newton — Dintre cei mai proşti, am spus Un étourdie bête, fără nici o îndoială — O bestie insensibilă, da, destul de adevărat Newton zâmbi — Iar dumneata, domnule, ţi-ai ratat adevărata vocaţie Ce actor ai fi fost, dragul meu tovarăş Engleza dumitale francofonizată este cea mai potrivită şi mai aristocratică Bien tourné, ca să spun aşa Sunt cu adevărat impresionat — Mulţumesc, domnule Iar acum vom afla ce a scris domnul nostru Defoe — Un alt ticălos, spuse Newton Îi urăsc pe toţi cei care publică anonim ceea ce nu doresc sau nu îndrăznesc să recunoască ca fiind al lor Este o simplă laşitate Când Oates se întoarse la trăsură cu unul din pamfletele sale blamabile, i-am dat o guinee pentru care nefericitul şi detestabilul individ a fost mai mult decât recunoscător, întorcând-o între degetele sale curioase şi înnegrite, ceea ce mă făcu să cred că am făcut bine când i-am dat una adevărată, în locul uneia din cele false pe care le recuperasem — Dar aş dori să nu spuneţi nimic lordului Lucas despre întâlnirea noastră, am spus Altfel va crede că lucrăm pe la spatele său în această afacere Şi este o persoană care adesea arborează un aer de persecutat, aşa că nu vreau să mă obosesc să îi dau explicaţii Jur că face aşa fel încât să fie apreciat drept cea mai problematică persoană pe care am cunoscut-o vreodată — L-am întâlnit rareori pe înălţimea Sa, spuse Oates Însă, din ceea ce mi-a spus sergentul Rohan, aceasta este într-adevăr reputaţia sa Dar Excelenţa Sa poate fi sigură că nu voi spune nimănui despre conversaţia noastră Şi aştept cu nerăbdare să o întâlnesc din nou pe Excelenţa Sa, poate atunci când Anglia va deveni un loc mai bun — Fără catolici, vrei să spui Oates se plecă, dându-şi oribilul acord tacit — Amin pentru asta, spuse el După care Newton închise uşa trăsurii şi ne îndepărtarăm, mult prea îngroziţi de ceea ce auzisem şi mult prea înspăimântaţi de lucrurile pe care acum le împărtăşeam * Newton vorbea adesea despre povestea ospăţului profan al lui Belshazzar şi despre scrierile secrete pe care Daniel le descifrase Într-adevăr, Cartea lui Daniel era favorita sa din Biblie, fiind plină de profeţii numerice Se întreba de ce acei înţelepţi din Belshazzar nu puteau citi cuvintele: mene, mene, tekel, upharsin „Numărat, cântărit şi divizat ” Poate s-au temut să dea veşti rele regelui, pe când Daniel nu se temea decât de Dumnezeu Newton mi-a spus odată că în aramaică aceste cuvinte mai însemnau şi trei monede: o mina de aur, un tekel de argint (care era echivalentul aramaic al lui shekel) şi peres de alamă, care nu valora decât o jumătate de mină; şi că aceasta a fost prima glumă ţinută minte, fiind un calambur al celor trei monede şi că ar trebui să mi-l imaginez pe Daniel spunându-i lui Belshazzar că regatul său nu valora nici trei şilingi Şi de ce nu valora nici trei şilingi? Pentru că Belshazzar era destul de prost ca să închine un pahar zeilor din aur, argint şi bronz, folosind un vas dintr-un metal pe care tatăl său Nebuchadnezzar îl luase din templul din Ierusalim Această anecdotă deosebită spune multe despre Newton: în aceasta constă interesul său în numismatică, stimulat de prezenţa lui în Monetărie; dar o importanţă mai mare o are însemnătatea cuvintelor în sine – „numărat, cântărit, divizat” – care cuprind chiar filosofia lui Newton şi contribuţia sa adusă lumii Dacă stau să mă gândesc, întreaga viaţă a lui Newton poate fi comparată cu acea mână lipsită de trup care atât de mult a uimit toţi prorocii şi astrologii regelui pentru că avea atât de puţin interes pentru propriul trup încât, dinspre partea asta, ar fi putut foarte bine să nu existe deloc Aidoma profetului Daniel, Newton avea o părere foarte proastă despre profeţi şi în general despre înţelepţi; şi critica în mod deosebit pamfletul domnului Defoe care semăna atât de mult cu prezicerea făcută de astrologul francez Michel de Nostradamus – a cărui faimă era şoptită, deşi era mort de mai bine de o sută de ani – că ar fi vorba de o conspiraţie pentru uciderea regelui William — Nici un om nu poate prevedea viitorul, spuse Newton când ne întoarserăm în Monetărie, după ce citise pamfletul cu voce tare în trăsură Numai Dumnezeul din Ceruri poate dezvălui secretele lumii, prin oameni, cei care sunt aleşi drept instrumente El este cel care face cunoscut ce urmează să se întâmple Dar este dat omului să înţeleagă cuvântul Domnului numai prin cercetare ştiinţifică şi observaţie corespunzătoare, nu prin horoscop şi alte magii prosteşti Cu toate astea, oamenii obişnuiţi sunt foarte creduli în marea lor ignoranţă Şi sunt gata să creadă în asemenea prostii Prin urmare este sarcina ştiinţei să exorcizeze aceste lumi bântuite de diavoli şi să aducă lumina în zonele pline de superstiţii Până atunci, omul va fi victima propriei idioţenii, pradă unora ca Nostradamus, ale cărui profeţii par exacte numai în virtutea stilului lor criptic şi conţinutului ambiguu Astfel încât mi se pare normal să găsim sperjuri şi ticăloşi ca Titus Oates şi domnul Defoe folosindu-se de şarlataniile francezului Pentru că în asta constă adevărata muncă a unui horoscop: în a unelti pentru mincinoşi şi impostori — Dar domnul Defoe al nostru este un om deştept, admise Newton Un prozelit dintre cei mai îndemânatici Dă vina lipsei de monede pe aurarii romano-catolici, care strâng cât mai multe lingouri La fel s-a întâmplat la Paris în 1572, când moneda a fost la fel de depreciată şi se bănuia că hughenoţii au dosit bani, pentru că reputaţia lor în domeniul afacerilor era prea bine cunoscută De asemenea, domnul Defoe menţionează că ducele de Barwick vine din Franţa cu o armată irlandeză de iacobini, ceea ce cu siguranţă va provoca multă panică Nu există nimic asemănător cu ameninţarea irlandeză pentru a face un englez neliniştit şi plin de resentimente Şi dacă Whitehall va fi incendiat în timp ce acest pamflet este pus în circulaţie, atunci nu se poate spune ce se va face în numele protestantismului Mai ales dacă vor fi puse arme la dispoziţia mulţimii — Trebuie să împiedicăm apariţia acestui pamflet şi să-l anunţăm pe lordul Halifax A doua zi dimineaţă, mai mulţi poliţişti ne însoţiră pe Newton, domnul Hall şi pe mine la Bartolomeu Close, pe Smithfield Înarmaţi cu un mandat, am intrat în locuinţa domnilor Woodward şi Downing pe care Oates îi numise ca fiind tipograful şi editorul implicaţi în complot şi, sub supravegherea Actului Foilor de Metal, am sechestrat presa de tipar sub pretextul că este folosită drept presă pentru baterea monedelor Protestând cu vehemenţă, Woodward şi Downing au insistat că presa lor pur şi simplu nu putea fi folosită pentru nimic altceva decât pentru tipărit pamflete, ceea ce îi dădu lui Newton scuza de a reţine şi toate acele pamflete, spunând că pamfletele lui Woodward vor folosi drept dovadă pentru a susţine afirmaţia sa că presa este folosită pentru tipărire, nu pentru batere de monede Era un motiv destul de ingenios şi cea mai vicleană întorsătură a acţiunii, dar nu dură prea mult, pentru că mai târziu se află că vreo câteva duzini ale incendiarului pamflet fuseseră deja distribuite în Londra După mai bine de o zi, am mers cu trăsura spre Bushey Park, pentru a-l vedea pe lordul Halifax A fost prima dată când am vorbit cu Înălţimea Sa, deşi îl văzusem adesea la Trezorerie şi la Whitehall, iar Newton mi-a cerut să-l însoţesc din cauza gravităţii lucrurilor pe care trebuia să le spună Înălţimii Sale – îngrijorat fiind că s-ar putea să nu fie crezut, povestea fiind atât de fantastică Charles Montagu, conte de Halifax, avea vreo treizeci şi cinci de ani Pentru o vreme, fusese membru al Colegiului Trinity de la Cambridge unde, în ciuda diferenţei de vârstă, el şi Newton deveniseră prieteni Halifax fusese unul dintre acei semnatari care îl îndrumaseră pe prinţul de Orania să îşi reclame drepturile sale şi ale reginei sale la tronul Angliei; şi ea în mod sigur nu îi iubea pe catolici În aparenţă, era un bărbat foarte frumos, iar conacul de la Apscourt era şi el foarte frumos, şi am fost foarte impresionat de el acolo, pentru că mi-a arătat multă curtoazie şi a remarcat că unul dintre numele sale era chiar Ellis, şi cum, odinioară, poate am fost înrudiţi Ceea ce m-a făcut să îl plac foarte tare Lordul Halifax ascultă foarte atent povestea lui Newton şi, când termină, aduse el însuşi o sticlă de vin pentru noi toţi — Este monstruos, remarcă el, că aşa ceva se întâmplă aici, în Anglia, în acest secol — Într-adevăr monstruos, aprobă Newton — Cu siguranţă au uitat cum Franţa a fost condamnată de întreaga Europă pentru felul în care i-a măcelărit pe acei bieţi hughenoţi Dacă, aşa cum spune Dionisie, istoria este filosofia exemplelor, atunci este clar că exemplul a fost uitat, şi filosofia nu a fost însuşită — Înălţimea Voastră o spune prea bine, spuse Newton Mi-am luat libertatea de a pregăti o listă cu acei bărbaţi care credem că sunt implicaţi în acest complot Lordul Halifax aruncă o privire pe listă şi abia trecu de primele două nume care o începeau, înainte de a vorbi din nou, foarte sobru — Văd că trebuie să procedăm foarte grijuliu, spuse Înălţimea Sa Pentru că lordul Ashley şi lordul Lucas sunt oameni puternici şi, fără îndoială, vor nega totul; şi chiar împotriva dumitale, doctore, cuvântul lor ar prevala Dar mai avem ceva timp, spui? — Până când pacea va fi încheiată şi regele se va întoarce acasă, spuse Newton Nu cred că vor acţiona până atunci — Atunci trebuie să avem grijă de timpul pe care îl avem, spuse lordul Halifax, şi să facem pregătiri Voi vorbi cu lorzii Somers, Wharton şi Russell Aş vrea ca guvernul să acţioneze ca unul în această problemă foarte delicată Pentru moment, puteţi lăsa aceste probleme în seama mea, domnilor Între timp, doctore Newton, vreau să aveţi cea mai mare grijă de propria persoană, pentru că ar fi foarte rău pentru toate pregătirile noastre împotriva conspiratorilor dacă ceva rău s-ar întâmpla unchiului încântătoarei domnişoare Barton Acest lucru mă surprinse, pentru că nu aveam idee că Înălţimea Sa o cunoştea pe această doamnă — Sunt alături de dumnealui întotdeauna, domnule, am spus Şi sunt înarmat cu spada şi pistolul La fel este şi domnul Hall — Vedeţi? spuse Newton Sunt foarte bine apărat — Asta este bine, spuse Halifax Oricum, doctore, aş vrea să staţi la distanţă de Monetărie până când situaţia asta este rezolvată Dacă Turnul va fi cuprins de o asemenea boală periculoasă, pare o nebunie să te pui în calea ei Deja sunt atâtea sentimente anticatolice în împrejurimile Londrei, încât nu mă îndoiesc că uciderea ta, doctore, ar avea un efect înfiorător asupra populaţiei Nu ar fi nevoie decât ca cineva să apară şi să jure că domnii Ambrose şi Roettier sunt vinovaţi de plănuirea asasinării regelui, pentru a fi scânteia care ar aprinde întregul oraş într-o grozăvie şi mai mare decât Marele Incendiu — Prin urmare, îţi spun, doctore Newton, să stai deoparte de Monetărie şi să laşi aceste lucruri în seama mea Voi veni pe Jermyn Street dacă voi avea nevoie să vorbesc cu dumneata — Dacă aşa credeţi necesar, domnule, spuse Newton, aplecându-se cu graţie Vom face precum spuneţi * Tratatul de la Ryswick care puse capăt războiului a fost anunţat în London Gazette pe data de şaisprezece septembrie şi a fost semnat pe douăzeci În timpul lunii care duse la Tratat şi cea care îi urmă, lucrurile deveniră cumva mai simple la Monetărie pentru că, odată cu semnarea păcii, criza financiară care inflamase ţara dornică de bani pentru război se linişti în mod considerabil Fiind nevoit să-l vizitez pe Newton în Jermyn Street, pentru a conduce afacerile Monetăriei, am văzut-o pe domnişoara Barton din nou Nu am văzut nici un semn că ar fi încă îndrăgostită de mine, în ciuda a ceea ce Newton îmi spusese Comportamentul ei faţă de mine era politicos, dar rece; nu că Newton ar fi observat vreo diferenţă între noi, pentru că era orb la lucrurile dintre bărbaţi şi femei În plus, domnişoara Barton era adesea plecată, deşi nu ştiam unde, pentru că nici ea, nici doamna Rogers, nici Newton nu păreau să creadă important să îmi spună; dar de câteva ori domnişoara Barton şi Newton au fost oaspeţi ai casei lui Halifax în Bushy Park, în timp ce eu rămâneam în Jermyn Street, cu doamna Rogers Însă, în ciuda aparentei sale indiferenţe faţă de mine, era sigur că eram atras de ea, ceea ce este o scuză nefericită pentru felul în care am reuşit să elimin din mintea mea pericolul asupra vieţii lui Newton; şi cum acesta aproape a fost ucis Într-o zi nepotrivit de caldă, maestrul şi cu mine am simţit curajul de a merge pe jos în loc de a merge la treburile noastre într-un mod mai sigur, cu trăsura; dar, indiferent care a fost motivul, era clar că lăsasem garda jos Ne îndepărtam de Whitehall, unde avusesem o întrevedere cu domnul Bradley, un funcţionăraş în biroul lordului Fitzharding, şi cu domnule Marriott, care mărturisise o fraudă privind conversiunea biletelor de bancă în numerar, şi ne îndreptam spre The Leg, o tavernă pe King Street, pentru a revedea declaraţiile, când doi ticăloşi înarmaţi cu săbii au ieşit din Boar’s Head Yard şi s-au apropiat de noi cu intenţii foarte explicite — Aveţi grijă, domnule, am strigat spre Newton şi l-am împins în spatele meu Dacă aş fi fost numai eu, aş fi scos sabia şi m-aş fi implicat, dar pentru că eram doi, nu am avut altă variantă decât să mă folosesc de pistol La vederea acestuia, s-au năpustit pe strada George Yard de pe cealaltă parte a tavernei The Leg şi, crezând că i-am încolţit, i-am urmat până când, răzgândindu-mă, m-am întors pe King Street A fost bine că am făcut asta, pentru că ambii bărbaţi se ascunseseră lângă uşa din spate a tavernei şi acum ieşeau pe uşa din faţă, exact în spatele maestrului meu, cu săbiile scoase Unul dintre ei se năpusti asupra maestrului care, văzând agresorul cu coada ochiului, se răsuci într-o parte, la distanţă de tăiş, care trecu fără urmări prin haina sa Nu am ezitat Nici nu am ratat Pe primul bărbat l-am lovit într-o parte a feţei şi, deşi nu l-am ucis, era sigur că va muri înfometat, atât de mutilată îi era gura Pe al doilea l-am străpuns prin inimă, ceea ce lăsa să se înţeleagă că are una Newton, deşi stropit de sângele unuia dintre atacatori, era nevătămat, dar destul de zguduit, pentru că tremura ca o piftie — Vezi ce i-a făcut hainei, spuse el, trecându-şi un deget prin gaura pe care spada atacatorului i-o făcuse — Mai bine decât să fi fost stomacul, am spus — Adevărat Când descoperise gaura, Newton se simţise obligat să intre în The Leg pentru a bea un pahar de vin ca să îşi calmeze nervii — Încă o dată îţi sunt dator, ţie şi excelentei tale îndemânări de trăgător cu arma, spuse Newton, încă foarte palid Îşi ridică paharul la buze şi îl goli plin de recunoştinţă — Mărturisesc că m-am gândit prea puţin că ar putea încerca să mă ucidă în plină zi Nu cred că cei doi vor încerca din nou, remarcă Newton — Alţii pot încerca, am replicat De acum înainte, nu trebuie să mergem prin oraş decât cu trăsura — Da, spuse el aproape pe nerăsuflate cu teamă Probabil ai dreptate De acum înainte cu trăsura, da Va fi mai sigur Un poliţist al parohiei îşi făcu apariţia, iar Newton îi spuse că cei doi asasini ai noştri fuseseră doi ticăloşi ordinari care încercaseră să fure geanta lui Newton — De ce le-ai spus asta? am întrebat când poliţistul plecase — Pentru că asta aş fi presupus, dacă nu aş fi ştiut despre Complotul Panglicilor Verzi, îmi explică el Nu văd nici un motiv de ce ar trebui să las să se creadă că a fost un atentat asupra vieţii mele Nu trebuie să facem sau să spunem nimic care ar putea alarma conspiratorii, până când lordul Halifax este gata să pornească împotriva lor — Până când se va termina, i-am spus eu, nu trebuie să fiţi singur — Nu, din nou ai dreptate Trebuie să vii în Jermyn Street Cel puţin până când se termină toate astea Şi astfel, pentru o vreme, am locuit din nou în Jermyn Street În cea mai mare parte, domnişoara Barton evita să fie singură cu mine; dar într-o zi, când Newton se odihnea în camera sa, ne-am găsit singuri unul în faţa celuilalt Nu am ştiut cum să abordez subiectul aparentei sale înstrăinări faţă de mine, dar am simţit că trebuie să spun ceva, altfel voi muri — Jucaţi dame, domnişoara Barton? — Nu, mulţumesc, domnule, citesc — Veniţi, nu vreţi să jucaţi? Mi-am îmbunătăţit mult jocul de la ultima întâlnire Învăţ multe din stilul de joc al doctorului Ea întoarse pagina, cu o tăcere elocventă — Domnişoară Barton, am spus în sfârşit, mă încred în ceea ce odinioară s-a petrecut între noi pentru a justifica faptul că vă întreb dacă ar fi posibil ca vreodată să mai priviţi spre mine ca spre un prieten Ea nu spuse nimic, dar continuă să citească din carte — Se pare că nu veţi reuşi niciodată să reuşiţi să mă iertaţi Acum ea se uită la mine peste cartea sa şi bătu din gene — Nu eu sunt cea care trebuie să te ierte, domnule Ellis, după cum cred că deja v-am mai spus foarte clar, ci numai Dumnezeul cel Atotputernic — Dar este nedrept Chiar trebuie adus Dumnezeu în asta? — Lăsaţi-mă să vă întreb ceva, domnule Ellis Încă mai sunteţi într-o dispoziţie atee? — Nu pot, cu toată conştiinţa, să spun că nu sunt — Vă aflaţi sub acoperişul unchiului meu ca oaspete, domnule Ellis; la fel şi eu Trebuie să încercăm să ne înţelegem cât se poate mai bine Dar vă spun asta, domnule Sunt o bună creştină, domnule Ellis, şi părerile dumneavoastră îmi repugnă Astfel, părerile dumneavoastră fiindu-mi respingătoare, este foarte limpede că şi dumneavoastră îmi sunteţi respingător, atâta timp cât le veţi păstra — Atunci este datoria dumneavoastră de creştin să mă ajutaţi să mă întorc la Hristos, am spus — Nu eu sunt cea care trebuie să vă arate greşeala gândirii dumneavoastră Nu asta vă lipseşte, sir Credinţa nu poate fi învăţată, domnule Ellis, ca pe alfabet Trebuie să faceţi asta singur Eu nu o voi face Nu pot În aceeaşi noapte, singur în camera mea în casa lui Newton din Jermyn Street, conversaţia purtată mai devreme cu domnişoara Barton, combinată cu un anume sentiment că ar putea fi comis un alt atentat asupra vieţii lui Newton, făcându-mă neliniştit şi incapabil să dorm, m-am hotărât să ies şi să iau puţin aer în Hyde Park Începusem să cobor scările când mi s-a părut că aud vocea unui bărbat în bucătărie Newton era deja în pat, iar domnul Woston dormea în altă parte Întorcându-mă în camera mea după pistol, am mers la parter să cercetez şi, pe la jumătatea drumului, am auzit din nou vocea bărbatului Ceea ce auzeam nu era un bărbat care spunea ceva, ci mai degrabă un bărbat care mormăia în somn Lângă uşa salonului m-am oprit pentru a-mi încărca pistolul, fiind sigur că era un intrus Răsucind clanţa, am înaintat cu curaj în cameră, cu pistolul întins înaintea mea Imaginea care mi se prezentă era mai îngrozitoare pentru mine decât ar fi putut fi orice altă crimă În lumina lumânărilor care îi dezvăluiau goliciunea, domnişoara Barton îngenunchease în faţa lordului Halifax, care o luase din spate ca orice ticălos obişnuit Ea scoase un ţipăt când mă văzu în cadrul uşii Văzând pistolul din mâna mea, lordul Halifax se retrase din trupul ei, îşi ridică mâinile în faţa capului şi se văicări în mod jalnic, în timp ce domnişoara Barton încerca să îşi acopere părţile goale cu o faţă de masă Iar eu rămăsesem acolo, fără să spun nimic, doar respirând ca un taur furios Aproape că am pus pistolul la propria-mi tâmplă pentru a trage, atât de mare era durerea şi dezamăgirea pe care le simţeam Dar, după o clipă sau două, mi-am pus deoparte pistolul şi, cerându-le iertare pentru că i-am speriat de moarte, le-am explicat că am crezut că este un intrus, şi apoi m-am scuzat Nici ea, nici el nu au spus nici un cuvânt; însă situaţia lor acum era evidentă pentru mine Newton avusese dreptate: nepoata sa era îndrăgostită; dar nu de mine Lordul Halifax era cel pe care îl iubea Nu mai puteam rămâne în casa aceea Şi nu pentru prima oară, am mers pe jos din Jermyn Street spre Turn, într-o stare abjectă de dezamăgire, fără să îmi pese dacă m-ar fi omorât cineva De fapt, mi-aş fi întâmpinat moartea cu bucurie Pentru că această nedreptate era prea mult pentru mine Cum putea cea care îmi propovăduise despre viaţa de bun creştin să se dăruie unui alt bărbat, după numai ce, cu o lună sau două mai devreme, se dăruise, mai mult sau mai puţin, mie? Evident, motivul era clar; el era lordul Halifax, iar eu eram numai bietul Christopher Ellis Mai bine să fii amanta unui conte, decât nevasta unui sărman După această noapte îngrozitoare, domnişoara Barton numai arareori era acasă în Jermyn Street când soseam, şi cel mai adesea în casa lui Halifax din Bushey Park, aşa că eu şi ea nu am mai fost aproape niciodată siguri din nou Chiar şi acum, treizeci de ani mai târziu, încă mă doare să scriu despre asta Însă acestea sunt doar fleacuri faţă de partea importantă a poveştii mele, care încă nu s-a terminat; şi trebuie să povestesc cum spionii noştri şi cei ai Guvernului au menţinut supravegherea lui Oates şi a restului conspiratorilor, astfel încât la începutul lui noiembrie, când regele nostru trebuia să se întoarcă pe paisprezece noiembrie, guvernul era gata să acţioneze în cel mai subtil mod Acele câteva copii ale pamfletului domnului Defoe cu presupusa profeţie a lui Nostradamus care reuşiseră să fie puse în circulaţie apucaseră să trezească o agitaţie importantă printre londonezi şi se vorbea mult despre o conspiraţie împotriva regelui; şi prin urmare era clar că orice fel de mişcare împotriva unei urme de protestantism, indiferent cât de malignă sau extremă, ar fi fost o sursă de provocare a gloatei Astfel, Guvernul a fost obligat să aducă în secret un regiment de soldaţi de încredere din nordul Angliei Acestea fiind făcute, într-o seară, în apropierea întoarcerii regelui din Flandra, în sfârşit am acţionat împotriva conspiratorilor Într-o seară, la începutul lui noiembrie, Newton şi cu mine jucam dame în casa sa din Jermyn Street, când doctorul primi o scrisoare urgentă din partea lordului Halifax Imediat ce o citi, Newton era pregătit de orice — Să mergem, Ellis, ia-ţi pălăria şi mantia, a venit timpul să-i arestăm pe aceşti trădători A început căutarea iacobinilor, îmi explică el Deja s-au făcut arestări Conform scrisorii primite de la domnul Halifax, Turnul este pus sub stare de asediu, mulţi oameni arestaţi fiind şi înăuntru şi în afara pereţilor săi Ni s-a cerut să îl arestăm pe acel ticălos Oates — Domnule, am spus, înarmându-mă până în dinţi, cum se spune, nu vă luaţi o armă? — Dacă aş face asta, cred că ar trebui să mă tem mai mult de mine decât de ticăloşii pe care i-am putea întâlni în seara asta, spuse el, refuzând oferta mea de a lua un pistol Am mers până în Axe Yard, lângă St James Park şi, pe drum, am văzut Londra sub înfăţişarea unui oraş aflat sub asediu Grupuri de oameni pregătiţi mărşăluiau în sus şi în jos pe străzi Gărzile fuseseră schimbate la Whitehall şi Somerset House, fiind amplasate tunuri lângă primul Porţile Templului erau închise, arterele principale erau baricadate, astfel încât am început să mă tem că domnul Oates, auzind şi văzând agitaţia, ne va scăpa — Nu-ţi fă griji pentru asta, spuse Newton A fost urmărit îndeaproape de oamenii lordului Halifax în ultimele săptămâni şi onoarea de a-l prinde pe principalul conspirator ne este rezervată nouă — Însă mulţimea va permite arestarea atâtor protestanţi? am întrebat — S-a răspândit zvonul că toţi cei arestaţi sunt catolici, explică Newton, fie englezi ostili, fie spioni francezi, deşi adevărul este că sunt aceiaşi hughenoţi sau Panglici Verzi care au complotat masacrul romano-catolicilor din Londra Ceea ce, mărturisesc, mi se părea cel mai incorect şi machiavelic mod de a guverna o ţară În afara casei domnului Oates, mi-am scos unul din pistoale din tocul său şi l-am armat, înainte de a lovi cu putere uşa Până acum eram expert în arestări, aşa că îi trimisesem pe oamenii lui Halifax în spatele casei, în caz că Oates încă se mai gândea să ne scape — În numele regelui, deschideţi, am strigat, împingându-l în tot acest timp pe Newton în spatele meu cu mâna liberă, în caz că se va trage dinăuntru În sfârşit, pentru că uşa nu se deschidea, Newton ordonă bărbaţilor Trezoreriei să spargă uşa; după ce făcură acest lucru, cu mare zgomot care îi scoase din casele lor pe toţi locuitorii din Axe Yard, am intrat în căsuţă, urmat, la o distanţă sigură, de Newton şi de toţi ceilalţi Dar casa era goală — Mă tem că pasărea noastră a zburat, am spus, coborând scările, după ce inspectasem partea de sus a casei Aceşti nebuni au făcut o treabă de mântuială Fie asta, fie au fost cumpăraţi Newton cerceta cu atenţie bolul unei pipe de lut — Mă întreb, murmură el, scobind conţinutul cu un deget şi gustându-l — Au lucrat de mântuială, am repetat cu tărie, pentru auzul oamenilor Trezoreriei care erau în casă Pentru că nu cred că au îndrăznit să se lase cumpăraţi — Nu au zburat, m-aş aventura să spun, remarcă într-un final Newton Abia dacă au ieşit Arătă spre o elegantă cutie cu tutun de argint care zăcea pe masă Nu cred că ar fi lăsat asta în urmă, dacă nu ar fi avut intenţia să se întoarcă — Atunci am putea să îl aşteptăm aici, am spus Newton îşi scutură capul — Toată Londra este în mişcare, spuse Va bănui în curând că ceva nu este în regulă cu planurile sale Ar putea auzi ceva care să îl facă să fugă Nu, ar fi mai bine să îl căutăm înainte să se întoarcă aici — Dar cum? am întrebat Nu ştim unde s-a dus Doar dacă nu este la Westminster Hall Newton dădu din cap — E trecut de căderea nopţii Prăvăliile sunt închise acum Nu, am o idee că s-a dus în altă parte — Desigur, am spus La Lebăda cu Două Gâturi, în Turttle Street Sau poate la biserica baptistă din Wapping — S-ar putea să îl găsim acolo, aprobă Newton Sau s-ar putea să-l găsim în alt loc — Mărturisesc că nu văd unde am mai putea căuta în altă parte, am spus — Pipa asta este caldă încă, spuse Newton, dându-mi-o — Da, aşa este, am spus Atunci nu a plecat de prea multă vreme — Întocmai Dar observă, mai ales, învelişul negru, gros de pe vasul pipei Nu este tutun — Pare a fi melasă uscată, am spus, examinând pipa Este cărbune? — Nu, nici cărbune Îţi aminteşti, când l-am văzut pe domnul Oates, că avea degetele destul de înnegrite? Şi cum un miros ciudat îi însoţea persoana? — Da, este destul de ciudat Pentru că mi s-a părut că recunosc acel miros de undeva anume — În Southwark, spuse Newton În locul în care ai fost când l-ai urmărit pe bietul maior Mornay — Da, am spus Cum de aţi ştiut? — Este opiu, spuse Newton, atingând bolul de lut al pipei Paracelsus, şi de ceva vreme şi un farmacist englez, Thomas Sydenham, au învăţat să folosească opiu în vin pentru proprietăţile sale medicinale Este cunoscut sub numele de laudanum Însă olandezii au introdus practica de a fi fumat; iar în Turcia, unde această practică a dobândit teren, se numeşte Mash Allah, care înseamnă „lucrul lui Dumnezeu” — Cei care conduceau casa aceea rău famată din Southwark erau olandezi — Mi-ai spus şi tu asta la momentul respectiv Opiul este folosit în mod eficace împotriva durerii, ceea ce este un dar al Domnului, desigur, dar când este fumat în felul acesta devine un obicei dintre cele mai epuizante Un bărbat, sau chiar femeie, poate suporta mai uşor bătaia, dacă a fumat opiu — Înţeleg ce vreţi să spuneţi, domnule — Toate astea mă fac să bănuiesc că nu la Lebăda cu Două Gâturi din Turttle Street va fi găsit domnul Oates, ci ar trebui să facem bine să-l căutăm în Southwark Nu cumva l-ai pierdut odată pe domnul Oates în timp ce îl urmăreai în Southwark, înainte să ştii cine este cel pe care îl urmăreşti? — Da, domnule, am spus Şi, dacă stau să mă gândesc, nu era foarte departe de bomba în care l-am găsit pe Mornay — Asta ar explica şi de ce Mornay nu te-a recunoscut imediat Probabil că era sub influenţa opiului Chiar tu ai spus că ţi s-a părut beat — Şi eu aş fi fost beat dacă aş mai fi rămas în acel loc Pentru că aburii erau ameţitori — Îţi mai aminteşti locul? — Cred că da — Bine Vom trece pe la Lebădă şi, dacă nu este acolo, vom coborî spre râu şi vom trece cu barca I-am luat cu noi pe oamenii Trezoreriei, deşi probabil că îşi doreau să fi fost în altă parte, atât de mare fusese dispreţul cu care îi trată Newton pentru că îl lăsaseră pe Oates să scape din casa din Axe Yard, chiar de sub nasurile lor Nu era nici urmă de ticălos la Lebăda cu Două Gâturi de pe Turttle Street; şi în curând eram dincolo de râu, în Southwark unde, ca şi mai înainte, ceaţa se aşternea peste acoperişurile joase şi peste hornurile crenelate Erau puţine lumini care să alunge întunericul pentru a ne găsi calea, şi o dată sau de două ori alunecarăm în noroiul mlaştinilor, astfel încât eram uzi şi murdari de noroi când i-am ghidat, cât de bine mi-am amintit, spre casa Olandezului Newton trimise doi dintre oamenii Trezoreriei prin spatele casei, în caz că Oates ar fi încercat să fugă, şi îi avertiză că vor plăti scump dacă-l lasă să le scape Apoi, scoţându-mi din nou pistoalele, al bătut la uşă în numele regelui În cele din urmă, uşa îmi fu deschisă de aceeaşi codoaşă pe care am recunoscut-o de data trecută Care, văzându-mi pistoalele, strigă un nume – încă nu ştiu care – moment în care un câine uriaş ieşi grămadă din cealaltă încăpere, lătrând furios, ceea ce mă cam luă prin surprindere Şi cu siguranţă că animalul mi-ar fi sărit direct la gât, mie sau doctorului Newton, dacă nu aş fi descărcat ambele pistoale în el, omorându-l pe loc Încă mai tremuram ca frunza când am intrat în încăpere, care duhnea a opium – căci acum ştiam ce este Am postat încă doi oameni la uşa din faţă, am căutat sus şi am găsit câteva separeuri şi în fiecare dintre el, pe câte un pat împuţit, câte un bărbat sau câte o femeie fumau din acel Mash Allah, lucrul lui Dumnezeu, despre care Newton îmi povestise mai devreme Spre marea mea uşurare, aproape prima persoană peste care am dat era acea aşa-zisă călugăriţă, biciuită în încăperea de la subsol pentru plăcerea celor care o priveau; era în viaţă, deşi era atât de ameţită de pipa pe care o fuma încât cu greu ceea ce ducea putea fi numită viaţă; era limpede că-şi acceptase degradarea pentru plăcerea şi uitarea pe care i le aduceau pipa pe care o ţinea acum între degetele înnegrite Oates însuşi zăcea în separeul de lângă ea, înconjurat de spiritul rău al opiumului pe care-l fuma Văzându-ne şi auzind că avem mandat, se ridică încet în picioare; dar dacă ne-am fi aşteptat ca el să simtă teamă şi să nege acuzaţiile – căci adevărul era că ne obişnuisem ca cei pe care îi arestam să se teamă şi să nege orice acuzaţie – ne înşelam, căci Oates era de o pasivitate nemaiîntâlnită şi acceptă fără să protesteze cătuşele pe care i le-am pus în jurul încheieturilor — Ne-am mai întâlnit, nu-i aşa? spuse Oates în timp ce ieşeam Credeam că sunteţi lordul Ashley, când de fapt eraţi servitorul lui În acel moment, unul dintre oamenii Trezoreriei ni se adresă: — Unde mergem acum, doctore? întrebă el — La Whit, spuse Newton Ochii aproape inerţi ai lui Oates sclipiră ca nişte cărbuni încinşi: — Sunt onorat, spuse el înclinându-şi capul în direcţia lui Newton, să fiu arestat de marele doctor Newton Mi se păru că Oates zâmbea ca un şarpe somnoros, lucru care îmi stârni curiozitatea în timp ce ne întorceam spre fluviu Când în sfârşit ajunserăm la barcă şi traversam deja fluviul înapoi, nu m-am mai putut abţine — Păreţi destul de optimist, domnule Oates, am spus, în ciuda faptului că aţi fost arestat, complotul a fost descoperit şi sunteţi pe punctul de a fi închis — Domnule, spuse el rânjind, căci nu ştiu cum să vă spun altfel, eu şi Whit suntem cunoştinţe vechi Dar nu cred că am să stau prea multă vreme acolo, căci spiritul protestant este acum mai puternic ca niciodată împotriva romano-catolicilor din această ţară — O să mai vedem, murmură Newton — Pot să întreb dacă ne-a trădat cineva? — Doar neglijenţa voastră, spuse Newton — Cum aşa? — V-am descifrat scrisorile Oates părea neîncrezător — Dacă e aşa, doctore, n-am să te întreb decât care era cuvântul-cheie pe care îl foloseam — Cu plăcere Era „sânge” Oates fluieră admirativ — Atunci e adevărat ce se spune, că sunteţi cel mai inteligent om care a trăit vreodată — Da, l-am descifrat, spuse Newton, dar tot aş vrea să mai ştiu multe despre felul în care a fost creat Oates aşteptă o clipă, până când surpriza făcu loc concentrării — Cifrul original a fost creat de un diplomat francez, Blaise de Vigenère, în 1570 A fost secretarul regelui Carol al IX-lea, până când s-a descoperit că era hughenot, după care a părăsit curtea şi s-a dedicat descifrării codurilor Munca sa a fost continuată de domnul René Descartes — Vreţi să spuneţi René Descartes, filosoful? spuse Newton — Da, domnule Locuia în Poitiers, student fiind, când Poitiers era încă hughenot Exact când l-am întâlnit Eram atunci la un seminar francez — Dar domnul Descartes a fost romano-catolic, nu-i aşa? — Familia domnului Descartes a fost romano-catolică, dar Descartes a avut multe legături de familie cu hughenoţii şi toată viaţa sa a fost prieten bun cu religia noastră protestantă Domnul Descartes a fost cel care a perfecţionat codul De Vigenère şi l-a făcut inaccesibil, până în ziua în care dumneavoastră l-aţi soluţionat, doctore — Atunci triumful meu este complet, spuse Newton Pentru că l-aş fi putut învinge pe Descartes, dintre toţi oamenii — Fără îndoială că veţi fi pe deplin răsplătit pentru silinţa dumneavoastră De lordul Halifax — Faptul că ştiu că m-am luptat cu mintea lui Descartes este însăşi recompensa, spuse Newton — Haideţi, sir, spuse Oates Este prea bine cunoscut că sunteţi preferat de lordul Halifax Se şopteşte deja că, atunci când domnul Neale va părăsi Monetăria, veţi fi următorul director — Un zvon neadevărat, replică Newton Uite, cel puţin dumneavoastră aveţi un avantaj asupra mea, minciunile şi veştile false fiind mărfurile propriului dumneavoastră negoţ — Dar nu vă este ciudă, domnule? Să ştiţi că motivul pentru care sunteţi preferat nu constă în derivatele dumneavoastră şi în gravitaţie, nu, nici măcar în excelenta dumneavoastră minte? Nu vă cade greu, domnule? Cunoaşteţi adevăratul motiv pentru care prosperaţi? Newton rămase tăcut — Chiar şi în acest întuneric îl văd clar pe faţa dumneavoastră, continuă Oates — Tăceţi, domnule, îi ordonă Newton — Nu pot spune că vă port pică, domnule Probabil că şi eu aş face la fel — Tăceţi, vă rog, insistă Newton — Ce om în situaţia noastră nu ar schimba virtutea drăguţei sale nepoate în avantajul carierei sale? Se spune că lordul Halifax este destul de prins de fată Că a transformat-o în amanta şi târfa lui Lordul Lucas a auzit asta de la lordul Harley, care a auzit de la însuşi Halifax Ea are şaptesprezece ani, nu-i aşa? Acum este o vârstă potrivită pentru o fată Păsărică ei nu mai este aşa de tânără Nici prea bătrână Este ca o roşie care încă mai are puţină cruditate în ea Dulce şi fermă Şi este şi o fată de calitate, aşa că păsărică ei este una curată Pentru că sunt multe codoaşe care fac pe virginele Dar cele adevărate sunt altceva Şi cine altcineva şi-ar putea permite asemenea plăceri, dacă nu un bărbat bogat ca lordul Halifax? Pentru că preţul pe care l-a plătit este faptul că vă preferă, doctore — Este o minciună nenorocită, domnule Spunând asta, Newton îl lovi pe Oates, pălmuindu-l cu putere peste faţă, fiind pentru prima şi ultima oară când făcea aşa ceva Oates îşi plecă fruntea — Dacă spuneţi dumneavoastră, domnule, vă voi crede, chiar dacă întreaga Londră nu o face După aceea am rămas tăcuţi cu toţii Eu mai mult decât toţi ceilalţi Însă părerea mea era deja că, dacă domnişoara Barton devenise târfa lordului Halifax, nu avea nici un alt motiv decât că îşi dorise să fie * Prin urmare, era mare dezastru în ţinutul cel mai apropiat Deşi, în faţa propriului dezastru, trebuie să mărturisesc, cu greu îmi mai păsa Dar era şi mai rău, aşa că s-au făcut prea puţine după aceea pentru a pedepsi principalul şef al bandei acestor bărbaţi răzvrătiţi, încât s-ar fi crezut că erau câţiva în Guvern care erau în legătură cu cei care au încurajat această nenorocire Ceea ce ar explica de ce Oates rămăsese atât de calm în faţa distrugerii planurilor sale Cel puţin asta credea Newton când am discutat situaţia, mai târziu; şi spunea că adesea se întâmplă aşa, că oamenii simpli sunt ţinuţi responsabili pentru faptele lor, în timp ce mai-marii lor scapă basma curată Titus Oates a fost acuzat nu pentru trădare sau revoltă, ci pentru datorii; în 1698 a fost eliberat şi, în mod total nejustificat, i s-a dat o sumă totală de cinci sute de livre şi trei sute de livre pe an de la Oficiul Poştal, în loc de pensie Nici o explicaţie a acestei întâmplări nu a fost găsită vreodată de Newton Sau cel puţin nu una care să mă satisfacă Dar pare destul de sigur că Oates şi-a continuat activităţile de răzvrătire, pentru că Whitehall Palace a fost ars până la temelii pe 6 ianuarie 1698 şi numai Banqueting House a rezistat Se spunea că o spălătoreasă olandeză fusese neglijentă cu un fier de călcat încins Mult mai târziu, Newton a fost informat că femeia nu era deloc olandeză, ci o franţuzoaică hughenotă Nu au fost întreprinse acţiuni împotriva lorzilor Ashley şi Lucas Nu au fost nici măcar arestaţi Lucas a rămas lord locotenent şi l-a primit pe ţarul Petru cel Mare în timpul vizitei sale regale la Turnul Londrei din februarie 1698 Lordul Ashley a renunţat în 1698 la funcţia de membru al Parlamentului Mulţimii şi a urmat tatălui său ca al treilea conte de Shaftesbury în 1699 S-a retras complet din viaţa publică în iulie 1702, după venirea la tron a reginei Anne John Fauquier rămase Maestrul Deputat al Monetăriei, în timp ce sir John Houblon deveni chiar Guvernator al Băncii Angliei Regele se întoarse în Anglia, debarcând la Margate, duminică, 19 noiembrie 1697 Plouase aproape fără încetare, dar vremea scăzuse prea puţin entuziasmul tuturor englezilor loiali întoarcerii lui William; în toată Londra băteau clopote şi nu mai trebuie spus că se auzeau focuri de armă în Turn, iar din cauza zgomotului, tavanul se dărâmă la mine acasă Două zile mai târziu, regele se întoarse la Londra, într-o procesiune fastuoasă, deşi mulţi dintre cei care şi-o amintesc spun că nu a fost atât de fastuoasă ca cea a întoarcerii regelui Carol Marţi, 2 noiembrie, era Ziua Recunoştinţei pentru pace şi, în ciuda vremii la fel de umede, au fost artificii pe înserat Următoarea zi, mulţi hughenoţi francezi au fost arestaţi ca presupuşi iacobini, care au fost judecaţi pentru înaltă trădare În curţi închise largului public, au protestat cu putere că nu sunt iacobini, nici romano-catolici, dar cererea lor de a dovedi că nu sunt papistaşi prin supunerea la testele sacre sub jurământ a fost ignorată, spunându-se că sunt cinice şi perfide încercări de a contracara justiţia De fapt, era vorba de mica şi desăvârşita justiţie În acel decembrie, procesele au fost mai mult spectacole decât substanţă, iar sentinţele, folosind cuvintele lui Shakespeare, o inevitabilă concluzie Mai mult de o sută de oameni au fost transportaţi în Americi, dar şase, incluzându-i pe Valliere şi Rohan, au fost condamnaţi la moarte Duminică, 5 decembrie, era prima duminică în care St Paul făcea slujba de când fusese distrusă în incendiul oraşului Lucrul nu era încă terminat, pentru că domul lui Christopher Wren nu era încă gata; dar strana era terminată şi orga arăta şi suna magnific Împreună cu Newton, am asistat la slujbă, domnul Knight predicând din Epistola lui Iuda, versetul 3, în care fratele lui Iacob îi îndeamnă pe creştini să lupte cu nesaţ pentru credinţa pe care odinioară era pogorâtă asupra sfinţilor Domnul Knight alătură acest text doctrinei sociniene care era doar la un pas de cea a arianismului maestrului meu După ce ne întoarserăm la Monetărie, câteva zile mai târziu, după o absenţă de câteva săptămâni, Newton primi un mesaj de la sergentul Rohan – care era ţinut la Newgate, unde reputaţia lui Newton de a obţine iertarea celor care îi dădeau informaţii era atât de cunoscută – care dorea să se întâlnească cu el, pentru a-i împărtăşi un mare secret — Ce? Un alt secret nenorocit? am spus — Este vorba de Turn, spuse Newton, ca şi cum asta ar fi fost singura explicaţie de care avea nevoie Ceea ce era chiar adevărat Turnul era mai mult decât o închisoare şi un loc sigur pentru metalul folosit pentru monede; mai era şi o stare de spirit, o atitudine care îi influenţa pe toţi cei care veneau în contact cu pereţii ei Chiar şi acum sunt bântuit de amintirea ei Şi dacă vei vorbi cu fantoma mea, va trebui să mă cauţi acolo, pentru că în Turn am murit Nu trupul meu, este adevărat, ci inima şi sufletul meu, care cu siguranţă au fost ucise în timp ce eram în Turn Tinerele doamne care doreau să conceapă un copil erau vizitatoare obişnuite ale sălilor de arme ale Turnului, concentrându-se asupra înfigerii unei sule în partea din faţă a armurii regelui Henric al VIII-lea Acum este mult prea târziu, desigur, dar mă întreb de ce nu m-am gândit să îi înţep pieptul pentru a-mi găsi o nouă iubită, poate, chiar să găsesc o nouă viaţă întru Hristos Am mers la Newgate pentru a afla că James Fell, care fusese gardianul-şef, era acum destituit Dar restul rămăsese la fel, Whit fiind încă un loc nefericit, deşi sergentului Rohan nu îi părea rău pentru el, aşa cum te-ai fi aşteptat L-am întâlnit în celula condamnaţilor, din întunericul căreia nu scăpai decât cu lumina lumânării, fără resentimente şi mult prea vesel, ţinând cont că fusese bătut Îl aştepta o soartă îngrozitoare Din moment ce nu spusese nimic în timpul procesului său, începu acum o confesiune completă a crimelor sale despre care aflarăm stupefiaţi tot felul de amănunte Şi a fost cea mai extraordinară mărturisire pe care am auzit-o vreodată în acel loc îngrozitor — Ceea ce am făcut, am făcut pentru că am crezut că este corect, spuse el Masacrul de ziua Sfântului Bartolomeu a planat deasupra toată viaţa mea Şi toţi hughenoţii protestanţi au mai multe motive decât oricare altcineva să îi urască pe papistaşi Îi urăsc pe catolici aşa cum alţi oameni urăsc tunetul sau ciuma, şi aş pierde cu bucurie veşnicia sufletului pentru a-i vedea pe toţi morţi — George Macey nu a fost catolic, spuse Newton Şi nici maiorul Mornay — Bietul Macey, spuse Rohan Îmi pare rău că a fost ucis Căutând falsificatori de monede în Turn, a dat peste complotul nostru, probabil aşa cum aţi făcut şi dumneavoastră; şi am crezut că ne va trăda, când va ajunge să înţeleagă mai multe din cele care se întâmplau Când a fost găsită asupra sa una din scrisorile noastre codate, soarta lui a fost pecetluită Domnul Twistleton, care era armurierul Turnului, a fost cel care s-a ocupat de tortură, la instrucţiunile maiorului Mornay, ca să aflăm exact cât de mult ştia şi cui mai spusese; şi dacă cifrul fusese descoperit Cred că strigătele lui Macey i-au afectat judecata domnului Twistleton, pentru că mintea lui nu a mai fost niciodată aceeaşi N-am mai menţionat diagnosticul lui Newton cu privire la nebunia lui Twistleton – sifilisul său – de teamă să nu opresc explicaţiile sergentului — Oricum, Mornay era nebun, continuă el Un individ neglijent şi, deşi am fost amândoi sclavi pe o galeră franceză, nu regret prea mult că l-am ucis Era un gen de om pervertit şi a devenit foarte instabil, aşa că era riscant, după cum vedeţi După ce am văzut ceea ce am văzut în mlaştinile din Southwark, mi s-a părut mult mai uşor să recunosc faţă de mine acest adevăr — Trebuie să mai ştiţi că şi dumneavoastră şi tânărul aici prezent eraţi trecuţi pe listă ca să fiţi ucişi — Ştiu, spuse Newton Unele dintre scrisorile pe care le-am tradus vorbeau despre acest lucru — Şi totuşi aţi venit aici? — Nu-ţi purtăm pică, spuse Newton Nu-i aşa, Ellis? — Deloc — Dar cine erau cei doi care au încercat să mă ucidă? întrebă Newton — Asasini plătiţi, domnule Nişte lepădături Nişte falsificatori de bani care vă purtau pică Domnul Valliere aştepta în tavernă, ca să spună că i-a recunoscut pe bătrânul Roettier şi pe domnul Ambrose din Turn când v-au ucis, spuse sergentul şi scuipă De multe ori am vrut să-l omor pe Roettier Toată familia lui împuţită e un cuib de spioni catolici Singurul motiv pentru care a rămas în viaţă este că m-am gândit că ar fi mai util cauzei noastre dacă rămâne în viaţă, ca să poarte vina pentru toate — Dar cine ar fi crezut că un bătrân ca el ar fi putut omorî pe cineva? am întrebat — În vremuri ca acestea, oamenii cred ce vor să creadă Newton încuviinţă din cap — Şi dumneata ce crezi, sergent? — Ce vreţi să spuneţi? — Eşti socinian, nu? — Da, domnule, dar rămân un bun protestant — Sunt de acord cu Domnia Ta Şi pentru că eşti condamnat, am să-ţi spun că împărtăşesc multe din credinţele dumitale, căci sunt de convingere ariană — Dumnezeu să te binecuvânteze pentru asta, doctore — Dar cred că am ales un moment nepotrivit să ne facem din nou intrarea în lume, căci se pare că lumea s-a cam săturat de dispute între secte religioase — E adevărat, domnule E sătulă şi indiferentă Nu m-am gândit niciodată că voi fi condamnat ca un nenorocit de iacobin sau romano-catolic — Lorzii nu ar fi îndrăznit să te condamne ca protestant, spuse Newton Nu acum, când ştiu ce simt oamenii din ţară faţă de catolici Şi totuşi, trebuie să-ţi spun că eu consider că eşti condamnat pe drept Căci ai fi ucis atâţia oameni, încât Anglia ar fi avut de îndurat un oprobriu mai mare decât cel în care a fost aruncată Franţa după Noaptea Sfântului Bartolomeu, când hughenoţii au fost masacraţi Şi sunt convins că asta ar fi fost scuza perfectă pentru regele Ludovic să rupă pacea pe care tocmai am încheiat-o Dar ca să fii pedepsit pentru păcatele celor mai mari ca tine, şi nu pentru ale tale, mi se pare nedrept Hristos cere doar să-i urmăm exemplul vieţii, nu şi sensul morţii La aceste cuvinte, nu m-am putut abţine să nu spun că cei bogaţi au mănuşi parfumate cu care să-şi ascundă mâinile murdare Şi când spuneam asta, mă refeream nu doar la lorzi, ci şi la Newton însuşi — Şi totuşi, şi eu sunt bogat, spuse sergentul Rohan — Bogat? am exclamat eu Cum aşa? — Cum altfel poţi spune despre un om care ştie unde poate fi găsită comoara Templierilor? — Ştiţi unde e comoara? am întrebat, extrem de incitat de această informaţie — Ştiu Şi am să vă spun dacă mă ajutaţi să ies de-aici — Mă tem că nu pot face nimic pentru asta, spuse Newton Nici chiar în schimbul comorii Templierilor Dar am să pledez să vi se cruţe viaţa în faţa Lorzilor Justiţiei Am să le spun că nu mi se pare corect să fiţi pedepsit când alţii, care v-au sfătuit în această poveste, sunt liberi Şi n-am să fac asta pentru vreo comoară, ci pentru că vă consider mai puţin vinovat decât pe alţii — E tot ce cer Atunci am să vă dezvălui secretul, căci vă cred pe cuvânt Dacă spuneţi că veţi face aşa ceva, ştiu că o veţi face Asta este reputaţia dumneavoastră aici şi în Turn Dar în primul rând am să vă spun despre comoară pentru că împărtăşiţi aceleaşi convingeri religioase ca ale mele şi nu credeţi în Sfânta Treime, ci că Tatăl este mai mare decât Fiul Despre asta vorbeşte comoara — Aş da orice ca să văd acest lucru demonstrat pentru satisfacţia mea, spuse Newton Adevărata cunoaştere este cea mai mare comoară dintre toate Despre asta eram mai puţin sigur; nu fusesem oare mai fericit când eram ignorant? — Dar care este acest secret şi cum de aţi ajuns în posesia lui? întrebă Newton Sergentul Rohan luă o duşcă din sticla de gin pe care i-o adusesem de milă — Binecuvântat să fii pentru asta, băiete, spuse el Păi, sir, pentru a scurta povestea, după capturarea Ierusalimului în 1099, contele Hugh de Champagne, patronul Ordinului Cistercian, s-a dus la Ierusalim şi i-a ordonat vasalului său, Hugh de Payns, să-i găsească pe Bieţii Soldaţi ai lui Iisus Hristos din Templul Mount, acesta fiind locul templului lui Solomon, reconstruit de Herod, distrus din nou de romani Înainte de asta, se spunea că cistercienii căutau ajutorul învăţătorilor greci pentru a traduce anumite texte găsite după capturarea Ierusalimului, care vorbeau despre o comoară ascunsă sub Templul Mount Şi Bieţii Soldaţi care au devenit Templieri au primit ordinul să caute comoara — Au fost multe poveşti despre ce reprezintă această comoară Unii au spus că era vorba despre comoara regelui Solomon, adusă jertfă lui Sheba Alţii că era vorba de Sfântul Graal Alţii cred că au găsit capul îmbălsămat al lui Iisus Hristos Dar nu era nimic din acestea Nu a fost nici Chivotul Legii, lancea care a străpuns pieptul lui Christ, nici arborele genealogic al lui Iisus Hristos Înseşi textele reprezentau comoara, pentru că nu erau nimic altceva decât textele originare, greceşti ale textelor gnostice creştineşti, inclusiv Evangheliile care erau privite ca eretice de către Apostolul Pavel şi care mai târziu au fost suprimate de Biserică, pentru că spun că Iisus a fost doar un om, că nu s-a ridicat din morţi, şi că dogma creştină stabilită nu este decât o blasfemie a învăţăturilor despre Adevăr şi Rău Din cauza asta Templierii au fost acuzaţi de erezie şi blasfemie: pentru că deţineau cărţile interzise ale Noului Testament Şi pentru că le traduseseră din greacă în latină Pentru că, în cartea diavolului, erau acuzaţi de a fi posedaţi Acesta este motivul pentru care au fost persecutaţi în întreaga Europă şi arşi pe rug Newton arăta ca lovit de fulger, ca şi cum ar fi înlăturat întunericul şi s-ar fi înfăşurat în lumină — Aceasta este comoara, continuă sergentul Rohan triumfător Asta este ceea ce regii creştinătăţii au încercat atât de nerăbdători să afle: cărţile Templierilor Şi din cauza asta urâm Biserica Romano-catolică, pentru că romanii sunt cei care au suprimat adevărul pentru sute de ani Mulţi hughenoţi au fost descendenţi ai Templierilor Prin urmare, avem două motive să urâm papistaşii, pentru că ei ne-au persecutat de două ori — Dar ce alte Evanghelii mai pot fi? am întrebat — Oare Hristos nu a avut doisprezece apostoli? spuse sergentul Rohan dispreţuitor Şi cu toate astea, sunt numai trei Evanghelii ale apostolilor care se regăsesc în Noul Testament Unde sunt Evanghelia lui Filip, Evanghelia lui Toma, Evanghelia lui Petre, Evanghelia lui Ilie? De fapt, unde este Evanghelia Mariei Magdalena? — Maria Magdalena? repetă Newton Există aşa ceva? — Da, spuse sergentul Rohan Ea este cea care a spus apostolilor lucrurile care le-au fost ascunse, pe care Hristos însuşi i le spusese Dar cel mai mult vei vrea să îl citeşti pe Petru, domnule Pentru că el este cel care vorbeşte cel mai puternic împotriva creştinătăţii lui Pavel Petru este cel care se referă la Iisus ca la un om mort Aflând asta, în sfârşit veţi şti adevărul, veţi fi liber — Dar unde sunt aceste cărţi? întrebă răguşit Newton — Sunt cuprinse într-o singură carte din biblioteca Turnului, spuse sergentul Rohan O copie a cărţii a fost adusă de Templierii care au fost închişi aici şi a fost ascunsă sub altar în St John, capela evanghelistă care acum este bibliotecă Cel mai sigur loc pentru carte s-a crezut a fi chiar sub nasurile persecutorilor lor Şi acolo a rămas de atunci — Dar unde este acum? întrebă Newton Pentru că altarul a dispărut — În galeria tribunei, deasupra locului pe care a stat odinioară altarul, este o fereastră În fereastră este o cutie simplă de lemn în care veţi găsi cartea Mulţi înţelepţi care au fost în Turn au citit cartea Templierilor, deoarece informaţii despre existenţa ei au fost date numai acelor care nu au luat cartea şi care erau ei înşişi educaţi sau persecutaţi, sau ambele Sir Thomas More, Wizard Earl, sir Walter Raleigh, sir Francis Bacon, ca să numesc doar câţiva Abia credeam ceea ce auzeam; şi nu voiam decât ca domnişoara Barton să fi fost prezentă să audă cele spuse de sergent, să vadă privirea de pură fascinaţie care lumina faţa lui Newton I l-aş fi arătat şi aş fi întrebat-o dacă încă mai era convinsă că unchiul ei era bunul anglican pe care îl credea — Ce? am spus Nici un pic de aur? Ceea ce îmi atrase o privire dispreţuitoare din partea maestrului — Nu toţi cei care ştiau despre cartea Templierilor au fost interesaţi de comoara pe care o conţine, spuse sergentul Sir Jonas Moore ştia despre carte, dar nu a fost interesat de adevăr Numai de aur A găsit ce aur era, în cutia în care era şi cartea Dar credea că va fi mai mult — Şi Sfânta Cruce? întrebă Newton Şi Orion vânătorul? Sergentul Rohan păru uimit şi mai luă o duşcă din sticlă — Ele nu aveau nici o însemnătate pentru Templieri? insistă Newton, care se referea la crucea pe care i-o arătase domnul Pepys — Numai cea cu care au fost înmormântaţi Templierii, armele au fost încrucişate pe trupurile lor în semnul crucii, spuse sergentul — E ceva destul de obişnuit, am spus — Da, acum Dar nu şi când a fost înfiinţat Ordinul Templierilor, insistă sergentul Cât despre Orion, în greacă numele său înseamnă munte — Oros, spuse Newton Nu m-am gândit la asta Da, desigur Au fost câteva momente în acest caz în care am fost la fel de orb precum Orion Abia acum întunericul se ridică cu adevărat şi văd toate lucrurile în lumină — Cei asupra cărora se pogoară Spiritul Vieţii, spuse sergentul, când sunt legaţi împreună cu putere, vor fi salvaţi şi vor deveni perfecţi şi vor fi demni de a se înălţa spre acea minunată lumină — Ce scriptură este aceasta? întrebă Newton — Cartea Secretă a lui Ioan, răspunse sergentul Lumina nu este fiul, ci Preaputernicul Dumnezeu, Tatăl Newton dădu din cap — Amin, spuse el uşor — În apropierea Templului Mount din Ierusalim există o moschee mahomedană, spuse sergentul Este aşezată pe piatra pe care Abraham l-a pregătit pe Isaac pentru sacrificiu şi este locul din care profetul lor a urcat spre ceruri Nu am văzut-o Dar am auzit că este o inscripţie care spune „Oh, voi, oameni ai Cărţii, nu depăşiţi hotarele religiei voastre, vorbiţi numai Adevărul despre Domnul Mesia, Iisus, fiul Mariei, este numai propovăduitorul Domnului, şi Cuvântul său cel dat Mariei şi Spiritul cel care ţâşneşte din el Prin urmare, credeţi în Domnul şi în apostolii lui, şi să nu spuneţi Trei Este mai bine să faceţi astfel Pentru că Dumnezeu este numai un Dumnezeu, şi este departe de a fi gloria Sa faptul că ar trebui să aibă un fiu ” — Amin, cu adevărat, murmură Newton Pentru o clipă, păru copleşit Apoi spuse: — M-am gândit prea puţin când am venit aici, sergent Rohan, că ochii mei vor fi atât de larg deschişi Toată viaţa m-am străduit să îmi îndrept privirea spre lumina Domnului şi am crezut că nici un om nu poate vedea mai mult din adevărul său decât mine Dar probabil că ar trebui să fiu mai degrabă un om ca dumneata, care dezvăluie mai mult din El în mine Pentru că Dumnezeu, care ştie cel mai bine puterile omului, îşi ascunde misterele de înţelepţii şi prudenţii acestei lumi, şi le dezvăluie copiilor Înţelepţii acestei lumi sunt prea adesea preocupaţi cu propriile lor imaginaţii şi mult prea mult încâlciţi în planurile acestei vieţi — Citiţi cartea, îl imploră sergentul, şi veţi şti mai multe A doua zi dimineaţă, Newton merse direct la Whitehall pentru a pleda pentru viaţa sergentului Rohan în faţa Excelenţelor Sale; numai că ei nu erau dispuşi să fie iertători, în ciuda încercărilor elocvente ale lui Newton şi, la data stabilită, Rohan şi Valliere şi-au căpătat probabil mult meritata moarte, cu mulţimea batjocorindu-i pe drumul spre Tyburn, ca pentru a anima atmosfera de capcană Nici eu, nici Newton nu am participat la execuţiile celor doi criminali, doar domnul Alingham, dulgherul şi antreprenorul Turnului, care povesti cum călăul era atât de beat, încât încercă să lege ştreangul de gâtul funcţionarului care îi însoţea spre moarte, ceea ce fără îndoială amuzase perechea eretică de protestanţi Nici un om nu a murit atât de lipsit de milă, pentru că era în asentimentul tuturor că cei doi fuseseră implicaţi în complotul în care fusese ucis însuşi regele despre care Nostradamus prevestise în pamfletul pe care Titus Oates ni-l dăduse Când, în sfârşit, Rohan şi Valliere au fost ucişi, capetele le-au fost bătute în doi ţăruşi şi aşezate în capătul nordic al Westminster Hall, spre marea satisfacţie a oamenilor care văzură acest lucru Newton îşi petrecu dimineaţa execuţiei închis cu Evangheliile pierdute pe care le găsise în biblioteca din Turn, după instrucţiunile sergentului Rohan Mi-am spus că Evangheliile Templierilor erau într-o stare destul de bună pentru nişte lucruri în aparenţă atât de vechi şi aproape m-am întrebat dacă nu sunt nişte falsuri, cum se dovedeau a fi numeroase presupuse relicve ale lui Hristos şi ale sfinţilor Cartea era un codex învelit în piele, constelaţia Orion fiind în cel mai frumos mod desenată pe suprafaţa ei – exact cum era crucea pe care domnul Pepys ne-o arătase – şi cuprindea pagini frumos decorate, în latină Când am întrebat dacă aceste Evanghelii eretice erau ceea ce aşteptase, Newton a spus: — Sunt dezvăluite multe lucruri despre natura lui Iisus, despre sectele evreieşti timpurii, despre eternul conflict dintre lumină şi întuneric Îmi este clar că ne este interzis să venerăm doi Dumnezei, dar nu ne este interzis să adorăm un Dumnezeu şi un Domn: un Dumnezeu pentru crearea tuturor lucrurilor şi un Domn pentru a ne salva cu sângele său Nu trebuie să ne rugăm către doi Dumnezei, dar putem să ne rugăm unui Dumnezeu, în numele Domnului, fără a încălca prima poruncă Hristos nu a fost fiul lui Dumnezeu şi nu a fost nici un om obişnuit, ci a întruchipat reîncarnat puterea nemăsurată a lui Dumnezeu A fost îngerul lui Dumnezeu care le-a apărut lui Abraham, Iacob şi Moise, care a guvernat Israelul în zilele Judecăţii Prin urmare, se vede cum profeţia poate fi cel mai important aspect al lui Hristos, nu relaţia lui cu Dumnezeu; şi că, spre adevărata adorare a lui Noe, nu a mai fost nimic altceva adăugat Zâmbi, apoi, după un moment, adăugă: — Pe scurt, simt că voi avea mulţumirea de a părăsi Filosofia mai puţin vătămătoare decât am găsit-o Pe urmă, de fiecare dată era evaziv în privinţa subiectului Evangheliilor Templierilor, aşa că în curând am încetat să i le mai menţionez Cartea Templierilor este încă în capelă, aşa cum am descris Poate că va mai furniza oamenilor răspunsurile pe care le caută Pot să spun că eu nu le-am găsit niciodată din simplul motiv că niciodată nu am citit cartea Pentru că ce ar fi putut să îmi spună o a doua Biblie sau un al doilea Coran? Numai că primele fuseseră greşite Orice sectă contrazice o alta, şi din acest motiv nu a fost nici una care să nu fi făcut vărsare de sânge Toate aceste sisteme religioase create de om sunt greşite, pentru că presupun că înţeleg cum acţionează Dumnezeu Nu văd cum vreuna din ele va ajunge vreodată să îl înţeleagă pe Dumnezeu, când cei mai mulţi dintre noi nu reuşim să ne înţelegem unul pe celălalt Ce şansă are omul să înţeleagă mintea lui Dumnezeu, dacă nu poate nici măcar să îşi imagineze mintea unei femei? După aceea, Newton rareori a vorbit cu mine despre domnişoara Barton; şi nu am fost niciodată invitat în casa lui, cât timp ea era acolo Nu reprezentam un subiect care să poată fi discutat vreodată de ei Ceea ce nu înseamnă că lucrurile spuse de domnul Oates erau fără bază Există o oarecare incertitudine despre momentul exact în care domnişoara Barton a devenit public amanta lordului Halifax, primul Lord al Comorii; dar ceea ce este dincolo de orice îndoială este că, în prima parte a noului secol, nepoata lui Newton, care îşi spunea doamna Barton, şi lord Halifax locuiau împreună în mod oficial, în casa lui din Bushey Park, în ciuda faptului că acesta avea o soţie care încă era în viaţă Lordul Halifax este cel care l-a numit pe Newton Directorul Monetăriei, după moartea lui Neale; şi când Newton a fost numit cavaler de regina Anne, în aceeaşi zi cu fratele lordului Halifax, în 1705, onoarea nu i-a fost acordată pentru serviciile sale în ştiinţă, nici pentru cele aduse Monetăriei, ci pentru serviciile politice aduse în Parlament lordului Halifax – pentru că Newton devenise membru al Parlamentului şi susţinător al lui Halifax în Camera Comunelor în 1701 În mod normal, întotdeauna mi-am amintit de cuvintele lui Titus Oates: că nepoata drăguţă şi nu derivatele şi gravitaţia îl vor propulsa în cariera sa; şi că Newton îi cedase virtutea spre propriul avantaj Ceea ce este indiscutabil este că a făcut un testament, lăsându-i doamnei Barton o moştenire care valora, incluzând casa, după moartea lordului Halifax în 1715 din cauza unei aprinderi la plămâni, în jur de douăzeci de mii de livre sau mai mult Fără îndoială este şi faptul că puternicele rude ale lui Halifax au contestat testamentul, aşa încât casa şi mare parte din bani au rămas familiei Montagu Abia atunci ea s-a căsătorit cu domnul Conduitt * Treizeci de ani au trecut de atunci Newton era bătrân când a murit Toţi înţelepţii îi erau fraţi Îl admira pe Noe Noe l-ar fi luat, cu siguranţă, pe Newton în Arca sa Am fost invitat la funeraliile lui Newton şi, în ciuda faptului că mă simţeam rău, eram hotărât să particip, pentru că îi purtam omului o mare admiraţie, ca toţi cei care au avut inestimabila onoare de a-i cunoaşte mintea Am văzut numeroşi înţelepţi veniţi în Abbey pentru a-l vedea pe Newton odihnindu-se în seara înmormântării sale, fiind prezenţi aproape toţi membrii Societăţii Regale În timp ce clopotul de la Westminster bătea pentru Newton – de nouă ori pentru că fusese om şi de optzeci şi cinci pentru cei optzeci şi cinci de ani ai săi – doamna Conduitt (cea care fusese domnişoara Barton) arăta fiecărei persoane prezente un inel de doliu, în timp de slujitoarea împrăştia boboci de rozmarin, ca amintire, şi pentru a ascunde mirosul morţii care, în ciuda tuturor eforturilor îmbălsămătorului, începea să fie mult prea prezent Când mă văzu, roşi puţin, dar îşi păstră firea — Colonel Ellis, mă mir că puteţi pune piciorul într-o biserică, au fost toate cuvintele pe care mi le adresă Să o văd din nou pe doamna Conduitt la înmormântarea lui Newton şi să o aud vorbindu-mi, era mult prea dureros pentru mine Pentru că era la fel de frumoasă pe cât îmi aminteam şi, deşi era în doliu, am fost destul de atras de ea, pentru că negrul i se potrivea foarte bine şi servea drept contrast propriilor ei culori naturale, în acelaşi fel în care sideful şi lignitul vor scoate în evidenţă aurul Desigur, încă mai eram îndrăgostit de ea M-am căsătorit, la câţiva ani după ce am plecat din serviciul lui Newton şi mi-am preluat comanda; dar soţia mea a murit de friguri, acum vreo zece ani M-a îndurerat doar puţin să o văd pe domnişoara Barton căsătorită cu domnul Conduitt, care era membru al Parlamentului Poate poziţia în societate era tot ceea ce dorise Dacă era aşa, atunci înmormântarea unchiului ei trebuie să o fi bucurat foarte tare Şase membri ai Societăţii Regale au purtat sicriul unchiul ei afară din camera Ierusalimului, printr-o uşă îngustă, în jos, pe cele câteva trepte spre naosul luminat de câteva lumânări din Abbey, pentru prima oară în regat Aceştia erau Lordul Cancelar, ducii de Montrose şi Roxburgh, conţii de Pembroke, Sussex şi Macclesfield Episcopul de Rochester, susţinut de veniturile bisericii şi de cor, a ţinut slujba, în timp ce bocitoarele erau conduse de cavalerul de Bath Veniră mult mai mulţi decât erau obligaţi, totuşi, şi, conform calculelor mele, au fost aproape trei sute de oameni prezenţi acolo în seara aceea, pentru a-l veghea A fost o slujbă frumoasă, de o lumină infinită, pentru că erau atâtea lumânări aprinse, aruncând o splendoare atât de triumfătoare asupra capului meu care părea să îmi amintească de absoluta posibilitate a însăşi infinităţii Şi, în timp ce eram aşezat acolo, gândurile mi se întoarseră la conversaţia pe care o avusese cu doctorul Clarke şi m-am întrebat ce satisfacţie ar fi putut avea Dumnezeu în a ne vedea credinţa în colţii raţiunii? Ce folos ar fi fost în a spune lui Dumnezeu că eram convins de un lucru de care nimeni nu putea fi convins în mod raţional? Oare asta nu transforma credinţa în minciună? Cu cât priveam situaţia în raport cu Newton, cu atât îi înţelegeam propria-i dilemă Credinţa îi cerea să creadă nu ceea ce era adevărat, ci ceea ce lui, a cărui înţelegere era atât de mare, i se părea a fi fals Marele duşman al credinţei sale părea să fie propriul geniu Cum putea el, a cărui viaţă fusese în întregime dedicată înţelegerii, să subordoneze ceea ce îl definea? Poate alchimia dă cea mai potrivită metaforă pentru însăşi credinţa lui Newton în Dumnezeu Pentru că mi se pare că religia lui a fost ca un sfredel – cea mai pură parte, sau partea metalică a unui mineral – care se scufundă până pe fundul creuzetului sau al cuptorului şi astfel este separată de restul materiei Acest capăt este ascuns, iar secretul stă numai în mâinile celor care sunt iniţiaţi Era vorba despre o înţelepciune încă nealterată de revelaţie; toate celelalte religii reprezintă bunul-simţ pervertit de superstiţie Oare asta este ceea ce cred? Mi-ar plăcea să cred în ceva Când se termină slujba, a fost coborâtă o lespede neagră pe mormântul care se află doar la câţiva paşi distanţă de cele ale regilor şi reginelor Angliei Pe urmă toţi am plecat, iar eu am ajuns în Iad, adică în taverna de lângă intrarea în Westminster Hall, în curtea vistieriei; şi acolo m-am mai gândit o vreme la aceste lucruri Am cincizeci de ani Viaţa mi se apropie de sfârşit Uneori mi se pare că îmi simt inima lovindu-se în oasele pieptului Probabil este propria-mi moarte În curând, voi avea toate răspunsurile, dacă trebuie să fie mai multe răspunsuri decât sunt pe Pământul acesta Însă, chiar şi acum cred că cele mai mari răspunsuri dintre toate ne-au fost date de Newton Nota autorului Printre celelalte mari descoperiri ale sale, Issac Newton a fost cel care a definit conceptul modern al masei, esenţial pentru dezvoltarea domeniului din care s-au desprins toate cosmologiile moderne Numai pe baza cunoaşterii vectorului vitezei stelelor, legile lui Newton au permis oamenilor de ştiinţă să deducă distribuţia materiei într-o galaxie din care, în mod normal, între optzeci şi nouăzeci la sută din ea se găseşte răspândită dincolo de discul elicoidal şi nu în forma vizibilă a stelelor şi substanţelor gazoase Ştiinţele moderne ştiu despre acest gen de materie că nu produce şi nu reflectă multă lumină Este numită „materia întunecată” Şi poate fi interesant pentru cititor să ştie că acesta îmi pare cel mai potrivit titlu pentru povestea tenebră şi crepusculară care este prezentată aici Cititorul mai poate observa că cel mai mare om de ştiinţă al Angliei chiar a lucrat pentru Monetăria Regală În 1696, după douăzeci şi cinci de ani de distinsă activitate academică, profesorul lucasian de matematici de la Universitatea Cambridge, mai cunoscut astăzi nouă ca fiind autorul volumelor Principia Mathematica Philosophiae Naturalis şi Optica, a acceptat o rezonabilă sinecură bine plătită în calitate de Custode al Monetăriei Apoi s-a stabilit în Turnul Londrei în timpul perioadei „Marii Rebateri a Monedei” Patru ani mai târziu, devenea Director al Monetăriei şi a rămas aşa până când a murit, în 1728 În 1696, Newton s-a dedicat noii sale însărcinări cu obişnuita-i minuţiozitate, urmărind falsificatorii de monede, luând mărturii martorilor, fiind însărcinat drept judecător de pace în toate comitatele din jur, păstrându-şi o reţea de informatori şi trimiţând bărbaţi şi femei la spânzurătoare Lumea interlopă a Londrei nu a cunoscut nicicând un investigator atât de minuţios şi incoruptibil, şi în curând era privit de toţi infractorii cu reală teamă şi ură Cunoaştem multe lucruri din munca lui Isaac Newton la Monetărie Dar ce ştim despre Christopher Ellis, care este povestitorul poveştii cuprinse în această carte? Conform Registrului Domestic al Statului numărul 362 (1696) al Biroului Registrului Public, Lorzii Justiţiei – corpul central al guvernului, în absenţa regelui William al III-lea aflat în război cu Franţa – au hotărât, pe 26 august, că era nevoie de un funcţionar-asistent pentru doctorul Newton, ca urmare a misterioasei dispariţii a asistentului său anterior, George Macey Funcţionarul ales de Newton a fost Christopher Ellis, fratele mai mic al lui Charles Ellis, care, înainte de slujba sa de controlor al Monetăriei, a fost subsecretarul lui William Lowndes, Secretarul Permanent al Secretariatului de Stat al Trezoreriei, lordul Godolphin (Godolphin şi-a dat demisia la sfârşitul lui 1696 şi a fost înlocuit de Cancelarul Vistieriei, Charles Montagu, viitorul conte de Halifax, care şi el a fost şeful lui Newton în Monetărie) Numirea lui Christopher Ellis a fost aprobată în 17 noiembrie (Registrul Trezoreriei, 310, 325, 1693-1696) pentru a asista „extraordinara muncă” a doctorului Newton în detectarea şi acuzarea hoţilor şi falsificatorilor de monede, pentru salariul de şaizeci de lire pe an, care trebuia să-i fie plătit începând din septembrie Dar, în afara acestor informaţii, se ştie foarte puţin despre Christopher Ellis Interesul lui Newton în alchimie, asemenea nonconformismului său, fără să îi comentăm vederile ariane, eretice, care l-au transformat în cel mai violent oponent al ortodoxismului trinitar care era la putere în acele zile, sunt de asemenea reale Şi toţi cei care ar dori să ştie mai multe ar trebui să citească magistrala biografie a lui Newton scrisă de Richard Westfall, aşa cum am făcut şi eu Însă orice greşeală din poveste este numai a mea Îi sunt recunoscător lui Neil Agarwal de la Universitatea Harvard care m-a ajutat cu codul Teme de discuție pe seama romanului 1 Tema cifrului străbate romanul În timp ce Newton şi Ellis fac investigaţii despre crime, Newton observă „că întreaga natură este un cifru şi toate ştiinţele sunt un secret care nu trebuie dezvăluit de oamenii care înţeleg misterul lucrurilor” În prolog, Ellis observă că „Newton priveşte asupra tuturor creaturilor ca asupra unor ghicitori Şi se pare că el crede că un om care descifrează un cod lumesc ar putea face acelaşi lucru cu cel ceresc” Până la sfârşitul romanului, ce progres a făcut fiecare în descifrarea codului? Oare Ellis l-a înţeles pe Newton? Oare Newton a ajuns mai aproape de descifrarea „codului divin”? 2 După ce îl întâlneşte pe Ellis, Newton se lansează într-o acţiune de tip James Bond, dându-şi seama că Ellis este priceput cu spada, pistolul şi jocul de cărţi, că băuse prea mult vin roşu cu o seară înainte şi fusese de curând intim cu o femeie cu părul negru, cu care băuse bere – o ispravă care îl tulbură pe Ellis şi imprimă naraţiunii o turnură comică Unde în altă parte a poveştii îl mai vedem pe Newton comportându-se în mod voit prostesc şi amuzant? Oare aceste momente vă schimbă părerea despre el? 3 Ce şaradă pun la cale Ellis şi Newton pentru a obţine informaţii despre Oates? Ce cunoştinţe câştigă de la el? Cum afectează asta ceea ce vor face mai departe? 4 După ce Newton şi Ellis stau de vorbă despre descoperirile lui Newton cu privire la gravitaţie, Ellis întrerupe povestea pentru a observa: „Era un model de perfecţiune în toate sensurile, o piatră de încercare umană care ar putea extrage aurul sau binele din rău ” Oare această admiraţie profundă se schimbă pe parcursul povestirii? Ellis pare a fi martorul aparentei insensibilităţi a lui Newton, a acomodării lui cu minciuna, chiar a dorinţei lui aparente de a pune la bătaie virtutea nepoatei sale în schimbul unei avansări în carieră Oare aceste lucruri schimbă părerea lui Ellis despre stăpânul lui? 5 Care este semnificaţia declaraţiei misterioase a lui Twistleton, „este sânge pretutindeni O dată ce vei înţelege asta, vei înţelege tot ceea ce se întâmplă”? 6 Newton îi face cunoştinţă lui Ellis cu folosirea prismelor şi a principiilor refracţiilor şi reflecţiilor De ce? Unde se află metafora? Cum acţionează Ellis ca o „prismă” în evenimentele care vor urma? 7 La jumătatea romanului, Ellis îşi dă seama că şi-a pierdut credinţa: „Matematica lui Newton a redus cosmosul la o serie de calcule algebrice, în timp ce blestematele sale prisme au sfâşiat curcubeul lui Dumnezeu ” Cum să fi rămas Dumnezeu în cerurile care erau atât de mult scrutate de telescop şi descrise cu precizie ca o serie de calcule diferenţiale? În mod ironic, Newton nu pare tulburat de un conflict asemănător De unde îşi extrage credinţa şi cunoaşterea? Oare conflictul ştiinţă/credinţă mai este pertinent în ziua de astăzi? Unde îl vedeţi acţionând? 8 Cum îşi realizează Newton visul de a fi mai bun decât René Descartes? 9 Fundalul dramatic al poveştii este Turnul, unde falsificatorii de monede şi gardienii sunt în permanent conflict din cauza Marii Reforme Monetare din 1696, care i-a silit să împartă spaţiul Ce vrea să spună Ellis când zice: „Turnul era mai mult decât o simplă închisoare şi un loc sigur pentru metalul folosit pentru monede; mai era şi o stare de spirit, o atitudine care îi afecta pe toţi cei care veneau în contact cu pereţii săi”? 10 Condiţia ca Ellis să lucreze cu Newton este ca Newton „să îmi corecteze întotdeauna ignoranţa” Oare Newton face treabă bună în privinţa aceasta? La sfârşit, ce l-a învăţat Newton pe Ellis şi în ce măsură l-a lăsat pe Ellis şi mai confuz decât luminat? 11 Cine sunt Templierii? Cum se încadrează în Complotul hughenot al răzbunării împotriva romano-catolicilor? Ce fac Newton şi Ellis cu informaţiile pe care domnul Pepys le furnizează despre Templieri? 12 Newton are o obligaţie faţă de autorităţi când este chemat să apară în faţa justiţiei pentru a se apăra împotriva acuzaţiei de ereziei Cum dezminte acuzaţiile contelui Gaetano? Care este comentariul batjocoritor privitor la greşeala Olandezului? 13 Ce credeţi despre Newton? Este un personaj plăcut? Aveţi încredere în el? Chiar credeţi că într-adevăr crede că „adevărat cunoaştere este cea mai mare comoară dintre toate”? Ce credeţi despre relaţia cu nepoata sa? 14 De ce credeţi că Ellis a jurat să nu îi spună povestea cât timp Newton era încă în viaţă? De ce respinge analogia care spune că Newton a lăsat în urmă un drum aurit „prin care ne-am fi putut croi drumul prin labirintul lui Dumnezeu”, în favoarea imaginii mai severe a abisului sau discrepanţei în care Newton, graţie cosmologiei şi mecanicii lui, a matematicilor a şi cronologiei, ne coboară pe o frânghie? 375 375 360 360 90